
Cuvânt înainte 


Către cititorul obişnuit 


Seria “Acces la istorie” a fost inițiată mai ales la nivelul cerințelor 
studenților şi elevilor care susțin examene legate de subiectele respec- 
tive, dar oferă o mulțime de informaţii interesante şi cititorului obişnuit. 
Partea principală a cărţii (textul propriu-zis, mai puţin îndrumările de 
la sfârşitul capitolelor) reprezintă un studiu uşor de citit şi incitant 
totodată, ce are coerenţa necesară unei cercetări istorice. Intenţia autorilor 
a fost nu doar să ofere o prezentare clară şi concisă a unor evenimente 
din trecut, ci să stimuleze cititorii (chiar şi pe cei neinitiati) în a-şi forma 
o opinie despre subiectul pus în discuţie. Astfel, în loc să transmită o 
sumă de “adevăruri istorice” plate, lucrările din această colecţie conţin 
puncte de vedere şi interpretări diferite. 


Către studenți şi elevi 


În funcţie de subiectele care vă interesează și de timpul de studiu pe 
care îl aveţi la dispoziție, puteţi proceda în mod diferențiat atunci când 
folosiţi această carte pentru pregătirea unui examen. 

De exemplu, dacă doriţi să vă formati o idee generală asupra 
subiectului; în cel mai scurt timp posibil, următoarele căi ar fi, probabil, 
cele mai eficiente: 

* Citiţi capitolul 1 în întregime. 

* Pentru fiecare dintre capitolele următoarele, incepeti cu secţiunea 
“Să luăm notițe” şi, dacă subiectul vă interesează, citiți tot capitolul, 
oprindu-vă la fiecare subcapitol (sau la semnul *) pentru a nota 
principalele probleme dezbătute. 

Dacă doriţi totuşi să abordati întreaga tematică a cărții şi dispuneti 
de timpul necesar, ar fi avantajos să folosiți pentru fiecare capitol 
următoarea procedură: 

1. Citiţi tot capitolul, de preferat într-o singură şedinţă. 

2. Studiati schema de la sfârşitul capitolului, asigurându-vă că in 
linii mari l-aţi înțeles. 


3. Citiţi secțiunea “Să luăm notițe” (şi secțiunea “Să răspundem la 
întrebări-eseu”) şi decideti dacă mai aveţi de lucrat la capitolul respectiv. 

4. Abordati secţiunea “Întrebări bazate pe izvoare”. Citiţi întrebările 
şi formulati-vá răspunsurile mental sau în scris. 

După ce ati citit întreaga lucrare, studiati secțiunea “Lecturi 
suplimentare” şi alegeţi acele titluri care v-ar putea completa 
informațiile. 

Scopul nostru a fost să vă trezim interesul şi să vă facem studiul cât 
mai agreabil. Sperăm că la încheierea lecturii veți aprecia că el a fost 
atins. 


CAPITOLUL 1 
Introducere: pace si politicá 


1. Situatia Marii Britanii in 1919 


Ín noiembrie 1918, dupá patru ani de lupte violente, incheierea armistitiului a 
pus capăt, în sfârşit, primului război mondial — sau Marelui Război. În Marea 
Britanie, ca şi în celelalte țări învingătoare, domneau bucuria şi speranţa într-o 
viitoare epocă de aur a păcii şi a prosperității. Lloyd George, primul ministru, 
spunea despre Marea Britanie că va deveni “un tărâm vrednic de eroi”. 

Marea Britanie părea să fi ieșit din primul. război mondial pe o poziţie 
extrem de puternicá. Teritoriul ei nu fusese devastat asemeni celui al Belgiei şi 
unorregiuni din nordul Franţei. Ea a pierdutdoar 5 la sută din populaţia activă 
în timp ce Franța a pierdut 10 la sută, iar Germania 15 la sută. În 1918 Marea 
Britanie părea să fie cea mai puternică din alianța țărilor învingătoare. Situaţia 
materialului său de război era excelentă. La sfârşitul războiului armata britanică 
număra 5.500.000 de oameni; marina dispunea de 58 de nave de război, peste 
100 de crucişătoare şi o mulțime de alte vase mai mici; forțele aeriene dispuneau 
de peste 20.000 de avioane. Pe toată durata războiului s-a manifestat o extraordi- 
nară solidaritate între Marea Britanie şi imperiul ei. Imperiul britanic, care 
reprezenta aproape un sfert din suprafaţa planetei, a sprijinit serios efortul de 
război al țării mamă, furnizând materii prime esenţiale şi circa 2.500.000 de oameni 
ca trupe “coloniale”. Războiul a oferit, se pare, dovada unității şi utilității imperiului. 

Poziţia Marii Britanii a fost întărită de slăbiciunea rivalilor ei tradiționali. 
Germania, care reprezentase principala ameninţare pentru Marea Britanie, 
înainte de 1914, era învinsă; armata ei încetase să mai reprezinte o forță; flota 
ei era în mâinile britanicilor la Scapa Flow; imperiul ei se dezmembrase, iar 
economia germană părea să fie în pragul falimentului. În Rusia, aliatul Marii 
Britanii în primul război mondial, dar un rival încă dinainte de secolul al 
XIX-lea, domnea haosul. În noiembrie 1917 un guvem bolşevic condus de 
Lenin, pusese mâna pe putere, dar acum trebuia să reziste atacurilor armatei 
ruşilor “albi” susținuți de diferite puteri aliate, printre care se afla şi Marea 
Britanie. Economia rusească era într-o situație deplorabilă şi multe provincii 
profitând de acest haos îşi declaraseră independenţa față de Rusia. 

Marea Britanie nu prea avea, se pare, motive să se teamă nici de celelalte 
mari puteri care ieşiseră învingătoare din război. Franţa, puternic afectată de 
pagubele de război, avea nevoie de prietenia Marii Britanii împotriva 
Germaniei. Deşi SUA si Japonia erau acum mult mai puternice, nici una dintre 
ele nu părea să reprezinte un pericol imediat. Alinierea Americii în război alături 

de Marea Britanie avusese un rol decisiv, iar trásáturile comune in domeniul 
limbii, culturii şi tradiţiei lăsau să se întrevadă o “relaţie specială” între cele 
două puteri anglo-saxone. Marea Britanie era în relaţii bune şi cu Japonia. 
Cele două ţări erau aliate din 1902 şi alianța functionase și în tot timpul 
războiului. Efectele pe care le-a avut primul război mondial pe plan economic 
au fost mult .nai puţin însemnate decât se aşteptaseră cei mai mulți dintre 
politicieni. Uriaşele rezerve ale Marii Britanii, precum şi preponderența ei pe 
multe pieţe din străinătate au atenuat dezastrul. Deficitul comercial nu era 
mare: deşi balanța de plăți a fost dezavantajoasă în tot timpul războiului. 
Eliminarea Germaniei din competiţie i-a favorizat pe industriaşii britanici. 
Uriaşul efort industrial de război a demonstrat, se pare, forța şi flexibilitatea 
economiei britanice. Deşi milioane de bărbaţi au fost mobilizați, producţia 
industrială s-a menținut. Datorită economiei sale sănătoase, Marea Britanie 
şi-a putut permite să-şi acopere aproape integral cheltuielile de război şi în 
plus să împrumute sume mari de bani unora dintre guvernele aliate, în special 
Rusiei. Cu toate că Marea Britanie datora bani Statelor Unite ale Americii, cea 
mai mare parte a acestei datorii fusese în favoarea aliaților săi, care îi datorau 
mult mai multi bani decât datora ea Americii. 

În 1919 cei mai multi englezi sperau că primul război mondial va fi fost 
războiul ce avea să pună capăt războaielor. Erau însă şi unii care susțineau că 
peste douăzeci de ani ţara lor va fi implicată într-un al doilea război mondial şi 
că atunci când acest război se va încheia Marea Britanie nu va mai fi una 
dintre marile puteri ale lumii. Ce să se fi întâmplat? De ce avea să vină un al 
doilea război mondial şi de ce avea să-şi piardă Marea Britanie atât de brusc 
poziţia pe plan international? 

Istoricii au evidentiat diferiti factori pentru a explica declinul Marii Britanii 
din perioada 1919-1945. Unii cred cá al doilea rázboi mondial a afectat foarte 
puternic poziţia internaţională a Marii Britanii. Ei apreciază cá Marea Britanie era 
o putere de prim rang în 1939 şi sunt de părere că războiul “a provocat” declinul 
acestei țări. Unii susțin că dacă Marea Britanie nu s-ar fi angajat în război în 1939 
ea şi-ar fi putut menţine în mare parte statutul de dinainte de război. Aceşti istorici 
au tendința să dea vina pe guvernanţii epocii. Lloyd George şi alti importanti fáuritori 
ai păcii din 1919 sunt cel mai frecvent condamnaţi. Tratatul de la Versailles, atât de 
viciat din punct de vedere juridic, este socotit cel mai adesea autorul moral al celui 
de-al doilea război monc'ial. Alti istorici i-au socotit vinovați pe “pacifiştii” anilor 
"30 — in special pe Neville Chamberlain. 

Alti istorici au afirmat totuşi că, ținând seama de realitățile lumii moderne, 
declinul Marii Britanii era absolut inevitabil, indiferent cine era la putere şi 
indiferent ce ar fi făcut. Ei susțin că Marea Britanie era deja în retragere înainte 
de 1914 şi această retragere a continuat pe toată durata războiului. Ei socotesc 

al doilea rázboi mondial un catalizator — un accelerator al unor orientári deja 
stabilite. Tinánd seama de punctele slabe ale pozitiei Marii Britanii, ei au 
tendinta sá fie mai ingáduitori cu guvernantii din perioada interbelicá. Cu toate 
acestea, putini dintre istoricii adepti ai ideii potrivit cáreia al doilea rázboi 
mondial a fost un “catalizator” ar accepta cá anumite evenimente istorice sunt 
inevitabile. De aceea, cei mai multi dintre ei acceptá faptul cá orientarea unora 
dintre oamenii politici a avut un efect considerabil. Guvernele sunt cel mai 
adesea învinuite pentru măsurile lor. Dar poate este greşit să vorbim despre 
învinuire. Poate că majoritatea guvernelor — dacă nu chiar toate şi majoritatea 
oamenilor politici au acţionat din motive bine întemeiate. Poate că poziția Marii 
Britanii în 1945 ar fi putut fi mult mai precară, dacă ei ar fi acţionat altfel! 
Dezbaterile referitoare la cine poartă răspunderea celui de-al doilea război 
mondial şi cine — sau ce anume poartă răspunderea declinului Marii Britanii par să 
continue. Două dintre problemele care fac obiectul acestor dezbateri şi anume — 
influența (sau orice altceva!) Tratatului de la Versailles şi evidenţierea problemelor 
pe care le-a avut de depăşit Marea Britanie în contextul lumii moderne — vor fi 
examinate în acest capitol. Celelalte capitole ale cărții se vor referi la activitatea 
guvernelor britanice şi a oamenilor politici britanici în perioada 1919-1939. 


2. Tratatul de la Versailles 


a) Obiectivele făuritorilor păcii 


Când în toamna anului 1918 Germania a solicitat încheierea păcii, ea a presupus 
că prevederile acesteia se'vor baza pe cele 14 Puncte ale preşedintelui Woodrow 
Wilson. Acestea au făcut obiectul unei note adresate Congresului american în 
ianuarie 1918. Wilson, căutând să se distanteze de relaţiile diplomatice europene 
tradiţionale, s-a referit la o pace ale cărei prevederi să se bazeze pe dreptate, 
egalitate şi democraţie. El a declarat apoi că această eventuală pace nu trebuie 
să presupună “anexări, contribuţii, despăgubiri de război”. Cele 14 Puncte ale 
lui Wilson (completate apoi cu 4 principii şi 5 detalii) erau socotite o fantezie 
idealistă de către majoritatea politicienilor de seamă ai Europei. Acestora nu le 
era însă la îndemână să le respingă. Dacă voiau să înfrângă Germania, Marea 
Britanie şi Franţa erau nevoite să recurgă la ajutorul Statelor Unite, cea mai 
mare putere economică a lumii. Cu toate acestea, atât Lloyd George, prim 
ministrul Marii Britanii, cât şi Georges Clemenceau, prim ministrul Franței, 
Şi-au exprimat unele rezerve față de ideile lui Wilson. Ei realizau că majoritatea 
englezilor şi francezilor doreau o pace dură. În noiembrie 1918 chiar şi Wilson 
a acceptat faptul că Germania trebuie să plătească despăgubiri “pentru toate 
pagubele pricinuite populaţiei civile din țările aliate”. 

Conferinţa de pace care s-a ţinut la Paris în ianuarie 1919 a fost dominată 
de cei trei mari — Lloyd George, Clemenceau şi Wilson. Toţi reprezentau în 
mod impecabil deziderate liberale. Fiecare şi-a luat în serios mandatul şi se 
bucura de ajutorul unei echipe de experti. Pe toti trei îi preocupa o aceeaşi 
problemă esenţială: cum să asigure securitatea pe viitor. Fiecare avea însă un 
punct de vedere diferit, care reflecta în parte presiunea pe care ei o aveau de 
suferit din partea opiniei publice a țării pe care o reprezentau. 

Clemenceau era hotărât pentru o pace cu caracter punitiv. Franţa de-a lungul 
istoriei sale a fost de două ori invadată de Germania. În 1871 ea a pierdut 
Alsacia şi Lorena şi a fost obligată să plătească serioase despăgubiri. Pagubele 
de război ale Franţei între 1914 şi 1918 au fost suportate în mare parte de 
puterile aliate. Clemenceau, “Tigrul” dorea ca puterea Germaniei să fie redusă 
în aşa măsură încât să nu mai poată reprezenta o ameninţare în viitor. Cerând 
garantarea securităţii şi despăgubiri pentru pierderile pe care Franţa le-a suferit, 
Clemenceau cerea exact ceea ce orice francez ar fi cerut. 

Woodrow Wilson era mai puţin interesat de pedepsirea Germaniei. America 
nu a avut de înfruntat o amenințare militară directă şi nu avea nici pretenții teritoriale 
sau economice. Wilson a venit la conferința de pace pentru a susține doar principii 
generale. El era interesat în primul rând de stabilirea unui sistem de relații 
internationale echitabil şi durabil. El urmărea de fapt constituirea unei Ligi a 
Naţiunilor şi promovarea principiului autodeterminării pentru toate statele membre. 

Poziţia lui Lloyd George este mult mai greu de definit. Deşi Marea Britanie nu 
avea pretenţii teritoriale în Europa, Lloyd George era dornic să asigure păstrarea 
de către Marea Britanie a supremației maritime şi să mărească (sub presiunea 
conservatorilor) Imperiul britanic — obiective tradiționale ale englezilor. Conştient 
de puternicul sentiment anti-german din Marea Britanie, el a anunţat în timpul 
campaniei electorale din 1918 că este de părere că Germania trebuie să plătească 
“cât mai mult posibil” pentru pagubele pricinuite. Lloyd George era pregătit să 
distrugă militarismul german şi să susțină chiar cererea ca împăratul Wilhelm II să 
fie spânzurat. El făcea totuşi deosebirea între conducătorii fostului imperiu german 
şi poporul german ca entitate. Germania era acum regim parlamentar. Părea un 
lucru nechibzuit să subminezi autoritatea actualilor guvernanti sau să-i persecuti 
pe aceştia pentru păcatele împăratului. Conștient de pericolul pe care-l poate 
reprezenta o Germanie înrăită, Lloyd George a preferat ingáduinta. În raportul său 
de la Fontainebleau din martie 1919, el scria: 


1 Nu-mi pot imagina o cauză mai demnă de un viitor război decât 
aceea prin care poporul german, care s-a dovedit a fi una dintre cele 
mai puternice şi mai curajoase rase ale Jumii, s-ar înconjura cu câteva 
state mici, multe dintre ele formate din neamuri care nu au avut 

5 niciodată un guvern stabil al lor, dar care înglobează un număr mare 

de germani ce manifesteazá pentru unirea cu patria mamá... Poti 
îndepărta Germania de coloniile ei, îi poti reduce forţele armate la o 
simplá fortá politieneascá, iar flota ei o poti reduce la efectivele unei 
puteri de rangul cinci; cu toate acestea, in cele din urmá, dacá ea va 

10 socoti cá a fost tratată nedrept prin pacea din 1919, ea va găsi 
mijloacele să plătească pentru acest lucru. 


Lloyd George se temea, de asemenea, că dacă Germania ar fi umilită excesiv, 
ea ar putea fi împinsă în brațele bolşevicilor. Deşi susținea cu “tărie” mandatul 
pe care i-l incredintaserá conationalii săi, el avea de gând să acţioneze cu 
“precauţie” şi să facă tot posibilul pentru a atenua unele dintre prevederile 
dure pe care Clemenceau avea de gând să le impună. 

Lloyd George a fost adeseori criticat în epoca sa şi de atunci încoace. J. M. 
Keynes, renumitul economist, l-a socotit un cameleon al politicii “fără nimic 
sfânt”, “lipsit de pregătire şi de substanță”. El a fost atacat pentru că nu a ținut 
seama de punctele de vedere ale membrilor cabinetului său şi pentru că a refuzat 
să fie purtătorul de cuvânt al acestora. Unii istorici au afirmat că principala lui 
preocupare la Versailles a fost numai aceea de a câştiga popularitate. Alţii au 
susținut cá este viclean, lipsit de scrupule şi maestru al improvizatiei; până 
într-atât încât scopul scuză mijloacele. 

Lloyd George a avut totuşi şi are încă susținătorii săi. Unii dintre ei îl 
socotesc ca fiind cel mai inspirat şi mai activ politician britanic din secolul 
XX. Mulţi alţii văd în el autorul unui drum de mijloc, condus cu abilitate între 
punctele de vedere ale lui Clemenceau şi Wilson, şi care încerca în acelaşi 
timp (cu mult succes), să apere interesele Marii Britanii. Susţinătorii lui afirmă 
că numai el, dintre toti autorii păcii a ştiut să-şi orienteze în perioada de după 
război în aşa fel stilul oratoric, încât să-şi cucerească auditoriul în postura sa 
de negociator al acestei păci. 

Lloyd George a fost apreciat adeseori ca fiind principalul arhitect al 
înţelegerii de la Versailles. Se afirmă că poziţia lui era foarte puternică pentru 
că adeseori s-a socotit în stare să fie mediator între Clemenceau şi Wilson. 
Acest lucru este însă discutabil. Mulţi istorici l-au socotit pe Lloyd George, 
mai mult decât pe Wilson, oponentul Franței. Astfel cá, din acest punct de 
vedere, preşedintele american s-ar putea spune că este într-o postură mai 
favorabilă de negociator. Documentele ne sugerează că procesul de negociere 
între cei trei mari a fost deosebit de complex, presupunând luări de atitudine 
din partea acestora cu totul neaşteptate. Bineînţeles că tratatul final a fost 
rezultatul unei serii întregi de compromisuri din multe puncte de vedere. Nu ar 
fi deloc potrivit, prin urmare, să afirmăm că Lloyd George a fost principalul 
arbitru al stabilirii condiţiilor încheierii păcii. 

b) Principalele prevederi ale Tratatului de la Versailles 


i) Modificări teritoriale 

Negocierile privind frontierele Germaniei, atât la est cât şi la vest, au fost 
foarte vehemente. Reprezentantul Franţei a cerut la început ca granița de vest 
a Germaniei să fie fixată pe Rin. Regiunea aflată pe malul stâng urma să revină 
Franţei sau să devină un stat tampon independent. Lloyd George şi Wilson nu 
au fost de acord cu această variantă, socotind că ea ar putea alimenta perma- 
nent resentimentele Germaniei. Clemenceau a insistat din răsputeri, dar ideea 
lui a fost respinsă. El s-a consolat cu promisiunea unei garanții defensive anglo- 
americane. S-a căzut de acord, de asemenea, ca Germania să retrocedeze Alsacia 
şi Lorena Franţei şi Eupen şi Malmedy Belgiei. Deşi regiunea Rinului nu urma să 
fie separată de Germania, ea avea să fie ocupată de trupele aliate timp de 15 ani şi 
avea să rămână permanent o zonă demilitarizată. Regiunea Saar urma să fie 
pentru următorii 15 ani sub controlul Ligii Naţiunilor, iar în tot acesttimp francezii 
puteau să exploateze minele de cărbune din zonă. Apoi se va organiza un plebiscit 
pentru a decide soarta acestui ţinut. 

Stabilirea graniţei de est a Germaniei a provocat şi mai multe probleme. 
Cele 14 Puncte promiteau crearea unei Polonii independente care să aibă 
garantat liberul acces la mare. Germania se putea aştepta, aşadar, să fie nevoită 
să cedeze din teritoriul său Poloniei. Totuşi era greu de delimitat această zonă 
pentru că în estul Germaniei nu exista o delimitare clară a zonelor locuite în 
majoritate de germani sau polonezi. Reprezentantul Franţei era adeptul unei 
Polonii puternice şi susținea toate pretenţiile teritoriale ale acesteia. Lloyd 
George, însă, temându-se să nu includă în noul stat milioane de nemți inráiti, a 
luptat pentru păstrarea Poloniei în interiorul unor granițe cât mai limitate. 
Datorită presiunilor sale portul cheie Danzig a devenit oraş liber aflat sub 
controlul Ligii Naţiunilor, iar în 1921 s-a desfăşurat un plebiscit în Silezia 
Superioară, care a avut drept rezultat închiderea în teritoriul Poloniei doar a 
unei treimi din acest ţinut. Rezultatul final al stabilirii graniţei de est nu a avut 
darul să mulțumească pe nimeni, însă. Nemţii erau revoltați de pierderea unor 
teritorii în favoarea Poloniei, în special de pierderea coridorului polonez care 
separa Prusia de restul Germaniei. Germania a pierdut şi zona Memel în favoarea 
Lituaniei, fiindu-i categoric interzis să-şi alipească ceea ce-i mai rămăsese din 
statul germanic Austria. Dacă ar fi putut face acest lucru, puterea ei de dinainte 
de război ar fi fost cu siguranță mult mai mare. Această hotărâre a reîntărit însă 
convingerea că autorii păcii au decis că principiul autodeterminării nu se va 
aplica în cazul Germaniei. 

Germania şi-a pierdut şi coloniile. Marea Britanie a câştigat zona germană 
din estul Africii şi Camerunul; Australia a luat Noua Guinee; Africa de Sud a 

dobândit Africa de Sud-Vest; Noua Zeelandă a câştigat Samoa; iar Japonia şi-a 
însuşit toate posesiunile Germaniei din China, iar din Pacific nordul 
Ecuadorului. La insistențele lui Wilson, aceste teritorii urmau să fie conduse 
sub mandat. Acestlucru însemna că puterile aflate la conducere aveau obligația 
să țină cont de dorinţele locuitorilor acestor colonii care puteau avea un guvern 
propriu aflat sub controlul Ligii Naţiunilor. Lloyd George nu s-a opus acestui 
principiu pe care l-a socotit a fi "de fapt o codificare a sistemului britanic deja 
existent”. Cele care s-au opus vehement ideii teritoriilor conduse sub mandat 
au fost dominioanele şi Japonia, care au favorizat anexarea definitivă! 


ii) Înarmare 

Aliaţii au fost de acord ca puterea militară a Germaniei să fie redusă drastic. 
Germania nu mai avea dreptul să aibă artilerie grea, tancuri sau avioane de 
luptă, iar efectivele armatei ei să fie reduse la 100.000 de oameni. Ea nu mai 
avea dreptul să aibă nave de luptă şi nici submarine. S-a format o Comisie 
Aliată de Control care să urmărească respectarea acestor prevederi. 


iii) Reparaţii şi vinovăţii de război 
Articolul 231 al Tratatului de la Versailles spune că: 


1 Guvernele aliate şi asociate afirmă, iar Germania acceptă răspunderea 
Germaniei şi a aliaților săi pentru toate pierderile pe care le-au suferit 
guvemele aliate şi asociate precum şi compatrioții lor ca urmare a 
războiului de agresiune îndreptat împotriva lor de Germania şi aliații ei. 


Această aşa-numită clauză a vinovátiei de război a reprezentat baza morală 
pentru pretențiile aliaților ca Germania să plătească reparații de război. De 
fapt, această clauză detestată de germani, avea un efectpractic extrem de redus 
de vreme ce nemții acceptaseră deja potrivit prevederilor armistiţiului că vor 
plăti pentru “toate pagubele cauzate populaţiei civile din țările aliaților”. 
Principala dificultate era să se stabilească cât poate şi cât trebuie Germania să 
plătească, şi cum se vor împărți aceşti bani între aliați. Wilson era pentru 
stabilirea unor reparaţii care să ţină cont de resursele Germaniei de a le achita. 
Totuşi, opinia publică din Franța şi Marea Britanie dorea, potrivit afirmației 
lui Sir Auckland Geddes, “să stoarcă lămâia germană până încep să-i chitáie 
sâmburii”. Acest lucru avea un dublu scop: să ajute țările aliate să acopere 
cheltuielile de război şi să reducă Germania pentru ani buni la o situație precară 
din punct de vedere economic. Lloyd George a reuşit în mai multe privințe. El 
urmărea ca Marea Britanie să-şi primească în mod corect partea ce i se cuvenea 
din reparații şi de aceea a insistat (cu succes) ca “pagubele” să includă şi 

pierderea navelor comerciale precum si costul pensiilor acordate invalizilor, 
văduvelor sau orfanilor de război. El considera însă ca şi Wilson cá Germania 
va trebui să plătească numai ceea ce-şi poate permite in mod rezonabil si se 
temea ca nu cumva, dacă Germania va fi prea puternic afectată, aceasta să nu 
mai poată fi piață de desfacere pentru mărfurile englezeşti — ceea ce ar fi dăunat 
foarte mult economiei de după război a Marii Britanii. Lloyd George nu şi-a 
putut permite însă, indiferent care erau propriile-i convingeri, să facă abstracţie 
de resentimentele opiniei publice din Marea Britanie sau de faptul că la alegerile 
din 1918 el însuşi promisese să stoarcă Germania “de ultima letcaie". 

S-au lansat cifre astronomice ca reparaţii de război. În cele din urmă, la 
sugestia lui Lloyd George, s-a constituit o Comisie pentru Reparaţii pentru a 
stabili cifra reală. Acest lucru a amânat luarea unei decizii imediate şi a lăsat 
timp spiritelor să se calmeze. În 1921 Comisia pentru Reparaţii a recomandat în 
sfârşit cifra de 6.600.000 lire sterline. Deşi această cifră era mult mai mică decât 
cea proiectată, unii economişti şi majoritatea reprezentanților Germaniei au susținut 
(poate în mod eronat) că este mult mai mult decât îşi poate permite Germania. 


iv) Liga Naţiunilor 

Liga Naţiunilor a fost înscrisă în Tratatul de la Versailles. Acest lucru era obsesia 
lui Woodrow Wilson. El credea (absolut eronat) că Marea Britanie şi Franţa se 
vor opune ideii creării Ligii. Cu toate că nici Lloyd George, nici Clemenceau 
nu erau foarte încântați de această idee, amândoi erau gata să susțină crearea 
Ligii în schimbul bunelor relaţii cu SUA. Într-adevăr, ministrul afacerilor 
externe al Marii Britanii la sugestia lorduiui Robert Cecil (ministru adjunct al 
afacerilor externe) şi a lui Jan Smuts (ministru al apărării al Africii de Sud) a 
pregătit o propunere concretă pentru constituirea Ligii, în timp ce reprezentanții 
americani au venit la Paris “înarmaţi” numai cu o idee foarte vagă despre ceea 
ce avea să fie Liga Naţiunilor. Schema propusă de reprezentanţii britanici a 
devenit structura de bază pe care s-a clădit Liga Naţiunilor. Aliații aveau păreri 
diferite despre desfăşurarea activității Ligii, dar toti au fost de acord cá Germania 
nu va fi admisă în acest organism până când nu va demonstra în mod categoric 
că va respecta prevederile tratatului de pace. 

Tratatul a fost redactat în mare grabă la sfârşitul lunii aprilie 1919 şi dat 
imediat la tipar fără ca nimeni să fi citit de fapt toate cele 440 de puncte 
componente! Nemţii, cărora li s-a acordat un interval de numai trei săptămâni 
pentru a face observaţii în scris, au atacat aproape fiecare prevedere, în special 
capitolele referitoare la vinovăția de război, reparaţii şi clauze teritoriale. În 
cele din urmă, însă, Germania nu a avut încotro şi a trebuit fie să accepte 
tratatul, fie să facă faţă amenințării cu invazia. Tratatul a fost în sfârşit semnat 
la 28 iunie 1919. 

3. Păreri critice la adresa Tratatului de la Versailles 


În 1919 Tratatul de la Versailles a fost bine primit în Marea Britanie şi a întrunit 
o majoritate zdrobitoare in Parlament. Marea Britanie părea să fi obținut în 
general ceea ce-şi dorise prin tratatul de pace. Germania fusese distrusă ca 
putere maritimă (flota germană se autoscufundase la Scapa Flow în 1919). 
Marea Britanie şi dominioanele dobândiseră coloniile Germaniei, iar Germania 
acceptase să plătească reparaţii de război. Britanicii erau de părere că tratatul 
este dur, dar corect. 

Nu de aceeaşi părere erau nemţii. Nemtii, indiferent de apartenenţa politică, 
susțineau că tratatul are un caracter punitiv şi nedrept şi este foarte departe de 
spiritul celor 14 Puncte ale lui Wilson care li s-a dat de înțeles cá vor sta la 
baza redactării tratatului de pace. Radicalii din Marea Britanie au ajuns curând 
la aceeași concluzie. În 1919, economistul J. M. Keynes a lansat o critică 
zdrobitoare la adresa tratatului în cartea sa de succes, “Consecințele economice 
ale păcii”. El afirma că naivul Wilson a fost forțat de răzbunătorul Clemenceau 
şi de intrigantul Lloyd George să accepte o pace nemiloasă. El condamna in 
special inoportunitatea şi imposibilitatea transpunerii în practică a clauzelor 
privind reparaţiile de război. Lloyd George însuși avea îndoieli în privința 
tratatului şi a modului incorect în care au fost tratați nemţii. Aceste îndoieli 
aveau să fie preluate în anii următori de multi politicieni britanici. 

Cu toate acestea, francezii în marea lor majoritate socoteau tratatul mult 
prea îngăduitor. După un război lung şi costisitor, a cărui responsabilitate o 
purta în mare măsură Germania, aceasta pierduse numai 13 la sută din teritoriul 
ei de dinainte de război şi 10 la sută din populaţie. Ea scăpase de divizare, iar 
acum la graniţele ei din sud şi est era înconjurată numai de state mici, instabile 
şi rămânea potențial cel mai puternic stat din Europa. Clemenceau acceptase 
prevederile tratatului de la Versailles numai pentru cá Wilson $i Lloyd George 
oferiserá Franţei o alianță defensivă. Senatul american a refuzat, totuşi, să 
ratifice această garanţie, la fel şi guvernul britanic. Prin urmare, francezii, în 
marea lor majoritate, s-au simțit trádati. 

Istoricii au preluat în general aceste critici ale vremii. Mulţi au afirmat că tratatul 
este cel mai slab din toate timpurile — prea sever pentru a putea fi acceptat definitiv 
de nemți şi prea îngăduitor pentru a putea constránge Germania pe termen 
lung, datorită absenței sancţiunilor. Unii istorici, ca A. J. O. Taylor, au mers mai 
departe susținând că eşecul pe care l-au avut Aliaţii în rezolvarea problemei 
germane în 1919 a condus la izbucnirea celui de-al doilea război mondial. 

Nu toți istoricii au fost însă atât de critici, unii (ca Adamthwaite şi Kennedy) 
fiind gata să-i apere atât pe autorii păcii, cât şi tratatul în sine. Ei au evidențiat 
problemele pe care le-au avut de întâmpinat in 1919 Lloyd George si ceilalți 

autori ai păcii. Fiind de acord cá problema Germaniei nu a fost rezolvată, ei au 
subliniat că şi pentru cei mai buni strategi, ar fi dificil să găsească o soluție 
reală pentru această problemă. Ei au susținut că problema precumpănitoare nu 
este atât esența prevederilor Tratatului de la Versailles, ci mai degrabă ostilitatea 
nemților față de tratat pentru că el reprezintă o înfrângere pe care cei mai multi 
dintre ei nu vor s-o recunoască. Nici chiar un tratat bazat pe cele 14 Puncte nu 
ar fi fost acceptabil pentru Germania pentru că el ar fi presupus cedarea de 
teritorii în favoarea Poloniei. Un tratat cu adevărat dur nu putea fi pus în discuție 
ținând seama de dorinţa celor doi, Wilson şi Lloyd George, de a încheia un 
tratat just. În aceste împrejurări Adamthwaite a socotit tratatul de la Versailles 
o “încercare temerară de a trata probleme intratabile şi de a soluţiona problemele 
imposibil poate de solutionat". 

Cei trei mari, trecând de la o problemă la alta şi sub puternice presiuni din 
partea țărilor ai căror reprezentanţi erau, erau conştienţi de deficiențele activităţii 
lor. Acesta este de altfel motivul pentru care, în ceea ce-l priveşte pe Lloyd 
George, a fost creată Liga Naţiunilor. În 1919 el a declarat că aceasta va “fi ca 
o Curte de Apel care va îndrepta situațiile ivite ca urmare a unor acte de cruzime, 
a unor nereguli şi a unor nedreptáti". Acest lucru însemna să acorzi totuşi prea 
multă încredere unui organism care nu are posibilitatea să aplice sancţiuni. 
Mai muit (dar Lloyd George nu a realizat acest lucru în 1919) din acest organism 
lipsea America! Senatul american a refuzat să ratifice tratatul de la Versailles 
şi astfel SUA nu a devenit membru al Ligii. Rezultatul a fost, după părerea lui 
Medlicott, că “Marea Britanie şi Franţa s-au pomenit în postura unor dádace 
stânjenite ale unui prunc cam prea alintat, rezultat dintr-o împerechere nesăbuită 
a lumii intregi"(!) 


4. Dificultăţi ale politicienilor britanici în perioada interbelică 


Unii istorici socotesc că întreaga responsabilitate a celui de-al doilea război 
mondial revine mai degrabă politicienilor de după 1919, decât lui Lloyd George 
şi celorlalți autori ai tratatului de pace. Prim miniştrii britanici dintre cele două 
războaie, Bonar Law, Stanley Baldwin, Ramsay MacDonald şi Neville 
Chamberlain, sunt adeseori socotitti nişte uşuratici, o specie inferioară celor 
doi lideri din timpul războiului Lloyd George şi Winston Churchill. Ei sunt 
criticati pentru a fi adoptat o politică împăciuitoristă, “o politică de prudență”. 
Stanley Baldwin şi Neville Chamberlain au fost acuzaţi în special pentru 
tentativele lor de a “alina” suferința Germaniei. Abia după al doilea război 
mondial punctul de vedere al lui Winston Churchill, potrivit căruia Marea 
Britanie ar fi trebuit să i se opună lui Hitler mult mai devreme, şi-a dobândit şi 


încă îşi păstrează adevărata valoare. 


12 Introducere: pace şi politică 


Există însă şi multi istorici în zilele noastre care i-au tratat pe guvernantii 
dintre cele două războaie cu multă înțelegere subliniind în special dificultăţile 
pe care aceştia le-au avut de întâmpinat. Aceste dificultăți erau atât de mari 
încât numai efortul de a menţine pacea şi statutul Marii Britanii n-ar fi fost 
îndeajuns, chiar dacă la Londra s-ar fi aflat la putere mari lideri. 

Poziţia influentă pe care Marea Britanie o avea în secolul al XIX-lea în lumea 
afacerilor se datora unor factori strâns legaţi între ei. Revoluţia industrială a 
transformat Marea Britanie atât în creatorul cât şi în păstrătorul de valori al lumii 
de dinainte de 1870. De-a lungul secolelor al XVIII-lea şi al XIX-lea flota britanică 
a deținut supremaţia, asigurând astfel apărarea Marii Britanii împotriva oricărui 
atac. Suprematia economică şi navală au permis Marii Britanii să-şi construiască 
cel mai mare imperiu cunoscut vreodată în lume. Totuşi, pe la începutul secolului 
al XX-lea poziţia economică a Marii Britanii a început să fie amenințată de 
Germania şi SUA care deveniseră rivali serioşi în domeniul industriei. 

În 1919 Germania a fost înfrântă. Cu toate acestea, primul război mondial, 
departe de a fi consolidat poziţia economică a Marii Britanii, a impus o situaţie 
încordată. Cheltuielile de război atinseseră o sumă uriaşă — 7.000.000 lire 
sterline pe zi, plătite prin împrumuturi serioase. S-a înregistrat o creştere cu 
11% a datoriei naţionale, a dobânzilor anuale din care o mare parte o reprezintă 
cheltuielile guvernului central din perioada dintre cele două războaie mondiale. 
Ba mai mult, Marea Britanie a fost obligată să vândă unele dintre titlurile sale 
de proprietate din străinătate, ceea ce a avut un efect dezastruos asupra balanței 
de plăţi a țării. Situaţia s-a înrăutățit şi mai mult pentru că războiul a influențat 
negativ capacitatea industrială a Marii Britanii. Ea a fost nevoită să amâne 
adeseori înlocuirea şi îmbunătăţirea utilajelor industriale. A pierdut şi multe 
pieţe de desfacere, în special în America Latină şi în Orientul Îndepărtat, în 
favoarea Americii şi Japoniei. Prin urmare, economia britanică a cunoscut o 
perioadă foarte nesigură între cele două războaie mondiale. Chiar şi în anii '20 
întreprinderile britanice înregistrau un export foarte modest, iar rata şomajului 
era în creştere. Criza mondială a anilor '30 a zdruncinat şi mai mult economia. 
Contribuţia Marii Britanii la stabilitatea schimburilor comerciale pe plan 
internațional a încetat. 

Dificultăţile economice ale Marii Britanii au avut urmări în planul politicii 
Spre deosebire.de SUA, ea nu putea face abstracţie de situaţia din Europa, 
fiind în acelaşi timp o mare putere imperialistă cu importante angajamente. 
Multi politicieni, atât de dreapta cât şi de stânga au socotit-o polițistul lumii 
întregi. Cei de dreapta socoteau că Marea Britanie poate şi trebuie să păstreze 
titlurile de proprietate britanice indiferent când şi de cine ar fi amenințate. Cei 
de stânga erau de părere că Marea Britanie trebuie să susțină hotărârile Ligii 

Naţiunilor. Într-adevăr, niciodată mai mult decât în perioada interbelică, 
miniştrii nu au negli jat părerea generală că este de datoria lor să apere victimele 
unor agresiuni din orice colt al lumii. Declinul economic şi financiar însemna 
însă o disproportie crescândă între obligaţiile Marii Britanii pe plan international 
şi posibilităţile ei de a le onora. 

Marea Britanie nu se putea baza nici pe sprijinul altora pentru a-şi exercita 
mai departe rolul de polițist universal. Alianţa cu Franţa din primul război 
mondial a slăbit curând. În 1921 lordul Curzon scria că “în aproape toate 
colţurile globului... reprezentanţii Franței desfăşoară o politică activă fie ostilă 
intereselor britanice fie, dacă nu, consacrată intereselor Franţei care sunt 
incompatibile cu ale noastre”. Într-adevăr, în unele medii exista temerea că 
Franța devenită super putere ar putea visa visul de mărire al lui Napoleon. 

SUA a ieşit din primul război mondial ca fiind potenţial cea mai mare 
putere a lumii. Într-adevăr, fără suportul financiar, economic şi în cele din 
urmă şi militar din partea americanilor, este puțin probabil că Marea Britanie 
şi Franța ar fi câştigat războiul. După anul 1919 însă SUA a refuzat să se mai 
implice în problemele europene sau chiar internationale, mai ales în anii '30 
când ajutorul său era imperios necesar. Cei mai multi preşedinţi americani nu 
care le aveau au fost puternic constrânse de situația politică şi economică din 
SUA. Mulţi politicieni britanici au sperat într-o cooperare mai strânsă cu 
America, dar guvernele britanice au recunoscutcuránd că nu-şi pot cládi politica 
externă pe acest lucru. În 1932 Baldwin declara, “Nu veţi obține nimic altceva 
de la America decât vorbe, vorbe mari, dar numai vorbe”. Numai atacul japonez 
de la Pearl Harbour din 1941 a forțat America să pună capăt izolării ei, atât de 
puţin “plăcută” uneori. 

Marea Britanie nu s-a putut sprijini nici pe imperiul ei, care era mult mai 
puțin puternic decât părea. În multe din țările componente aveau loc tulburări 
provocate de mişcările naţionale, mai ales în India — “bijuteria Coroanei”. Chiar 
şi dominioanele — în special Africa de Sud, Canada şi (după 1922) Statul Inde- 
pendent Irlandez — erau nerăbdătoare să-şi cucerească o mai mare autonomie 
şi să-şi dezvolte propria politică externă, decât să fie implicate, chiar şi cu 
consultare prealabilă, în consecinţele diplomaţiei britanice. 

Guvernantii britanicii au fost obligati să țină seama şi de faptul că multe 
naţiuni, virtual puternice, erau insufletite de pretenții şi ambiţii care ar fi putut 
foarte bine amenința pacea mondială şi chiar securitatea Marii Britanii. 
Germania, Rusia, Italia şi Japonia, erau, din diferite motive, nemultumite atât 
de condiţiile păcii cât şi de situaţia existentă. 

După 1918 liderii britanici nu au mai avut aceleaşi condiţii favorabile pentru 
orientarea politicii externe ca predecesorii lor din generaţiile anterioare. 

Alegerile generale din 1918 au fost primele alegeri din Marea Britanie bazate 
pe participarea la vot a tuturor categoriilor de bărbaţi precum şi a unor categorii 
de femei. Politicienii puteau acum câştiga şi păstra puterea numai prin 
câştigarea sprijinului unei mult mai mari părţi a electoratului decât în trecut. 
În consecință, opinia publică avea acum o influență mult mai mare asupra 
politicii externe decât oricând altădată. De exemplu, guvernele britanice în 
mai toată perioada interbelică nu au putut ignora profunda dorință de pace a 
electoratului. Cei mai mulţi alegători considerau că banii ar trebui cheltuiţi 
mai degrabă pentru rezolvarea problemelor inteme şi pentru reforme sociale, 
decât pe înarmări şi întreprinderi îndrăzneţe în străinătate. Dezvoltarea 
mijloacelor de comunicare — ziare, radio şi cinema — însemna cá acum 
politicienii îşi desfăşoară activitatea la lumina zilei, în văzul tuturor. Negocierile 
cu ţările străine erau îndeaproape urmărite zi de zi, multe dintre detaliile date 
publicităţii având uneori efecte dezastruoase asupra înțelegerilor dificile şi 
delicate ce urmau a fi încheiate. 


5. Interesele britanice 


Politicienii britanici s-au manifestat în mod diferit în faţa dificultăţilor pe care 
le-au întâmpinat. De exemplu, miniştrii din guvernele laburiste, erau mult mai 
dispuşi să ajungă la o înțelegere cu URSS şi s-au dovedit mai încrezători în 
dezarmare şi Liga Naţiunilor decât miniştrii conservatori. Partidul Conserva- 
tor, aflat la putere în cea mai mare parte a acestei perioade 1919-1939 nu au 
fost niciodată perfect de acord în privinţa politicii exteme şi coloniale. Unii 
conservatori, ca Winston Churchill au susținut adoptarea unei poziţii ferme a 
Marii Britanii față de Germania lui Hitler. Alţii au susţinut o politică de 
conciliere cu Hitler. 

Dar, deşi existau unele accente diferite, majoritatea guvernelor din perioada 
interbelită (fie conservatoare, fie laburiste) au fost adeptele unei politici 
asemănătoare. Acest lucru reflectă în parte situaţia politică generală. În cele 
două ocazii în care Partidul Laburist a fost la putere (1924 şi 1929-1931) el s-a 
bazat pe sprijinul liberalilor şi a fost mult mai moderat decât o sugeraseră 
discursurile reprezentanților săi in Parlament pe vremea când se afla în opoziţie. 
Deşi în cadrul Partidului Conservator existau unele divergențe de păreri, 
majoritatea covârşitoare a reprezentanţilor săi din Parlament au susținut mai 
degrabă orientarea politică a lui Stanley Baldwin şi Neville Chamberlain, decât 
pe cea a lui Winston Churchill care s-a aflat în arena politică în cea mai mare 
parte a anilor '30. Având în vedere faptul că votul liberalilor şi-a păstrat puterea 
în perioada interbelică, atât Partidul Conservator cât şi cel Laburist au încercat 

să apeleze la ajutorul lor, în scopul de a obţine consens politic. Aşa s-a întâmplat 
în special în anii '30, când la putere erau guvernele naţionale. Ele erau domi- 
nate de conservatori, dar includeau şi parlamentari laburişti şi liberali. 

În toată această perioadă s-a manifestat o puternică continuitate la nivelul 
personalului şi atribuţiilor diplomaților de profesie şi funcţionarilor din 
Ministerul de Externe. Toţi aveau pregătire asemănătoare — şcoli pentru 
protipendadă subvenţionate de stat şi Oxbridge. Mulţi dintre ei au rămas în 
posturi vreme îndelungată. Experienţa şi cunoştinţele lor i-au ajutat să aibă o 
mare influență asupra majorităţii prim miniştrilor şi miniştrilor de exteme. 
Acest lucru a determinat o anumită continuitate a stilului şi intentiilor. Prudenţă, 
pragmatism, moderație, o tendinţă spre înțelegere şi ironie; toate acestea păreau să 
fie trăsăturile specifice stilului de guvernare britanic, indiferent ce partid era la 
putere. De aceea, în această perioadă mai toți prim miniştrii şi miniştrii de externe 
au avut cam aceleaşi intenţii politice. Un raport scurt al Foreign Office-ului 
din aprilie 1926 descrie astfel principalele obiective ale Marii Britanii: 


1  Avemtotce ne dorim — poate chiar mai mult. Singurul nostru obiectiv 
este să păstrăm ceea ce avem şi să trăim în pace. Multe ţări străine 
luptă pentru un anumit statut, iar politica lor este orientată în acest 
sens. În cazul nostru lucrurile nu stau aşa. Pentru un observator 

5 ocazional politica noastră externă poate părea lipsită de consistență 
şi continuitate, dar este o falsă impresie. Nu ne preocupă decât 
redobândirea poziţiei pe care Marea Britanie a avut-o întotdeauna şi 
pacea. Menţinerea unui echilibru al puterii şi a acestei poziţii au fost 
lumina noastră călăuzitoare multe decenii şi vor continua să fie. 


Pacea părea a fi cel mai important obiectiv naţional. Numeroasele pierderi 
omeneşti cauzate de primul război mondial îi făceau şi pe politicieni şi pe 
oamenii de rând să se teamă de perspectiva unui nou război. În perioada 
interbelică nimeni nu a putut câştiga capital electoral fluturând steagul şi cântând 
cântece de luptă. Pacea a contribuit la promovarea comerțului, esențială pentru 
prosperitatea Marii Britanii. Se ştia, de asemenea, că Marea Britanie este din 
ce în ce mai vulnerabilă la noile arme de război. Submarinele puteau amenința 
flota, care fusese atâta vreme scutul Marii Britanii, în timp ce aviata putea 
ataca oraşele britanice, oricât de puternică i-ar fi fost flota. Marea Britanie 
putea pierde totul, şi nu avea nimic de câştigat de pe urma unui război mondial. 

Guvernele britanice sperau că menţinerea echilibrului puterii în Europa 
este principala garanţie împotriva izbucnirii unui nou război. Multe dintre ele 
au fost însă refractare asumării unor angajamente clare pentru susţinerea acestui 
scop. Mulţi britanici erau convinşi acum că primul război mondial, izbucnit 

GUVERNE 


GUVERNE BRITANICE, PRIM MINIŞTRII 
SI MINISTRI DE EXTERNE 1919-1939 


PRIM MINISTRI 


MINISTRI DE 


EXTERNE 

Cabinet de Dec. 1916- 

Război Ian. 1919 D. Lloyd George A. J. Balfour 

Coaliti Ian. 1919— 

ganpe Oct. 1922 D. Lloyd George A. J. Balfour (páná in 
Oct. 1919) apoi Lord 
Curzon 

C Oct. 1922- 

Onservato Mai 1923 A. Bonar Law Lord Curzon 

C , Mai 1923- 

n dde cd Ian. 1924 Stanley Baldwin Lord Curzon 

Taburis Ian. 1924— 

RORIS Nov. 1924 Ramsay MacDonald Ramsay MacDonald 

C Nov. 1924- 

onservaior Iunie 1929 Stanley Baldwin Austen Chamberlain 

Laburist Iunie 1929— 

ii dacă Aug. 1931 Ramsay MacDonald Arthur Henderson 

National Aug. 1931- 

apona Iunie 1935 Ramsay MacDonald — Marchizul de Reading 
(până în Dec. 1935) 
apoi Sir John Simon 

Naţional Iunie 1935— 

(Conservator) Mai 1937 Stanley Baldwin Sir Samuel Hoare 
(până in Dec. 1935) 
apoi Anthony Eden 

Naţional Mai 1937- 

(Conservator) Mai 1940 Neville Chamberlain Anthony Eden (până 
în Mar. 1938) apoi 
Lord Halifax 


dintr-o neînsemnată neînțelegere balcanică, s-a extins şi asupra popoarelor 
din vestul Europei datorită unui sistem rigid de alianţe şi a unor planuri militare 
imobile. Prin urmare majoritatea guvernelor au refuzat să oblige tara la sacrificii 
pentru a menţine statu quo-ul şi, în special, noile, discutabile granite ale 

Europei de Est. Acestá atitudine avea sá marcheze politica Marii Britanii 
páná in 1939. 

Cei mai multi politicieni ţineau cont de importanţa pe care o avea Europa 
pentru Marea Britanie, dar foarte putini considerau Marea Britanie un stat 
european deplin maturizat. Interesele ei erau mai degrabá globale decát doar 
continentale. Se aprecia cá pástrarea imperiului este esentialá pentru ca Marea 
Britanie să rămână o mare putere mondială. Deşi multi politicieni susțineau cá 
autodeterminarea este singura soluție pentru fiecare ţară parte componentă a 
imperiului, multe voci din Marea Britanie se ridicau în favoarea păstrării într-o 
formă oarecare a uniunii imperiale. 

Un alt obiectiv cheie era păstrarea bunelor relații cu SUA. Marea Britanie 
şi-a dat seama ca şi toate celelalte administrații, de altfel, că nu-şi poate permite 
nici cel mai mic conflict cu America. SUA era deja o mare putere economică 
şi potenţial o mare putere militară. Marea Britanie putea avea oricând nevoie 
de ajutorul ei în viitor, asa cum se întâmplase deja în primul război mondial. 
Era deci de neconceput o stare permanentă de conflict cu SUA. 

O preocupare esențială a tuturor guvernelor a fost să asigure Marii Britanii 
o apărare corespunzătoare. Politica de apărare se baza pe patru obiective majore: 
securitatea Regatului Unit; apărarea principalelor drumuri comerciale britanice; 
apărarea imperiului; hotărârea de a coopera la asigurarea apărării aliaţilor Marii 
Britanii. În toată această perioadă guvernele britanice au fost obligate să 
stabilească bugetul pentru apărare în funcție de situaţia intemaţională şi de 
posibilităţile sale interne. Până în anii '30 toate guvernele care s-au succedat 
la putere s-au preocupat ca bugetul pentru apărare să fie cât mai scăzut posibil 
şi să promoveze dezarmarea. 

După 1919 armata britanică avea efectivele mult reduse. Ea a revenit însă 
rapid la rolul ei de dinainte de război de forță politieneascá imperialistă. Flota 
suferise şi ea destule pierderi. Acordurile încheiate cu concurenţii Marii Britanii 
în domeniul navigației au condus la concluzia că nu există nave de luptă care 
să le înlocuiască pe cele britanice. Numărul crucişătoarelor şi distrugătoarelor 
scăzuse drastic. Rezervele navale erau spulberate, iar rețeaua de baze navale 
din întreaga lume era abandonată — mai puţin cea din Singapore. Aviația regală 
RAF şi-a păstrat identitatea, dar efectivele ei erau foarte reduse. Multă lume 
începuse să creadă în efectul descurajator al bombardierelor. Oamenii socoteau 
că avioanele sunt mijlocul cel mai ieftin de a preveni o viitoare agresiune sau 
de a câştiga un război ce va să vină. 

Majoritatea politicienilor britanici sperau că o judicioasă politică a 
compromisului, concilierii şi concesiei ar putea preveni un conflict. O astfel 
de politică a fost numită mai târziu împăciuitoristă. Sensul acestui cuvânt a 
fost atât de mult deformat şi denaturat până în 1939 încât unii istorici cred că 

el nu ar trebui să mai fie folosit. Împăciuitorismul poate fi folosit pentru a 
denumi aproape toate manifestările diplomaţiei britanice dintre cele două 
războaie mondiale. Sau şi mai bine ar putea fi folosit pentru a caracteriza 
atitudinea lui Chamberlain faţă de Germania în 1937 şi 1938. Începând cu al 
doilea război mondial împăciuitorismul a dobândit un sens depreciativ şi 
cuvântul este folosit pentru a defini o cedare ruşinoasă în fata forței. În perioada 
interbelică însă, împăciuitorismul a fost socotit un concept pozitiv: continuarea 
unei îndelungate tradiții diplomatice britanice prin care se încerca aplanarea 
în mod paşnic a unui conflict. Cei care nu au fost de acord cu împăciuitorismul 
erau socotiți oameni cu toane sau afátátori la război. Datorită eșecului politicii 
lui Neville Chamberlain din 1938-1939 (când el a renunţat de fapt la 
împăciuitorism!) cuvântul a căpătat un sens peiorativ. 

Guvernele britanice din perioada interbelică, conştiente de vulnerabilitatea 
Marii Britanii, au făcut tot posibilul pentru a evita un conflict. Linia lor politică 
a eşuat însă în cele din urmă. Acest eşec era oare inevitabil? Era oare de 
condamnat Tratatul de pace de la Versailles? Să fi fost oare unii politicieni mai 
răspunzători decât alţii? Să fi fost oare inevitabilă dezintegrarea imperiului 
britanic? Să fi fost oare anii 1919-1939 ani de retragere şi declin? Sau ar trebui 
mai degrabă să vedem în această perioadă potrivit cuvintelor lui Medlicott “un 
îndelungat proces de adaptare la realitățile lumii moderne” decât o perioadă 
de declin? Aceste întrebări trebuie să le aveţi în minte citind mai departe această 
carte. Istoricii caută încă răspuns. Răspunsurile însă sunt greu de găsit! 


Să luăm notițe despre “Introducere: pace şi politică” 


Acest capitol introductiv urmăreşte să vă ofere o prezentare generală pentru a 
înţelege care a fost orientarea politicii externe şi coloniale a Marii Britanii după 
1919. Trebuie să ţineţi seama de faptul că istoricii au puncte de vedere foarte 
diferite în privinţa plusurilor şi minusurilor poziţiei internationale a Marii Britanii. 

Pe de o parte, Marea Britanie părea să fi ieşit din primul război mondial ca 
mare putere de primă mărime. Pe de altă parte, ea era aproape sigură că se va 
confrunta cu serioase probleme în următorii ani. 

Capitolul vă oferă în acelaşi timp informaţii esenţiale despre obiectivele 
autorilor păcii din 1919 (în special Lloyd George) şi despre prevederile 
Tratatului de la Versailles. Înțelegerea tratatului este esenţială dacă vreţi să 
intelegeti relațiile anglo-germane din perioada interbelică, deci încercaţi să 
luaţi notițe cât mai atent. Trebuie să aveţi de asemenea în vedere criticile aduse 
tratatului, unele aparținând contemporanilor, altele fiind făcute de atunci 

încoace. Íncercati să hotărâți dacă autorii păcii (în special Lloyd George) trebuie 
criticati sau apreciați pentru eforturile lor. 

Notitele dumneavoastră vá vor ajuta să cunoaşteţi problemele cheie ale 
majorităţii guvernelor britanice de după 1919. 


Să răspundem la întrebări-eseu despre “Introducere: pace şi politică” 


Informaţiile din acest capitol vă vor ajuta să ráspundeti unor întrebări specifice 
despre rolul lui Lloyd George în semnarea tratatului de pace din 1919. Astfel 
de întrebări ar putea fi de tipul: 


1 “Lloyd George poartă întreaga răspundere pentru — atât de viciatul — Tratat 
de la Versailles”. În ce măsură sunteți de acord sau nu cu acest comentariu? 

2 Evaluati în mod critic rolul lui Lloyd George la Conferinţa de pace de la 
Paris din 1919. 

Întrebarea 2 necesită puţin atenţie. Cuvântul cheie este "evaluati". La un 
nivel superior de studiu veţi fi puşi arareori să descrieti ce s-a întâmplat, în 
mod invariabil, întrebările se vor referi la cauzele evenimentelor. Multe dintre 
întrebări vá vor cere să "examinati", "analizati", "explicati" sau "evaluati". 
Pentru a ráspunde unor astfel de intrebári, nu este niciodatá de ajuns sá notezi 
informatia. Pentru a lua o notá buná ráspunsul dumneavoastrá trebuie sá fie 
astfel structurat şi construit încât să răspundă exact modului în care a fost 
formulată întrebarea. Un element esențial în pregătirea răspunsului la o între- 
bare-eseu bazată pe evaluarea a ceva, este identificarea atentă a elementelor 
pe care le veţi folosi în judecata dumneavoastră. Este bine ca acest lucru să fie 
prezentat explicit în eseul dumneavoastră. Ce elemente veţi folosi în aprecierea 
rolului pe care l-a avut Lloyd George, în cadrul Conferinţei de pace de la Paris? 

Întrebarea 2 poate fi abordată astfel: 

a) Íncepeti cu un scurt paragraf introductiv în care prezentați modul în care 
intenţionaţi să abordati problema. Indicati câteva din aprecierile pe care le- 
au făcut istoricii (de exemplu Lloyd George a fost condamnat şi lăudat în 
egală măsură pentru rolul lui din 1919). Care va fi verdictul dumneavoastră? 

b) Veţi scrie apoi câteva paragrafe (poate de la 4 la 6), fiecare dintre ele 
abordând un alt aspect al problemei. Íncercati să hotărâți ce probleme veți 
aborda în principal în aceste paragrafe. 

c) Trebuie să scrieți un paragraf în chip de concluzie. În acesta veți pune 
laolaltă elementele esenţiale pe care le-aţi avut în vedere pentru a ajunge la 
o concluzie. În ce mod veţi aprecia rolul lui Lloyd George la Versailles? ÎI 

veţi lăuda sau îl veţi critica ? Sau veţi încerca (foarte fin, dar nu prea 
vitejeşte!) să vă situaţi pe o poziţie de mijloc? 


Întrebări bazate pe izvoare despre “Introducere: pace şi politică” 


1 Tratatul de la Versailles 

Citiţi citatul de la pag. 4-5 din raportul prezentat de Lloyd George la Fontainebleau 

şi clauza privind vinovăția de război de la pag. 8-9, iar apoi studiafi harta de la 

pag. 7. Răspundeţi la următoarele întrebări: 

a) Care dintre ceilalți doi membri ai grupului celor “Trei Mari” părea să fie de 
acord cu sentimentele exprimate în raportul de la Fontainebleau? Explicati 
răspunsul. 

b) La care dintre “statele mici” se referea oare Lloyd George? 

c) Lloyd George pare preocupat ca Germania să nu fie “tratată nedrept”. Cu 
toate acestea majoritatea nemților socoteau că această clauză a vinovátiei 
de război este total nedreaptă. De ce? 

d) De ce să fi acceptat oare Lloyd George clauza vinovátiei de război? 

e) Informaţia conținută pe hartă sugerează oare că Lloyd George a reuşit să-şi 
realizeze mai toate obiectivele la Conferinţa de pace de la Paris? Explicati 
răspunsul. 


2 Continuitate în politica externă a Marii Britanii 

Citiţi citatul de la pag. 15 din Raportul secret din 1926 şi studiati lista de la 

pag. 16 a guvernelor britanice, a prim miniştrilor şi miniştrilor de externe din 

perioada 1919-1939. Răspundeţi la următoarele întrebări: 

a) De ce, potrivit Raportului din 1926, era Marea Britanie atât de dornicá de 
pace şi cum spera ea s-o menţină? 

b) Comentati referirea Raportului la “păstrarea statu quo-ului". 

c) Ce elemente privind consecventa şi continuitatea politicii externe britanice 
din perioada 1919-1939 relevă lista guvernelor britanice? 

d) Care sunt, potrivit listei guvernelor britanice, cei patru oameni politici care 
au controlat politica externă britanică în perioada 1919-1939? Ce criterii 
au stat la baza selecţiei dumneavoastră? 

e) Ce partid era la putere când a fost scris Raportul? Dacă la putere s-ar fi 
aflat un alt partid, ar fi fost oare cu totul altele sau aceleaşi obiectivele 
politicii externe ale Marii Britanii? Explicati răspunsul. 


CAPITOLUL 2 
Iluzia pácii 1919-1931 


1. Problemele fáuririi pácii 


a) Introducere 


Ín ianuarie 1919 sefii a 32 de state, reprezentánd cam 75 la sutá din populatia 
lumii, s-au reunit la Paris sá incheie pacea cu Puterile Centrale invinse. Au fost 
criticate multe aspecte legate de desfăşurarea conferinţei: hotărârea şefilor de 
stat ai ţărilor aliate de a participa personal la negocieri; “diplomaţia secretă”; 
faptul că reprezentanţii Rusiei, Germaniei şi ai celorlalte puteri învinse au fost 
excluşi din procesul încheierii păcii; faptul că nu s-a ajuns la o înţelegere privind 
programul de desfăşurare a conferinţei sau organizarea propriu-zisă a 
conferinței; dominarea micilor puteri de către marile puteri. Chiar şi alegerea 
Parisului ca loc de întrunire a fost comentată: resentimentele pricinuite de război 
erau mult mai puternice aici decât oriunde altundeva. (Lloyd George propusese 
iniţial Geneva ca loc de desfăşurare a lucrărilor conferinței, dar a cedat în cele 
din urmă în favoarea dorinței părții franceze — decizie pe care a regretat-o ulterior.) 
Criticile referitoare la procesul de încheiere a păcii au fost uneori exagerate. 
Totuşi, ar fi dificil să se exagereze gravitatea problemelor pe care le-au avut de 
întâmpinat autorii păcii. Ei au fost obligaţi să facă faţă oricum unei întregi 
serii de angajamente contradictorii, promisiuni şi declaraţii făcute în timpul 
războiului. Desființarea imperiilor german (Hohenzollern), rus (Romanov), 
austro-ungar (Habsburg) şi turc (Otoman) a avut ca rezultat haosul economic, 
foametea şi izbucniri ale naționalismului — uneori violente — în tot centrul şi 
estul Europei şi în Orientul Apropiat. Exista temerea că bolşevismul se va 
extinde spre vest din Rusia şi va ameninţa întreaga Europă. Autorii păcii erau 
de asemenea conştienţi că nu pot acţiona izolat — acordul de pace trebuia să 
reflecte profundele sentimente ale populaţiei din propriile lor ţări — iar deciziile 
trebuiau luate rapid. Principala dificultate era poate faptul că cei “Trei Mari" — 
Lloyd George, Clemenceau şi Woodrow Wilson — aveau puncte de vedere foarte 
diferite privind modul în care se va asigura un tratat de pace durabil. 
Încheierea unui tratat de pace satisfăcător cu Germania era preocuparea 
majoră a celor “Trei Mari”. Obiectivele lor, prevederile Tratatului de la 
Versailles şi aprecierile atât ale contemporanilor, cât şi ale istoricilor la adresa 
tratatului au fost analizate în capitolul 1. După semnarea Tratatului, Lloyd 
George şi ceilalţi şefi de state s-au întors acasă. Prin urmare, definitivarea tra- 
tatelor cu aliații Germaniei a fost lăsată în seama unor reprezentanți mai puțin 

importanti ai aliaților. Acest lucru s-a realizat treptat în perioada iulie 1919 şi august 
1920. Tratatele cu Austria, Ungaria, Bulgaria şi Turcia au fost la fel de controversate 
(atât în epocă cât şi de atunci încoace) ca şi Tratatul de la Versailles. 


b) Europa de Est 


Europa de Est a pus foarte multe probleme autorilor păcii. Imperiul habsburgic 
se prăbuşise. Țări ca Polonia şi Cehoslovacia existau deja efectiv. Rusia, aflată 
în mâinile bolşevicilor şi chinuită de un război civil, nu a fost reprezentată la 
conferința de pace, şi de aceea nu s-a putut lua nici o decizie în ceea ce o privea. 

Franța, Marea Britanie şi America aveau interese deosebite — dar nu total 
diferite — în Europa de Est. Unii politicieni britanici şi francezi ar fi preferat să 
menţină Imperiul habsburgic într-o formă oarecare, măcar ca o posibilă 
contrapondere pentru Rusia şi Germania. Având însă în vedere puternicul sen- 
timent național al popoarelor ce intrau în componenţa fostului imperiu, acest 
lucru era imposibil. Franţa a susținut crearea unor state destul de mari, viabile 
din punct de vedere economic şi uşor de apărat din punct de vedere strategic, 
care să fie suficient de puternice pentru a tine piept presiunilor din partea 
Germaniei sau Rusiei. Marea Britanie nu era preocupată de rezolvarea 
problemei nemților rămaşi în afara Germaniei, dar se gândea în ce măsură 
noile state vor fi destul de puternice să reziste presiunii bolşevice. În concluzie, 
cei mai multi politicieni aliați au susținut principiul american al autodeterminării 
şi s-au făcut eforturi pentru refacerea frontierelor Europei de Est pe principii etnice. 

Cu toate acestea, multitudinea de grupări etnice din estul Europei însemna 
că stabilirea frontierelor va crea în mod categoric numeroase probleme. Pentru 
a inráutáti şi mai mult lucrurile, în timp ce autorii păcii încercau la Paris să 
stabilească frontierele naţionale, diferite grupări etnice din estul Europei se 
războiau între ele. Frontierele stabilite în cele din urmă au fost în egală măsură 
rezultatul acestor ciocniri precum şi al negocierilor de la Paris. 

În 1920 s-au semnat în sfârşit, tratate cu Austria (Tratatul de la St. Germain), 
Ungaria (Tratatul de la Trianon), şi Bulgaria (Tratatul de la Neuilly). Toate 
puterile învinse au fost obligate să plătească reparaţii şi au pierdut mari suprafeţe 
din teritoriu. Austria, de exemplu, a pierdut din teritoriu în favoarea Poloniei, 
Cehoslovaciei, Italiei şi Iugoslaviei, acest lucru având drept rezultat scăderea 
populaţiei de la 28 milioane la mai puţin de 8 milioane. 

Tratatele încheiate cu țările din estul Europei, împreună cu diferite acorduri 
realizate la nivelul graniţelor Rusiei, au contribuit în cele din urmă la formarea 
unui lanţ de noi state de la Finlanda până la Iugoslavia (vezi harta de la pag. 7) 
ale căror neînţelegeri privind adevăratele granite au continuatpână în anii '20. 
Deşi autorii păcii au făcut tot posibilul pentru a aplica principiul autodeter- 

minárii, în tot estul Europei pot fi întâlnite situaţii în care comunități mari sunt 
guvernate de oameni aparținând unor grupări etnice diferite. Cehoslovacia, de 
exemplu, avea o populaţie de circa 14.500.000, formată din cehi, slovaci, germani, 
unguri, ruteni şi polonezi. Iugoslavia era şi mai amestecată. Singura rezolvare 
a problemei ar fi fost masive transferări de populaţie. 

Politicienii britanici din anii '20 împărtăşeau punctul de vedere al lui Lloyd 
George potrivit căruia frontierele din estul Europei sunt defectuoase, iar noile 
state (sau cele mărite) sunt instabile şi nu se poate pune nici o bază pe ele. 
Bulgaria, Ungaria şi Austria erau înverşunate şi pline de resentimente şi în 
aproape toate statele din estul Europei se înregistrau tensiuni sociale, economice 
şi politice. Faptul că multe dintre noile state includeau şi grupări minoritare 
germane nemultumite era o problemă greu de neglijat. Acest lucru putea da 
ocazia Germaniei, la un moment dat, în viitor, să facă presiuni pentru modificări 
teritoriale, in special asupra Poloniei. De aceea, guvernele britanice, s-au abținut 
să se angajeze în apărarea acordurilor teritoriale din estul Europei. Cel mai 
bun lucru care se mai putea spera era găsirea unor mijloace paşnice pentru 
revizuirea unui acord defectuos. 


c) Turcia 


Marea Britanie era mult mai interesată de Orientul Mijlociu decât de estul 
Europei şi în consecință s-a implicat mai mult în stabilirea condiţiilor dezmembrării 
Imperiului otoman. Tratatul de la Sevres, semnat în 1920, satisfăcea mai toate 
punctele de interes ale Marii Britanii. Strâmtorile, care făceau legătura între 
Marea Neagră şi Marea Mediterană urmau să fie demilitarizate şi puse sub 
controlul unor organisme internaţionale. Teritoriile arabe din Imperiul otoman 
reveneau (sub mandat) Marii Britanii şi Franței. Franței i-au revenit teritoriile de 
astăzi ale Siriei şi Libanul. Marii Britanii i-au revenit actualele teritorii ale 
Israelului, Iordanului şi Irakului. Zona de est a Traciei, peninsula Gallipoli, 
Smirna şi mai multe insule din Marea Egee au revenit Greciei. 

Cu toate acestea, în 1920, Mustafa Kemal, un naționalist turc, erou de război 
s-a aflat în fruntea unei revolte naţionale bucurându-se de sprijinul majorității 
turcilor. Lloyd George, care nu îi simpatiza pe turci, nu a găsit de cuviinţă să 
recunoască autoritatea lui Kemal. În martie 1921, Grecia, cu aprobarea tacită 
a lui Lloyd George, dacă nu chiar încurajată de acesta, a declarat război 
guvernului lui Kemal. Ajutorul Marii Britanii a fost numai de ordin moral, iar 
grecii nu au reuşit să facă progrese. Între timp, Kemal a ajuns la o înţelegere cu 
Italia, Franţa şi URSS. În 1922 forțele turceşti au pornit o puternică ofensivă 
în Asia Mică. Rezistenţa grecilor a fost de scurtă durată şi curând a fost foarte 
limpede că turcii pot deveni o ameninţare pentru forțele britanice care ocupau 


Problemele fáuririi pácii 25 


zona internationalá a strámtorilor. Lloyd George era pregátit, se pare, sá lupte 
pentru apárarea strámtorilor, chiar dacá Marea Britanie nu se putea astepta la 
nici un ajutor din partea Frantei si nici la un prea mare sprijin din partea 
dominioanelor britanice. La sfârşitul lui septembrie forţele turceşti au ajuns la 
Chanak, baza britanică. Confruntarea armată a putut fi evitată numai datorită 
calmului comandanților britanici de la faţa locului. Turcii, care nu intenționau 
să intre în război cu Marea Britanie, au acceptat să respecte zona internaţională. 
Unii istorici au socotit criza Chanak un exemplu de succes al unei atitudini 
ferme în fata agresiunii şi deci o victorie pentru Lloyd George. Alții însă au spus cá 
toată această afacere a fost o inutilă atátare la război venită din partea lui Lloyd 
George, iar criza Chanak a contribuit la înlăturarea lui în octombrie 1922. 

Pe termen lung, atitudinea britanicilor la Chanak a avut un ecou foarte 
redus. Negocierile cu guvernul lui Kemal erau purtate cu multă abilitate de 
lordul Curzon, ministru de externe, iar în 1923 s-a semnat un nou acord, Tratatul 
de la Lausanne. Aceasta a fost prima revizuire semnificativă a tratatului de 
pace. Turcia a păstrat Tracia de est, Smirna şi insulele din Marea Egee pe care 
le redobândise de la Grecia. Ea a încetat să plătească reparaţii, dar a acceptat 
pierderea teritoriilor ei arabe şi a fost de acord ca strâmtorile să rămână 
demilitarizate şi deschise pe timp de pace trecerii vaselor sub orice pavilion. 
Interesele majore ale Marii Britanii erau astfel respectate. De altfel relaţiile cu 
Turcia s-au îmbunătăţit acum simțitor. De aceea, Marea Britanie avea suficiente 
motive să fie mulțumită de noul acord de pace. 


d) Italia 


Italia a sperat că prin tratatul de pace va dobândi teritoriile care-i fuseseră 
promise în 1915 când a intrat în război. Acest lucru ar fi compensat grelele 
sale pierderi de război şi ar fi transformat-o în marea putere care năzuia de 
atâta timp să fie. Totuşi, în tratatul de pace nu au fost cuprinse toate teritoriile 
promise şi acest lucru a provocat multe resentimente în Italia. 

În 1922 Benito Mussolini, liderul partidului fascist italian, a venit la putere 
la Roma. El a cerut revizuirea tratatului de pace şi s-a lăudat că va face din 
Italia o mare putere imperială. Foarte curând a demonstrat că este gata să se 
implice în surprinzătoare lovituri de teatru în domeniul politicii externe. 
Ambitiile sale în privinţa Mediteranei, socotită o verigă esenţială în sistemul 
de comunicaţii al Marii Britanii cu lumea întreagă, păreau a fi o ameninţare 
directă pentru imperiul britanic. 

Mussolini a obţinut câteva victorii în Africa, a reuşit să anexeze portul 
Fiume de la graniţa cu lugoslavia şi a întărit influenţa Italiei asupra Albaniei. 
Totuşi, în anii '20 liderul italian nu era o figură apreciată, implicându-se în 

actiuni care i-au adus o glorie trecátoare. Unii politicieni britanici, ca Churchill 
şi Lloyd George, şi-au exprimat admiraţia pentru realizările acestuia din Italia. 
Nici el si nici fascismul, care era un fenomen strict italian, nu au reprezentat o 
ameninţare serioasă în anii '20, aşa cum se temuseră unii politicieni. 


2. Relaţii anglo-sovietice 1917 - 1931 


a) Ostilitatea față de bolşevism 


Reacţiile Marii Britanii la abdicarea ţarului Nicolae II în martie 1917 au fost în 
general pozitive. În sfârşit se părea că Rusia se va alătura adevăratelor 
democraţii parlamentare. Venirea la putere a lui Lenin şi a bolşevicilor în 
noiembrie 1917 a fost întâmpinată însă cureactii destul de diferite. Multi dintre 
reprezentanții stângii britanice au simpatizat cu comunismul şi au preamărit 
triumful proletariatului. Opinia publică însă s-a arătat ostilă, în special atunci 
când Lenin a încheiat pace cu Germania prin Tratatul de la Brest Litovsk în 
martie 1918, acest lucru permiţând nemților să-şi concetreze toate forţele pe 
frontul de vest. Această ostilitate s-a amplificat atunci când bolşevicii au 
naționalizat toate întreprinderile străine din Rusia fără a acorda vreo despăgubire 
şi au afirmat clar că nu au nici cea mai mică intenţie să plătească datoriile de 
război pe care le aveau faţă de Marea Britanie. 

Cei mai multi parlamentari conservatori şi liberali s-au declarat in mod 
hotărât împotriva lui Lenin şi au fost de acord cu Winston Churchill când 
vorbea despre “dezgustătoarea maimutárealá a bolşevismului”. Churchill 
susținea trimiterea de forte britanice în Rusia pentru a-i distruge pe bolşevici 
înainte de a-şi putea semăna revoluţia şi altundeva în lume, poate chiar în 
Marea Britanie. În perioada 1918-1920 politica guvernului britanic a fost una 
de ostilitate fátisá față de regimul bolşevic. 

În martie 1918 Marea Britanie a trimis trupe în Murmansk si Arhanghelsk 
pentru a se asigura că proviziile de război trimise acolo nu au căzut în mâna 
bolşevicilor. Cum în Rusia izbucnise războiul civil, aceste trupe au început să 
coopereze cu forțele “albilor” care încercau să-i răstoarne pe Lenin şi pe “roşii”. 
Cu toate că Churchill şi alți miniştri din cabinet susțineau cu convingere această 
politică interventionistá, Lloyd George a fost mult mai prudent, în special după 
armistițiul cu Germania. El era de părere că ruşii îşi vor rezolva singuri criza 
internă. Totuşi, dornic de a se bucura în continuare de sprijinul conservatorilor, 
a trimis ceva ajutor militar (circa 30.000 de oameni în total) şi un substanţial 
ajutor financiar (aproximativ 100 milioane lire sterline) albilor. Cu toate că la 
un moment dat victoria albilor părea posibilă, pe la sfârşitul anului 1919 


Relatii anglo-sovietice 1917 - 1931 27 


bolsevicii au obtinut controlul asupra Rusiei (desi nici una din marile puteri nu 
îi recunoscuserá), iar forțele britanice s-au retras. 


b) Opinii diferite 


Părerea aripii de stânga, incluzând Partidul Laburist şi Congresul Sindicatelor 
Muncitoreşti, era că intervenţia Marii Britanii în Rusia este condamnabilá 
deoarece ea reprezintă un atac capitalist împotriva proletariatului. În 1920 
Polonia a încercat să smulgă Rusiei prin forță Ucraina. Bolşevicii au atacat şi 
ei, iar Armata Roşie era gata să pună stăpânire pe capitala Poloniei, Varşovia. 
Guvernul britanic s-a gândit să trimită ajutor Poloniei. Mişcarea laburistă s-a 
opus din nou oricărui tip de intervenţie din partea Marii Britanii. Docherii 
londonezi au refuzat să încarce un vas ce urma să transporte muniții cumpărate 
deja de guvernul polonez. În întreaga țară au apărut aproximativ 350 de comitete 
de acţiune şi chiar şi susținătorii cei mai moderati ai laburiştilor erau gata să 
susţină o grevă- generală în cadrul campaniei “Un Nu hotărât împotriva oricărei 
intervenții în Rusia Sovietică”. Totuşi, polonezii, cu ajutor din partea Franţei, au 
reuşit să respingă forțele sovietice, iar în cele din urmă Rusia şi Polonia au încheiat 
pace. Intervenţia britanică nu mai era deci necesară şi criza internă a luat sfârşit. 

Aripa stângă din Marea Britanie avea o deosebită simpatie pentru 
“experienţa” comunistă din Rusia. Partidul Comunist Britanic şi-a identificat 
obiectivele cu cele ale bolşevicilor. Cu toate că avea un număr foarte redus de 
membri (doar 4.000 în 1920), multe sindicate, susținătorii de rând ai laburiştilor 
Şi intelectualii radicali (cum ar fi H. G. Wells şi George Bernard Shaw) erau 
gata să aplaude statutul muncitorului rus, mai ales în momentul unor tulburări 
interne la nivelul industriei. Unii sperau chiar într-o revoluţie a proletariatului 
în Marea Britanie. Totuşi, Ramsay MacDonald şi alti lideri ai Partidului Laburist 
erau foarte nelinistiti din cauza naturii profund anti-democratice şi violente a 
bolşevismului şi au făcut o distincţie clară între socialism şi comunism. 

Prin 1920-1921 MacDonald împărtăşea aceleaşi puncte de vedere cu Lloyd 
George. Prim ministrul nu era deloc entuziasmat de Lenin. Era însă conştient 
de faptul că reprimirea Rusiei în piața comercială a Europei ar avea un efect 
mult mai însemnat în domolirea regimului bolşevic decât o politică a intervenției 
armate. Într-una din şedinţele Camerei Comunelor din 1920 el a mers până 
într-acolo încât să susțină că în momentul în care Rusia va reintra în piața 
europeană “comunismul va dispărea”. Cu toate acestea, mulți dintre susținătorii 
săi conservatori doreau ca URSS (aşa cum fusese Rusia rebotezată în 1922) să 
fie izolat din punct de vedere diplomatic şi continuau să fie foarte suspicioşi în 
privinţa intentiilor bolşevicilor. Aceste temeri erau foarte indreptátite. Lenin şi 

multi alti comunişti sperau că şi alte ţări europene vor urma exemplul Rusiei. 
Cominternul — “comandamentul revoluției mondiale” potrivit afirmației lui 
Lenin — a fost înfiinţat in 1919 special pentru îndeplinirea acestui obiectiv. 
Nereuşitele mişcării “Spartacus” din Germania, instaurarea pe foarte scurtă 
durată a unor regimuri comuniste în Ungaria şi Bavaria în 1919 şi încercările 
eşuate de a impune un guvern comunist în Polonia în 1920 au întărit într-o 
oarecare măsură speranțele lui Lenin, dar şi temerile conservatorilor britanici. 
Mulţi conservatori britanici erau convinşi că agenţii ruşi acţionează pentru a 
stârni sentimentele antibritanice în India, Afganistan si Iran. 

Generalizând, putem spune că după 1920 relaţiile anglo-sovietice au depins 
de partidul care era la putere în Marea Britanie, guvernele conservatoare fiind 
mult mai puţin amatoare să facă afaceri cu URSS decât cele laburiste. Orientarea 
politică s-a mai schimbat totuşi ca răspuns la schimbările obiectivelor sovietice. 
În 1921 în Rusia a fost o cumplită foamete care a determinat o schimbare 
categorică a gândirii politice a lui Lenin şi adoptarea unei noi politici economice, 
de totalitarism comunist. Politica externă a Uniunii Sovietice a început să aibă 
două voci. Prima, aceea a Cominternului, care proslăvea revoluţia mondială şi 
susținea că Marea Britanie se află în avangarda agresiunii capitalist-imperialiste 
care urmăreşte să distrugă comunismul din Rusia. A doua, aceea a guvernului 
sovietic, susținea necesitatea unor relaţii fireşte cu acele țări — inclusiv cu Marea 
Britanie — cu care colaborarea economică este absolut necesară. Diplomatii britanici 
reuşeau cu greu să facă față acestei duble luări de poziție. 


c) Mişcări pacifiste 


Cu toate acestea, Lloyd George a continuat să susţină ideea negocierilor cu 
URSS, sperând că restabilirea relaţiilor comerciale va ajuta economia, acum 
precară, a Marii Britanii. El se temea, de asemenea că, dacă Rusia va fi tratată 
în continuare ca un paria, ea ar putea să se alieze cu celălalt paria al Europei, 
Germania. O asemenea alianță ar fi însemnat o ameninţare pentru pacea şi 
stabilitatea Europei. În martie 1921 s-a încheiat în sfârşit un acord comercial 
anglo-sovietic. Potrivit prevederilor acestui acord fiecare dintre părțile 
contractante se angaja să nu desfăşoare propagandă ostilă partenerului său. 
Guvemul sovietic şi-a recunoscut în principiu obligaţiile față de civilii din 
Marea Britanie cărora nu li se plătise încă pentru mărfurile furnizate Rusiei în 
timpul războiului. Marea Britanie, însă, (alături de multe alte națiuni) nu era 
încă dispusă să recunoască legitimitatea guvernului lui Lenin. 

În 1922, la Conferinţa economică mondială de la Geneva, Lloyd George a 
încercat să extindă cadrul acordului comercial anglo-sovietic şi să readucă 

Rusia pe fágasul structurii economice europene. Prim ministrul britanic a avut 
o serie de întrevederi scurte cu delegaţii sovietici, dar progresele au fost 
neînsemnate. Principala piedică era refuzul Rusiei de a plăti despăgubiri pentru 
importantele investiții pe care le-au făcut ţările occidentale înainte de război 
în Rusia. Sumbrele temeri ale lui Lloyd George s-au adeverit în momentul în 
care, în plină desfăşurare a conferinței, Rusia şi Germania au anunţat că au 
semnat tratatul de la Rapallo. Acesta aducea importante beneficii economice 
şi militare atât Germaniei cât şi Rusiei. Germania avea posibilitatea să producă 
şi să testeze arme noi în Rusia — arme pe care avea interdicţia să le producă în 
Germania. Rusia a primit aparatură tehnică germană foarte folositoare. Totuşi, 
în ciuda acestui pact de “prietenie reciprocă”, atât Rusia cât şi Germania (spre 
satisfacția Marii Britanii şi a Franței) au continuat să se suspecteze reciproc. 

După înlăturarea de la putere a lui Lloyd George în octombrie 1922, Lord 
Curzon a jucat un rol mult mai important în politica externă. El era in mult mai 
mică măsură adeptul cooperării economice cu Rusia şi a ameninţat să pună 
capăt acordului comercial din cauza încălcării în mod repetat de către partea 
sovietică a prevederii privind renunţarea la promovarea unei propagande ostile 
celeilalte părți contractante. Replica ruşilor a fost impáciuitoristá şi acordul a 
supravieţuit. Dar Curzon nu va mai face nimic de acum înainte pentru 
recunoaşterea legitimitátii regimului bolşevic. 

În 1924 a venit la putere Partidul Laburist. Ramsay MacDonald, care era 
atât prim ministru cât şi ministru de externe a reluat imediat relațiile diplomatice 
cu Rusia si foarte curând a început negocierile pentru un nou acord comercial 
care, spera el, să asigure Marii Britanii o mai mare piață de desfacere. Principalul 
obstacol era tot problema înapoierii creditelor de către Rusia. În august s-a 
încheiat în sfârşit un acord anglo-sovietic — referitor atât la probleme comerciale 
cât şi la cele de ordin general. S-au făcut promisiuni de prietenie şi privind 
încetarea propagandei dușmănoase. În eventualitatea unei rezolvári satisfă- 
cătoare a problemei împrumuturilor britanice, guvernul britanic a acceptat să 
gireze un împrumut de 30.000.000 lire sterline. Acordul, spunea un 
contemporan, a fost mai degrabă un acord pentru a cădea de acord dacă şi când 
părțile contractante vor fi de acord să fie de acord. Cu toate acestea, multi conser- 
vatori şi liberali, neîncrezători în politica Partidului Laburist de apropiere de 
URSS, au socotit că acest Acord este mult mai amenintátor şi mai important. 
Liberalii şi-au retras sprijinul acordat Partidului Laburist minoritar, iar în alegerile 
generale care au urmat, laburiştii au fost acuzaţi că au cedat presiunilor comuniste. 

Cu câteva zile înainte de ziua alegerilor, Daily Mail a publicat o scrisoare, 
care aparținea se pare lui Grigori Zinoviev, şef al Comintemului. Scrisoarea 
îndemna Partidul Comunist Britanic să acţioneze în favoarea acordului anglo- 

care prevederile acestuia le-ar fi oferit. Ea continea, de asemenea, instructiuni 
pentru toate tipurile de actiuni de revoltá. Conservatorii au folosit scrisoarea 
ca o ultimă dovadă a “terorii roşii”, denuntándu-i pe laburisti ca fiind complicii 
sau sprijinitorii inconştienţi ai comuniştilor. Scrisoarea lui Zinoviev, care a 
fost sau nu un fals, nu a influențat, probabil, prea mult rezultatul alegerilor. 
Chiar şi înainte de publicarea scrisorii, conservatorii i-au acuzat în permanență 
pe laburişti că sunt codoşii comunismului. Ca urmare a eşecului înregistrat de 
liberali la vot, conservatorii au obținut o victorie răsunătoare. 


d) Probleme anglo-sovietice 1924-1931 


Fără ca acest lucru să constituie o surpriză, relaţiile anglo-sovietice se deteriorau 
acum. Prim ministrul Baldwin nu a ratificat Acordul anglo-sovietic. O donaţie 
însemnată a URSS acordată federației minerilor în timpul grevei generale din 
1926 a provocat puternice proteste din partea cabinetului britanic. Afacerea 
Arcos a accentuat şi mai mult dezacordul dintre cele două părți. Arcos — 
Societatea Rusă de Cooperare — era organizația cea mai importantă care 
intermedia desfăşurarea relaţiilor comerciale anglo-sovietice. Rezultatul unei 
perchezitii din 1927 în birourile de la Londra ale acestei organizaţii i-a dat 
posibilitatea lui Baldwin să acuze URSS că foloseşte Arcos ca mijloc de a-şi 
desfăşura “spiona jul militar şi de a întreprinde acţiuni subversive în tot Imperiul 
britanic, precum şi în nordul şi sudul Americii”. Marea Britanie a întrerupt 
relațiile diplomatice cu URSS şi a pus capăt tuturor acordurilor comerciale. 

Guvernul laburist, care a venit la putere în 1929 a reluat contactele 
diplomatice şi a semnat un nou acord comercial cu Rusia în 1930. S-a dovedit 
însă că este imposibil să se ajungă la o înţelegere cu Rusia în privința datoriilor 
acesteia şi a împrumuturilor britanice. Relaţiile dintre cele două țări au rămas 
reci. Stalin, care controla acum totul în Rusia, era preocupat în primul rând de 
dezvoltarea economică. Guvernul lui MacDonald era mulțumit să constate că 
URSS rămâne la periferia Europei. 


3. Problema germană în anii ‘20 
a) Divergente între aliaţi 


Politica externă britanică din anii '20 era dominată de problema germană. În 
1919 toată lumea acceptase ideea că Germania va onora Tratatul de pace de la 
Versailles aşa cum în trecut şi alte națiuni învinse onoraseră tratatele de pace. 
Cei mai multi germani erau însă hotărâți să evite respectarea prevederilor 

acordului de pace. Prin urmare, intrarea în vigoare a Tratatului de la Versailles 
impunea aceeaşi hotărâre şi cooperarea între puterile învingătoare aşa cum se 
întâmplase şi în cazul hotărârii de a învinge în război. Lucrurile s-a" petrecut 
însă exact invers. Încă de la începutul anilor '20 Marea Britanie şi Franţa aveau 
păreri diferite in mai toate privintele, în vreme ce America renuntase să se mai 
intereseze de ce se întâmpla în Europa. 

Politicienii francezi erau preocupaţi în special de eforturile pe care le făcea 
Germania pentru a anula tratatul. Franța se învecina cu o Germanie înverşunată 
— o ţară cu o populaţie cu 50 la sută mai numeroasă gi cu o industrie grea de 
patru ori mai dezvoltată decât cea a Franţei. Răspunsul Franţei la toate acestea 
era să insiste pentru aplicarea întocmai a prevederilor tratatului de pace. 
Guvernele franceze au căutat de asemenea alte structuri de securitate. Ele au 
făcut tot posibilul să încheie alianțe cu Marea Britanie şi să încheie acorduri 
militare cu statele din estul Europei, cum s-a întâmplat în cazul Poloniei (1921) 
şi Cehoslovaciei (1924). 

Guvernele britanice nu au fost de acord cu cele mai multe dintre aspectele 
politicii Franţei. Ele dezaprobau eforturile Franţei de a încercui Germania şi 
nu erau pregătite să subscrie securităţii franceze din vestul Europei. Ba mai 
mult, multi politicieni britanici şi-au exprimat curând neîncrederea față de 
Tratatul de la Versailles şi față de tratamentul aplicat Germaniei. Ei se simțeau 
din ce în ce mai stingheriti de aplicarea unilaterală a autodeterminării, de 
excluderea Germaniei din Liga Naţiunilor şi de problema reparațiilor de război. 
Multe persoane influente au considerat că este necesară de urgenţă revizuirea 
tratatului dacă se doreşte o pace trainică în Europa. Problema esenţială a 
relaţiilor anglo-franceze până în anii '30 a fost dacă Tratatul de pace de la 
Versailles marchează începutul sau sfârşitul procesului de făurire a păcii. 

La începutul anilor '20 relaţiile internaţionale erau dominate de două probleme 
— reparaţii de război şi securitate. Între anii 1920-1922 s-au desfăşurat 23 conferințe 
la vârf. Cele mai multe au avut un caracter comun. Reprezentanţii britanici au 
cerut francezilor să îmblânzească prevederile Tratatului de la Versailles, dar fără 
prea mare efect. Politicienii francezi se temeau că orice revizuire a tratatului va 
întări puterea Germaniei şi va conduce la dominația ei economică şi militară în 
Germania. Astfel, primul război mondial se va dovedi a fi fost inutil şi se va ivi 
spectrul unui război ce îi va oferi Germaniei posibilitatea să se răzbune. 

În 1920 şi 1921 trupele franceze au ocupat mai multe oraşe germane datorită 
încălcării de către Germania a prevederilor Tratatului de la Versailles, privind 
reparaţiile de război şi dezarmarea. Marea Britanie nu a fost de acord cu această 
măsură. Lloyd George şi succesorii săi, Bonar Law şi Baldwin, au adoptat o 
politică favorabilă destinderii. Ei doreau de asemenea să reducă sumele plătibile 
de Germania ca reparaţii de război şi să contribuie la refacerea economică a 

Germaniei in speranta cá acest lucru ar fi favorabil comertului britanic. Poate 
cá Franta ar fi fost mai dispusá spre o directie politicá mai impáciuitoristá dacá 
Marea Britanie ar fi fost gata să semneze un tratat de securitate cu ea. Majoritatea 
politicienilor britanici, însă, s-au opus acestei idei. 

În 1922 Marea Britanie a încercat să rezolve problema reparațiilor 
propunând anularea atât a reparațiilor cât şi a plăţilor reprezentând datorii de 
război către America. Această idee nu a fost primită cu prea mult entuziasm în 
America, Franţa şi nici chiar în centrul comercial (City) al Londrei (Marii 
Britanii i se datora o sumă de patru ori mai mare decât cea pe care ea o datora 
Americii şi de aceea adoptarea acestei scheme ar fi însemnat pentru ea, un 
adevărat eşec!). Problema reparațiilor a continuat, de aceea, să vicieze relaţiile 
anglo-franceze şi franco-germane. 


b) Ocuparea Ruhr-ului 


În decembrie 1922 Germania rămăsese foarte în urmă şi fără nici o speranță 
din cauza plății reparațiilor. Poincaré, noul lider francez antigerman a hotărât 
că lucrurile au mers prea departe. În ianuarie 1923 trupele franceze şi belgiene 
au ocupat Ruhr-ul, centrul industrial al Germaniei, cu intenţia de a forța 
Germania să îşi respecte obligaţiile financiare. Ocuparea Ruhr-ului a stârnit 
puternicele sentimente de ostilitate faţă de Franţa ale naționaliștilor germani. 
Autorităţile germane au adoptat o politică de rezistență pasivă, care a avut ca 
rezultat stagnarea producţiei industriale din Ruhr, colapsul economiei germane 
$1 o inflaţie foarte puternică în întreaga Germanie. 

Guvernul britanic nu a fost de acord cu această acţiune, dar nu a condamnat 
în mod deschis Franţa. El a adoptat ceea ce un autor contemporan numea o 
politică de “neutralitate sigură” încercând fără succes să rezolve criza. Unele 
oficialități britanice au socotit că ocuparea Ruhr-ului este un dezastru eco- 
nomic pentru Marea Britanie. Situaţia a fost însă exact invers. Exportul Marii 
Britanii a luat amploare, iar şomajul a scăzut datorită absenței concurenței 
germane. Deşi Poincaré a fost silit să facă față unor puternice presiuni financiare 
britanice şi americane, el a rezistat cu încăpățânare mai multe luni, opunându-se 
oricărei modificări a acordului privind reparațiile, suportând mişcarea separatistă 
renană (care curând a luat sfârşit) şi în cele din urmă, fortándu-i pe nemți să 
abandoneze politica lor de rezistență pasivă în Ruhr şi să plătească reparaţiile. 

În aprilie 1924 un comitet pentru reparaţii (cunoscut sub numele de 
Comitetul Dawes după numele preşedintelui american al acestuia), a propus 
ca sumele plătibile să fie reduse, şi plătite pe termen lung, acest lucru reducând 
sumele anuale şi pe cea totală ce reprezentau reparaţiile de război. Între timp, 
Germania va primi un împrumut american pentru a înlătura dificultățile ei 

"Ah ! Nu e prea departe ?" 
PARKER GILBERT (chicotit 


“Primele şapte milioane de mile 
sunt mai grele, pe urmă 
te obişnuieşti” 


“În tara de vis a despăgubirilor” (Caricatură de David Low) 

imediate. MacDonald, prim ministrul britanic, a luptat din greu sá obtiná 
acceptul francezilor şi nemților pentru Planul Dawes. Înlocuirea lui Poincaré 
cu Herriot în mai 1924 l-a ajutat pe MacDonald în intenţia sa, iar acordul a fost 
în sfârşit încheiat în august 1924. Germania a fost de acord să plătească noile 
sume ca reparaţii. Franţa a acceptat şi ea drept răspuns să-şi retragă trupele din 
Ruhr în intervel de un an. Ambele țări şi-au respectat angajamentul. În următorii 
ani Germania şi-a achitat aproape integral sumele datorate ca reparaţii de război, 
mulțumită generoaselor împrumuturi americane. Astfel a început renumita 
circulaţie tripartită de bani între SUA şi Europa. Împrumuturile americane au 
permis Germaniei să-şi achite reparațiile datorate Franţei şi Marii Britanii. 
Plata reparațiilor a dat posibilitatea Marii Britanii şi Franţei să-şi achite datoriile 
de război față de americani. Majoritatea istoricilor consideră că ocuparea 
Ruhr-ului a fost o înfrângere pentru Franța. Ea a fost obligată să accepte o 
însemnată revizuire a sumelor prevăzute ca reparaţii şi nu a câştigat nimic în 
schimb. 


c) Locarno 


Ocuparea Ruhr-ului a convins multi politicieni francezi cá in viitor nu trebuie 
să mai aplice Tratatul de la Versailles de unii singuri. Ingrijorati de puterea crescândă 
a Germaniei, ei s-au gândit din ce în ce mai mult la Marea Britanie ca garant al 
securităţii. Cu toate acestea atât guvernele laburiste cât şi cele conservatoare nu 
au fost de acord cu o alianță a Marii Britanii cu Franţa şi cu eforturile Franţei 
de a întări puterea coercitivă a Ligii Naţiunilor. Balfour considera că obsesia 
Franţei privind securitatea este “inadmisibil deridicolă... Le este atât de cumplit 
de teamă să nu fie inghititi de tigru încât îşi pierd timpul zgândărindu-l”. Nici 
măcar francofilul Austen Chamberlain, care a devenit ministru de externe în 
noiembrie 1924, nu a reuşit să-i convingă pe colegii săi din cabinetul conser- 
vator să accepte ceva legat de o alianță anglo-franceză. 

Totuşi, în 1925 Chamberlain a acceptat o ofertă a lui Gustav Stresemann, 
ministrul german de externe. Stresemann a spus că el este gata să încheie un 
acord cu Franţa pentru garantarea reciprocă a frontierelor lor în vestul Europei. 
Datorită în special eforturilor lui Chamberlain în septembrie 1925, reprezentanţi 
ai Marii Britanii, Franţei, Germaniei, Italiei, Poloniei, Cehoslovaciei şi Belgiei 
s-au înâlnit la Locarno în Elveţia. Condiţiile de principiu ale celor trei 
participanţi de seamă — Chamberlain, Stresemann şi Briand, ministrul francez 
de externe — coincideau în mare măsură şi împreună ei au dominat diplomaţia 
europeană în următorii ani. Toţi erau dornici ca relațiile franco-germane să ia 
o tumură pozitivă. De aceea întâlnirea de la Locarno s-a deosebit mult de 
atmosfera tensionată a conferințelor internaţionale de până atunci. 

Pactul de la Locarno era format din mai multe acorduri. S-a hotărât ca în 
1926 Germania să fie acceptată în Liga Naţiunilor. Frontierele vestice ale 
Germaniei cu Franţa şi Belgia au fost socotite ca definitive şi erau garantate de 
Marea Britanie şi Italia. Stresemann, în ciuda presiunilor Marii Britanii şi 
Franţei, nu a fost însă de acord cu aceeaşi recunoaştere a granițelor de est ale 
Germaniei. El nu a făcut altceva decât să declare că frontierele nu vor fi 
modificate cu forţa, dar a refuzat să semneze această promisiune. A acceptat, 
totuşi, să recunoască noile tratate de asistență militară reciprocă semnate între 
Franţa, Polonia şi Cehoslovacia. 

La vremea aceea, Pactul de la Locarno a fost socotit un triumf diplomatic 
Şi o importantă piatră de hotar. Austen Chamberlain a spus despre pact că este 
“adevărata linie de demarcaţie între anii de război şi anii de pace”. Se părea 
deci că Germania a fost reprimită în comunitatea națiunilor şi că Franţa şi 
Germania s-au împăcat. Lumea vorbea despre un nou spirit, “spiritul Locarno" 
(“spiritul Pactului de la Locarno"), iar lui Chamberlain, Briand şi Stresemann 
li s-a decernat premiul Nobel pentru pace ca răsplată pentru eforturile lor. 
Multi istorici au însă acum tendința să minimalizeze importanţa pactului. Ei 
evidențiază faptul cá Germania nu a renunţat la nici una din ambițiile ei vizând 
estul Europei şi că Marea Britanie a încurajat poate aceste ambiţii afirmând că 
nu este de acord să subscrie în privința graniţei de est a Germaniei. Chamber- 
lain scria “Niciodată un guvern britanic nu va voi, sau nu va putea risca viaţa 
unui soldat britanic... pentru coridorul polonez”. 

Chiar şi garantarea de către Marea Britanie a graniţelor de vest este socotită 
un gest inutil. În 1926 șefii Statului Major britanic au declarat cá nu au 
mijloacele necesare pentru a transpune în fapt aceste noi obligații. Din punctul 
de vedere al Franței, Locarno era un acord care lăsa loc unor îndoieli. El 
reprezenta în mod categoric cel mai important gest pe care Marea Britanie era 
dispusă să îl facă pentru a susține Tratatul de la Versailles — dar rezumându-se 
doar la o susţinere de principiu a nonagresiunii în vest, nu se implicau prea 
mult. Într-adevăr garantia britanică se adresa atât Germaniei cát si Franţei. O 
nouă acţiune a francezilor în Ruhr nu mai era acum posibilă. În realitate Pactul 
de la Locamo nu dovedeşte de fapt o schimbare fundamentală în politica 
britanică. Guvernul britanic nu avea intenţia să se amestece în convorbirile 
militare anglo-franceze. Marea Britanie promisese o garanţie pe care Cham- 
berlain era convins că nu va fi niciodată obligat s-o onoreze. 

În plus, Locarno nu a pus capăt nemulțumirilor Germaniei care acţiona în 
continuare pentru a obţine revizuirea tratatului de la Versailles. Franţa a rămas 
la fel de neîncrezătoare în intenţiile liniei de apărare Maginot de-a lungul 
frontierei germane. Întâlnirile regulate între Stresemann, Briand şi Chamberlain 
nu au reuşit să contribuie prea mult la încheierea unui acord. Chamberlain, în 


36 Iluzia pácii 1919 - 1931 


particular, era nemulțumit şi vocifera datorită ingratitudinii Germaniei şi 
cererilor ei vizând o nouă revizuire. Stresemann era nemulțumit şi vocifera 
spunând că noile concesii cerute de Germania vor fi onorate mult mai greu şi 
mai târziu decât ar fi crezut. 

Cu toate acestea, Pactul de la Locarno a îmbunătăţit atmosfera internaţională 
a ultimilor ani ai deceniului trei. Deşi Stresemann era un naţionalist german şi 
a militat pentru desfiinţarea Tratatului de la Versailles, el realiza totuşi avantajul 
unei colaborări cu puterile occidentale şi era de acord să conlucreze cu 
Chamberlain şi Briand în cadrul Ligii Naţiunilor. În ultimii ani ai deceniului 
trei nimeni nu lua în calcul perspectiva unui conflict de proporţii. În 1928 
toate marile puteri au semnat Pactul Kellogg-Briand, prin care se condamnă 
războiul. În 1929 Planul Young mărea perioada pentru plata reparațiilor la 60 
ani, acest lucru uşurând povara Germaniei. În paralel, Marea Britanie si Franţa 
au acceptat să pună capăt ocupaţiei din Renania cu cinci ani mai devreme 
decât era planificat. În mai 1930 Briand a propus ca naţiunile Europei să se 
constituie într-o organizaţie federală, aceasta având iniţial un caracter economic. 
Totuşi, asaltul uriaşei crize a anilor '30 a pus capăt atât Planului Young cât şi 
oricărei speranțe privind o apropiată federalizare a Europei. 


4. Liga Naţiunilor 


Unul dintre rezultatele Tratatului de la Versailles a fost crearea Ligii Naţiunilor. 
Aceasta îşi avea sediul la Geneva. Adunarea Ligii, alcătuită din reprezentanţi 
ai tuturor statelor membre, se întrunea anual şi fiecare stat avea dreptul la un 
vot. Marea Britanie, Franța, Italia şi Japonia aveau un reprezentant permanent 
în Consiliul Ligii. Adunarea putea deci alege anual 4 (mai târziu 6) membri ai 
viitorului Consiliu. Consiliul lua majoritatea deciziilor Ligii. Prin Statutul Ligii 
Naţiunilor, statele membre au aprobat un anumit număr (destul de vag) de 
articole. Cel mai important dintre ele este poate articolul 16 care afirmă că 
dacă vreunul din statele membre ale Ligii recurge la război, celelalte state 
vor impune sancţiuni economice şi, la nevoie, vor lua măsurile militare 
necesare. 

Deşi Liga Naţiunilor a fost în mare parte creaţia lui Woodrow Wilson, ea a 
câştigat curând multi susținători entuziaşti în Marea Britanie, în special printre 
reprezentanţii stângii. Opinia publică britanică a acceptat în cele din urmă 
ideea că Liga este o instituţie cu un sistem propriu pentru rezolvarea pe cale 
paşnică a tuturor problemelor internaţionale. Mulţi erau de părere că nici un 
agresor nu va îndrăzni să pornează un război împotriva celor circa 50 de state 
membre ale Ligii şi cá, în consecință, forța nu va fi necesară pentru a sustine 

principiile Ligii. Miniştrii de externe britanici aşteptau cu multă încredere 
şedinţele Adunării şi ale Consiliului, conştienţi de faptul că sprijinul acordat 
de ei hotărârilor Ligii determina adeseori creşterea popularității lor acasă. 
Uniunea Ligii Naţiunilor s-a dovedit curând a fi un adevărat grup de presiune. 
Preşedintele ei a afirmat în 1928 că “Toate partidele sunt datoare Ligii... toti 
prim miniştiii şi foştii prim miniştrii o sprijină...”. 

Dar, în timp ce unii susțineau Liga din principiu, unii politicieni conservatori 
credeau cu adevărat în eficacitatea ei ca instrument menit să rezolve conflictele 
internaționale. Ei realizau însă că simpla existenţă a Ligii nu previne în mod automat 
agresiunea şi că fără SUA sau URSS ea nu este cu adevărat o organizație mondială. 
Liderii militari au evidenţiat faptul cá Liga nu are propriile forte armate şi au 
avertizat că acest lucru conduce la o înțelegere greşită a adevăratului sens al 
securităţii. În realitate depindea de Marea Britanie şi Franţa să reziste înclinații 
acestor ţări către agresiune. Ţinând cont de popularitatea de care se bucura Liga, 
puţini politicieni erau pregătiţi să exprime deschis astfel de idei critice. 

Încă de la început francezii au sperat să transforme Liga într-o forță care să 
apere granițele fixate prin Tratatul de la Versailles. Ei au încercat permanent să 
întărească obligaţiile Ligii şi să le impună cu caracter de obligativitate statelor 
membre. Majoritatea politicienilor britanici au încercat, în schimb, să introducă 
o atmosferă mai destinsă, şi socoteau că Liga ar trebui să acționeze ca un 
instrument pentru reglementarea pe cale paşnică a graniţelor internaționale şi 
a altor probleme controversate, nu ca o forță care se opune oricărei schimbări. 

În 1923 Adunarea Ligii a acceptat un proiect al unui Tratat de asistență 
mutuală menit să înlăture “războiul de agresiune”. Acestei propuneri i s-au 
opus atât amiralitatea britanică, cât şi guvernele dominioanelor britanice. În 
aprilie 1924 prim ministrul laburist, Ramsay MacDonald, care afirmase de 
curând hotărârea partidului său de a întări Liga, a hotărât să nu susțină proiectul 
acestui tratat. În schimb, de acord cu prim ministrul francez, Herriot, a sugerat 
o nouă schemă, Protocolul de la Geneva. Orice stat care refuză să supună un 
conflict arbitrajului sau care respinge hotărârea luată în urma unui arbitraj va 
fi socotit agresor şi i se vor aplica sancțiuni economice sau chiar măsuri militare. 
S-a înregistrat un puternic curent de opoziţie față de obligaţiile destul de vagi, 
dar potenţial nelimitate ale Protocolului care a fost respins în 1925 de un nou 
guvern conservator. 

În anii '20 Liga a avut totuşi şi unele succese. Ea s-a afirmat în general ca o 
organizație internaţională capabilă să reglementeze unele diferende între mici 
puteri şi să promoveze o gamă largă de activităţi umanitare şi economice. Era 
un folositor loc pentru dezbateri, iar şedinţele ei ofereau ocazia politicienilor străini 
(dindiferite state) să se întâlnească şi să discute în afara sesiunilor oficiale. Statutul 
Ligii părea să se fi definitivat în 1926 când Germania a intrat şi ea în Ligă. 

Cu toate acestea, Liga a avut de fapt o influentá redusá. Problemele 
importante la ordinea zilei erau rezolvate in camerele de hotel ale ministrilor 
de externe ai Marii Britanii, Franței, Italiei şi (după 1926) Germaniei, iar statele 
mici erau neajutorate în fata politicii reale a marilor puteri. 


5. Dezarmare 


În 1919 aliaţii au dezarmat Germania, acţiune socotită de unii ca fiind primul 
pas în procesul dezarmării mondiale generale. Membrii Ligii Naţiunilor au 
fost de acord cu dezarmarea până la “nivelul cel mai scăzut cerut de siguranța 
naţională”. Majoritatea guvernelor britanice din anii '20 au fost de acord cu 
dezarmarea din raţiuni politice şi economice. Cheltuielile pentru apărare au 
fost reduse. În anul 1932 Marea Britanie cheltuia numai 102 milioane de lire 
sterline pentru apărare, comparativ cu 760 milioane în 1919-1920. Armata a 
revenit la rolul ei antebelic de forță politieneascá imperială si, deşi forțele ae- 
riene regale (RAF)au rămas o identitate separată, ele erau foarte reduse numeric. 
Cele mai importante lucruri s-au petrecut însă în cadrul flotei militare engleze. 


a) Forte maritime 


Deşi războiul a provocat distrugerea flotei germane, în 1919 se întrevedea 
perspectiva unei concurente între SUA si Marea Britanie tocmai în domeniul 
forțelor navale. Ministrul marinei era furios că programul american de 
construcții navale era destinat creării unei flote mai mari decât cea regală 
britanică. Exista, de asemenea, la vremea aceea problema sporirii flotei japoneze 
din Pacific. America era mult mai suspicioasă în privinţa intentiilor Japoniei 
decât Marea Britanie şi era dornică să pună capăt tratatului anglo-japonez din 
1902. În noiembrie 1921 s-au întâlnit la Washington reprezentanți ai celor mai 
importante puteri maritime — SUA, Marea Britanie, Franţa, Italia şi Japonia. 
Această conferință a avut drept rezultat semnarea în 1922 a Acordului maritim 
de la Washington care stipula că țările semnatare puteau avea nave de război 
potrivit unor anumiţi coeficienți: SUA 5; Marea Britanie 5; Japonia 3; Italia 
1.73 şi Franţa 1.75. Era interzisă construirea unor noi nave de război în următorii 
zece ani. De asemenea Marea Britanie a renunţat să-şi mai reînnoiască tratatul 
de alianță cu Japonia. Acesta a fost înlocuit cu un tratat semnat de patru puteri: 
Marea Britanie, SUA, Franţa şi Japonia, care garanta păstrarea ca atare a situaţiei 
din Orientul Îndepărtat. 

În anumite privinţe exista o puternicá opoziţie faţă de Tratatul de la 
Washington. Marea Britanie îşi pierduse superioritatea ca putere maritimă. 

Mărimea flotei ei urma să fie acum stabilită prin tratat, nu printr-o evaluare a 
nevoilor sale strategice. Interdictia impusă în privinţa construcţiei de nave de 
război va aduce flota Marii Britanii într-o stare deplorabilă până când va fi 
permisă din nou construirea de nave. Interesele britanice în Orientul Îndepărtat 
nu vor mai fi protejate de alianţa cu Japonia. Unii istorici susţin şi în prezent 
că Tratatul de la Washington a fost un dezastru pentru Marea Britanie. 

Cu toate acestea, Marea Britanie a avut şi unele avantaje în urma semnării 
acestui tratat. Ea a evitat în special o costisitoare şi inutilă cursă în domeniul 
maritim cu SUA, al cărei cost ar fi fost enorm şi din care SUA ar fi ieşit mai 
mult ca sigur învingătoare. Deşi Marea Britanie a renunţat la vechiul ei tratat 
cu Japonia diminuándu-si astfel poziţia în Orientul Îndepărtat; a rămas cel 
puţin în bune relații cu SUA — şi acest lucru era de fapt mai important decât 
să-şi păstreze bunele relaţii cu Japonia. 

Pentru multi politicieni ai vremii şi chiar pentru unii istorici, sistemul de 
dezarmare al forțelor maritime impus de tratatul de la Washington a fost totuşi 
un act constructiv şi progresist. În 1927 a eşuat o încercare de limitare a 
numărului de crucișătoare, dar in 1930 SUA, Marea Britanie şi Japonia au fost 
de acord să limiteze numărul de crucișătoare din dotarea propriilor flote potrivit 
unor anumiţi coeficienţi (10:10:7) şi să prelungească moratoriul privind 
construcția de nave de război pe încă cinci ani. 


b) Forte terestre 


Íncheierea unui acord privind inarmarea fortelor armate de uscat s-a dovedit a 
fi foarte dificilă. Problema esenţială era relația dintre Franţa şi Germania. Liderii 
francezi, conştienţi de faptul că Germania nu a fost de acord nici cu prevederile 
Tratatului de la Versailles privind dezarmarea, au realizat că reducerea propriilor 
sale forte fără garanții sigure de securitate ar însemna o sinucidere naţională şi 
politică. Germania, pe de altă parte, a cerut să fie tratată ca un egal. O Comisie 
preliminară în problema dezarmării, constituită în 1926, nu a reuşit să facă 
nici un progres datorită neîncrederii reciproce. Pretentiile nemților de a fi trataţi 
ca egali erau incompatibile cu cele ale francezilor în privința securității. 

În 1928 Marea Britanie, asemeni majorităţii puterilor (inclusiv Rusia) au 
acceptat Pactul Kellogg-Briand şi au renunţat la ideea că războiul poate fi un 
mijloc de rezolvare a conflictelor internaţionale. Acesta a fost un mic pas pe 
calea dezarmării şi menţinerii păcii mondiale. 

6. Concluzie 


În 1929 Vicontele D’ Abernon, ambasador britanic in Germania de la jumătatea 
anilor '20 scria cá lectia anilor de dupá rázboi nu este: 


1 ... negativă... ci pozitivă. Ea nu este un recital de evenimente 
nefericite care sá conducá la o mare catastrofá. Este mai degrabá 
relatarea unei perioade istorice in care s-au fácut progrese imense pe 
calea pácii si in timpul cáreia neincrederea a mai scázut pe plan 

5 international, iar cauza cooperárii intre natiuni a inregistrat mari 
progrese. 


La începutul anilor '30 existau destule motive care să justifice o viziune 
optimistă asupra lucrurilor. Deşi multe probleme nesolutionate amenințau încă 
relaţiile franco-germane, ambele țări păreau dispuse să pună capăt 
neînțelegerilor mai degrabă prin tratative decât prin forţă. Discursurile lui 
Mussolini erau uneori războinice, dar strengáriile lui erau lipsite de importanţă. 
Rusia bolşevică devenise mai degrabă un impediment decât o problemă 
serioasă. Nici o mare putere nu ameninţa în anii '20 securitatea Marii Britanii 
şi a imperiului ei. În consecință, Marea Britanie, asemeni multor alte state, şi-a 
putut permite să-şi diminueze forțele armate. Aproape toate marile puteri au 
fost de acord să renunţe la război, iar Liga Naţiunilor părea a fi într-adevăr 
organizația menită să asigure pacea. 

Winston Churchill, scriind în 1948, definea anii '20 în termeni în general 
incurajatori: 


1 Deşi vechile vrăjmăşii mocneau încă si se auzeau deja bătăile tobei 
chemând noii recruți, aveam totuşi motive să sperăm că terenul atât 
de greu câştigat ne va îndrepta paşii pe calea progresului. 

La sfârşitul celei de-a doua Administratii Baldwin [1929], în 

5 Europa era linişte aşa cum nu mai fusese de 20 de ani, linişte care 
însă nu avea să mai dureze nici măcar alti 20. Se manifesta o oarecare 
simpatie față de Germania ca urmare a Pactului nostru de la Locarno 
şi faţă de evacuarea Renaniei de trupele franceze şi de contingentele 
aliate la o dată mult anterioară celei fixate la Versailles. Noua 

10 Germanie îşi ocupase locul în trunchiata Ligă a Naţiunilor. Datorită 
serioaselor împrumuturi acordate de americani şi englezi, Germania îşi 
revenea rapid... Franţa şi sistemul ei de alianțe păreau trainice în 
Europa. Clauzele Tratatului de la Versailles vizând dezarmarea, nu 
erau încălcate in mod flagrant. Flota Germaniei era inexistentă. Aviata 

15 militară a Germaniei era sub interdicție si practic inexistentă. În Germania 
se manifestau încă multe influențe contradictorii, chiar dacă numai 
în privinţa prudentei şi a ideii de război, iar Înaltul Comandament 
German nu putea crede că aliaţii vor permite Germaniei să se 
reînarmeze. 


Istoricul Sally Marks avea un punct de vedere total diferit în 1976. 


1 Puțini oameni ştiau că spiritul tratatului de la Locarno este o structură 
prea fragilă pentru a clădi o pace durabilă. De fapt, adevăratul spirit 
la Locarno, în dosul fațadei de prietenie publică, a fost acela al unei 
înverşunate confruntări între o Frantá temătoare, având alături 

5 nefericitele ţări est-europene, care încercau să-şi ascundă umilinţa şi 
panica, şi o Germanie revizionistă plină de resentimente, cerând în 
favoarea ei tot mai multe modificări în balanța puterii. Încă de când 
Germania reprezenta potenţial cea mai trainică putere a 
continentului, temerile vecinilor ei s-au amplificat continuu. 

10 Feţele personalităților publice erau încă senine şi zâmbitoare, dar 
europeanul de rând nu ştia ce conflicte de interese există în spatele 
uşilor închise... Fata văzută a Conferinţei de la Locarno şi toate 
tratatele semnate au creat o iluzie de pace, iar oamenii de rând s-au 
bucurat. Îndrumată pe o cale greşită, Europa recunoscătoare a intrat 

15 in anii marcați de Conferinţa de la Locarno, crezând cá în sfârşit 
s-a instaurat pacea. Toţi aceşti ani interbelici au fost poate anii cei 
mai buni, dar nu este mai puțin adevărat că ei au fost anii unor iluzii. 


Exact în măsura în care contemporanii credeau că au motive să fie optimişti, 
la fel istoricii, asemeni lui Marks, au socotit că existau destule motive să fi 
pesimist. Prin 1931 Germania a cerut o revizuire substanţială a Tratatului de la 
Versailles. Majoritatea nemților nu erau încă mulţumiţi de realizările lui 
Stresemann. Toate guvernele germane de mai târziu, indiferent de complexitatea 
situaţiei politice, aveau să urmărească noi revizuiri, mai ales în estul Europei. 
Balanța puterii se inclina in mod vizibil în favoarea Germaniei, iar succesul 
naziştilor la alegerile din 1930 nu a fost de bun augur pentru viitor. 

Probleme erau şi în alte zone ale globului. Situaţia din China era 
îngrijorătoare. Nici unul dintre guvernele care s-au succedat la putere nu mai 
reuşea să controleze desfăşurarea evenimentelor. Slábiciunea Chinei era o 
tentatie continuă pentru Japonia, care avea nevoie de noi pieţe de desfacere şi 
de materii prime şi care continua să aibă ambiţii imperiale. 

Multi istorici au criticat politicienii britanici ai anilor '20 pentru că s-au 
complăcut în situaţia existentă şi pentru lipsa lor de previziune. Unii îi condamnă 

pentru cá nu au sustinut eforturile Frantei de a mentine Tratatul de la Versailles. 
Alţii susţin cá, dacă Marea Britanie ar fi oferit Franței ajutorul necesar, politica 
Franţei față de Germania nu ar fi fost poate atât de intransigentá. Alții afirmă 
că Marea Britanie ar fi făcut şi mai multe concesii pentru a veni în întâmpinarea 
pretențiilor mai rezonabile ale Germaniei în speranţa consolidării la putere în 
Germania a “,noderaţilor”. 

Totuşi, politica britanică poate fi apărată. Chiar dacă este adevărat că 
politicienii britanici au fost lipsiţi de previziune, istoricii nu pot cădea de acord 
în privinţa măsurii în care politica britanică a fost sau nu una de apropiere de 
Germania. În împrejurările date eforturile britanice de a găsi o “cale de mijloc” 
au avut — şi au încă — rost. Politicienii britanici au ţinut cont de temerile Franței 
în privința securității, dar au făcut tot ce le-a stat în putință să împace Germania 
cât mai mult posibil. După experienţa primului război mondial era foarte firesc 
ca Marea Britanie să fie hotărâtă să evite legăturile şi, mai ales obligațiile 
militare, pe continent. Nu există nici o garanţie că acestea, dacă ar fi existat, ar 
fi avut prea mare efect. Politica britanică nu a fost probabil în stare să aleagă 
între două alternative, dar autorii păcii nu au avut un glob de cristal. Foarte 
puțini oameni puteau prevedea în anii '20 — nici chiar Winston Churchill! — 
zilele negre ce aveau să vină. Nici Germania, nici Italia şi nici Japonia nu 
păreau a fi o serioasă ameninţare pentru pacea mondială în anii 1930-1931. 
Relaţiile Marii Britanii cu toate aceste trei țări fuseseră absolut paşnice de-a 
lungul anilor '20. Este greu să spunem, chiar şi acum, ce măsuri rationale ar fi 
putut lua politicienii anilor '20 pentru a preveni amenințarea lui Hitler, 
Mussolini şi a militariştilor japonezi din anii '30. Marea criză mondială a anilor 
'30, care a urmat uriaşelor prăbuşiri din lumea financiară americană, a apărut 
din senin. Foarte puţini se aştepatu la acest lucru. Şi mai puţini realizau 
repercusiunile ei politice şi efectul pe care-l va avea asupra politicii externe 
britanice şi asupra rolului Marii Britanii în lume. 


Să luăm notițe despre “Iluzia păcii 1919-1931" 


Acest capitol este menit să prezinte problemele cu care s-au confruntat în această 
perioadă oamenii politici britanici, probleme legate în special de Rusia şi 
Germania şi în ce fel au încercat să le rezolve. “Chestiunea Germaniei” era o 
preocupare majoră. Va trebui să luaţi notițe cu foarte mare atenţie despre de ce 
era Germania o problemă şi despre care a fost politica guvernelor britanice 
privind Germania între 1919 şi 1931. Istoricii au puncte de vedere diferite 
despre înțelepciunea şi succesul politicii britanice şi ale oamenilor politici 

britanici in aceastá perioadá. Trebuie sá hotáráti dacá politica britanicá a fost 
inteleaptá sau nesocotitá. 

Relaţiile Marii Britanii cu Germania erau aproape aceleaşi indiferent de 
partidul care era la putere. Nu acelaşi lucru se poate spune despre relaţiile 
anglo-sovietice. Guvernele laburiste erau mult mai îngăduitoare cu URSS decât 
guvemele conservatoare. Conservatorii au fost la putere în cea mai mare parte 
a anilor '20, acest lucru având drept rezultat faptul că relaţiile anglo-sovietice 
au fost reci. Notitele dumneavoastră trebuie să vă facă să intelegeti atitudinea 
care a determinat aspectul politicii britanice, precum şi evenimentele mai 
importante. Retineti că relaţiile anglo-sovietice, în special la începutul anilor 
'20, au avut o deosebită importanţă pentru politica internă a Marii Britanii. 


Să răspundem la întrebări-eseu despre “Iluzia păcii 1919-1931” 


Aceasta înseamnă să folosiţi informaţiile din acest capitol pentru a răspunde 
întrebărilor privind atitudinea şi politica britanică față de Germania şi Rusia. 
Aveţi în vedere următoarele probleme referitoare la relațiile anglo-sovietice: 


1 Apreciati politica guvernelor britanice care s-au succedat la putere față de 
Uniunea Sovietică în perioada 1917-1931. 

2 Examinati şi explicati schimbările care au intervenit în relaţiile cu regimul 
comunist din Rusia din 1917 până în 1931. 

3 Justificaţi schimbarea atitudinii guvernelor britanice față de Uniunea 
Sovietică din 1917 până în 1931. 

4 Cát de mult a influenţat “teama de bolşevism” politica externă a anilor 
1917-1931? 


Reaşezaţi problemele în ordinea dificultății. Care credeţi că este cea mai 
simplă şi care cea mai complicată? Fiţi pregătiți să explicati de ce. 

Multe persoane vor socoti problema 2 ca fiind cea mai simplă — poate din 
cauză că, în aparenţă, se poate răspunde într-o manieră vădit descriptivă. 
Datorită faptului că la astfel de probleme se poate răspunde simplu — la un 
nivel scăzut — ele sunt periculoase. Este foarte uşor să ştii multe despre subiect, 
să scrii un răspuns lung, narativ, amplificat an de an, dar să obţii numai jumătate 
din punctaj. Mulţi studenți descriu doar evenimentele şi uită să le explice. De 
ce au adoptat guvernele britanice politica pe care au adoptat-o față de URSS? 
Prin ce se deosebeşte politica guvernului conservator de cea a partidului laburist 


Îndrumări pentru studiu 45 


şi de ce? În ce fel a influenţat politica britanică evoluţia evenimentelor din 
URSS? 

Problema 4 este probabil cea maidificilă. Asta pentru cá se referă la întreaga 
politică externá britanică, nu numai la relațiile anglo-sovietice. Multi studenti 
se grăbesc la acest tip de întrebări şi scriu tot ce ştiu despre relaţiile anglo- 
sovietice. “Teama de bolşevism” a influenţat în mod categoric tot felul de 
oameni politici britanici în anumite momente. Dar ce alți factori au influenţat 
politica externá britanică în perioada 1919-1931? În ce măsură a determinat 
totuşi “teama de bolşevism” relaţiile anglo-sovietice? Merită să vă faceţi un 
plan pentru problema 4. Dacă puteţi rezolva problemele grele cu încredere 
atunci nu mai aveţi de ce vă teme când e vorba de cele mai uşoare! 


Întrebări bazate pe izvoare despre “Iluzia păcii 1919-1931" 


1 Reparaţii 

Analizati caricatura de la pag. 33. Răspundeţi la următoarele întrebări: 

a) De ce apar în caricatură: 
i) împrumuturi în chip de baloane 
ii) experţii financiari în chip de stafii? 

b) Când credeţi că a apărut pentru prima oară această caricatură? Explicati 
răspunsul. 

c) De ce să fie oare un caricaturist britanic îngăduitor cu Germania? 


2 Situaţia la sfârşitul anilor 20 

Citiţi pasajele aparţinând Vicontelui D' Abernon, lui Winston Churchill şi Sally 

Marks de la paginile 40 şi 41. Răspundeţi la următoarele întrebări: 

a) De ce in 1929 Vicontele D'Abernon era optimist în privinţa viitorului? 

b) Comentati termenii “spiritul Conferinţei de la Locarno" şi “anii Conferinței 
de la Locarno" din extrasul scris de Sally Marks. 

c) De ce Sally Marks referindu-se la anii Conferinţei de la Locarno îi numeşte 
“anii iluziilor”? 

d) În ce fel — dacă acest lucru este valabil — cuvintele lui Winston Churchill 
susțin punctul de vedere al Vicontelui d’ Abernon? 

e) În ce fel — dacă acest lucru este valabil — cuvintele lui Winston Churchill 
susțin punctul de vedere al lui Sally Marks? 

f) Comentati punctele de vedere diferite ale Vicontelui d'Abernon, al lui 
Winston Churchill 5i al lui Sally Marks. 


CAPITOLUL 3 
Imperiul 1919-1939 


1. Introducere 


a) Imperiul britanic in 1919 


La sfârşitul primului război mondial Imperiul britanic părea să fi atins apogeul. 
În noiembrie 1918 lordul Curzon, preşedinte al Consiliului, şi care avea să fie 
în curând ministru de externe a spus în Camera Lorzilor “drapelul britanic nu 
a fluturat niciodată deasupra unui imperiu mai puternic şi mai unit... Niciodată 
vocea noastră nu s-a făcut mai auzită în consiliile naţiunilor; sau în hotărârea 
destinelor viitoare ale omenirii”. Acordurile de pace încheiate cu Germania şi 
Turcia au avut drept rezultat pentru Marea Britanie cucerirea unei mari varietăți 
de noi teritorii şi noi popoare. Faptul că aceste teritorii urmau să fie adminis- 
trate sub mandat şi sub controlul permanent al Ligii Naţiunilor nu părea să 
schimbe lucrurile. Ce mai conta când un sfert din suprafaţa locuibilă a lumii 
făcea parte din Imperiul britanic. În plus, spre deosebire de anii ce au precedat 
războiul, Marea Britanie părea să nu mai aibă nici o concurență pentru imperiu. 
Germania era distrusă după înfrângere; Franţa suferise grave pierderi şi era un 
aliat (aşa-zis), Rusia bolşevică era slăbită după revoluţie şi războiul civil; iar 
SUA părea nerăbdătoare să se retragă în izolationism. 

Nici influența Marii Britanii nu se limita la imperiul “forma!” al teritoriilor 
posesiuni şi protectorate. Marea Britanie a reuşit multă vreme să-şi impună 
voinţa asupra acestor teritorii prin cu totul alte metode decât aplicarea legislaţiei 
coloniale. După 1918 ea a controlat efectiv un număr mare de state din Orientul 
Mijlociu, importante din punct de vedere strategic. Domina financiar şi 
comercial multe zone, ca de pildă Argentina. Marea Britanie a socotit că poziţia 
şi influenţa ei asupra acestor state “client” este la fel de importantă ca autoritatea 
pe care o are în teritoriile ei coloniale. Nici o altă putere colonială nu a aspirat 
— sau nu s-a bucurat — în aceeaşi măsură de o influență globală. 

De faptcontrolul britanic s-a bazat pe capacitatea Marii Britanii de a păstra 
ordinea în imperiul ei “forma!” şi în capacitatea ei de a convinge sau a constrân- 
ge statele “client” să coopereze. Armata britanică (şi cea indiană) s-a dovedit a 
fi o forţă in mai multe campanii imperiale de mică amploare de după 1918, ca 
cea din Egipt din 1919. Flota britanică, deşi pusă în dificultate de flota SUA 
sau a Japoniei, a rămas puternică. Marea Britanie putea folosi şi efectivele 
aviaţiei militare regale (RAF). Unora dintre membrii parlamentului le-a displă- 
cut însă ideea de a se bombarda fără nici o deosebire satele rebele, dar “controlul 


MAREA 
BRITANIE 8 


PORTUGALIA 


STATELE 
UNITE 


wa . c) Barbados 
Jamaica — i1 Tobago 
I. Trinidad 
...I. Maiden 
“1. Starbuck 


„»L. Caroline 


sl. Chagos r 
TT L Cocus? 1. Christmas 


1. Tristan da Cunha:- 


«l.Coug AFRICII DE SUD p^ 2 


Teritorii aparținând Imperiului Britanic NOUA ZEELANDĂ 
și Commonwealth-ului 


E RS 
«1. Falkland ES 
1. Cocos Insule şi baze britanice 


Imperiul britanic după primul război mondial 


48 Imperiul 1919 - 1939 


aerian" care era mai ieftin si mai eficient, a fost sustinut atát de guvernele 
laburiste cát si de cele conservatoare. Winston Churchill, printre altii, era gata 
să recurgă la folosirea gazelor toxice de luptă împotriva băştinaşilor nesupuşi. 

Cea mai mare parte a populației Marii Britanii era încă mândră de Imperiul 
său. Foarte puţini îşi puneau întrebări privind aşa-zisa superioritate morală şi 
tehnologică a civilizației britanice. Majoritatea socoteau imperiul un sistem eficient 
şi binevoitor care a adus pacea, prosperitatea şi fericirea teritoriilor mai puţin 
norocoase până atunci când popoarele din aceste zone îşi vor putea conduce 
singure destinele. Majoritatea politicienilor britanici au apreciat că vor fi 
necesari zeci de ani, poate chiar sute de ani, până când populaţiile din teritoriile 
britanice ale Africii şi Asiei să fie pregătite pentru a-şi gestiona independenţa. 

Totuşi, prin 1919, unele dintre țările componente ale imperiului au dobândit 
mai multă independență. Aceste ţări — Canada, Australia, Noua Zeelandă şi 
Africa de Sud — erau cunoscute sub numele de dominioane. Unii locuitori ai 
dominioanelor preferau să facă parte din “Comunitatea” britanică 
(Commonwealth) decât din Imperiul britanic. 


b) Imperiul şi importanţa lui, 1919-1939 


Pentru majoritatea politicienilor, păstrarea imperiului a rămas o prioritate. Toate 
guvernele — liberal, laburist şi conservator — au socotit imperiul un important — 
sau potenţial important — patrimoniu economic. Înainte de 1914 Marea Britanie 
avusese relații comerciale mai mult cu străinătatea decât cu posesiunile ei 
oficiale; în perioada interbelică însă, potrivit statisticilor imperiul a devenit 
mult mai important pentru poziția comercială a Marii Britanii. 


Procente ale importurilor  Procente ale exportului 


britanice din Imperiu britanic în Imperiu 
1910-1914 25 36 
1920-1924 27 37 
1925-1929 28 42 
1930-1934 31 42 
1935-1939 39.5 49 


În anii '20 multi parlamentari conservatori au sperat să introducă un fel de 
taxă pentru protecţia imperiului care să obstructioneze importurile din afara 
imperiului, să încurajeze comerțul între țările componente ale imperiului şi să 
asigure imperiului o situaţie economică îndestulătoare care să nu mai fie 
vulnerabilă în fata competiţiei externe. În 1926 a fost înființat Ministerul 

Imperial al Comerţului pentru “a insufleti imperiul” si pentru a promova 
vânzarea bunurilor produse în Marea Britanie şi în imperiu. În 1932 Marea 
Britanie a introdus în sfârşit taxa pentru protejarea bunurilor produse în imperiu 
— cu rezultate şi bune şi rele. Producătorii britanici au dobândit unele beneficii, 
dar dependenţa lor de piețele imperiului a făcut ca industria britanică să fie 
poate mai puţin competitivă în restul lumii. Marea Britanie a plătit poate mai 
mult decât era nevoie pentru alimente şi alte materii prime din imperiu. 

Unii conservatori, ca Leo Amery, ministru pentru colonii din 1924 până in 
1929, a socotit imperialismul o soluţie nu numai pentru problemele Marii 
Britanii, ci şi un antidot folositor împotriva socialismului, precum şi un mijloc 
de a câștiga sprijinul clasei muncitoare. În perioada interbelică susţinătorii 
imperialismului, asemeni “magnatului presei” lordul Beaverbrook, au încercat 
să-i determine pe britanici să accepte ideea imperiului.. S-au înființat organizații 
imperialiste, ca de exemplu Royal Empire Society (Societatea Imperială Regală) 
şi British Empire Union (Uniunea Imperială Britanică). S-a experimentat 
introducerea în tematica predată în şcoli a unor informaţii referitoare la imperiu 
Şi organizarea unor concursuri de cântece şi eseuri pe tema imperiului. Postul 
de radio BCC a jucat şi el un rol important în promovarea ideii de imperiu. 
Zilei imperiului (24 mai — ziua de naştere a reginei Victoria) i s-a acordat o 
foarte mare importanţă la radio în anii '20 şi '30. Emisiunile de Crăciun (înce- 
pând din 1932) aveau şi ele o puternică amprentă imperială. În 1932 BBC-ul a 
înfiinţat o secţie care transmitea emisiuni pentru toate țările componente ale 
imperiului. Lordul Reith, directorul postului de radio BBC, a socotit radioul o 
forţă care ar putea contribui la strângerea relaţiilor între țările componente ale 
imperiului, iar BBC-ul afirma de obicei că imperiul este “un lucru bun”. 

Virtutile ostăşeşti ale eroilor imperiului erau popularizate de autorii cărților 
pentru copii şi de mulţi autori de cărți de aventuri şi de groază. Curajul bărbaţilor 
ce apărau imperiul era o temă des întrebuințată de autorii de filme britanici şi 
americani în egală măsură. Multe filme de succes (cum ar fi “Toba” şi “Cele 
patru păsări”) oferind o imagine foarte avantajoasă a sistemului imperial britanic 
au influențat formarea atitudinii populaţiei faţă de imperiu. Prezentarea 
aspectelor aventuroase şi exotice ale imperiului a contribuit după părerea unor 
reprezentanţi ai armatei, la succesul acțiunii de recrutare. 


c) Disfunctionalitáti 


Desi Imperiul britanic putea párea o fortá celor din afará si chiar multora din 
interiorul lui, in realitate el era departe de a fi o uniune politicá aga cum lása sá 
se înțeleagă sintagma “Imperiul britanic”. Guvernul britanic nu lua decizii şi 

in numele guvernelor locale din coloniile Imperiului britanic. Dominioanele 
aveau, intr-o másurá mai mare sau mai micá, libertatea de a se autoguverna. 
Situatia celor 80 de teritorii ale imperiului era foarte variatá. Cele mai multe 
colonii sau tári dependente de Imperiul britanic aveau un guvernator, care 
avea un mic consiliu cu care se sfătuia în luarea deciziilor politice de zi cu zi şi 
o adunare mai mare care valida legile şi taxele. Structura constituțională, politică 
şi economică a imperiului nu avea nici o logică sau măcar un sistem coerent. 
Nu se putea vorbi nici de o viziune unitară în privinţa problemelor legate de 
imperiu. Ministerul Afacerilor Externe coordona relaţiile Marii Britanii cu 
statele client şi semi-colonii. Ministerul Dominioanelor se ocupa de dominioane. 
Viceregatul India era coordonat de Ministerul pentru India. Toate celelalte 
erau dirijate de Ministerul Coloniilor. 

În ciuda viselor pe care şi le făceau susținătorii imperiului, în realitate 
Imperiul britanic nu era unitar. El era o colecţie pestriță de state şi teritorii în 
diferite stadii de dezvoltare, care aveau foarte rar ceva în comun care să justifice 
legătura cu Marea Britanie. Acest ceva era de cele mai multe ori lipsit de 
importanță. Marea Britanie încerca pe cât posibil să-şi exercite controlul prin 
metode indirecte — şi ieftine. Ceea ce înseamnă că liderii triburilor, familiile 
regale sau “mafiile” locale se bucurau foarte adesea de multă putere în colonii. 
Controlul de la centru era foarte limitat. Nici chiar miniştrii desemnaţi pentru 
colonii nu reuşeau să diminueze presiunile exercitate de interese de grup foarte 
diferite, combinate cu lipsa unor fonduri de la guvem şi indiferența opiniei 
publice. Nimeni nu a reuşit să pună la punct vreodată un plan realist privind 
sistemul economic imperial. S-au făcut foarte puţine lucruri în acest sens care 
să fie cu adevărat folositoare. Lucrurile s-au înrăutățit şi mai mult pentru că 
nici măcar adepții ideii de imperiu ca Leo Amery şi Winston Churchill, nu au 
reuşit să fie de acord în privinţa evoluţiei imperiului. Amândoi erau conservatori; 
dar Amery a încurajat ideea unei “comunități” de națiuni fără un control prea 
riguros, în care dominioanele să aibă o libertate considerabilă pentru a-şi 
controla propriile destine; în timp ce Churchill socotea că Marea Britanie trebuie 
să păstreze şi să exercite un control mult mai centralizat. 

După 1918 imperiul a suferit diverse presiuni atât interne, cât şi externe, 
care i-au ameninţat existenţa. Extinderea naționalismului a fost poate cea mai 
directă ameninţare. Multe dominioane au dorit să-şi afirme autonomia şi 
independenţa față de Marea Britanie. În Africa şi Asia noua clasă de oameni 
educati (elita) a devenit tot mai ostilă guvernării britanice. Forţa tot mai 
crescândă a naţionalismului s-a reflectat în episoade de tipul tulburărilor din 
India din 1919-1920 şi al revoltelor antibritanice din Egipt din 1919. 

Multi britanici, educati să creadă în virtuțile democraţiei parlamentare, au 
socotit că este tot mai greu să împaci aceste lucruri cu ideea paternalistă de 

imperiu. Lumea a devenit tot mai neincrezátoare, reprezentantii stángii in spe- 
cial, in justetea legislatiei imperiale britanice, mai ales atunci cánd a fost nevoie 
să se recurgă la forță împotriva opoziției naţionaliste. Multi parlamentari 
laburişti erau împotriva ideii de imperiu sau în cel mai bun caz suspicioşi în 
privința motivatiilor ce veneau în sprijinul ideii de imperiu. Lumea era tot mai 
preocupată de drepturile băştinaşilor. Mulţi britanici nu credeau că aşa-zisele 
cheltuieli pentru apărarea imperiului (în loc să fie pentru prosperitatea lui) 
sunt în interesul Marii Britanii sau al popoarelor din colonii. 

Acoperirea sumelor necesare administrării şi apărării unei colecții atât de 
eterogene de teritorii era o problemă majoră. Creşterea imperiului în secolul 
al XX-lea fusese alimentată de o înflorire a industriei şi comerţului acasă. Din 
1870 însă Marea Britanie a început să piardă teren pe piața internaţională. 
Industriile britanice tradiţionale — textilă, metalurgică şi constructoare de maşini 
au devenit mai puţin competitive, iar noile industrii se dezvoltau încet. Lucrurile 
s-au înrăutățit şi mai mult pentru că multe dintre investiţiile din străinătate ale 
Marii Britanii, de care depindea echilibrul ei financiar, au fost vândute pentru 
a achita cheltuielile primului război mondial. În anii '30 balanţa de plăţi a 
Marii Britanii a scăzut vertiginos pentru prima dată în ultimii o sută de ani. 
Resursele financiare britanice, decimate de costul războiului şi de ravagiile 
Crizei, nu mai puteau susține forțele militare împrăştiate în toate colțurile 
globului. Guvernele au redus efectivele forţelor militare ale imperiului atât cât 
le-a stat în putinţă. 

Cu excepţia armatei Indiei, unitățile locale militare din colonii erau foarte 
modeste şi nu puteau fi folosite pentru a suprima o revoltă locală decât dacă 
erau sprijnite şi de trupele britanice. În consecință armata britanică, având 
curând efective de mai puțin de 200.000 de oameni, a fost amplasată pe toată 
suprafața globului în mici plutoane. Londra nu putea decât să spere că în tot 
acest timp nu se vor ivi probleme de securitate internă care să necesite o masivă 
prezență militară şi nici o situaţie de criză pe plan internaţional. La începutul 
anilor '20 forţele britanice erau desfăşurate până la limita critică fiind antrenate 
în stăpânirea situaţiei din Irlanda, Egipt, Irak şi India. Ambiţiile Germaniei, 
Italiei şi Japoniei erau să reprezinte o ameninţare şi mai mare în anii '30. Autori- 
tátile britanice şi-au dat seama că o capitulare diplomatică sau o înfrângere 
militară ar avea consecinţe pe termen lung şi ar submina, în mod fatal poate, 
prestigiul şi autoritatea administraţiei britanice din toate coloniile. 

Irlanda, cea mai veche şi mai apropiată “colonie” a Marii Britanii poate fi 
socotită un bun exemplu al problemelor imperiului. Din anii 1860 nationalistii 
irlandezi au cerut în mod repetat autoguvernare. În 1916 a izbucnit rebeliunea 
de la Dublin. “Revolta de Paşti” a fost repede înăbuşită, au izbucnit însă noi 
tulburări, iar Sinn Fein, un partid naţionalist irlandez extremist a devenit mai 


52 Imperiul 1919 - 1939 


puternic şi a câştigat tot mai mult sprijin. După victoria din alegerile generale 
din 1918, reprezentanții partidului Sinn Fein în parlament au înființat un 
parlament irlandez la Dublin şi au declarat independența față de Marea Britanie. 
Armata Republicană Irlandeză (IRA) a declanşat un război de partizani 
împotriva administraţiei britanice. Guvernul britanic a folosit trupele “Black 
and Tans”! şi pe cele auxiliare împotriva IRA. Acestor oameni le plăcea să 
lupte şi erau gata să folosească teroarea împotriva teroriștilor. În 1921, forţele 
de securitate britanice au reuşit să înfrângă IRA, dar multi britanici şi-au pierdut 
încrederea în justetea cauzei lor. Lloyd George şi liderii irlandezi au căzut de 
acord în cele din urmă că noul Stat Liber Irlandez se va bucura de autonomie, 
deşi va rămâne un dominion în cadrul Imperiului britanic. (Marea Britanie a 
continuat să aibă controlul asupra Ulster-ului care nu făcea parte din Statul 
Liber Irlandez.) 


d) Puncte de vedere 


Mulţi politicieni britanici s-au temut că o substanţială transmitere a puterii 
în Irlanda ar putea conduce la dezmembrarea întregului imperiu. Multi istorici 
au privit totuşi crearea Statului Liber Irlandez ca fiind simptomatică pentru 
retragerea treptată, dar nedorită a imperiului ce a caracterizat perioada 
interbelică. Unii socotesc că îndelungata istorie de putere imperială a Marii 
Britanii se încheiase deja în 1939. Ei sunt de părere că poporului britanic, dacă 
nu guvernelor lui i-au lipsit hotărârea şi convingerea de a înlătura rezistența 
crescândă față de guvernarea imperială. Văd inscripţiile scrise pe ziduri în 
India şi în alte țări. Văd schimbările din coloniile cele mai bine dezvoltate care 
înlătură fără drept de apel influenţa britanică. Ei afirmă cá multi politicieni 
britanici se amágeau crezând că prin tactici iscusite, comisii alcătuite la momen- 
tul potrivit şi reformulări ingenioase ale unor legi vor putea prelungi la nesfârşit 
existența imperiului. Aceşti istorici au considerat al doilea război mondial ultima 
picătură care a umplut paharul în problema imperiului. 

Alţi istorici au însă altă părere. Ei sunt convinşi că în 1939 Imperiul britanic 
nu o apucase încă pe un drum fără întoarcere. Ei subliniază că foarte puţini au 
fost aceia care in 1939 au prezis declinul rapid al imperiului ce avea să surviná 
în 1945. În ciuda dificultăților economice care au apărut după 1920, nu se 
punea încă problema cá Marea Britanie nu poate face față obligaţiilor ei față 
de imperiu. Într-adevăr situaţia economică, în special dependenţa Marii Britanii 
de importul de alimente şi necesitatea piețelor de desfacere, părea un motiv 


! O forță armată de circa 6000 de oameni trimisă de guvemul britanic în Irlanda (iunie 
1920) pentru apune capăt activității revoluționare (numele i-a fost dat datorită culorii uniformei). 

excelent pentru menţinerea imperiului. În Marea Britanie existau încă susţinători 
ai sistemului colonial. Majoritatea politicienilor prezentaseră imperiul ca un 
interes național vital de pe urma căruia toată lumea avea de câştigat. Marea 
Britanie avea încă o tehnologie militară superioară țărilor din afara Europei. 
Naționalismul afro-asiatic era neînsemnat. Înainte de 1939 multora li se părea 
cá va dăinui la nesfârşit controlul european. În ciuda tuturor imperfectiunilor 
sale, sistemul imperial britanic părea încă o parte componentă necesară a oricărei 
ordini mondiale stabile. De aceea, se poate spune că înainte de 1939 evoluţia 
sistemului imperial britanic părea să se înscrie pe o traiectorie foarte diferită 
de cea pe care era indicat să se meargă. Istoricii care susțin acest punct de 
vedere sunt convinşi că fenomenul decolonizării de după 1945 a fost puternic 
influenţat de desfăşurarea şi impactul celui de-al doilea război mondial. 


2. Dominioanele 
a) Situaţia în 1919 


În 1919 dominioanele — Canada, Australia, Noua Zeelandă, Africa de Sud (si 
Statul Liber Irlandez dupá 1922) se bucurau de o destul de mare independentá. 
Toate aveau parlament. Toate, cu exceptia Africii de Sud, aveau o populatie 
formatá in majoritate din albi, dintre care cei mai multi aveau o origine britanicá, 
cu toate cá destui canadieni vorbeau limba francezá. Ín Africa de Sud o 
minoritate albá, formatá din buri (descendenti ai olandezilor) si colonisti 
descendenți britanici, conducea o majoritate neagră. 

În 1919 dominioanele beneficiau în mai mică sau mai mare măsură de 
autoguvernare. Cu toate acestea, Marea Britanie le controla încă politica externă, 
iar hotărârea de a implica dominioanele în primul război mondial a aparținut în 
exclusivitate cabinetului britanic. Sacrificiile suferite de dominioane în război au 
întărit legăturile emoţionale cu Marea Britanie. Ele le-au permis însă să aibă şi 
ele un cuvânt de spus în desfăşurarea războiului. Curând s-au considerat parteneri 
egali ai Marii Britanii. La sfârşitul războiului dominioanele erau reprezentate separat 
atât la Conferința de pace de la Paris, cât şi la Liga Naţiunilor unde au demonstrat 
foarte curând că nu mai sunt nişte simpli lachei ai Londrei. 

În tot timpul războiului se poate vorbi de o bună cooperare între Marea 
Britanie şi dominioane. În 1917 Lloyd George a format un Cabinet Imperial 
de Război, iar liderii dominioanelor s-au întâlnit la Conferinţa de la Londra. 
Mulţi au susținut că această cooperare diplomatică va continua după 1918. 
Cabinetul Imperial de Rázboi a fost de acord ca în viitor prim miniştrii, în 
stabilirea orientării politicii externe a imperiului, să se consulte permanent cu 
liderii dominioanelor. Speranţa că această Comunitate britanică a naţiunilor 

(Commonwealth)va lua atitudine şi va acţiona unitar in problemele mondiale 
a dăinuit în întreaga perioadă interbelică. Ea s-a dovedit însă greu de realizat. 


b) Dezbinare 


Principala problemă o constituia faptul că dominioanele aveau interese naționale 
divergente. Discuţiile pentru reînnoirea tratatului anglo- japonez din 1920-1921 
au demonstrat cá este dificil să multumesti toată lumea — Australia şi Noua 
Zeelandă au fost de acord cu reînnoirea tratatului, Canada a fost împotrivă. 
Curând a devenit limpede că este dificil să fie consultate dominioanele în toate 
problemele. Marea Britanie avea afaceri peste tot în lume şi nu era dispusă să 
accepte ca libertatea ei de acțiune să fie îngrădită de “consultarea permanentă” 
a dominioanelor. De fapt, dominioanele nu s-au arătat a fi ingrijorate de faptul 
că Marea Britanie acționează în anumite zone fără să le consulte. Dar criza 
Chanak din 1922 (vezi pag. 24-25) a demonstrat că Marea Britanie nu poate 
aştepta un sprijin automat din partea dominioanelor. Marea Britanie a lăsat 
criza să ia amploare fără să se consulte cu dominioanele, iar când Lloyd George 
a apelat la acestea pentru a trimite trupe în Turcia a primit răspunsuri diferite. 
Deşi Noua Zeelandă s-a oferit să acorde ajutor, Australia a fost mai puțin 
entuziasmatá de această idee, iar Canada a refuzat categoric. Guvernul Africii 
de Sud, prudent, nu a dat nici un răspuns. Ajutorul militar nu a mai fost necesar 
în cursul evenimentelor, dar criza Chanak a demonstrat că unitatea diplomatică 
a Comunităţii britanice este o ficțiune. Politica de “consultare permanentă” a 
fost abandonată — Marea Britanie şi-a continuat propria politică, iar unele dintre 
dominioane au făcut curând la fel. În 1923, de exemplu, Canada a semnat 
împreună cu SUA un acord privind pescuitul Commonwealth-ului fără nici o 
referire la Marea Britanie. Canada a mers şi mai departe infiintándu-si propriile 
misiuni în străinătate. 

S-au făcut, totuşi, şi unele eforturi pentru a menţine aşa-zisa unitate a 
Comunităţii. Au avut loc la Londra conferințe la nivelul imperiului, cu 
participarea prim miniştrilor tuturor dominioanelor, dar la intervale tot mai 
mari: 1921, 1923, 1926, 1930 şi 1937. Exista şi un Comitet pentru Apărarea 
Imperiului, dar arareori la întrunirile lui participau reprezentanți ai 
dominioanelor. Dominioanele cheltuiau foarte puţin pentru apărare, nu erau 
prea interesate de problemele europene şi nu voiau să fie amestecate într-un 
alt război european. În anii '30 majoritatea liderilor din dominioane au fost 
pentru conciliere. Numai Australia şi Noua Zeelandă au afirmat foarte clar că 
vor susține Marea Britanie în aproape orice împrejurare, în timp ce Irlanda de 
Sud nu era dispusă să sprijine Marea Britanie în nici o situaţie. 


Dominioanele 


c) Declaraţia Balfour şi “Statutul de la Westminster" 


Desi dominioanele erau, din rațiuni practice îndeosebi, state suverane şi 
independente, această independență era mai degrabă subinteleasá decât clar 
definită. În anii '20 Africa de Sud, Irlanda şi Canada făceau presiuni pentru 
definirea mai clară a statutului de dominion. Conferința Commonwealth-ului 
din 1926 a adoptat în cele din urmă Declaraţia Balfour în care se afinnă că do- 


minioanele sunt: 


1 


5 


Leo Amery, ministru al coloniilor si dominioanelor, a susținut ideea de 
“situație echivalentă” si “asociere liber consimtitá". El credea că aceasta este 
singura cale de a preveni disensiunile şi de a menține o oarecare unitate între 
tările comunităţii britanice. În jurnalul său, el a consemnat câteva din gândurile 


Comunități autonome în cadrul Imperiului britanic, cu situație 
echivalentă, fără nici o subordonare (una față de alta) în privința 
afacerilor lor interne sau externe, unite prin loialitatea datorată 
Coroanei Marii Britanii şi liber asociate ca membre ale Comunităţii 
Britanice a Naţiunilor. 


sale despre procesul prin care s-a ajuns la încheierea Raportului Balfour: 


I 


17 noiembrie 1926 

Sedintá de Cabinet dimineata... Raportul Balfour amenintat sá 
provoace unele neînțelegeri şi după o discuţie fără sens s-a hotărât 
să ținem o nouă şedinţă seara... în cadrul căreia punctul de vedere 
binecunoscut al dezacordului opoziţiei față de ideea de statut egal şi 
de autonomie a dominioanelor a fost susţinut de Cave, care este un 
înspăimântător bătrân conservator, şi de Winston (Churchill) care 
este un adevărat şovin al sfârşitului sec. al XIX-lea, şi nu este deloc 
de acord cu ideea de unitate a imperiului prin cooperare liber 
consimtitá. Balfour şi cu mine înfuriindu-ne am reuşit să fim destul 
de convingátori în privinţa concepţiei moderne despre imperiu... 


22 noiembrie 1926 

A 53-a mea aniversare şi mă simt încurajat de corul aproape unanim 
de voci care au aprobat Raportul Balfour în toate privintele. Cred că 
pot socoti aprobarea acestui raport drept împlinirea unuia dintre cele 
mai importante lucruri pentru care am muncit aproape întreaga viaţă. 
Este însă doar împlinirea unei etape, care dacă este neglijată înseamnă 

pierderea ei. Toate acestea demonstreazá mai mult ca oricánd 
necesitatea unei politici economice destinată imperiului... 


Statutul de la Westminster din 1931 a trasat ultimele direcţii ale procesului 
prin care un imperiu bazat pe autoritate centralizată s-a transformat într-o 
comunitate de state independente. Dominioanele au acum dreptul să-şi schimbe 
propria constituţie şi chiar să se retragă din Comunitate (Commonwealth) dacă 
aşa doresc. Loialitatea comună față de Coroană este acum singura legătură 
dintre dominioane şi Marea Britanie. 


d) Privilegiu imperial 


Statutul de la Westminster a fost adoptat într-o perioadă în care problemele 
constituționale erau departe de a ocupa un loc important în preocupările 
majorităţii politicienilor din dominioane. Criza mondială era principala grijă a 
tuturor. Câţiva parlamentari conservatori au susținut ani de-a rândul că existența 
unei Piete Comune a Imperiului ar rezolva multe din problemele economice 
ale Marii Britanii. Argumentele în favoarea unei protectii imperiale nu au fost 
foarte convingătoare, totuşi, pentru că Marea Britanie făcea comerţ cu precădere 
cu țări care nu făceau parte din imperiu. Criza anilor '30 a determinat unele 
schimbări. În 1932 Marea Britanie a renunţat în mod oficial la comerțul liber 
şi a introdus Regulamentul Taxelor pentru Import care impunea o taxă de 10 la 
sută la aproape toate mărfurile de import. În acelaşi an la Conferinţa Economică 
Imperială de la Ottawa s-a acceptat principiul comerțului preferential privind 
țările membre ale imperiului. În cadrul Conferinţei s-au încheiat o serie de 
acorduri referitoare la detaliile comerțului preferenţial între Marea Britanie şi 
dominioane şi dintre dominioane. Aceste acorduri nu au împlinit aşteptările 
celor care făcuseră presiuni pentru liberalizarea totală a comerțului imperial. 
Chiar şi aşa stând lucrurile, comerțul Marii Britanii cu dominioanele a crescut 
considerabil după 1932 şi cu siguranță aceste acorduri comerciale au contribuit 
într-o anumită măsură la sporirea coeziunii între țările membre ale imperiului. 


e) Relaţiile Marii Britanii cu dominioanele 


În 1939 dominioanele aveau o mare independenţă față de Marea Britanie. Acest 
lucru era foarte real în cazul Irlandei. După acordul din 1922, guvernul Statului 
Liber Irlandez a cooperat încă zece ani cu Marea Britanie. Dar în 1932 Fianna 
Fail a devenit cel mai mare partid din Irlanda. De Valera, liderul partidului 
Fianna Fail, nu a ascuns faptul că doreşte să pună bazele unei Irlande unite şi 

independente. Aproape imediat au apárut o serie de probleme, atát de ordin 
constitutional cát şi de ordin financiar. Pe la sfârşitul anului 1932 Marea Britanie 
şi Irlanda au fost implicate într-un “război comercial", fiecare dintre ele fixând 
taxe vamale tot mai mari pentru produsele celeilalte țări. În 1937 noua 
Constituţie irlandeză emitea pretenţii asupra tuturor celor 32 districte ale Irlandei 
şi afirma că Irlanda de Sud, sau Fire, este “un stat suveran, independent şi 
democratic”. Marea Britanie şi Irlanda de Sud au încheiat în 1938 un acord 
care reglementa anumite probleme, dar Fire rămânea numai cu numele membru 
al Commonwealth-ului. 

Venirea la putere în 1924, in Africa de Sud, a Partidului Naționalist African 
(sau Bur) a creat multe probleme Marii Britani. Multi buri erau ostili Marii 
Britanii şi dornici să-şi afirme independența naţională. Pe scurt multe tensiuni 
erau provocate de faptul că Marea Britanie nu acorda prea mare importanță 
problemelor locale din coloniile ei africane. Relaţiile dintre Marea Britanie şi 
Africa de Sud au continuat să fie încordate în toată perioada interbelică. 

Până în 1914 Canada a fost foarte loială Marii Britanii. Datorită însă 
îmbunătățirii relațiilor americano-canadiene după 1918 Canada nu a mai simțit 
nevoia unor relaţii strânse cu Marea Britanie. Atmosfera politică din Canada 
era marcată de neînțelegerile dintre comunitățile de limbă franceză şi cele de 
limbă engleză. Mackenzie King, prim ministru canadian în mai toată perioada 
interbelică, se baza pe sprijinul canadienilor-francezi şi era mult mai puţin 
înclinat spre Marea Britanie decât liderii canadieni anteriori. 

Australia şi Noua Zeelandă erau mult mai legate de Marea Britanie, în 
parte datorită amenințării crescânde pe care o reprezenta Japonia. Puternicele 
legături anglo-australiene au supraviețuit chiar şi turneului de cricket al 
Australiei din 1932-1933, în care echipa engleză (confruntată cu hotărârea 
australienilor de a câştiga cu orice pret) a recurs la obstructii. 


f) Loialitate faţă de tara mamá 


Deşi legăturile oficiale în cadrul imperiului au dispărut, multe dintre dominioane 
se simțeau încă legate sufleteşte de Marea Britanie — un trecut comun, o limbă 
comună, instituţii similare şi aceeaşi loialitate față de Familia Regală. 
Majoritatea emigranților britanici au plecat în dominioane (guvernul britanic 
acheltuitîn anii '20 circa 6 milioane lire sterline pentru a încuraja emigrația în 
dominioane) şi majoritatea familiilor britanice aveau rude şi prieteni în 
dominioane. Emigrantii recenti continuau să vorbească despre Marea Britanie 
şi să o socotească “acasă”. Dominioanele erau legate de Marea Britanie şi 
datorită propriilor interese. Practic vorbind Marea Britanie reprezenta în 
continuare o piață esenţială şi o importantă sursă de capital. 

Dovada importanţei pe care continuau să o aibă legăturile de suflet în cadrul 
Commonwealth-ului a venit în 1939. Marea Britanie a declarat război Germaniei 
la 3 septembrie. Primul ministru al Australiei Menzies a anunţat imediat că 
atunci când Marea Britanie e în război, şi Australia este în război. Noua Zeelandă 
a răspuns imediat aproape la fel. Canada a aşteptat până în 7 septembrie, acest 
răgaz de patru zile fiind necesar pentru a obține aprobarea parlamentului. Deşi 
unii canadieni francezi erau împotriva războiuui, marea majoritate a 
canadienilor a fost alături de Marea Britanie. În Africa de Sud Partidul 
Naționalist African a susținut o politică de neutralitate; dar generalul Smuts a 
adus această problemă în dezbaterea Camerei Reprezentanţilor şi a întrunit 
suficiente voturi ale burilor pentru a obţine o majoritate favorabilă războiului; 
80 voturi pentru, 67 contra. Generalul a devenit prim ministru şi mai toate 
problemele din timpul războiului au fost rezolvate potrivit punctului său de 
vedere. Numai Irlanda a rămas neutră pe toată durata războiului. 


3. India 
a) Situaţia în 1919 


Cea mai acută luptă împotriva imperiului înregistrată între 1919 şi 1945 a avut 
loc în India, cea mai mare şi mai importantă colonie a Marii Britanii. Pierderea 
Indiei — şi a armatei indiene — ar fi afectat pe termen lung prestigiul şi puterea 
Marii Britanii. Cea mai importantă problemă după 1918 era că un număr tot 
mai mare de indieni doreau independența față de Marea Britanie. 

În 1919 cea mai mare parte din India era controlată de Marea Britanie. 
Guvemele britanice au numit un ministru (secretar de Stat) pentru India, care 
guverna de la Londra, şi un vicerege, care guverna in India (după consultarea 
în prealabil a autorităţilor de la Londra!). Pe măsură ce trece timpul administrația 
este controlată tot mai mult de persoane de origine britanică. În 1921 în India 
trăiau circa 150.000 de europeni, care guvernau o populaţie autohtonă de 250 
milioane. 

Stăpânirea britanică, cu numeroasa sa armată şi cu fastul său, era în aparență 
impresionantă. Realitatea era însă alta. Deşi zece provincii erau sub directa 
administraţie britanică, mare parte din India era încă guvernată de prinții indieni 
cu care britanicii încheiaseră tratate. Puţini dintre indieni au avut de-a face cu 
autorităţile britanice. În întreaga Indie problemele cele mai acute erau sărăcia 
Şi ignoranta (nestiinta de carte). 

Ín principiu administratia britanicá se baza pe armata indianá comandatá 
de ofițeri britanici, susținută şi de trupe britanice. Armata avea două preocupări 

de bază: trebuia să apere India de posibilele invazii; trebuia să mențină 
securitatea internă. Principalele amenințări externe veneau din partea 
Afganistanului, Rusiei şi (mai târziu) a Japoniei. În perioada interbelică aceste 
ameninţări nu s-au materializat în mod prea frecvent. O invazie a afganilor din 
1919 a fost uşor respinsă. Ideile provenind din Rusia comunistă erau un pericol 
mult mai mare decât soldaţii ruși. Japonia a devenit o amenințare serioasă 
numai după 1941. Frontierea de nord-vest, unde conflictele între triburi se 
repetau necontenit, a fost multă vreme punctul cel mai fierbinte al conflictelor 
interne. Din 1918 însă, armata s-a confruntat din ce în ce mai mult cu dorința 
crescândă a indienilor de a se autoguverna. 

Ideea de “autoguvernare” a început să fie vehiculată încă înainte de 1914, 
în special de către intelectualii indieni. Partidul Congresului Naţional Indian, 
format în anii 1880, susținea ideea de independenţă a Indiei. Membrii acestui 
partid au avut însă, la început foarte puţine lucruri în comun și foarte puţine 
contacte cu populaţia de rând a Indiei. În plus, multi indieni musulmani erau 
neîncrezători în autoguvernare pentru că ei nu voiau să fie conduși de 
majoritatea hindusă. Acest sentiment era atât de puternic încât în anul 1906 a 
fost înființat un partid musulman — Liga Musulmană. lată de ce în 1914 temelia 
administrației britanice în India părea destul de solidă şi India a intrat în primul 
război mondial ca un membru devotat al Imperiului britanic. Foarte mulți indieni 
s-au oferit voluntari în armata britanică şi au luptat pe frontul de vest și în 
Orientul Mijlociu. Cum războiul nu se mai sfârşea, entuziasmul în favoarea 
imperiului s-a risipit şi ca pret pentru sprijinul continuu acordat au început să 
se ceară concesii politice. Partidul Congresului a câştigat şi şi-a unit forțele cu 
Liga Musulmană pentru cauza independenţei Indiei. 

Multor britanici li se părea imposibil să trateze un popor de altă cultură şi 
cu'altă culoare a pielii drept un egal. Deşi britanicii au acceptat ca indienii 
educati să poată participa la guvernarea ţării lor, foarte puţini erau convinşi cá 
India este pregătită pentru democraţia reală. Pus in fata unei opoziții crescânde, 
secretarul de stat pentru India, Edwin Montagu, într-un discurs în Camera 
Comunelor din 1917, a anunţat că guvernul britanic este de acord cu: 


1 participarea în număr crescând a indienilor în toate sectoarele 
administraţiei şi cu dezvoltarea treptată a instituţiilor independente, 
în vederea realizării progresive a unei guvernări responsabile în India 
ca parte integrantă a Imperiului britanic. 


Legea din 1919 privind guvernarea Indiei a fost astfel concepută încât 
declarația politică a lui Montagu să capete substanţă. Indienilor aleşi li se acorda 

o oarecare putere pentru a interveni în orientarea politicii, dar numai în cazul 
problemelor nelitigioase şi numai pe plan local. Viceregele controla în continuare 
aspectele importante cum ar fi apărarea, şi era investit cu puterea de a conduce 
prin decrete proprii pe o durată de şase ani în caz de necesitate. Acest lucru nu era 
însă pe placul nationalistilor indieni, care nu se multumeau cu altceva decât cu 
independenţa totală a Indiei. Liderii Partidului Congresului erauadeptii unei politici 
de rezistență pasivă ca o cale de a face presiuni asupra autorităţilor britanice. 


b) Gandhi şi rezistenţa pasivă 


Omul al cărui nume este cel mai adesea asociat cu ideea de rezistență pasivă 
este Mahatma Gandhi. Gandhi făcuse studii de avocatură la Londra, iar initial 
fusese un susținător loial al dominaţiei britanice. Experienţa lui de avocat în 
apărarea indienilor în Africa de Sud l-a pus în situaţia de a se confrunta cu 
rasismul în formele sale cele mai absurde şi astfel a ajuns la concluzia că 
guvernarea albilor în India trebuie să ia sfârşit. În 1915 când s-a întors în India 
s-a înscris în Partidul Congresului şi curând a devenit unul dintre cei mai 
importanti lideri ai acestui partid. El nu a renunțat niciodată la cauza 
independenței Indiei. S-a angajat de asemenea în acţiuni de protest non-violente, 
inventánd şi inițiind metode noi de insubordonare față de administrația britanică. 
Metodele civile de insubordonare includeau zile de post şi rugăciune, în care 
înceta orice activitate, refuzul de a plăti taxe, boicotarea mărfurilor britanice şi 
încălcarea deliberată a legii pentru a ajunge la închisoare. Aceste metode făceau 
apel adeseori la un puternic element de constrângere şi de aceea puteau 
degenera, ceea ce s-a şi întâmplat uneori, în izbucniri violente. Mulţi reprezen- 
tanti ai oficialităților britanice îl considerau din această cauză pe Gandhi un 
ipocrit. Gandhi a rămas însă credincios principiilor sale, iar în ochii majorității 
hinduse el a rămas un conducător înzestrat cu har, având capacitatea de a trans- 
mite harul său şi altora. 

Este foarte probabil însă ca influenţa lui Gandhi asupra desfăşurării 
evenimentelor să fi fost adesea exagerată. Istoria mişcării pentru independența 
Indiei este prea complexă pentru a putea fi explicată prin ideile şi acţiunile 
unui singur lider. Această istorie a cunoscut şi multe alte nume de conducători, 
iar influenţa lui Gandhi, chiar şi în cadrul partidului, a fost departe de a fi 
precumpănitoare. Rolul lui cel mai important a fost poate acela de a fi influenţat 
orientarea opiniei publice din India. În ultimii ani ai vieţii (a fost asasinat în 
1948) el a fost cu siguranță negociatorul cheie, iar britanicii, musulmanii şi 
toate celelalte grupări politice au fost obligate să negocieze cu el. 

C) Amritsar 


Ín perioada 1918-1919 India a fost in continuá agitatie. Ea s-a confruntat cu 
numeroase probleme economice, iar o epidemie mondialá de gripá a ucis 
milioane de indieni. De teama atentatelor bolşevicilor şi a rázmeritelor ce puteau 
izbucni oric înd, guvernul indian a votat pachetul de legi Rowlatt, prin care 
guvernatorii provinciilor puteau aresta şi închide fără judecată sau puteau judeca 
fără jurati pe oricine era suspectat de acțiuni subversive. Acest pachet de legi 
a stâmitun val de proteste. Cele mai puternice tulburări au avut loc în regiunea 
Punjale, în special în oraşul Amritsar unde mai multi europeni au fost ucişi în 
vâltoarea evenimentelor. 

Guvernatorul Punjab-ului, temându-se că această regiune se află în pragul 
unei revolte uriaşe, a chemat armata să restabilească ordinea. La 13 aprilie 
1919, sfidând interdicţia privind întrunirile publice, a avut loc o mare 
manifestaţie populară. Fără nici un avertisment prealabil, generalul Dyer a 
ordonat soldaţilor să tragă asupra participanţilor la manifestaţie. Au fost ucise 
379 de persoane, iar 1.200 au fost rănite. 

Partidul Congresului a criticat, fără îndoială, foarte aspru masacrul de la 
Amritsar. Guvernul britanic stânjenit a declanşat o anchetă oficială criticându-l 
pe Dyer pentru că a ordonat focul fără avertisment şi pentru că a permis 
soldaţilor să tragă mai mult decât ar fi fost necesar. Lui Dyer i s-a ridicat 
comanda şi a fost trimis acasă în concediu de boală. El a declarat cá a acționat 
la cerere, iar guvernatorul Punjab-ului a afirmat că acţiunea lui Dyer a provocat 
dezordini şi mai mari. Deşi Camera Comunelor a aprobat măsurile luate de 
guvem în cazul generalului Dyer, Camera Lorzilor a introdus o moţiune in 
care se deplângea nedreptatea făcută lui Dyer. Mulţi l-au socotit “salvatorul 
Indiei”, şi au deschis un cont necesar acoperirii cheltuielilor de judecată în 
valoare de 26.000 de lire sterline. Campania Partidului Congresului de 
insubordonare civilă s-a intensificat pentru a crea noi probleme britanicilor. 
Administraţia britanică trebuia să fie o binefacere. S-a dovedit a nu fi aşa, 
atunci când populaţia a început să protesteze şi indienii au fost ucişi sau închişi 
fără a fi judecaţi. ` 


d) Câteva cuvinte despre Reformă 


Rezistență pasivă şi violentă a continuat pe scară largă de-a lungul anilor '20, 
ordinea a fost însă încetul cu încetul restabilită după intrarea în vigoare a 
Constituției din 1919. India se bucura acum de mai multă autonomie, iar 
autoritățile britanice, care guvernau încă efectiv tara, făceau în aga fel încât 

acest lucru să depindă cát mai puţin de Londra. Lordul Birkenhead însă, noul 
secretar de stat pentru India, nu avea încredere în capacitatea indienilor de a se 
autoguverna. În 1927 el a ordonat revederea punct cu punct a prevederilor 
Legii din 1919. Această sarcină a revenit unei comisii, condusă de Sir John 
Simon, care era un organism parlamentar şi nu avea printre membri nici un 
indian. Acest lucru a provocat numeroase proteste, iar şedinţele comisiei au 
fost însoţite de demonstrații şi manifestații în întreaga Indie. În cele din urmă 
comisia a recomandat autoguvernarea în India, dar numai la nivelul provinciilor. 

În 1929 viceregele, lordul Irwin (cunoscut mai târziu sub numele de Lord 
Halifax), după consultarea nou-alesului guvern laburist din Marea Britanie, a 
hotărât că este necesar un gest de reconciliere. El a anunţat că statutul 
dominionului este “condiţia esențială a progresului constituţional în India” şi 
a sugerat convocarea unei Conferinţe bilaterale, a reprezentanţilor britanici şi 
indieni, pe tema viitorului Indiei. Churchill şi alti conservatori au criticat ve- 
hement această inițiativă. Churchill a ajuns în relaţii foarte critice cu Baldwin, 
liderul conservator şi prin urmare a demisionat din guvernul fantomă. La vremea 
formării guvernului national în 1931, Churchill era în relaţii atât de încordate 
cu liderii Partidului Conservator încât nu a fost inclus în noul cabinet şi nici în 
altul până după izbucnirea celui de-al doilea război mondial în 1939. 

Ca o ironie a soartei, Partidul Congresului nu avea nici el încredere în 
propunerile lui Irwin. Liderii săi au boicotat tratativele în timpul Conferinţei 
bilaterale, şi au declanşat o nouă campanie de insubordonare civilă. Marşul lui 
Gandhi spre mare din 1930 (241 mile) pentru a face sare (fără a plăti atât de 
nepopulara taxă pe sare) a făcut vâlvă. După arestarea lui, toti susţinătorii 
Partidului Congresului au cerut desființarea acestei taxe. În multe regiuni ale 
Indiei au avut loc ciocniri violente. 

În 1930 a avut loc la Londra prima sesiune a Conferinţei bilaterale, dar nu 
s-a înregistrat nici un progres. În ianuarie 1931 Gandhi a fost eliberat. După 
discuţii îndelungate cu Irwin, Gandhi a acceptat să încerce să pună capăt 
campaniei de insubordonare civilă şi să aştepte următoarea sesiune a Conferinţei 
bilaterale. Mulţi susținători ai Imperiului britanic au fost nemulțumiți de “târgul” 
încheiat de Irwin cu Gandhi. Faptul că la întâlnirea cu viceregele Gandhi a 
refuzat să îmbrace veşminte europene a fost socotit lipsă de respect faţă de 
administraţia britanică. Churchill a comentat acest lucru astfel: 


1 După părerea mea ar trebui să ne disociem în mod public şi oficial 
de orice legătură cu atât de neinspirata şi prost organizata guvernare 
a Indiei de către socialişti şi de către vicerege care acţionează pe 
propria lor răspundere. Este neliniştitor şi chiar gretos să il vezi pe 

5 domnul Gandhi, un avocat răzvrătit (absolvent al facultăţii Middle 
Temple din Londra), pozând acum în chip de fachir, un personaj atât 
de cunoscut în Orient, urcând pe jumătate gol treptele palatului 
viceregelui, în timp ce organizează şi conduce în continuare o 
campanie provocatoare de insubordonare civilă, pentru a avea o 

10 convorbire în termeni de egalitate cu reprezentanţii regelui. Un 
asemenea spectacol nu poate decât să sporească agitația în India şi 
pericolul la care populaţia este expusă. Acest lucru nu face decât să 
încurajeze toate forţele ostile autorităţii britanice. Ce rezultat pozitiv 
ar putea avea asemenea extraordinare negocieri? Gandhi a afirmat 

15 în ultimele săptămâni că cere esența independenţei, şi a adăugat 
generos că britanicii pot păstra ideea... Acestea sunt binecunoscutele 
lui obiective. Ele sunt o bază cam ciudată pentru o discuţie sinceră 
-'agreabilá" cum mi s-a spus că a fost această întrevedere - între 
acest viclean fanatic subversiv şi viceregele Indiei. 


Sam Hoare. “Bravo colega! Ai făcut până la urmă şi un elefant?” 
Winston: “Oh! dar e altfel compoziţia mea — am acordat mai multă atenţie 
fundalului.” 


Caricatură de Bernard Partridge, 1933 

Ín septembrie 1931 a avutloc a doua sesiune a Conferintei bilaterale, cu 
participarea lui Gandhi. Nu s-a realizat mare lucru şi Gandhi a revenit în India 
unde a găsit un nou vicerege, mai puţin intelegátor. El s-a implicat curând 
într-o nouă campanie de insubordonare civilă şi a fost din nou arestat. Acţiunea 
fermă a guvernului, incluzând arestarea a sute de susținători ai Partidului 
Congresului, a determinat eşecul rapid al campaniei de insubordonare civilă. 
Prăbuşirea pe plan mondial a prețurilor produselor agricole a avut un efect 
dramatic asupra țărănimii din India care era acum preocupată mai mult de 
arendă şi de rata dobânzilor decât de guvernarea țării. 


e) Legea de guvernare a Indiei din 1935 


Guvernul britanic era hotărât să îmbunătăţească statutul dominioanelor. În 
următorii patru ani a fost supus aprobării Parlamentului proiectul Legii de 
guvernare a Indiei. Sir Samuel Hoare, secretarul de stat pentru India, a jucat 
un rol important în netezirea drumului urmat de acest proiect în parlament. În 
ianuarie 1935 el a făcut următoarele declaraţii radio: 


| Testul final pentru politica noastră este de a şti dacă ea contribuie la 

o mai bună guvernare a Indiei. Aceasta este problema esențială care 

include şi preocuparea noastră permanentă, bunăstarea pe viitor a 

populaţiei Indiei. Milioanele de truditori nu pot fi tratate ca o parte 

5 izolată a populaţiei care nu are legătură cu restul. Eu nu vreau să 

spun în nici un caz că autoguvernarea este, în sine, preferabilă unei 

bune guvernári. Această afirmaţie nu ar tine deloc cont de evoluţia 

guvernării noastre în India. Vreau însă să afirm cu toată răspunderea 

că vechiul sistem al guvernării paterne?, máret aşa cum au fost în 

10 trecut realizările lui în slujba populaţiei Indiei, nu mai este de ajuns 

oricât de bun ar fi fost acest sistem el nu poate supravieţui unui 

secol de educație occidentală, unei îndelungate perioade de libertate 

a cuvântului şi a presei şi politicii noastre deliberate de dezvoltare a 

guvernării parlamentare. Am ajuns în acel moment în care bunăstarea 

15 populaţiei depinde de cooperarea dintre guvern şi elementele politice 
ale ţării. 


Churchill a fost unul dintre principalii oponenți conservatori ai acestui 
proiect. În februarie 1935 el declara în Parlament: 


2 Guvernare paternă - guvernare de o severitate exagerată, deşi bine intenţionată. 

1 Avem tot dreptul să fim în India asemeni oricui de acolo exceptând 
poate, doar păturile sărace care reprezintă rezervele inițiale. Guver- 
nul nostru nu este un guvem iresponsabil. Este un guvem care 
răspunde în faţa Coroanei şi a Parlamentului. Este fără îndoială cel 

5 mai bun guvern pe care India l-a avut sau il va avea vreodată. Ar fi un 
neadevăr să spunem că indienii, oricare le este credința, nu preferă 
adeseori să se adreseze tribunalelor britanice sau ofițerilor britanici 
pentru a-şi rezolva problemele, decât semenilor lor de altă credință. 
Ne confruntăm cu eterna problemă a alegerii autoguvernárii în locul 

10 unui guvern bun. Ni se inculcă ideea că şi cea mai proastă autogu- 
vernare este mai bună decât cea mai bună administraţie străină. Asta 
este deja prea mult... Protecția [britanică] şi garanţiile de securitate 
nu pot fi îndepărtate din India. Ele s-au dezvoltat o dată cu propria 
noastră dezvoltare şi s-au consolidat odată cu propria noastră 

15 consolidare. Ele se vor degrada odată cu propria noastră degradare 
şi vor decădea odată cu propria noastră decădere... Aflându-se atât 
de departe de lumea civilizată şi cum ajutorul din afară este 
inaccesibil, India va avea de înfruntat nu doar pericolele specifice 
Earopei, ci sărăcia şi anarhia specifice Indiei în secolele al XVI-lea 

20 şial XVII-lea. 


În ciuda împotrivirii multora dintre conservatori, Proiectul legii de guvernare 
a Indiei a primit în cele din urmă sancţiunea regală în 1935. Această nouă lege 
prezenta India ca pe o federaţie care avea să includă şi statele princiare. O 
legislaţie naţională avea să intre în vigoare atunci când mai bine de jumătate 
din prinții Indiei se vor alătura federaţiei. Se va alege un parlament indian, dar 
viceregele britanic va continua să fie şeful statului, păstrându-şi prerogativele 
în domeniul apărării şi al afacerilor externe, precum şi dreptul de a acţiona din 
proprie iniţiativă în cazuri de extremă urgență. Această lege conferă puteri 
importante politicienilor indieni prin formarea de guverne locale — alese printr-o 
mai amplă participare la vot decât înainte — în cadrul cărora miniştrii care 
răspund de legislatură urmau să controleze toate aspectele guvernării. 

Legea din 1935 pentru guvernarea Indiei a fost atacată în Marea Britanie 
pentru că mergea prea departe şi în India pentru că nu mergea îndeajuns de 
departe. Churchill afirma că această lege a marcat “declinul categoric şi chiar 
dispariţia autorităţii noastre în India". Naţionalistul indian Subhas Chandra 
Bose spunea, că “Ea (legea) a fost o schemă nu pentru autoguvernare, ci pentru 
menţinerea guvernării britanice”. Gandhi a criticat-o şi el: “India este încă o 
închisoare, dar directorul ei le dă voie deţinuţilor să-i aleagă pe ofițerii care 
conduc temnita". Istoricii au avut şi ei puncte de vedere diferite. Unii au susținut 

că legea este prea puţin, prea târziu. Alţii, au privit-o totuşi ca pe un mic com- 
promis şi ca pe un pas în direcţia potrivită. 

Partidul Congresului, nemulțumit şi el de această lege, a hotărât să permită 
membrilor partidului să conteste alegerile locale şi guverne alcătuite din membri 
ai acestui partid au fost formate în mai toate provinciile. Probleme existau însă 
în continuare. Nu s-a înregistrat nici un progres în privința formării unei adunări 
legislative la centru pentru că principii nu puteau fi de acord cu toate condiţiile 
fixate pentru a se alătura proiectului federaţiei. Deşi tot mai multi indieni erau 
acceptaţi în serviciul public, viceregele continua să aibă ultimul cuvânt: Marea 
Britanie nu se împăcase încă cu ideea că India va deveni o ţară total indepen- 
dentă. Într-adevăr, la sfârşitul anilor "30 părea absolut necesar ca India să rămână 
sub influența Marii Britanii pentru a contribui la apărarea unui sistem mondial 
ameninţat tot mai puternic de Germania şi Japonia. 


f) Izbucnirea celui de-al doilea război mondial. 


În 1939 cánd a izbucnit războiul, viceregele lordul Linlithow, fără să se consulte 
cu liderii indieni, a anunţat că India este în război. Membrii Partidului 
Congresului aveau păreri diferite despre cum să se răspundă războiului. Gandhi 
era un pacifist şi se opunea categoric acordării vreunui sprijin efortului de război 
al Marii Britanii. Alţii erau de partea Marii Britanii, dar susțineau ideea că 
India va acorda sprijin efortului britanic numai în schimbul unor reale îmbună- 
tátiri ale sistemului constitutional. Unii nationalisti credeau că implicarea in 
război a Marii Britanii este şansa Indiei şi erau gata să se alăture Germaniei şi 
Japoniei. În cele din urmă liderii Partidului Congresului au refuzat să sprijine 
efortul de război al Marii Britanii, India având pretenţia să participe la război 
ca stat independent şi au îndemnat toate guvernele locale formate din reprezen- 
tanti ai partidului să demisioneze. Această acţiune de demisionare în masă a 
fost salutată de Mohammed Ali Jinnah, liderul Ligii Musulmane, acesta numind-o 
“ziua mântuirii”. El a promis britanicilor ajutorul musulmanilor şi i-a îndemnat pe 
musulmani să se înroleze în armata britanică. El spera să câştige sprijinul 
britanicilor pentru crearea statului musulman separat şi independent Pakistan. 


4. Coloniile britanice 


În 1919 Marea Britanie avea 80 de colonii sau state subordonate — acele teritorii 
ale căror legături cu Marea Britanie se bazau nu pe colonizarea făcută de 
coloniştii britanici, ci pe guvernarea lor de către un număr redus de autorități 
britanice, controlate de Ministerul Coloniilor de la Londra. Aceste teritorii 

răspândite pe tot globul (vezi harta de la pag. 47), formau o colecţie extrem de 
pestriță. În multe cazuri populația era foarte redusă numeric. Pentrua păstra unitatea 
coloniilor se impunea o deosebită solidaritate din partea autorităților britanice. 

Mulţi britanici susțineau că într-o bună zi coloniile vor deveni membri 
independenți ai unui Commonwealth multi-rasial. Cu toate acestea, în perioada 
interbelică s-au făcut foarte puţine progrese în acest sens. Majoritatea coloniilor 
nu păreau să facă presiuni pentru “autoguvernare”, iar Marea Britanie păstra 
destul de uşor ordinea. Fără presiuni din partea statelor subordonate, era puţin 
probabil că Marea Britanie le va aproba independenţa. Coloniile erau socotite 
mult prea valoroase pentru a se renunţa de bunăvoie la ele. În plus, datorită 
prejudecátilor rasiale şi a obisnuintei dobândite de a reprezenta o autoritate, 
ideea formării unor guverne locale nu a fost luată în serios de multe oficialități 
coloniale. Singurii cărora li s-a aprobat autoguvernarea au fost cei 30000 de 
colonişti albi din Rhodezia de Sud care guvernau asupra unui milion de negri. 
Chiar şi parlamentarii laburişti considerau că autoguvernarea este un obiectiv 
mult prea lipsit de realism în multe dintre colonii pentru încă multă vreme. 
Iată de ce, perioada interbelică în colonii a fost caracterizată prin stabilitate. 

Anii '20 şi '30 au reprezentat epoca de glorie a sistemului, multi dintre 
absolvenţii merituoşi ai şcolilor subvenţionate de stat şi ai universităților, 
“crema” lor, au plecat să lucreze în colonii. Guvernatorii din colonii aveau 
multă libertate şi acționau adeseori fără să se consulte cu Londra. Cu toate 
acestea, caracterul guvernării britanice din colonii pare să fie prost înțeles. Se 
spune adeseori că stăpânirea britanică a fost un fel de despotism exercitat de 
nişte europeni ingámfati şi ipocriti în sorturi albe şi cu căști coloniale. Sau 
(mai puţin elegant vorbind ea) este înfăţişată ca o luptă dezinteresată împotriva 
sărăciei şi ignoranței maselor primitive. 

În realitate însă, numărul autorităţilor britanice era atât de redus şi resursele 
financiare ale majorităţii coloniilor atât de modeste, încât stăpânirea colonială 
trebuia să se folosească de subordonați recrutaţi dintre localnici pentru a-şi 
alcătui serviciul birocratic şi forțele de securitate. Autorităţile britanice erau 
adeseori forțate să coopereze cu liderii locali care rămâneau principala autoritate 
în ţinuturile respective. Această politică de “guvernare indirectă” a fost în gene- 
ral preferată în perioada interbelică. Ea oferea unele avantaje. Nu numai că era 
mai ieftină, dar oferea adeseori autorităților britanice ocazia de a se sustrage 
de la răspunderea care le revenea ca autori ai unor acţiuni politice. 

În perioada interbelică s-au cheltuit relativ puţini bani pentru dezvoltarea 
economică a coloniilor, pentru educaţie, sănătate sau cercetare ştiinţifică. Multă 
vreme politica oficială guvernamentală a fost pentru autofinantare în colonii. 
Mulţi investitori erau de părere că aici (în colonii) investiţiile nu sunt sigure. 
De aceea nu s-a făcut mai nimic pentru a alimenta “încrederea pozitivă” a 

Marii Britanii față de supuşii ei din colonii. Un guvernator din Tanganica spunea 
despre colonia sa că “stă la naftalină” între două războaie, această descriere 
fiind foarte potrivită pentru ceea ce se întâmpla în multe colonii. Într-un raport 
din 1939 al Comisiei Regale pentru India de Vest se critica foarte vehement 
inertia guvernării imperiale. Puţine colonii au făcut progrese pe calea 
prosperității economice, cele mai multe fiind afectate grav de recesiunea 
anilor '30. 


5. Orientul Mijlociu 


a) Influenţa britanică 


Înainte de primul război mondial Marea Britanie avea multe puncte de interes 
în Orientul Mijlociu. Securitatea Canalului Suez, “linia vieţii” pentru imperiu, 
era obiectivul fundamental al politicii britanice, iar descoperirea de curând a 
unor rezerve de petrol a făcut ca această regiune să aibă o importanță economică 
tot mai mare. În 1914 Marea Britanie controla Aden şi Cipru şi avea o puternică 
influenţă asupra Egiptului şi asupra multora dintre şeicdomurile şi sultanatele 
din Gorful Persic. Primul război mondial a determinat creşterea sferei intereselor 
britanice. Pe la sfârşitul anului 1918 Turcia a pierdut controlul asupra tututor 
teritoriilor sale arabe. Era foarte neclar modul în care se va umple acest vid 
politic. În ciuda vagilor promisiuni făcute în timpul războiului liderilor arabi, 
câțiva politicieni britanici l-au susținut pe T. E. Lawrence (al Arabiei) care 
visa ca statele arabe să devină “primele noastre dominioane arabe şi nu ultimele 
noastre colonii arabe”. Teritoriile aflate între Mediterană şi Persia au fost în 
cele din urmă împărţite între sferele de influenţă britanică şi franceză. Franţa a 
obţinut conducerea sub mandat a Siriei. Marea Britanie şi-a însuşit administrarea 
Palestinei şi Cisiordaniei. 

În perioada interbelică Marea Britanie a fost puterea dominantă în Orientul 
Mijlociu. Poziţia Marii Britanii depindea totuşi de atenta mânuire a relațiilor 
anglo-arabe. Amestecul britanicilor în problemele locale arabe era minim, 
pentru că Marea Britanie nu dorea să dea ocazia unei revolte de amploare în 
lumea arabă. Controlul se exercita in general prin intermediul unor guvernanti 
locali devotați care-şi datorau de fapt poziţia sprijinului militar britanic. 


b) Egipt, Irak şi Cisiordania 


Principalul obiectiv britanic în Egipt era menținerea securităţii Canalului Suez. 
Puternicele demonstraţii din 1919 au convins autoritățile britanice că anexarea 

de cátre Marea Britanie a Egiptului in 1914 nu poate fi o permanentá. Ín 1922 
s-asemnatun tratat prin care se recunoaste independenta Egiptului, iar sultanul 
devine regele Fuad I. Marea Britanie a continuat sá controleze efectiv politica 
externă a Egiptului şi apărarea instalând în acest sens trupe în zonă. Un nou 
tratat semnat în 1936 i-a redat Egiptului controlul asupra propriei armate, 
dar a autorizat prezenţa unui număr de 10.000 de soldaţi şi ofițeri britanici în 
zona Canalului Suez şi revenirea trupelor britanice în Egipt în situaţii de 
urgenţă. 

În 1918 întreaga Mesopotamie (sau Irak) era controlată efectiv de trupele 
britanice. Cu toate acestea, multi musulmani erau ostili stăpânirii britanice, iar 
revolta lor din 1920 a fost înfrântă cu multă dificultate. În 1921, când Winston 
Churchill a devenit ministrul coloniilor, prima lui grijă a fost să reducă 
cheltuielile administrării Irakului. El s-a hotărât să găsească un guvernator 
arab, acceptabil pentru populaţia Irakului şi devotat Marii Britanii. Churchill 
l-a sprijinit pe Feisal, al treilea fiu al lui Sherif Hussein de la Mecca, un lider 
arab pe care Marea Britanie îl sustinuse în timpul primului război mondial. 
Deşi Feisal nu avea legături anterioare cu zona, el a fost totuşi “ales” rege al 
Irakului. În 1922 a fost semnat un tratat potrivit prevederilor căruia Irakul 
devenea un stat independent subordonat însă Marii Britanii pe toată durata 
conducerii sub mandat. Securitatea internă a țării era asigurată in mare măsură 
de RAF (aviația militară britanică) care a ajutat guvernul lui Feisal să facă ordine 
în regiunile unde aveau loc tulburări. Conducerea sub mandat a luat sfârşit în mod 
oficial în 1930, dar Irakul a acceptat prezența bazelor militare britanice şi a rămas 
în continuare un client politic al Marii Britanii în anii '30 şi '40. 

Fratele lui Feisal, Abdullah, a fost numit stăpânul regatului în mare parte pustiu 
al Cisiordaniei în care nu au avut loc tulburări în perioada conducerii sub mandat. 


c) Palestina 


Palestina a creat multe probleme Marii Britanii în perioada interbelică. Prin 
declarația Balfour din 1917 Marea Britanie promisese sprijin pentru “ca 
Palestina să devinátara poporului evreu”. Declaraţia a fost concepută pornindu-se 
de la interesele poporului evreu, dar cu intenţia de a câştiga sprijinul opiniei 
publice evreieşti din SUA pentru efortul de război al aliaților. Ea era redactată 
în termeni, în mod deliberat, foarte vagi. Care anume avea să fie statutul acestei 
ţări a poporului evreu? Care urmau să fie frontierele ei? O problemă permanentă 
şi foarte dificilă care a rămas fără răspuns era cum anume să se acomodeze 
imigrația evreiască într-o zonă în care majoritatea locuitorilor sunt arabi. 
Cea mai convenabilă soluție pentru Marea Britanie ar fi fost poate ca la 
sfârşitul primului război mondial să se spele pe mâini de toată această problemă 


70 Imperiul 1919 - 1939 


palestiniană. Balfour însuşi socotea cá prezenţa britanică în Palestina e lipsită 
de sens şi ar fi preferat ca SUA să devină puterea mandatară. Cu toate acestea, 
cei mai multi politicieni britanici au fost încântați să poată controla Palestina. 
Ei au recunoscut importanţa strategică a zonei în salvgardarea flancului estic 
al Canalului Suez. De aceea Marea Britanie a rămas răspunzătoare de guver- 
narea Palestinei şi a încercat să împace între ele pretențiile contradictorii ale 
arabilor şi evreilor. 

În principiu politicienii britanici au susținut dorința evreilor de a avea o 
țară a lor, iar unii şi-au imaginat chiar o Palestină locuită de evrei care să 
devină “o piatră de temelie” a Commonwealth-ului britanic. Cu toate acestea, 
reprezentanții autorităților britanice din Orientul Mijlociu erau mai degrabă 
inclinati să fie de partea arabilor care nu doreau să-i vadă pe evrei luându-le 
tara. Evreii şi susţinătorii lor au învins în cele din urmă. În 1925 s-a înregistrat 
o puternicá imigrație în Palestina, iar evreii nu au făcut un secret din intenţia 
lor de a transforma “țara evreilor” într-un stat naţiune evreiesc. 

Imigrația evreiască a determinat creşterea resentimentelor arabilor, iar in 
1929 s-au înregistrat puternice manifestări anti-evreieşti. În Cartea Albă din 
1930 s-a propus o limitare pe viitor a imigrației evreieşti, dar acest lucru a 
întâmpinat o atât de putemică opoziţie în cercurile pro-evreieşti din Marea 
Britanie şi America încât această prevedere nu s-a putut pune în practică. 

În 1933 o dată cu venirea la putere a lui Hitler şi cu persecuția la care au 
fost supuşi evreii din Germania, presiunile făcute pentru sporirea imigrației 
evreieşti au devenit copleşitoare. Palestina era socotită acum în acelaşi timp 
un sanctuar şi patria mamă. Creşterea imigrației evreieşti a determinat creşterea 
ostilitátii din partea arabilor. Majoritatea arabă din Palestina dorea înfiinţarea 
unui stat arab independent, şi sfârşitul imigrației evreieşti. În 1936 a izbucnit o 
serioasă revoltă a arabilor, îndreptată în egală măsură împotriva britanicilor, a 
liderilor arabi moderati şi împotriva evreilor. Ea a continuat şi în următorii trei 
ani, iar Marea Britanie a fost nevoită să trimită numeroase trupe în Palestina 
pentru a putea controla situaţia. 

În 1937 Comisia Peel a socotit că singura soluţie este divizarea Palestinei 
în două un stat arab şi un stat evreiesc (cu o zonă tampon britanică). S-a dovedit 
însă imposibilă alcătuirea unui plan de divizare, iar încercările de a-i convinge 
pe arabi şi evrei să discute problema s-au soldat şi ele cu un eşec. 

În 1939 o nouă Carte Albă a abandonat ideea divizării, care nu era deloc pe 
placul arabilor. În schimb Marea Britanie a propus ideea independenţei pentru 
un stat federativ palestinian. Între timp, imigrația evreiască a fost limitată la 
10.000 persoane pe an timp de 5 ani, cu un plus de 25.000 persoane în primul 
an. După aceea nu va mai fi permisă imigrarea fără aprobarea arabilor. Acest lucru 
va permite cátmai mult timp posibil păstrarea procentului majoritar de către arabii 

din Palestina. Rázboiul fiind tot mai aproape in Europa, Marea Britanie era 
nelinistitá ca nu cumva arabii să-şi schimbe punctul de vedere. 


d) Concluzie 


Înainte de 1939 poziția Marii Britanii în Orientul Mijlociu era departe de a fi 
stabilă. Germania şi Italia au încurajat tulburările în rândul arabilor, multe dintre 
ele urmărind să pună capăt influenţei britanice. Cu toate acestea, Marea Britanie 
era destul de încrezătoareînainte de 1939 în faptul că îşi va putea menţine stăpânirea 
în regiune. Ea era conştientă că o atitudine plină de tact ar dezamorsa tensiunea 
creată de naționalismul arab si că arabii vor fi oricum întotdeauna divizați. 

Sá luăm notițe despre “Imperiul, 1919-1939" 


Trebuie să retineti că imperiul era esențial pentru Marea Britanie dacă ea dorea să 
fie o mare putere mondială şi că dominioanele, coloniile, statele subordonate, 
şi teritoriile conduse sub mandat din Orientul Mijlociu erau toate socotite ca 
făcând parte din imperiu. Istoricii au puncte de vedere diferite în privinţa 
declinului ireversibil sau momentului culminant în care se afla imperiul în 
perioada interbelică. Este important ca notițele dumneavoastră să fie astfel 
concepute încât să vă ofere imaginea limpede a principalelor argumente şi puncte 
de vedere. Cât de puternic — sau slab — era imperiul în perioada 1919-1939? 


Să răspundem la întrebări eseu despre “Imperiul, 1919-1939" 


Întrebările referitoare la politica britanică față de imperiu în perioada 1919- 
1939 par să fie împărțite în trei categorii: India, Dominioanele şi Imperiul în 
general. lată câteva exemple: 


1 “Amritsar, insubordonare civilă, Legea pentru guvernarea Indiei, erau etape 
spre retragerea stăpânirii britanice din India”. Comentati această afirmaţie. 

2 De ce în perioada 1914-1939 relaţiile cu dominioanele erau atât de 
importante pentru guvernele britanice? 

3 În ce măsură se afla Imperiul britanic în declin ireversibil în perioada 
1919-1939? 


Întrebarea 1 vă cere să vă concentrați asupra Indiei. Va trebui să spuneți 
ceva despre evoluţia situaţiei din India în perioada dintre masacrul de la Amritsar 
din 1919 şi Legea pentru guvernarea Indiei din 1935. Trebuie să fiti însă foarte 
atenți asupra pericolului care există, de a scrie un eseu narativ în locul unuia 
analitic. Trebuie să ţineţi minte să ráspundeti la întrebări. Sunteţi de acord cu 
citatul? Care ar fi concluzia dumneavoastră? 

Întrebarea 2 este dificilă. Trebuie să situaţi relațiile britanice cu dominioanele 
în contextul întregii politici externe britanice în perioada situată între începutul 
primului război mondial şi începutul celui de-al doilea război mondial. De ce 
erau dominioanele importante pentru Marea Britanie? Ce s-a întâmplat cu 
relațiile Marii Britanii cu dominioanele în această perioadă? 

Ar trebui să fiți foarte bine pregătiți pentru întrebarea 3! Cea mai mare 
dificultate ar putea fi aceea de a decide ce trebuie inclus şi ce trebuie eliminat. 
Faceţi un plan al răspunsului, enumerati principalele puncte care formează 

paragrafele răspunsului dumneavoastră. Care ar fi concluzia dumneavoastră şi 
de ce? 


Întrebări bazate pe izvoare despre “Imperiul, 1919-1939” 


1. Raportul Balfour din 1926 

Citiţi extrasele de la pag. 55-56 din jurnalul lui Leo Amery. Răspundeţi la 

următoarele întrebări: 

a) Explicati de ce Winston Churchill şi Cave erau împotriva Raportului 
Balfour? . 

b) Care era “concepția modernă despre imperiu” a lui Amery? 

c) De ce credeţi că Amery socotea atât de important Raportul Balfour? 

d) Ce voia Amery să spună atunci când scria, ““Toate acestea impun existența 
cât mai urgent posibil a unei politici economice a imperiului”. 


2. Churchill despre Gandhi în 1931 

Citiţi comentariile lui Churchill despre Gandhi de la pag. 62-63. Răspundeţi la 

următoarele întrebări: 

a) De ce îl numeşte Churchill pe Gandhi “un avocat răzvrătit absolvent al 
facultății Middle Temple”? 

b) De ce Churchill are un punct de vedere critic despre întâlnirea lui Gandhi 
cu viceregele? 

c) Justificati punctul de vedere critic al lui Churchill despre Gandhi. 

d) Cum putea răspunde un guvem reprezentativ la întrebarea lui Churchill: 
“Ce rezultate pozitive ar putea avea aceste negocieri extraordinare?” 


3. Proiectul din 1935 al legii privind guvernarea Indiei 

Citiţi comentariile lui Hoare şi Churchill despre acest proiect de lege (pag. 

64-65) şi studiati caricatura de la pag. 63. Răspundeţi la următoarele întrebări: 

a) Comentati data caricaturii (în comparaţie cu data celor două discursuri). 

b) Ce vrea să sugereze caricatura? 

c) În ce privinţe sunt de acord Hoare şi Churchill? 

d) În ce privinţe nu sunt de acord? 

e) Care erau principalele argumente pe care Hoare le aducea în favoarea 
proiectului de lege? 


CAPITOLUL 4 

1. Criză şi dezarmare 
a) Criză 


La începutul anilor '30, se părea că pacea şi stabilitatea anilor '20 îşi vor urma 
calea. Existau unele probleme, dar ele nu păreau extrem de periculoase. Nimeni 
nu se gândea serios la posibilitatea unui război important. Începând din 1931 
însă pacea mondială a fost din ce in ce mai des amenințată. Amenintárile la 
adresa păcii erau în cea mai mare parte efectul cumplitei crize economice 
mondiale care a urmat după crahului financiar american. 

Marea Britanie a fost puternic afectată de criză. Industria cărbunelui, cea 
textilă, constructoare de nave, industria metalurgică, toate au fost profund 
marcate. Comerţul a scăzut cu patruzei la sută. În 1932, 20 la sută din forța de 
muncă era în şomaj. Preocuparea pentru redresarea economică a acaparat atenția 
oamenilor politici britanici, punând în umbră toate celelalte domenii inclusiv 
politica externă. Guvernul laburist condus de Ramsay MacDonald s-a preocupat 
în mod constant de situația economică, reducând cheltuielile şi încercând să 
echilibreze bugetul. În 1931 a apărut o puternică criză financiară, lira sterlină 
nu mai prezenta încredere şi Marea Britanie a fost silită să recurgă la etalon 
aur. Cabinetul laburist a eşuat în problema rezolvării şomajului. Încercând să 
facă tot posibilul pentru a salva economia, MacDonald a făcut un compromis 
unind forţele laburiştilor cu cele ale opoziţiei într-un guvern naţional. În 
octombrie 1931 Parlamentul a fost chemat să dea mână liberă guvernului de 
uniune naţională pentru a rezolva situaţia de criză. 

Guvernul national a obținut atunci cea mai impresionantă majoritate din 
istoria moderná - 554 voturi contra 61 în favoarea tuturor celorlalte grupuri 
parlamentare. Conservatorii au câştigat 473 locuri - peste 75 la sută din Cam- 
era Comunelor. Sistemul politic britanic decăzuse enorm. Nu exista nici o 
alternativă guvernamentală credibilă. MacDonald a rămas prim-ministru, dar 
guvernul naţional era format în cea mai mare parte din conservatori şi era 
dominat din ce în ce mai mult de Stanley Baldwin, liderul conservatorilor şi de 
Neville Chamberlain, ministrul de finanţe. 

Politicienii britanici ar fi preferat o cooperare internațională pentru refacerea 
economiei mondiale, de vreme ce Marea Britanie depindea atât de mult de 
comerţul mondial. Cu toate acestea, criza a îndemnat toate ţările să se gândească 
în primul rând la propriile probleme. Pentru a-şi proteja propria industrie, Marea 

Britanie a abandonat în cele din urmă comerțul liber şi s-a ocupat de protejarea 
propriului imperiu. Legea taxelor vamale din februarie 1932 a impus o taxă de 
10 la sută la mai toate produsele de import, cu excepţia celor care proveneau 
din Imperiul britanic. Conferinţa de la Ottawa din iulie 1932 a condus la 
hotărârea Marii Britanii şi a dominioanelor de a forma un bloc economic al 
imperiului, care să le protejeze comerțul printr-un sistem de dividente şi tarife 
îndreptat împotriva ţărilor din afara Commonwealth-ului (vezi pag. 48). 


b) Dezarmare 


Guvemul naţional, hotărât să refacă situaţia financiară prosperă, nu era de 
acord să menţină cheltuielile pentru apărare. Mulţi politicieni, în special de 
stânga, nu vedeau nici un rost în cheltuirea unor sume importante pentru 
înarmare, crezând că acest lucru ajută mai degrabă la izbucnirea unui război 
decât la prevenirea lui. Într-adevăr majoritatea politicienilor laburişti şi liberali 
au respins folosirea forţei ca instrument politic, au insistat în favoarea 
dezarmării şi şi-au sporit împotrivirea față de guvernul national mai ales în 
această privinţă. 

De-a lungul anilor '20 s-a înregistrat o avalanşă de literatură împotriva 
războiului — poeme, piese de teatru şi lucrări autobiografice — care condamna 
zádárnicia primului război mondial şi cheltuielile pe care acesta le-a pricinuit. 
S-au creat o mulțime de organizaţii împotriva războiului — Consiliul Naţional 
pentru Pace, Liga Naţiunilor Unite şi Uniunea pentru Asigurarea Păcii care 
păreau să devină tot mai importante. În octombrie 1933 în alegerile parțiale 
din East Fulham, un candidat conservator care sutinea sporirea cheltuielilor 
destinate apărării a fost învins de un contra candidat laburist pacifist. Majoritatea 
conservatorilor de peste 14.000 s-a transformat într-o majoritate laburistă de 
aproape 5.000. Până si şcolile de stat au devenit, se pare, pacifiste. În 1933 
Oxford Union a stabilit cu 257 voturi contra 153 că “acest colegiu nu va lupta 
pentru rege şi ţară”. 

Guvernul national, pentru a preîntâmpina atacurile din partea laburiştilor 
şi liberalilor şi-a însuşit principiile dezarmárii şi al cooperării internaţionale în 
cadrul Ligii Naţiunilor. Majoritatea politicienilor — conservatori, laburisti şi 
liberali — socoteau Liga o alternativă împotriva înarmărilor. Nimeni nu vedea 
necesară reînarmarea pentru a susține Liga Naţiunilor. Toată lumea era de părere 
că bunăvoința şi rațiunea, plus ameninţarea unor sancţiuni economice, îi vor 
împiedica pe potenţialii agresori. 

MacDonald şi-a pus mari speranţe în Conferința mondială pentru dezarmare 
care a avut loc în februarie 1932. Arthur Henderson, laburist, fost ministru de 

externe, a prezidat conferinţa. Încă de la început s-a impus ca problemă esenţială 
pretenţia Germaniei pentru un tratament egal. Marea Britanie era pregătită să 
accepte această pretenţie, dar Franţa, cea mai mare putere militară din Europa, 
se temea încă de Germania, iar oamenii politici francezi nu erau încă pregătiți 
să reducă efectivele forţelor lor armate fără serioase garanţii de securitate. 
Pentru cei mai multi dintre francezi “egalitate în drepturi” însemna că Germania 
se va putea înarma din nou şi îi va putea ataca din nou. A fost imposibil să se 
ajungă la un compromis între pretenţiile Germaniei privind egalitatea în drepturi 
şi cele ale Franței privind garantarea securităţii. 


c) Agravarea situației 


În ciuda înfrângerilor pe care le-a suferit în domeniul dezarmării, MacDonald 
a continuat să spere că pretenţiile indreptátite ale Germaniei vor putea fi 
rezolvate pe calea negocierilor. Datorită situației economice dezastruoase a 
Germaniei (peste 5.000.000 şomeri în 1932), majoritatea parlamentarilor 
britanici erau de părere că reparaţiile ar trebui anulate. În iunie 1932 la Lausanne 
a avut loc o conferință sub preşedinţia lui MacDonald. Această conferință a 
reuşit să rezolve problema reparațiilor. Germania a acceptat să achite ca plată 
finală suma de 2,6 milioane mărci unui Fond pentru Reconstrucţia Europei. 
Celelalte reparaţii pe care Germania le avea de plătit urmau să fie, după plata 
acestei sume, anulate. 

Acesta a fost unul dintre ultimele succese ale diplomaţiei colective care a 
dominat anii '20. Acest lucru era menit să făvorizeze menținerea statu quo-ului 
şi acest lucru se potrivea intereselor britanice. La începutul anilor '30 însă, 
poziţia internațională a Marii Britanii a început să se deterioreze rapid. Criza 
mondială a avut efecte diferite în fiecare ţară. Unele țări au devenit mai paşnice 
decát oricánd. În altele însă democraţia a fost serios amenințată, la putere venind 
guverne care au favorizat războiul şi cucerirea de teritorii străine ca un mijloc 
de a dobândi noi teritorii, noi pieţe, materii prime care să contribuie la 
ameliorarea situației economice. Prin urmare atmosfera internațională a devenit 
din ce în ce mai amenințătoare, iar Marea Britanie avea să înfrunte amenințările 
din partea Japoniei, Germaniei şi Italiei. Încrederea în dezarmare şi securitate 
colectivă, şi reducerea prin urmare a cheltuielilor militare, au adus Marea 
Britanie în situaţia de a nu fi pregătită corespunzător pentru pericolele pe care 
avea să le înfrunte. 

2. Problema Japoniei 


În 1920 Japonia era o mare putere economică, militară şi imperială. Ea obținuse 
Formosa de la China în 1895, Coreea de la Rusia în 1905, iar după 1914 preluase 
toate coloniile Germaniei din China şi din zona Pacificului de nord. Era de 
asemenea ir.teresată de Manciuria pe care o preluase de la China. 

Japonia era de fapt o monarhie constituţională, condusă de împăratul 
Hirohito, iar pe aproape toată durata anilor '20 a fost guvernată de o succesiune 
de coaliţii liberale. Majoritatea acestor guverne au susţinut ideea cooperării 
internaționale şi au încurajat soluționarea paşnică a conflictelor dintre națiuni. 
Multi japonezi au fost însă dezamágiti de rezultatele primului război mondial 
şi au încurajat expansiunea. Tulburările din China şi politica adeseori 
provocatoare a guvernului chinez incitau permanent Japonia să intervină. 

Izbucnirea crizei la începutul anilor '30 a lovit din greu Japonia, constituind 
în acelaşi timp o puternică tentatie pentru acțiuni militare. Expansiunea 
teritorială ar fi putut furniza materiile prime şi piețele de desfacere care îi 
lipseau. Un număr tot mai mare de nationalisti radicali, care aveau multă influ- 
entá în armată, doreau ca Japonia să îşi urmărească propriile interese nationale 
şi să nu fie constrânsă de “regulile” vesticilor. Asasinarea politicienilor care se 
opuneau cauzei naționaliste a devenit un fenomen tot mai frecvent şi mai banal. 

În septembrie 1931 unităţi ale armatei japoneze, acționând fără ordin din 
partea guvernului, au cucerit câteva puncte strategice în Manciuria. Conştient 
de adeziunea opiniei publice față de ocuparea Manciuriei, guvernul japonez 
nu a făcut mai nimic pentru a opri armata. China a apelat imediat la Liga 
Naţiunilor. Acţiunea Japoniei a fost prima ameninţare reală din partea unei 
mari puteri la adresa “noului sistem international" şi lumea se temea cá ar 
putea fi invocat articolul 16 al Statutului Ligii Naţiunilor. Acest articol stipula 
că dacă vreunul dintre membrii Ligii ar recurge la război netinánd cont de 
obligaţiile sale, acest lucru s-ar putea transforma într-un act de agresiune 
împotriva tuturor celorlalți membri ai Ligii. Liga era imputernicitá în astfel de 
cazuri să recurgă la sancțiuni economice imediate împotriva agresorului. 

Cu toate acestea, nu era deloc limpede că Japonia a “recurs la război” într-o 
zonă în care incidentele între soldaţii chinezi şi japonezi erau obişnuite. Mai 
mult, China nu s-a grăbit să invoce articolul 16 şi de aceea la început Liga nu 
a acceptat să facă apel la China şi Japonia pentru a renunţa la conflict 
gândindu-se că intervenţia sa ar putea inráutáti lucrurile. Armata japoneză nu 
s-a lăsat oricum impresionată de avertismentele verbale ale Ligii. În februarie 
1932 ea ocupase întreaga Manciurie şi înființase statul marionetă Manciukuo. 

Marea Britanie era preocupată de evoluţia evenimentelor din Manciuria. 
Ea avea interese mari în Orientul Îndepărtat - Hong Kong, Malaya, Singapore 

şi Shanghai - şi o prezenţă militară în zonă. Majoritatea politicienilor britanici 
au criticat acțiunea Japoniei, in special atunci când forțele armate chineze au 
fost atacate lângă Shanghai, iar guvernul britanic nu era deloc pregătit să 
recunoască Manciukuo. Unii erau însă de acord cu acţiunea Japoniei. Relaţiile 
anglo-japoneze au fost prieteneşti, ani de-a rândul. Japonia, ca şi Marea Britanie, 
fusese adeseori provocată de naționaliștii chinezi de-a lungul anilor '20. În 
cea mai mare parte a Chinei domnea haosul politic. Japonia a reuşit măcar să 
aducă o relativă prosperitate în zona din Manciuria pe care o controla, ea ar fi 
putut la fel de bine să instaureze ordinea în întreaga Manciurie şi să țină piept 
agresiunii bolşevice. 

Marea Britanie avea destule probleme interne în 1931-1932 şi nu intenţiona 
să rişte un război serios cu Japonia. Forţele armate britanice din Orientul 
Îndepărtat erau reduse numeric, iar Singapore şi Hong Kong erau practic 
neapărate. O blocadă economică nu părea o idee bună. Flota britanică nu era 
destul de puternică pentru a face față unor sancţiuni, iar SUA, cel mai impor- 
tant partener comercial al Japoniei, anunţase deja că nu va susține nici o acțiune 
a Ligii. Prin urmare, principala ţintă a Marii Britanii în tot timpul crizei din 
Manciuria, a fost să încerce să intermedieze un acord între Japonia şi China. 

Pentru orice eventualitate Liga Naţiunilor a înfiinţat o comisie condusă de 
Lord Lytton pentru investigarea evenimentelor din Manciuria. Lytton a petrecut 
câteva luni în Manciuria şi China înainte de a redacta în octombrie 1932 raportul 
final. Comisia Lytton a afirmat că multe dintre pretenţiile japonezilor sunt 
indreptátite, dar a condamnat Japonia pentru metodele folosite pentru 
satisfacerea acestor revendicări. Comisia a recomandat ca Manciuria să aibă 
un statut de autonomie sub supravegherea Chinei. Liga a acceptat recomandările 
lui Lytton cu 42 voturi contra 1. Japonia, singurul stat care a votat împotriva 
acestor recomandări, s-a retras din Ligă în semn de protest şi nu a ținut cont de 
reglementările acesteia. 

Marea Britanie a condamnat această ultimă acţiune a Japoniei, dar s-a 
mărginit la acest lucru. Datorită poziției sale militare fragile, era mai bine să 
îşi ia toate măsurile de precauţie. Dacă s-ar fi trecut la acţiune, ajutorul 
americanilor era esenţial — dar ei nu păreau dispuşi să dea acest ajutor. Imperiul 
japonez era o potenţială ameninţare pentru interesele britanice din Orientul 
Îndepărtat, şi poate chiar din India, Australia şi Noua Zeelandă. Această 
ameninţare nu era însă imediată. Expansiunea japoneză în nordul Chinei putea 
fi privită într-adevăr ca o şansă de a se reduce riscul expansiunii japoneze în 
alte zone mai vulnerabile. De aceea, cea mai bună politică părea a fi acceptarea 
preluării de către Japonia a Manciuriei în speranța că pericolul japonez nu va 
lua amploare. S-au luat totuşi câteva măsuri de precauţie. Activitatea a fost 
limitată la baza maritimă din Singapore, iar “acordul celor 10 ani”, angajament 

diplomatic gi militar potrivit cáruia in urmátorii zece ani nu va avea loc un rázboi 
major, a fost abandonat. Practic acest lucru nu avea prea mare importantá. Marea 
Britanie nu se angajase incá intr-un serios program de reinarmare. 

Unii politicieni, ca Neville Chamberlain, erau dornici sá reia cát mai curánd 
posibil relatiile de prietenie cu Japonia, chiar dacá acest lucru era in devafoarea 
Chinei. Aceasta párea o formulá rezonabilá pentru apárarea posesiunilor si 
investiţiilor britanice din Orientul Îndepărtat. Acest lucru ar fi putut reduce, în 
acelaşi timp, suma pe care Marea Britanie ar fi trebuit să o prevadă pentru 
apărarea ei în cazul unui conflict cu Japonia. Alti politicieni au realizat însă cá 
un pact anglo-japonez nu ar avea nici o justificare morală, putând prejudicia 
mai târziu prestigiul Ligii Naţiunilor şi ar afecta indirect relaţiile Marii Britanii 
cu China, URSS şi în special cu SUA. 

Relaţiile dintre Marea Britanie şi Japonia au rămas încordate. De-a lungul 
anilor '30 diferite facţiuni militare şi politice din Japonia au accentuat situația 
conflictuală, iar Marii Britanii i se părea greu de acceptat ideea că desele 
schimbări ale politicii japoneze dovedeau mai degrabă haosul şi confuzia 
politicienilor japonezi decât duplicitatea acestora. Naţionaliştii japonezi au 
susținut în continuare faptul că Japonia socoteşte că întreaga Chină şi Asia de 
Est fac parte din sfera ei de influență. Acest lucru era îngrijorător. La fel de 
îngrijorător era şi faptul că Japonia a anunţat că intenționează să anuleze toate 
acordurile navale şi să-ți mărească flota. Pactul Anti-Comintern, semnat de 
Germania şi Japonia în noiembrie 1936, a alarmat Marea Britanie. Pactul era 
îndreptat în primul rând împotriva URSS, dar putea fi o potenţială ameninţare 
pentru Marea Britanie. Eforturile britanice de a realiza o reconciliere între 
China şi Japonia au eşuat. De altfel guvernul britanic nu dorea să-şi îndepărteze 
Japonia fără a avea un motiv serios, astfel relaţiile dintre Marea Britanie şi 
Japonia s-au îmbunătăţit în 1936 şi la începutul anului 1937. 


3. Problema Germaniei 1933 - 1935 
a) Adolf Hitler 


În 1933 în Germania a venit la putere AdolfHitler. Acest lucru a fost un motiv 
de nelinişte - dacă nu chiar de panică — în multe țări, printre care se afla şi 
Marea Britanie. Faptul că guvernul nazist al lui Hitler avea să amenințe 
echilibrul forțelor existente în Europa, părea deja un lucru sigur. Esenţa reală 
a problemei a fost greu de determinat şi atunci — este încă şi acum. De aceea, a 
fost şi mai greu să se găsească nişte posibile soluţii pentru amenințarea pe care 
o reprezenta Hitler. 

Hitler intenționa in mod clar să elibereze Germania de cătuşele pe care i le 
pusese Tratatul de la Versailles. El voia să pună capăt restricţiilor în privința 
reînarmării Germaniei şi dreptului ei de a remilitariza Renania. El a favorizat 
de asemenea includerea în Germania a tuturor vorbitorilor de limbă germană 
din Europa, în special a austriecilor şi germanilor din-Cehoslovacia si Polonia. 
În cartea lui Mein Kampf, scrisă la jumătatea anilor '20, Hitler vorbea despre 
dobândirea a ceea ce el numea /ebensraum, sau a unui spaţiu vital pentru 
Germania în est, în detrimentul Rusiei. . 

Să fi fost Mein Kampf o nebunie timpurie sau un plan de viitor? Chiar dacă 
era vorba de un plan, reprezenta oare Hitler o ameninţare pentru Marea Britanie? 
În Mein Kampf el socotea Marea Britanie un potenţial aliat al Germaniei. 
Ambitiile lui păreau să vizeze estul şi nu vestul Europei. Inamicul lui cel mai 
important părea a fi URSS-ul. Perspectiva unui război germano-rus nu era 
neapărat un lucru rău din punctul de vedere al intereselor britanice. În cel mai 
rău caz o Germanie puternică ar fi fost o fortăreață folositoare împotriva ruşilor 
sau a expansiunii comunismului. 

Istoricii, chiar şi în zilele noastre au păreri diferite despre intenţiile 
fundamentale ale lui Hitler. În 1961 A. J. P. Taylor, în cartea sa The Origins of 
the Second World War (Originele celui de-al doilea război mondial), afirma că 
Hitler a fost doar un politician german oarecare, cu o misiune oarecare — aceea 
de a îmbunătăţi statutul Germaniei în rândul celorlalte naţiuni ale lumii. El nu 
se deosebea de foştii conducători ai Germaniei. A fost un om care a profitat de 
ocaziile care i s-au oferit şi arareori a avut iniţiative. Nu era nici mai rău, nici 
mai lipsit de scrupule decât ceilalți politicieni. A. J. P. Taylor a fost întotdeauna 
tentat să exagereze lucrurile, iar lucrarea lui (Originile celui de-al doilea război 
mondial) a epatat multă vreme stârnind uneori înverşunate discuții între istorici. 
Foarte puţini istorici acceptă astăzi argumentele lui Taylor în totalitate. Cei 
mai multi cred probabil cá Hitler a avut un scop bine definit pe care l-a urmărit 
cu sânge rece: să anuleze hotărârile de la Versailles; să câştige lebensraum în 
Europa de Est; şi să facă din Germania cea mai mare putere din Europa. Multi 
istorici acceptă acum ideea că Hitler nu a avut un program bine întocmit, ci 
doar a improvizat în funcţie de evenimente. Ţinând seama de discuţiile dintre 
istorici în privinţa obiectivelor lui Hitler, nu este deloc surprinzător faptul că 
politicienii britanici ai anilor '30 nu ştiau ce atitudine să adopte față de noul 
conducător al Germaniei. 

Unii dintre ei se temeau fără îndoială de tot ce poate fi mai rău. Sir Robert 
Vansittart, sub-secretar de stat în Foreign Office, le-a atras atenţia de la bun 
început miniştrilor asupra amenințării pe care o reprezintă nazismul. La fel a 
făcut şi Winston Churchill. Şi nu erau singurii. Un raport al Defence 
Requirements Committee (Comitetului pentru cerinţele apărării) din 1934 se 

încheia astfel, “Suntem de părere cá Germania este principalul potential inamic 
împotriva căruia trebuie să orientăm pe termen lung politica noastră de apărare”. 
Faptul că unii politicieni nu aveau încredere în Hitler nu dădea însă nimănui 
dreptul sau puterea să intervină în Germania. Unii sperau — şi se aşteptau 
într-adevăr — ca Hitler să nu reziste mult timp. Dacă el nu reuşea să rezolve 
problemele economice ale Germaniei, putea foarte bine să piardă puterea. Mulţi 
credeau că Hitler poate fi potolit prin înlăturarea de la putere. Unii observatori 
britanici erau de părere că ambițiile lui Hitler trebuie să aibă o limită. Ei erau 
convinşi că el urmăreşte să obțină drepturi egale pentru Germania şi nu 
hegemonia în Europa. Revendicările Germaniei erau încă socotite de multă 
lume îndreptățite şi multi politicieni erau de părere că ar trebui făcute eforturi 
mai mari pentru rezolvarea lor. 

Germania nu reprezenta încă la vremea aceea o amenințare imediată. Se aprecia 
că Hitler va avea nevoie de mult timp pentru a repune Germania pe picioare. Unii 
politicieni erau de părere că Marea Britanie ar trebui să ajute Germania să îşi 
refacă economia. Acest punct de vedere îl susțineau în mod special Banca Angliei 
şi Ministerul Comerţului. Economia Marii Britanii ar fi avut mult de câştigat 
dacă Germania ar fi fost din nou prosperă. Prosperitatea Germaniei ar fi vindecat 
rănile din trecut şi ar fi creat o atmosferă internaţională de prietenie şi înțelegere. 
Cu toate acestea, nu s-a ajuns la o înţelegere privind modul în care Marea 
Britanie ar putea contribui la refacerea economică a Germaniei. 


b) Primele acţiuni ale lui Hitler 1933-1934 


Primele acţiuni ale lui Hitler în domeniul politicii externe au fost destul de 
prudente. El nu părea a fi ostil Marii Britanii în mod special. A dat mai multe 
interviuri unor ziariști britanici în care şi-a declarat contrar aşteptărilor admirația 
față de Marea Britanie şi imperiul ei şi şi-a exprimat speranţa că “cele două 
măreţe națiuni germanice" vor putea colabora. 

Cu toate acestea, în octombrie 1933 Germania s-a retras atât de la Conferința 
pentru Dezarmare de la Geneva, cât și din Liga Naţiunilor. Scuza lui Hitler a 
fost că marile puteri nu vor trata Germania ca egal. Această acțiune a determinat 
eşecul Conferinţei pentru Dezarmare. Fără participarea Germaniei, nu s-ar mai 
fi putut încheia nici un acord folositor. A trebuit să treacă ceva timp până ce 
entuziaştii să acepte ideea eșecului acestei Conferinţe. Multi sperau cá Hitler 
ar putea fi convins să revină. 

În 1933-1934 multi parlamentari britanici ştiau că Germania se înarmează 
în secret şi acest lucru devenea o ameninţare tot mai mare. În martie 1934 
Winston Churchill declara în Camera Comunelor: 

“Ei bine — Ce-aveti de gând să faceţi cu asta acum?" 
Caricatură de David Low reprezentându-i de la stânga la drepta pe Simon, 
Mussolini, Daladier şi Hitler 


1 Suntem, trebuie s-o recunoaştem, doar a cincea putere aeriană a: 
lumii — dacă şi acest lucru este adevărat... Vecinul nostru cel mai 
apropiat, Germania, se înarmează rapid şi nimeni nu îl va opri. Acest 
lucru e limpede. Nimeni nu s-a gândit la un război preventiv pentru 

5 a împiedica Germania să anuleze Tratatul de la Versailles. Germania 
se va înarma; asta face; asta a făcut. Nu cunosc amănunte, dar este 
bine ştiut că acei oameni foarte dotati cu cunoştinţele şi cu fabricile 
lor — ceea ce ei numesc “sportul aerului” — sunt în stare să creeze cu 
cea mai mare repeziciune cea mai puternică forță aeriană pentru 

10 orice scop, ofensiv sau defensiv, într-o foarte scurtă perioadă de timp. 
Mă tem pentru Imperiul britanic de ziua în care instrumentele 
amenințării vor fi în mâna actualilor conducători ai Germaniei. Am 
fi într-o situaţie cumplită pentru oricine apreciază libertatea de acțiune 
şi independenţă, situaţia ar fi de asemeni cumplită pentru oamenii de 

15 rând paşnici, preocupaţi de viaţa lor de zi cu zi. Mă tem de acea zi, 
dar nu cred cá e departe... Trebuie să luăm măsuri. Nici o nație care 
are rolul pe care națiunea britanică îl are şi care aspiră să aibă un 


Problema Germaniei 1933 - 1935 83 


cuvânt de spus în lume nu-şi poate permite să.fie într-o situaţie în 
care să poată fi şantajată. 


Sir John Simon, ministrul de externe, spunea: 


1 Aviata civilă germană este acum cea dintâi în Europa. Germania 
are deja o flotă aeriană de 600 de avioane militare şi mijloace pentru 
sporirea rapidă a acestui număr. Ea poate deja mobiliza o armată de 
trei ori mai mare decât îi permite Tratatul şi ne putem aştepta la o 


În acelaşi an Baldwin declara în Camera Comunelor: 


1 Cred că omul de rând trebuie să realizeze că nu există nici o 
putere pe pământ care să îl.poată apăra de bombardament. Orice i-ar 
spune oricine, atacatorul îşi vede. de treabă. Singura apărare este 
atacul, ceea ce înseamnă că trebuie să omori mai multe femei şi mai 

5 multi copii mai repede decât duşmanul dacă vrei să îi salvezi pe ai 
tăi. Spun aceste lucruri pentru ca oamenii să realizeze ce îi aşteaptă 
când va începe un nou război. 


În 1934 Marea Britanie a început să cheltuiască bani mai multi pentru 
înzestrarea armatei. Puţini erau'însă în Marea Britanie cei care se temeau de 
război. Partidul Laburist a insistat foarte mult ca guvernul să mărească bugetul 
pentru apărare cu riscul de a “periclita proiectele de dezarmare internațională”. 
Marea Britanie nu a reuşit să se apropie de Franţa. Cabinetul britanic, suspicios 
încă în privinţa intentiilor Franţei, nu era pregătit să susțină desfăşurarea unor 
dialoguri anglo-franceze la vârf. Francezii, în schimb, au început să avanseze 
în construirea liniei Maginot, puternica linie de apărare de la granița cu 
Germania. 

Hitler a continuat să fie precaut. În 1934, spre surpriza multora dintre 
susținătorii lui, el a semnat un pact de neagresiune cu Polonia. Un *puci" de 
inspiraţie nazistă petrecut în Austria în 1934 a condus la asasinarea cancelarului 
Austriei, Dollfuss. Mussolini considera Austria un satelit al Italiei şi a masat 
100.000 de oameni la granița Austriei ca un avertisment în cazul în care Hitler 
ar încerca să profite de starea de confuzie de la Viena. Acţiunea lui Mussolini 
apermis autorităților austriece să stabilizeze situația internă. Hitler nu i-a ajutat 
pe naziştii austrieci şi “puciul” a eşuat. 

c) Germania se reinarmeazá 


În martie 1935 Hitler a declarat cá Germania are aviaţie militară şi a anunțat 
introducerea serviciului militar obligatoriu, interzis de prevederile Tratatului de la 
Versailles. Armata germană avea să beneficieze de un efectiv de circa 500.000 de 
oameni, de cinci ori mai mult decât numărul permis. Deşi toată lumea ştia că 
Germania a încălcat frecvent prevederile militare ale Tratatului de la Versailles, 
declaraţia lui Hitler a fost o provocare diplomatică ce nu putea fi ignorată. 

Șefii guvernelor si miniştrii de externe ai Marii Britanii, Franţei şi Italiei 
s-au întâlnit la Stresa în aprilie 1935. Ei au condamnat acțiunea lui Hitler și au 
hotărât să menţină configuraţia de la vremea aceea a Europei şi să se opună 
oricărei încercări de a o modifica prin forță. Această hotărâre este cunoscută 
sub numele de Frontul de la Stresa. 

Franţa şi-a întărit de asemenea relaţiile cu URSS. În mai 1935 Franța și 
Rusia au încheiat un tratat de asistenţă mutuală, deşi ratificarea lui a fost câtva 
timp amânată. Acest tratat a fost întărit de acordul ruso-cehoslovac. Se părea 
că Europa încearcă astfel să țină piept amenințării germane. 

Cu toate acestea Marea Britanie nu se considera în mod special ameninţată 
de Hitler, care nu spusese încă nimic, despre înarmarea forțelor sale maritime. 
În iunie 1935 Marea Britanie a semnat un pact naval cu Germania. Potrivit 
prevederilor acestui pact nemţii aveau dreptul să deţină efective reprezentând 
până la 35 la sută din efectivele flotei Marii Britanii şi să i se permită să dețină 
acelaşi număr de submarine ca Marea Britanie în împrejurări deosebite. Acest 
pact, semnat fără consultarea în prealabil a Franţei şi Italiei, a vătămat Frontul 
Stresa. Marea Britanie, acceptând ca Germania să aibă o flotă mult mai mare 
decât îi permiteau prevederile Tratatului de la Versailles, părea că trece cu 
vederea reînarmarea unilaterală a Germaniei imediat după ce semnatarii 
“Frontului de la Stresa” condamnaseră acţiunile Germaniei. 

Deşi pactul naval anglo-german a fost criticat de unii istorici ai timpului şi 
de multi istorici de-atunci încoace, in 1935 el a obţinut aprobarea Amiralității, 
Foreign Office-ului şi a întregului cabinet. Toţi aceştia considerau pactul naval 
o contribuție reală în favoarea păcii. Convorbirile vizând dezarmarea au eșuat 
— în mare măsură din pricina încăpăţânării francezilor. Multi politicieni britanici 
erau nemulțumiți de faptul că Franța cocheta cu Rusia. Francezii se stráduiau 
să facă tot posibilul să încercuiască Germania, o acțiune, care putea mai degrabă 
să încurajeze decât să prevină războiul. În plus Marea Britanie, care importa 
încă jumătate din produsele alimentare necesare populaţiei, era neliniştită din 
pricina forțelor sale navale. Ținând seama de ameninţarea japoneză din Orientul 
Îndepărtat, guvernul britanic nu dorea să se confrunte cu un pericol şi mai 
mare în apele teritoriale. Pactul prevedea cel puţin că Marea Britanie îşi va 

menţine superioritatea maritimă — şi Germania a acceptat acest lucru — flota ei 
fiind de două ori mai mare decât în 1914. 

Hitler sperase, se pare, că pactul naval va determina o alianţă totală cu 
Marea Britanie. Cu toate acestea, era limpede că opinia publică britanică nu va 
fi de acord cu o alianță anglo-germană. Dictatura nazistă nu era privită cu ochi 
buni, mai ales la stânga eşicherului politic britanic. Era foarte clar însă în acelaşi 
timp că opinia publică britanică nu ar fi de acord cu folosirea forței pentru 
răsturnarea lui Hitler. Germania se lansase deja într-un serios program de 
reînarmare. Acest lucru însemna că de-acum înainte Hitler nu va mai putea fi 
oprit fără riscul unui război de proporţii. 


4. Problema Italiei 1935-1936 


a) Relaţiile anglo-italiene înainte de 1935 


Înainte de 1935 relaţiile dintre Italia şi Marea Britanie au fost satisfăcătoare. 
Ambitia lui Mussolini de a-şi crea un imperiu în Africa şi de a transforma 
Mediterana într-un “lac italian” lăsa să se întrevadă o posibilă rivalitate între 
Anglia şi Italia. Marea Britanie avea şi ea propriile interese coloniale în Africa, 
iar Mediterana era un traseu esențial pentru comerţul britanic. La începutul 
anilor '30 s-au ivit şi au luat amploare unele probleme între Marea Britanie şi 
Italia în Marea Rosie, Libia şi Egipt. Faptul cá Mussolini, ca şi mulţi dintre 
italieni, socotea cá Italia a fost nedreptátitá după primul război mondial, era o 
altă problemă. Italia avea tendința să se socotească mai degrabă o putere 
“săracă” decât una dispusă să susțină actuala configurație mondială. Mussolini 
însă în anii '20 şi la începutul anilor '30 nu a făcut nimic pentru a înrăutăți 
lucrurile şi şi-a câştigat un oarecare renume rămânând mai tot timpul în rând 
cu ceilalți. În 1933 Marea Britanie considera Italia, alături de Franţa şi SUA, o 
putere prietenă împotriva căreia nu sunt necesare măsuri de apărare. 

Într-adevăr mulți politicieni britanici şi francezi sperau că Mussolini ar 
putea fi un aliat folositor împotriva lui Hitler. Această speranţă era oarecum 
îndreptățită. Mussolini îl întâlnise pe Hitler în 1934 şi nu fusese impresionat. 
Italia era la fel de îngrijorată ca şi Franţa de posibilitatea ca Germania să ajungă 
o putere importantă în centrul Europei. Italia era îngrozită în special de 
perspectiva unei uniri a Germaniei cu Austria, care ar avea drept rezultat un 
stat german puternic la graniţa ei de nord. Trimiţând trupe la graniţa Austriei 
în 1934, Mussolini a demonstrat că ar face orice pentru a-l împiedica pe Hitler 
să intervină în Austria în favoarea naziştilor austrieci. În aprilie 1935 Italia s-a 
alăturat Franţei şi Marii Britanii în Frontul de la Stresa. 

Cu toate acestea in 1935 furtuna párea sá se apropie. Mussolini dorea sá 
mărească imperiul italianîn Africa preluând Abisinia (cunoscută azi sub numele 
de Etiopia), una dintre ultimele țări din Africa care nu era controlată de europeni. 
Italia avea de mult proiecte în privința Abisiniei. În 1896 o armată italiană a 
fost înfrântă la Adowa de abisinieni şi toti prizonierii italieni au fost castrati. 
Mulţi italieni visau încă să se răzbune pentru această umilitoare înfrângere. La 
începutul anilor '30 s-au înregistrat mai multe incidente la graniţele Abisiniei, 
Somaliei si Eritreei. La începutul anului 1932 Italia a început să igi facă planuri 
pentru cucerirea Abisiniei. Mussolini credea că Italia are nevoie de mai multă 
materie primă şi spaţiu vital pentru populaţia ei în continuă creştere. În plus o 
politică externă îndrăzneață putea fi folositoare pentru a distrage atenţia de la 
situația dezastruoasă a economiei Italiei. În 1934 s-au înregistrat unele incidente 
între trupele Italiei şi Abisiniei în vecinătatea puturilor de mină de la Wal Wal. 
Incidentul nu a fost instrumentat de Mussolini, dar i-a furnizat acestuia o scuză 
perfectă pentru a-şi pregăti forţele armate şi a porni la atac în octombrie 1935. 


b) Evenimentele din 1935 


Mussolini ştia că orice victorie a lui în Africa poate afecta relaţiile Italiei cu 
Marea Britanie şi Franța. De aceea, a făcut eforturi diplomatice considerabile 
pentru a se asigura că aceste două ţări vor fi de acord cu aventura lui din 
Abisinia. În 1935 Laval, ministrul francez de externe, a vizitat Roma şi, cu 
această ocazie, i-a promis lui Mussolini că va avea mână liberă în Abisinia. 
Politicienii francezi erau foarte dornici să păstreze bunele relaţii cu Italia din 
cauza amenințării tot mai mari pe care o reprezenta Germania. Marea Britanie 
era dispusă, se pare, să accepte expansiunea Italiei. Deşi britanicii erau la curent 
cu evoluţia evenimentelor din Abisinia, la Conferinţa de la Stresa din aprilie 
1935 nu s-a făcut nici o referire “concretă” la acest lucru. Tăcerea Marii Britanii 
implica, din punctul de vedere al lui Mussolini, consimțământul ei. 

În timpul verii, Marea Britanie a declarat că ea nu va fi de acord cu anexarea 
întregii Abisinii de către Italia. Acţiunea ostilă a Marii Britanii l-a surprins şi apoi 
l-a înfuriat pe Mussolini, dar el şi-a urmat planul. Pe tot parcursul verii lumea 
întreagă a urmărit declanşarea acestei situații de criză. Era limpede că Italia 
plănuise o invazie de proporţii în toamnă la sfârşitul sezonului ploilor. S-au 
făcut numeroase încercări de a se ajunge la un compromis, fără nici un succes însă. 

În iunie 1935 liderul conservatorilor, Stanley Baldwin, l-a înlocuit pe 
MacDonald în funcţia de prim ministru. Sir Samuel Hoare a devenit ministru 
de externe, iar Anthony Eden a intrat în cabinet ca ministru cu problemele Ligii 
Naţiunilor. Hoare nu avea prea multă experiență în domeniul afacerilor externe 

şi avea nevoie de timp pentru a se pune la punct. Acest lucru a dat câştig de 
cauză unora dintre funcționarii superiori ai Foreign Office-ului, ca Sir Robert 
Vansittart. Vasittart considera cá Germania reprezintă principala »menintare 
pentru Marea Britanie şi dorea prin urmare să potolească avântul Italiei. 
Schimbarea guvernului nu a produs, totuşi, mari schimbări în politica britanică. 
S-au făcut în continuare eforturi pentru a se ajunge la un compromis 
oferindu-i-se lui Mussolini părți din teritoriul Abisiniei. Împăratul Abisiniei, 
Haile Selassie, era de acord să cedeze o parte din teritoriu, dar Mussolini nu 
s-a mulțumit cu ceea ce i s-a oferit. În octombrie 1935 Italia a invadat Abisinia. 


c) Reacţia britanică la invadarea Abisiniei 


Haile Selassie a apelat imediat la Liga Naţiunilor. Marea Britanie şi Franța 
erau acum obligate să aleagă. Haile Selassie era departe de a fi un conducător 
model şi nici Abisinia nu era un vecin model. Abisinia pricinuise Marii Britanii 
la fel de multe probleme la frontiera cu Sudanul ca şi Italiei la frontiera cu 
Eritreea. Ca o ironie a soartei în 1923, Marea Britanie se opusese fără succes 
intrării Abisiniei în Liga Naţiunilor. Nici Marea Britanie, nici Franţa nu erau 
interesate de zona Abisiniei. A lua măsuri, fie economice, fie militare, împotriva 
lui Mussolini însemna fie încălcarea prevederilor Frontului de la Stresa, fie, în 
cel mai rău caz, împingerea Italiei spre o alianţă cu Hitler. 

În joc erau însă principii serioase. Cel mai important era acela potrivit căruia 
Marea Britanie trebuia să-şi onoreze obligaţiile ce îi reveneau din statutul Ligii 
Naţiunilor. Opinia publică din Marea Britanie condamna categoric invadarea 
Abisiniei de către Italia. Rezultatele aşa-numitului vot pentru pace (Peace 
Ballot), desfăşurat în 1934, ale cărui rezultate au fost anunţate abia în iunie 
1935, au demonstrat sprijinul considerabil de care se bucura Liga în rândul 
populaţiei. La scrutinul organizat din iniţiativa Uniunii Ligii Naţiunilor au 
participat 11.500.000 de persoane; 95 la sută dintre votanti au fost de părere cá 
Marea Britanie trebuie să rămână în Ligă, multi dintre votanti au votat în 
favoarea luării unor măsuri economice şi, la nevoie militare, împotriva statelor 
agresoare. Opinia publică nu putea fi ignorată numai pentru că se apropiau 
alegerile. În ciuda predilectiei pe care o avea de a accepta concesiile, guvernul 
britanic a adoptat acum o poziţie categorică. A condamnat invadarea Abisiniei 
de către Italia şi a susținut acțiunea Ligii Naţiunilor împotriva Italiei. Guvernul 
francez, temându-se ca Italia să nu se alieze cu Germania, dorind însă, în acelaşi 
timp, să ţină pasul cu Marea Britanie, a adoptat aceeaşi poziţie. 

În octombrie Liga a denunţat Italia ca agresor si a impus sancţiuni 
economice. Toate importurile din Italia şi unele mărfuri exportate în Italia au 

fost interzise teoretic de toti membrii Ligii. Schimburile comerciale cu țările membre 
ale Ligii reprezentau 70 la sută din activitatea comercială a Italiei şi se aprecia 
că presiunea economică o va determina să ajungă la o înțelegere cu Liga. 

În aceeaşi lună Baldwin a anunţat alegeri generale. Politica guvernului 
naţional — modestă, populistă şi orientată spre evitarea războiului — a fost în 
aşa fel concepută încât să răspundă cerinţelor campaniei electorale. În privinţa 
politicii externe, atât guvernul laburist, cât şi cel national susțineau practic 
acelaşi lucru; amândouă susțineau principiul securităţii colective şi amândouă 
vorbeau în linii mari de avantajele dezarmării. Baldwin, deşi promisese să 
“remedieze deficiențele” care apăruseră în sistemul de apărare, refuza să pună 
accentul pe noi planuri de reînarmare de teamă să nu-şi piardă susţinătorii. 
Garantia îmbunătăţirii economiei şi calmul lui Baldwin au adus guvernului 
național o frumoasă victorie, 11,8 milioane voturi şi a câştigat în acest fel 432 
scaune parlamentare. Laburiştii au înregistrat 8,3 milioane voturi, deci 154 
locuri in Parlament. Liberalii au obținut 20 locuri, iar comuniştii 1. 

La începutul lui decembrie majoritatea țărilor membre ale Ligii, în frunte 
cu Marea Britanie şi Franța, au aplicat Italiei un embargou comercial. Aceste 
sancțiuni, nu se aplicau şi în cazul petrolului şi de aceea nu afectau în mod 
serios efortul de război al Italiei. Ele nu au reuşit altceva decât să determine 
populaţia Italiei să se unească sub conducerea lui Mussolini. Închiderea 
Canalului Suez ar fi afectat mai mult efortul de război al Italiei decât sancţiunile 
asupra petrolului, dar această măsură l-ar fi împins pe Mussolini “să acţioneze 
ca un câine turbat” şi anume să declare război Marii Britanii. Guvernul britanic 
nu dorea un război împotriva Italiei, de pe urma căruia ar fi profitat numai 
Japonia şi Germania. 

În decembrie 1935 miniştrii de externe britanic şi francez, Hoare şi Laval, 
s-au întâlnit la Paris să discute situaţia din Abisinia. Ei au hotărât să propună 
un compromis. Italia urma să primească circa o treime din Abisinia; în schimb 
Haile Selassie va rămâne împărat şi i se va ceda o fâşie din teritoriul Italiei, 
având în vedere accesul Abisiniei la Marea Roşie. Cabinetul britanic a aprobat 
planul, iar Mussolini era dispus să-l accepte. Cu toate acestea, atunci când 
detaliile aşa-numitului Plan Hoare-Laval au fost aduse la cunoştinţa presei, 
ele au stâmit un puternic val de indignare, chiar şi în rândul parlamentarilor 
conservatori, care au socotit că guvernul îşi încalcă promisiunile electorale şi 
trădează angajamentul luat faţă de Liga Naţiunilor. În fata acestei dezlántuiri 
de protest, cabinetul a hotărât să abandoneze Planul Hoare-Laval. 

Lui Hoare i-a revenit cea mai mare parte din vină şi a demisionat. În discursul 
rostit cu ocazia depunerii demisiei el a spus că nu regretă nimic şi a afirmat că 
varianta lui era cea mai bună soluţie pentru Abisinia. Lui Eden însă, noul 
ministru de externe, nu i-a plăcut Mussolini şi nici n-a avut încredere în el, 

párerea lui era cá Marea Britanie ar trebui sá aibá o pozitie fermá si sá sustiná 
Liga. Ín martie 1936 Marea Britanie a votat sanctiuni in privinta petrolului, 
dar a refuzat să impună o blocadă navală totală, prin urmare Italia a continuat 
să importe petrol din SUA. Asta a fost tot ce s-a făcut în domeniul sancţiunilor. 


d) Situaţia în 1936 


Între timp italienii s-au luptat cu succes. În mai 1936 Haile Selassie a fugit, iar 
Abisinia a devenit parte a Imperiului italian. Prestigiul lui Mussolini în Italia a 
crescut vertiginos. El se lăuda că “cel mai măreț război colonial din toate 
timpurile este piatra de temelie a unui nou Imperiu Roman”. 

În iunie 1936 Neville Chamberlain aprecia ca “o adevărată nebunie” 
continuarea aplicării sancţiunilor. O săptămână mai târziu sancţiunile au fost 
retrase. Chamberlain, ca şi alti membri ai cabinetului, sustinuse o soluție de 
compromis pentru rezolvarea crizei şi era gata să ierte “crimele” italienilor în 
speranţa că s-ar putea relua vechile relaţii de prietenie anglo-italiene. Marea 
Britanie a refuzat însă în continuare să recunoască cucerirea Abisiniei de către 
Italia. Această atitudine l-a înfuriat pe Mussolini şi n-a fost de nici un folos 
Abisiniei. 

Criza Abisiniei a avut mai multe rezultate importante. Ea a fost o lovitură 
de gratie dată Ligii Naţiunilor, care nu a reuşit nici de această dată să prevină 
sau să oprească o acţiune de agresiune. Ea a fost un adevărat şoc pentru opinia 
publică din Marea Britanie. Conceptele de securitate colectivă şi Ligă, care 
păreau să reprezinte o garanţie pentru pacea mondială fără a necesita cheltuieli 
masive pentru înarmare dăduseră greş. Această criză a avut drept rezultat o 
ruptură definitivă a relaţiilor dintre Italia şi Marea Britanie şi Franța. Mussolini 
era foarte nemulţumit de felul în care îl trataseră puterile occidentale. În 
consecință, deşi îl privea încă pe Hitler cu o oarecare suspiciune, a început 
totuşi, să se apropie de dictatorul german care sustinuse în permanenţă acțiunile 
Italiei în Abisinia. 

Unii istorici sunt de acord cu opinia lui Churchill potrivit căreia faptul cá 
Mussolini nu a putut fi oprit din acţiunile sale reprezintă un pas important pe 
calea declanşării celui de-al doilea război mondial. Aceşti istorici susțin că 
Marea Britanie şi Liga Naţiunilor ar fi trebuit să fie pregătite să lupte împotriva 
lui Mussolini. Ei presupun cá Italia ar fi fost învinsă cu uşurinţă şi acest lucru 
ar fi contribuit la întărirea securității mondiale, şi ar fi împiedicat agresiunea 
germană de mai târziu. În ultima vreme acest argument este pus la îndoială. 
Este aproape sigur că Marea Britanie ar fi câştigat un război împotriva Italiei, 
această victorie ar fi înverşunat însă foarte mult Italia şi lucrurile n-ar mai fi 

fost atât de simple pe cátse crede. În 1935-1936 Italia era mult mai bine pregătită 
de rázboi decát Marea Britanie. Mai mult, e putin probabil cá Marea Britanie 
şi-ar fi putut permite pierderile pe care cu siguranță le-ar fi suferit chiar şi in 
cazul unei victorii. 

Cu toate acestea, majoritatea istoricilor sunt de acord că politica Marii 
Britanii în 1935-1936 a fost modestă şi ineptă. Ea nu a fost în stare să aleagă 
între aceste două alternative, pe de o parte să ajungă la un compromis cu Italia; 
şi pe de altă parte să se pregătească împotriva unei agresiuni din partea Italiei. 
În cele din urmă ea nu a ajuns la nici o soluţie. Nu a reuşit nici să menţină 
securitatea colectivă, nici să domolească avântul lui Mussolini. Pentru a inráutáti 
şi mai mult lucrurile, criza Abisiniei a scos la iveală gravele neînțelegeri dintre 
Marea Britanie şi Franța. 

Hitler s-a grăbit să profite de această slăbiciune şi divizare. El a ştiut de 
asemenea să se folosească de criza Abisiniei in máretul lui joc de mai târziu. 


5. Renania, Spania şi Reînarmarea 


a) Renania 


În martie 1936 Hitler a trimis trupe germane în Renania demilitarizată. Prin 
această acţiune, el încălca, în mod evident, atât prevederile Tratatului de la 
Versailles, cát şi pe cele ale Tratatului de la Locarno, pe care Germania le 
acceptase de bunăvoie în 1925. Scuza lui Hitler a fost ratificarea de către Senatul 
francez a alianţei franco-sovietice din 1935, pe care el o socotea o ameninţare 
la adresa Germaniei. Hitler ştia foarte bine ce riscuri îşi asumă. Germania nu 
era destul de puternică pentru a face față unui război de durată, iar trupele 
simbolice pe care le trimisese în Renania aveau ordin să se retragă la primul 
semn de rezistență din partea Franței. 

Nici guvernul francez, nici cel britanic nu au fost surprinse de acţiunea lui 
Hitler. Ambele guverne se aşteptau ca Hitler să folosească problema Renaniei 
ca element de negociere, amândouă fuseseră avertizate de serviciile lor se- 
crete despre intențiile nemților. Spre deosebire de Marea Britanie, Franța avea 
forţe disponibile pentru a acţiona, dar situaţia nesigură din ţară a făcut imposibilă 
o mobilizare generală. Prin urmare, guvernul interimar francez nu a făcut nimic 
altceva decât să paseze problema Marii Britanii întrebând-o dacă ar susține o 
acțiune a Franţei. 

Guvernul britanic a afirmat foarte clar că nu are intenţia să riște un război 
împotriva Germaniei. Cei mai multi politicieni britanici socoteau regretabilă 
acțiunea în sine a lui Hitler, dar nn li se părea în esență o ameninţare. Cei mai 

multi parlamentari au fost probabil de acord cu afirmatia lordului Lothian 
potrivit căreia Germania avea tot dreptul să intre în “curtea din dosul propriei 
case”. Unii politicieni francezi au declarat mai târziu că Franţa nu a acţionat 
pentru că Marea Britanie a refuzat să o susţină. În ciuda unor astfel de declaraţii 
e foarte limpede acum că Franţa nu voia să rişte un război cu sau fără sprijinul 
Marii Britanii. 

Hitler a jucat din nou şi a câştigat. Trupele lui au rămas în Renania şi au 
început să construiască fortificaţii de-a lungul frontierei cu Franţa. De acum 
înainte o acțiune a Marii Britanii sau a Franței împotriva Germaniei va fi şi 
mai dificilă. 

Analizând evenimentele, multi istorici au afirmat că marşul Germaniei în 
Renania a fost “ultima şansă” de a-l opri pe Hitler fără război şi acesta era 
momentul în care el putea şi trebuia să fie atacat. Exista poate posibilitatea ca 
ameninţarea cu forța să îl determine să se retragă şi să sufere în acest fel o 
lovitură care să îi scadă popularitatea. Cu toate acestea, politicienii francezi ai 
vremii nu erau deloc convinşi că Hitler ar putea fi respins din Renania - iar 
unii istorici s-au întrebat dacă varianta atât de vehiculată că el s-ar fi retras 
dacă Marea Britanie şi Franța ar fi luat măsuri ferme, este într-adevăr reală. În 
1936 Germania nu mai era poate atât de uşor de respins cum au crezut mulți 
istorici. lar Marea Britanie nu putea cu siguranță face mare lucru pentru a 
ajuta imediat Franţa. 

Foarte puţini politicieni britanici, dintre care cel mai cunoscut este Winston 
Churchill, au insistat să se adopte o poziţie fermă împotriva Germaniei. Cei 
mai multi parlamentari susțineau cá nu există suficiente dovezi pentru a sustine 
că ambițiile lui Hitler sunt în întregime ráuvoitoare şi agresive. Anthony Eden, 
de exemplu, credea că Marea Britanie ar avea mult mai mult de câştigat dacă 
ar accepta acţiunea Germaniei şi ar lua în serios propunearea lui Hitler pentru 
semnarea unui nou pact de neagresiune valabil 25 de ani. În vara anului 1936 
s-au făcut tentative repetate pentru a se încheia un acord mai consistent 
anglo-german. Aceste tentative au eşuat, dar Marea Britanie şi Germania au 
rămas, cel puţin în perioada 1936-1937, în bune relaţii. Hitler a declarat că nu 
are pretenţii teritoriale in Europa şi timp de aproape doi ani şi-a respectat 
promisiunile jucând un joc cu miză mică. În tot acest timp Germania a continuat 
să se reînarmeze — dar nu în ritmul în care credeau mai toate puterile occidentale. 


b) Războiul civil din Spania 


În iulie 1936 mai toti politicienii britanici şi-au îndreptat atenţia de la Germania 
spre Spania. Aripa dreaptă a naționaliștilor, conduși de generalul Franco şi 

susținuți de monarhisti, Biserica Catolică şi de armată aproape în totalitatea ei, 
au încercat să răstoame guvemul republican reprezentând aripa stângă a 
eşicherului politic. Guvernul republican, susținut de clasa muncitoare, liberali, 
socialişti şi comunişti, a ripostat. 

Opinia publică britanică urmărea cu atenţie Războiul civil din Spania, 
susținând una sau alta dintre forțele aflate în luptă. Partidul Laburist şi stânga 
îl considerau pe Franco “o marionetă” fascistă şi îi susțineau cu tărie pe 
republicani. Circa 2.000 de persoane din Marea Britanie au plecat în Spania să 
se alăture Brigăzii Internaţionale şi să lupte împotriva lui Franco, convinşi că 
acest război e un război împotriva fascismului. Alţii care erau însă de partea 
nationalistilor, îi socoteau pe republicani manevrati de comunişti şi unii s-au 
dus chiar să lupte alături lui Franco. 

Guvemul britanic nu avea o simpatie deosebită pentru nici una dintre tabere. 
Telul suprem al Marii Britanii era să prevină războiul să ia proporții şi să 
devină un conflict general european între marile puteri. Guvernul a susținut, în 
consecință, înființarea unui Comitet pentru neinterventie ce urma să aibă sarcina 
de a descuraja intervenţia oricăreia dintre părțile aflate în conflict şi să impună 
interdicţia asupra exportului de materiale de război către Spania. Un fapt foarte 
semnificativ este că Liga Naţiunilor nu a fost deloc consultată în această 
problemă! Cele mai multe puteri europene s-au alăturat Comitetului, dar curând 
a devenit limpede că Italia, Germania şi Rusia nu vor tine cont de hotărârile 
acestui Comitet. 

Mussolini a furnizat avioane, armament şi aproape 100.000 de oameni în 
ajutorul nationalistilor (franchiştilor). Submarine italieneşti au scufundat vasele 
comerciale bănuite că ar furniza ajutoare republicanilor. Germania a trimis 
mult mai puțini oameni, dar a profitat de acest război pentru a testa arme noi şi 
tehnică militară. Distrugerea orăşelului Guernica de către bombardierele ger- 
mane în aprilie 1937 a produs o puternică impresie asupra întregii lumi. Rusia 
a trimis şi ea curând oameni şi arme în intenția de a-i ajuta pe comuniştii 
republicani. Spania s-a transformat, astfel, în câmpul de luptă al unor ideologii 
rivale — forţele comunismului împotriva forțelor fascismului. 

Războiul civil s-a prelungit timp de trei ani sângeroşi. Teama Marii Britanii 
ca acest război să nu conducă la un război general s-a dovedit a fi neîntemeiată. 
Au apărut fenomene de criză, dar de fiecare dată s-a ajuns la o înțelegere pentru 
rezolvarea lor. Mulţi politicieni britanici erau convinşi totuşi că, dacă va izbucni 
un război general, taberele se vor împărți mai degrabă pe criterii ideologice, 
decât pe cele "de interes national". Multi dintre cei de stânga erau de părere cá 
Marea Britanie trebuie să se alinieze de partea antifasciştilor. Mulţi dintre cei 
de dreapta (conservatori), pe de altă parte, deşi nu erau de acord cu fascismul, 
nu doreau să se alinieze de partea socialiştilor şi comuniştilor. Conservatorii 

socoteau, în marea lor majoritate, că ar fi în interesul ei ca Marea Britanie să 
nu se amestece în nici un conflict ideologic ce ar putea surveni în viitor. 

Cea care a profitat cel mai mult probabil de pe urma războiului din Spania 
a fost Germania. Acest război nu numai că i-a dat ocazia lui Hitler să-şi testeze 
armele noi, ci i-a şi permis să se apropie de Italia. În noiembrie 1936 Mussolini 
a anunţat în mod oficial crearea Axei Roma-Berlin. În 1937 Italia s-a alăturat 
Germaniei şi Japoniei în Pactul Anticomintern. Relaţiile dintre Marea Britanie 
şi Italia s-au degradat şi mai mult. 


c) Reînarmare 


La sfârşitul anului 1936 Marea Britanie se confrunta cu probleme serioase. 
Germania se reînarma, Italia reprezenta o potenţială ameninţare în Mediterana, 
iar Japonia avea importante efective ale marinei de război în Orientul Îndepărtat. 
Perspectiva diplomatică nu era deloc încurajatoare. Sistemul Ligii Naţiunilor 
era falimentar, iar Marea Britanie avea foarte puţini aliați puternici de încredere. 

În aceste împrejurări Marea Britanie nu mai avea, se pare, altă soluţie decât 
să se reînarmeze. Guvernul național ezita încă să ia o hotărâre. Suplimentarea 
cheltuielilor militare însemna sacrificarea altor programe, mai populare — 
construcţia de locuinţe, sănătatea sau educaţia. În Cartea Albă a Apărării din 
1935 se prevedea deja că “Cheltuielile suplimentare pentru înarmarea celor 
trei Departamente ale Apărării nu mai pot fi amânate”. În 1936 a fost numit un 
ministrupentru coordonarea apărării. Lui Churchill i-ar fi plăcut această funcţie, 
dar ea a fost încredinţată lui Sir Thomas Inskip, un avocat fără experiență în 
domeniul forţelor armate. Lord Cherwell, unul dintre prietenii lui Churchill, a 
apreciat că numirea lui Inskip a fost “cel mai cinic lucru făcut după ce Caligula 
şi-a numit calul consul”. 

În 1936 Chamberlain a introdus un plan general de reînarmare cu o durată 
de patru ani. Acesta definea s:hema structurilor militare cu care Marea Britanie 
a intrat în război în 1939. Pentru a strânge fondurile necesare el a fixat o taxă 
pe ceai, criticată aspru în epocă şi socotită un atac la adresa nivelului de trai al 
clasei muncitoare. Partidul Laburist a deplâns măsurile luate pentru 
intensificarea reînarmării. Guvernul, în loc să fie acuzat pentru insuficienta 
înarmare, era acuzat că a declanşat un proces de reînarmare de “prea mari 
proporţii” şi prea în grabă. Majoritatea parlamentarilor laburişti au continuat 
să se opună oricărei iniţiative importante pentru sporirea fondului destinat 
apărării, inclusiv introducerii în 1939 a serviciului militar obligatoriu. 

Una din principalele probleme cu care se confrunta Marea Britanie era 
faptul că trebuia să se pregătească pentru mai multe tipuri de război. Ea trebuia 

să fie pregătită să facă față unui război colonial, unui război pe mare în Orientul 
Îndepărtat şi unui război european de proporţii. Scenariul de coşmar era că ea 
putea fi obligată să lupte împotriva a trei duşmani potenţiali — Germania, Italia 
şi Japonia — în acelaşi timp. Prioritate aveau desigur acele servicii care puteau 
împiedica atacarea Marii Britanii. Puterea maritimă era esenţială pentru 
protejarea traseelor comerciale vitale. Apărarea aeriană constituia şi ea o 
preocupare majoră. Mult mai puțini bani au fost cheltuiţi pentru armată. Ţinând 
cont de posibilitatea unui război lung de epuizare, guvernul a început să 
depoziteze materiale strategice şi să întocmească planuri în detaliu pentru 
mobilizarea economică. Multe din aceste importante planuri nu au fost făcute 
cunoscute opiniei publice. 

Aşa cum afirma Winston Churchill atunci şi mai târziu Marea Britanie ar fi 
putut, şi poate ar fi trebuit, să cheltuiască mai mult pentru reînarmare. Trezoreria 
însă sfătuise guvernul să fie precaut. Reprezentanţii Trezoreriei şi experţii 
militari şi-au dat seama că o economie puternică este al patrulea brat al apărării, 
fără de care eforturile militare n-ar avea nici o valoare. Marea Britanie era 
lipsită de maşini-unelte şi muncă calificată. Aproximativ o şesime din programul 
de înarmare al anului 1937 trebuia realizat prin importuri. Creşterea cheltuielilor 
militare însemna riscul unei crize a balanței de plăți sau inflația sau şi una şi 
alta. Acest lucru ar fi diminuat capacitatea Marii Britanii de a importa în 
continuare în vederea reînarmării. Cei care, asemeni lui Churchill, susțineau 
sporirea cheltuielilor destinate apărării, nu ţineau cont de limitele pe care le 
impunea capacitatea industrială a Marii Britanii. Trebuia avută în vedere, de 
asemenea, continua dezvoltare a forțelor armate, care înlătura tentatia de a 
cheltui sume mari de bani pe arme care ar fi putut fi curând depăşite. 


Să luăm notițe despre “Norii care vestesc furtuna 1931-1936" 


Notiţele dumneavoastră pe marginea acestui capitol ar trebui să vă dea 
posibilitatea să intelegeti problemele internationale cu care s-au confruntat 
guvernele britanice în perioada 1931-1936, în special cele legate de Germaniă, 
Italia şi Japonia. Politica externă britanică a anilor '30 a fost adeseori criticată 
(în special de Winston Churchill). Pe măsură ce citiți capitolul încercaţi să vă 
dati seama ce altceva ar fi putut face Marea Britanie. Ar fi putut acţiona mai 
energic împotriva lui Hitler, Mussolini şi a Japoniei? De ce a evitat să acţioneze? 
Este foarte important să intelegeti bine de ce politicienii britanici au acţionat 
aşa şi nu altfel. Ar trebui, de asemenea, să vă pronuntati, cu ajutorul unor 
argumente, asupra felului lor inteligent sau nesăbuit de a acţiona. Concilierea 
sau dimpotrivă este încă un element important în politica externă de astăzi. 

Sá răspundem la întrebări eseu despre “Norii care vestesc furtuna 1931-1936” 


Examinatorii au demonstrat că au resurse nelimitate redactând întrebările 

referitoare la această perioadă şi vă puteţi aştepta să vi se ceară să ráspundeti 

la întrebări care reunesc în mod diferit aspecte ale acestei probleme: 

a) Unele întrebări acoperă toate aspectele politicii externe britanice din anii 
"30. 

b) Unele întrebări se concentrează asupra unui singur aspect, cum ar fi de 
exemplu relaţiile cu Germania. 

c) Unele întrebări se referă în mod special la princeperea sau nepriceperea 
politicienilor britanici. 


Multe întrebări vá cer să revedeti evenimentele dinainte de 1931 sau după 

1936. Tineti cont de următoarele aspecte: 

1 Comentati schimbarea atitudinii şi politicii guvernelor britanice față de 
Germania din 1918 până în 1938. 

2 În ce fel au contribuit relaţiile de după 1933 ale Marii Britanii cu Germania 
şi Italia la “stârnirea norilor vestitori de furtună”, nori ai neîncrederii pe 
plan international şi ai ostilitátii care avea să conducă la izbucnirea 
războiului în septembrie 1939. 

3 Ar putea fi dezvinovátite în vreun fel guvernele britanice de felul în care 
au mânuit politica externă în perioada 1931-1939? 


Acordati o atenție deosebită perioadelor de timp pe care le acoperă fiecare 
întrebare. Prima întrebare vá cere să includeți informaţii din acest capitol şi 
din capitolele 1 şi 2. A doua şi a treia întrebare vă cer elemente din acest 
capitol şi din capitolele 5 şi 6. 

Întrebarea 1 este o întrebare destul de directă şi bine alcătuită cronologic. 
Va trebui să reveniti la capitolele 1 şi 2 pentru a regăsi atitudinea din anii 
1919-1933 a Marii Britanii față de Germania. Venirea lui Hitler la putere în 
Germania a schimbat în vreun fel politica britanică? Ar fi trebuit s-o schimbe? 
Cum a răspuns Marea Britanie presiunilor făcute de Hitler în perioada 
1933-1936? Întrebarea nu vă cere să láudati sau să criticati atitudinea Marii 
Britanii, dar nu veţi pierde nici un punct dacă veţi face comentarii de ordin 
personal şi veți demonstra în acest fel că sunteţi la curent cu unele dintre 
principalele probleme ale politicii britanice, în special cea a anilor '30! Aveţi 
grijă ca planul dumneavoastră să aibă ca dată finală 1936 mai degrabă decât 
1938. 

Întrebări bazate pe izvoare despre “Norii care vestesc furtuna 1931-1936” 


1 Germania se retrage de la Conferinţa pentru Dezarmare și din Liga 
Naţiunilor 

Studiati caricatura reprodusă la pag. 82. Ea a fost desenată de Low în 1933. 

Răspundeţi la următoarele întrebări: 

a) Pe ce poziţii se află Simon, Daladier şi Mussolini şi ce ţări reprezintă? 

b) Comentati poziţia din caricatură a lui Mussolini. 

c) Cumeste reprezentatá Liga Natiunilor? 

d) Comentati felul in care l-a reprezentat caricaturistul pe Hitler. 

e) Ín ce másurá, dacá acest lucru este valabil, caricatura redá preferintele 
politice ale autorului? 


2 Amenintarea germaná 1933-1935 

Citiţi fragmentele din discursurile lui Churchill, Simon şi Baldwin de la 

pag. 82-83. Ráspundeti la urmátoarele intrebári: 

a) Tinánd cont de elementele din aceste extrase, in ce fel a incálcat Germania 
in 1934 Tratatul de la Versailles? 

b) Asupra căror probleme sunt de acord Churchill şi Simon? 

c) Asupra căror probleme sunt de acord Churchill şi Baldwin? 

d) Pentru ce probleme critica Churchill guvemul? 

e) Având în vedere amenințarea pe care o reprezentau bombardamentele ger- 
mane, ce ar fi putut întreprinde Marea Britanie în acest sens? Care ar fi fost 
cea mai bună măsură şi de ce? 


CAPITOLUL 5 


Chamberlain si politica de conciliere 
1937 - 1938 


1 Neville Chamberlain 


a) Premise 


Ín mai 1937 Stanley Baldwin a demisionat. I-a urmat in functia de prim ministru 
Neville Chamberlain. El provenea dintr-o binecunoscutá familie de oameni 
politici. Tatăl sáu, Joseph Chamberlain, fusese unul dintre liderii politici de 
frunte ai sfârşitului de secol al XIX-lea — initial radical şi apoi susținător al 
imperiului. Fratele lui vitreg, Austen, fusese titularul Foreign Office-ului în 
anii '20. Neville a intrat târziu în viața politică, devenind membru al 
Parlamentului în 1918 când avea aproape 50 de ani. Şi-a făcut cunoscut numele 
mai întâi ca reformator, iar apoi ca un foarte competent ministru de finanțe, care a 
ajutat Marea Britanie să străbată perioada de criză şi să îşi refacă economia. 

Chamberlain era cea mai potrivită alegere pentru funcţia de prim ministru. 
El avea multă experiență în funcții de conducere şi era foarte respectat în 
rândurile Partidului Conservator şi în Parlament. Era socotit un spirit practic şi 
“de încredere”. Părea a fi, poate, un om dificil: rece, distant, autoritar. Era însă 
un om care impunea respect: tenace, eficient şi conştiincios. Chiar şi Winston 
Churchill a fost damic cu laudele când a susținut numirea lui la conducerea 
Partidului Conservator. 

Exista temerea că schimbarea primului ministru ar determina o schimbare 
radicală a orientării politice. Chamberlain aparţinea aceluiaşi partid ca şi 
Baldwin, iar cei doi colaboraseră îndeaproape în problemele interne şi externe. 
Amândoi erau patrioți şi îmbrățişaseră ideea Imperiului britanic. Amândoi urau 
socialismul. Baldwin îl sustinuse şi în multe privinţe îl pregătise pe Chamberlain 
pentru a-i fi succesor. Chamberlain a remaniat Cabinetul, dar echipa lui era în 
esenţă aceeaşi cu a lui Baldwin. Eden a rămas titularul Foreign Office-ului. - 

Cu toate acestea, existau şi unele deosebiri. Baldwin era o ființă lipsită de 
dinamism, iar după 1935, ar putea fi acuzat că a lăsat oarecum politica în 
derivă. Chamberlain, deşi avea 68 de ani (cu doar doi ani mai puțin decât 
Baldwin), era hotărât să aibă un rol mult mai energic şi mai hotărât. Stilul lui 
contrasta puternic cu cel al lui Baldwin. El era mult mai puțin preocupat de 
unanimitate. Era, de asemenea, hotărât să se ocupe îndeaproape de politica 
externă şi să nu o lase la latitudinea funcţionarilor sau ministrului de externe. 

Deşi se sfátuise cu un “inner cabinet" (cabinet restrâns, intim, format din câțiva 
miniştri şi prieteni), multi au considerat stilul său de a conduce ca fiind 
autocratic. Statura sa subţire şi vocea piţigăiată contraziceau fermitatea şi 
seriozitatea intentiilor sale. 


b) Obiective 


Cuvântul care este acum indisolubil legat de numele lui Chamberlain este 
“conciliere”. Mulţi ani după al doilea război mondial “concilierea” nu a fost 
privită cu ochi buni. Cei care au sustinut-o au fost socotiți “vinovaţi” de a fi 
dat o proastă orientare politicii contribuind astfel la izbucnirea războiului. 
Conciliatoriştii au fost caracterizați drept apărătorii cinici ai sistemului capitalist 
care sperau să conducă Germania şi Rusia la distrugerea reciprocă, sau drept 
nişte lagi timizi. Chamberlain era socotit de obicei vinovatul nr. 1. 

Cu toate acestea, mulți istorici au acum o altă imagine mult mai favorabilă 
despre conciliere şi despre Neville Chamberlain. Ei evidenţiază faptul că ideile 
esenţiale ale concilierii nu sunt o creaţie a lui Neville Chamberlain. Sute de 
ani unul dintre principiile de bază ale politicii externe britanice a fost acela că 
este mult mai bine să rezolvi conflictele internaționale prin intermediul 
negocierilor şi al unor înțelegeri decât prin război. Unii istorici sunt de părere 
că în împrejurările specifice anilor 1937-1938 Chamberlain nu avea altă 
alternativă decât concilierea. Aceasta presupunea şi ea anumite pericole, dar orice 
acţiune presupune un pericol. Este foarte greu şi acum să ne dăm seama ce alte 
alternative s-ar fi putut găsi în locul concilierii — cu excepția războiului fireşte. 

Chamberlain nu era, cu siguranță, un încurcă lume nepriceput în domeniul 
politicii externe, aşa cum lasă să se înțeleagă unii istorici. El se implicase în toate 
problemele cu care s-a confruntat guvernul în anii '30, iar ca ministru de finanţe a 
ştiut foarte bine să descopere legătunle dintre politica externă şi cea financiară. 

Pentru Chamberlain, ca şi pentru toţi ceilalți politicieni, era absolut limpede 
că foarte curând se vor produce uriaşe schimbări în echilibrul de forte mondial 
— în special în ceea ce priveşte Germania. Chamberlain nu prea avea ce face în 
această privință. Problema esenţială era dacă aceste schimbări se pot face fără 
război, şi dacă da, ce rol va trebui să joace Marea Britanie. Chamberlain detesta 
perspectiva războiului care, dupăpărerea lui “nu aduce nici un câştig, nu vindecă 
nimic şi nu pune capăt la nimic”. Prin urmare el era dispus să facă eforturi 
considerabile pentru apărarea păcii. Nu se poate spune însă că era un pacifist. 
Dacă interesele vitale ale Marii Britanii (ca de pildă integritatea ei teritorială şi 
a imperiului ei) ar fi fost amenințate, el era gata să lupte. A sperat însă că va 
putea face în aşa fel, făcând apel la rațiune şi înţelegere, încât aceste interese 
vitale să nu fie puse în pericol. 

Chamberlain credea cá menţinerea păcii nu este posibilă fără participarea Marii 
Britanii la rezolvarea problemelor europene. El era de părere că Marea Britanie, 
datorită separării ei din punct de vedere geografic de restul Europei, ar putea juca 
rolul de conciliator şi mediator. Nu-şi făcea iluzii şi ştia cât de dificilă va fi această 
sarcină, dar spera că este încă posibil să se ajungă la o înțelegere pentru 
rezolvarea unora dintre pretenţiile rezonabile ale Germaniei, Italiei şi Japoniei. 

Noul prim ministru nu avea încredere în Liga Naţiunilor sau în securitatea 
colectivă. Când preşedintele Roosevelt a sugerat organizarea unei conferințe 
mondiale pentru discutarea problemelor intemationale, Chamberlain a socotit ideea 
“o trăncăneală” inutilă. El fusese om de afaceri şi era adeptul tratativelor față in 
faţă, al convorbirilor directe între politicieni. Părțile interesate s-ar strádui astfel să 
găsească formule noi pe care ar trebui apoi să facă toate eforturile să le respecte. 

Chamberlain ştia că nu se poate baza prea mult pe sprijinul potenţialilor 
aliați ai Marii Britanii. De-a lungul anilor '30 Franţa a fost condusă de o serie 
de guveme modeste şi de scurtă durată, iar Chamberlain nu avea încredere 
nici în această ţară, nici în politicienii ei. În URSS avea şi mai puţină încredere. 
Se temea şi nu avea încredere nici în Stalin, nici în comunism aşa cum se 
temea şi nu avea încredere în Hitler şi nazism. 

Chamberlain aştepta ceva mai mult din partea Statelor Unite ale Americii. 
Era conştient de faptul că, în primul război mondial, Marea Britanie şi Franţa, 
fără ajutorul americanilor, ar fi putut fi învinse. Era însă la fel de conştient de 
faptul că americanii nu voiau să se implice în problemele Europei sau chiar în 
cele mondiale. În anii '30 SUA adoptase o politică izolationistá şi nu era dornică 
să se amestece în problemele altora. Cei mai mulți politicieni americani erau 
de părere că au fost forțați să participe la primul război mondial de marii bancheri 
şi de dorinţa marilor industriaşi de a obţine profituri mari. La sfârşitul anilor '30 
Congresul american a votat o serie de legi privind neutralitatea care interziceau 
SUA să vândă arme sau să acorde împrumuturi vreuneia dintre țările implicate 
în război. Aceste legi erau menite să ţină SUA departe de orice război. 

Preşedintele Roosevelt avea o oarecare simpatie față de Marea Britanie şi 
Franţa. În octombrie 1937 el a rostit aşa-numitul discurs al “carantinei”, 
chemând la un efort concertat împotriva ţărilor care sunt autoarele “actualei 
stări de anarhie pe plan internaţional”. Acest discurs nu a fost urmat însă de 
măsuri practice. Roosevelt, analizând cu atenţie orientarea opiniei publice 
americane s-a abținut să îşi ia vreun angajament în fata comunităţii internatio- 
nale pentru a nu implica SUA în războaiele viitoare. Statele Unite nu s-ar 
implica într-o acţiune împotriva Japoniei nici în cazul în care interesele sale 
comerciale şi strategice ar fi serios amenințate. 

“Cel mai bun şi mai sănătos lucru, a spus Chamberlain, este să nu contezi 
pe nimic altceva din partea americanilor decât pe vorbe”. Conştient însă de 

importanta ajutorului economic acordat de americani Marii Britanii in primul 
război mondial, nu s-a grăbit să se implice într-un alt conflict european fără a 
avea unele garanții din partea SUA. În plus, el era conştient cá Marea Britanie 
nu se poate baza pe dominioanele britanice, al căror ajutor a fost şi el deosebit 
de important în primul război mondial. Canada şi Africa de Sud nu voiau să fie 
implicate în problemele Europei, în vreme ce Australia şi Noua Zeelandă erau 
preocupate mai mult de Japonia decât de amenințarea pe care o reprezentau 
Germania sau Italia. 

Chamberlain a fost criticat că nu a intuit planurile lui Hitler şi Mussolini. 
Trebuie să recunoaştem, totuşi, că foarte puţini politicieni — şi foarte puţini 
istorici de-atunci încoace — au reuşit să facă o analiză pertinentă a intentiilor 
celor doi dictatori. Chamberlain nu avea încredere nici în Hitler, nici în 
Mussolini sau japonezi. (Curând avea să spună despre Germania că este “tiranul 
Europei”, iar Hitler “total nedemn de încredere şi necinstit”.) Iată de ce nu s-a 
mulțumit cu ideea de a-i potoli pe dictatori. El a fost de acord cu reînarmarea. 
Era absolut convins că “nu trebuie să treci niciodată la amenințări până nu eşti 
sigur că poţi duce la bun sfârşit această ameninţare”. Până când Marea Britanie 
va fi înarmată corespunzător, “trebuie să adaptăm politica noastră extemă 
mijloacelor de care dispunem şi uneori chiar să suportám cu răbdare şi simt al 
umorului lucruri pe care ne-ar place să le tratăm cu totul altfel”. 

În 1937 Chamberlain scria “Cred că o politică dublă de reînarmare și de 
îmbunătăţire a relaţiilor cu Germania şi Italia ne va ajuta să trecem cu bine de 
această perioadă dificilă, să sperăm însă cá nu se va supăra Foreign Office-ul”. 
Nu aveaprea mare încredere în Foreign Office şi în particular afirma adeseori 
că cei de acolo “nu au nici curaj, nici imaginaţie”. Era chiar dispus să îşi 
folosească proprii intermediari şi să comunice direct cu cele două puteri, decât 
prin intermediul Foreign Office-ului, şi al unor ambasadori ca Sir Nevile 
Henderson de la Berlin. Henderson spunea despre Hitler că este un moderat cu 
pretenții limitate, un om cu care se pot face afaceri. Telegramele lui Henderson 
au întărit probabil convingerea lui Chamberlain. 

Deşi stilul personal al lui Chamberlain i-a înfuriat adesea pe cei de la Foreign 
Office, nu încape nici o îndoială că orientarea lui politică era susținută de 
Cabinet în marea sa majoritate, de parlamentari şi de opinia publică din Marea 
Britanie. Cercetări recente au insinuat că guvernul a manipulat direct opinia 
publică printr-o serie întreagă de metode de propagandă cu scopul de a susține 
politica de conciliere. Acest lucru este însă greu de dovedit. Ceea ce este sigur 
este faptul că populația Marii Britanii, în marea ei majoritate, era îngrozită de 
perspectiva unui război. 

Winston Churchill era adversarul cel mai temut al politicii de conciliere. El 
avea să dobândească mai târziu reputaţia că a avut dreptate în privinţa lui 

Hitler, în vreme ce Chamberlain s-a înşelat. Părerile lui Churchill nu erau însă 
rezultatul unui studiu atent asupra personalităţii lui Hitler, ci al prejudecátilor 
sale şi al ideilor sale preconcepute în privința Germaniei. Puţini erau în Marea 
Britaniea anilor 1937-1938 cei care erau dispuşi să se lase influențați de suspiciunile 
şi prejudecățile lui. Se înşelase de prea multe ori până atunci. Multi il socoteau un 
rătăcitor de dreapta şi un atátátor la război. Numai un mic grup de parlamentari 
conservatori susțineau orientarea lui împotriva politicii de conciliere. 

Partidul Laburist nu îl agrea pe Chamberlain, îi ura pe Hitler şi Mussolini, 
precum şi fascismul. Unii dintre parlamentarii laburişti nu au fost de acord cu 
politica lui Chamberlain față de dictatori numai pentru că ea aparținea lui 
Chamberlain! Laburiştii nu aveau însă o variantă coerentă de acţiune pentru a 
o opune celei a lui Chamberlain. Ei s-au opus oricărei inițiative menite să 
sporească bugetul destinat apărării. Ei erau foarte tari în politică, dar politica 
lor se limita la vorbe. 

Deşi serviciile militare secrete britanice au exagerat puterea militară a 
Germaniei, şi în special pagubele pe care le putea provoca Marii Britanii aviația 
germană, Germania nazistă avea să fie fără îndoială un duşman greu de învins 
în eventualitatea unui război — lucru pe care Churchill şi multi parlamentari 
laburişti l-au trecut cu vederea. 


2. Problema Japoniei 1937 - 1939 


Chamberlain s-a confruntat foarte curând cu problemele din Orientul Îndepărtat. 
Datorită încordării peste măsură a relaţiilor chino-japoneze în iulie 1937 a 
izbucnit un război general, care a anulat orice şansă de reintegrare a Japoniei 
în comunitatea internațională. Incidentul care a determinat extinderea războiului 
a fost provocat de China şi nu de Japonia. Cu toate acestea forțele militare 
japoneze au ocupat rapid zone mari din China, iar Japonia şi-a anunțat intenția 
de a instaura o nouă ordine în Asia de Est. 

Chamberlain nu avea, se pare, altă alternativă decât soluţia politicii de 
conciliere. Situaţia în Europa se degrada continuu şi nu-şi putea permite un 
conflict cu Japonia. Guvernul lui a recomandat reținere şi a făcut apeluri repetate 
pentru curmarea conflictului, dar acestea au rămas fără răspuns. Eforturile făcute 
pentru a-şi coordona politica cu aceea a Statelor Unite nu s-au bucurat de prea 
mult succes. SUA nu părea domică să joace un rol decisiv în Asia de Est. În 
aceste împrejurări Marea Britanie nu mai putea decât să spere că Japonia se va 
implica într-un război de lungă durată în China — ceea ce s-a şi întâmplat. 

La sfârşitul anilor '30 atenţia Marii Britanii se îndrepta mai mult spre Europa 
decât spre Orientul Îndepărtat. Cu toate acestea, Chamberlain nu putea să nu 
țină cont de faptul că problemele Europei şi cele ale Orientului Îndepărtat se 

întrepătrundeau uneori şi că politica uneia dintre zone era influențată de cea a 
celeilalte. Teama de agresiunea japoneză a fost un factor important pentru 
înțelegerea încercărilor disperate pe care le-a făcut Marea Britanie pentru a 
concilia Italia şi Germania. Faptul că mulţi dintre conducătorii Japoniei se 
simțeau mult mai apropiați de Germania nazistă şi de Italia fascistă decât de 
Marea Britanie sau alte democraţii occidentale a fost un alt motiv de îngrijorare. 


3. Initiativele lui Chamberlain în Europa, 1937-1938 


În iulie 1937 Chamberlain a explicat Cabinetului că Marea Britanie nu poate 
lupta în acelaşi timp cu Germania, Italia şi Japonia. Singura soluţie era aceea 
de a găsi o modalitate de a separa aceste puteri pe cale diplomatică. El se 
gândise la eventualitatea câte unui acord încheiat cu fiecare dintre aceşti 
potenţiali inamici. El spera să reuşească să-i desprindă din acest bloc agresiv 
unul câte unul prin examinarea cu fiecare în parte a propriilor pretenții. 

În toamna anului 1937 Chamberlain îl trimite pe prietenul său Lord Halifax, 
fost vicerege al Indiei, în vizită la Hitler pentru a afla cu precizie ce vrea Hitler. 
(Eden nu a fost deloc încântat de vizita colegului său care nu era implicat în 
nici un fel în politica externă!) Halifax a avut numeroase convorbiri cu 
demnitarii nazişti. Halifax a dat de înțeles că Marea Britanie este dispusă să 
accepte unele modificări în Austria, Cehoslovacia şi Polonia, cu condiţia ca 
aceste schimbări să se facă pe cale paşnică. Marea Britanie era dispusă în 
acelaşi timp să cedeze Germaniei unele colonii din Africa. (Acest lucru implica 
însă mai mult Belgia şi Portugalia, decât Marea Britanie sau dominioanele ei.) 
Hitler nu era foarte interesat de coloniile din Africa, dar a declarat că speră 
încă în încheierea unui acord cu Marea Britanie. El nu părea să reprezinte deci 
o ameninţare imediată. Într-adevăr Germania a avut relaţii mult mai bune cu 
Marea Britanie decât cu oricare alt guvern occidental. Cele două state aveau 
relații comerciale foarte strânse, iar Marea Britanie a continuat să acorde 
Germaniei asistență economică inclusiv credite şi materii prime esenţiale. 

În 1937 Chamberlain a acordat mult timp încercărilor de a îmbunătăți 
relaţiile cu Italia. Pradă “unui nou impuls”, primul ministru a trecut din nou 
peste Eden şi Foreign Office şi a trimis o scrisoare personală lui Mussolini în 
care insista asupra faptului cá Marea Britanie şi Italia ar trebui să facă eforturi 
serioase pentru rezolvarea diferendelor. Mussolini a răspuns favorabil, dar 
continuarea războiului civil din Spania a făcut dificilă finalizarea acestor discuţii 
neoficiale. În august 1937 puţin a lipsit ca o torpilă, provenind de la un submarin 
italian să nimerească un distrugător britanic din Spania. Acest neînsemnat incident 
avertiza despre posibilitatea unui incident major. În ianuarie 1938 Chamberlain a 
reuşit în sfârşit să organizeze convorbirile anglo-italiene, care nu au fost însă 

decisive. Mussolini dorea ca Italia să aibă supremaţia in Marea Mediterană şi în 
Africa de Nord, ceea ce Marea Britanie nu era încă dispusă să accepte. 

Eforturile lui Chamberlain de a ajunge la o înţelegere cu Mussolini au 
determinat o puternică neînțelegere între primul ministru şi Anthony Eden. 
Eden considera că intervenția neautorizată a lui Chamberlain i-a subminat 
autoritatea de titular al Foreign Office-ului. El nu era de acord nici cu orientarea 
politică a lui Chamberlain. Eden era de părere că primul ministru ar fi trebuit 
să facă mai multe eforturi în vederea încheierii unui acord cu SUA, şi critica 
încercările lui Chamberlain de a îl împăca pe Mussolini. Eden îl socotea pe 
liderul italian “un adevărat gangster al cărui cuvânt nu are nici o valoare”. În 
februarie 1938 Eden a demisionat. Într-o declaraţie pe care a făcut-o în Camera 
Comunelor, el spunea: “Nu cred că vom obţine nici un rezultat în Europa cu 
politica de conciliere... degeaba dăm impresia că am câştiga teren, când de 
fapt nu facem altceva decât să cedăm presiunilor”. 

Primul ministru l-a numit în locul lui Eden pe Lord Halifax. El l-a înlocuit 
şi pe Sir Robert Vansittart, un declarat antigerman, cu un secretar general ales 
de el — Sir Alec Cadogan. Chamberlain avea acum întregul control asupra 
politicii externe asistat fiind de un personal docil. 

În aprilie 1938 Marea Britanie şi Italia au încheiat în sfârşit un tratat. Marea 
Britanie urma să recunoască poziţia Italiei în Abisinia, iar Italia trebuia să-şi 
retragă în schimb trupele din Spania. Tratatul urma să fie ratificat numai după 
retragerea forțelor militare italiene din Spania. Relaţiile anglo-italiene s-au 
îmbunătăţit într-o oarecare măsură — dar asta a fost tot. Italia rămânea o 
potenţială putere ostilă, iar Mussolini a continuat să-şi consolideze puterea în 
Mediterana. Acţiunile armatei germane din primăvara anului 1938 au avut 
totuşi o mult mai mare importanță decât acţiunile Italiei din Mediterana. 


4. Anschluss-ul 


Unirea Germaniei cu Austria era interzisă în mod expres de Tratatul de la 
Versailles. Cu toate acestea, Hitler nutrea de mult dorința să anexeze Austria 
(tara în care se născuse) la Germania. El a fost încurajat de faptul cá multi 
austrieci erau de acord cu ideea unirii cu Germania, iar Partidul Nazist austriac 
avea multi adepti în Austria. Începând din 1934 guvernul austriac a făcut eforturi 
să-i țină sub control pe naziştii austrieci şi să ţină piept influenţei germane. 
Până în 1936 Austria se bucurase de sprijinul Italiei, dar, cum Hitler şi Mussolini 
erau acum foarte apropiaţi, era limpede că Austria nu se mai putea baza pe 
ajutorul italienilor. În anul 1937 influenţa naziştilor austrieci a crescut, datorită 
ajutoarelor băneşti şi instrucţiunilor pe care le primeau de la Berlin. În 1938 

Schuschnigg, cancelarul Austriei, şi-a dat seama cá nu mai poate stăpâni 
lucrurile. În februarie 1938 el l-a vizitat pe Hitler la Berchtesgaden, locuința 
din Bavaria a Fuhrer-ului, sperând să îl convingă să îi tempereze pe naziştii 
austrieci. Întâlnirea a fost însă o eroare. Hitler l-a amenințat şi l-a intimidat pe 
liderul austriac insistând apoi să îi primească pe nazişti în Cabinetul său. 
Schuschnigg, şocat de comportamentul agresiv al lui Hitler a acceptat şi prin 
urmare Seyss-Inquart, liderul naziştilor austrieci, a devenit ministru de interne. 

Se pare că în acel moment Hitler era mulțumit cu situaţia existentă. 
Schuschnigg a fost însă din nou, cel care a precipitat evenimentele. La începutul 
lunii martie el a anunțat că intenţionează să organizeze un plebiscit pentru a 
permite poporului austriac să hotărască dacă doreşte să devină parte integrantă 
a Germaniei. Hitler, de teamă să nu fie dezavantajat de rezultatul votului, a 
intervenit în forță. A anulat plebiscitul, i-a încurajat pe naziştii austrieci şi a 
amenințat cu războiul. Schuschnigg, conştient că nu va fi sprijinit de Italia, 
Marea Britanie sau Franța, a demisionat. Succesorul său, Seyss-Inquart, a cerut 
imediat lui Hitler să trimită trupe în Austria pentru menţinerea ordinii. Trupele 
germane trimise în grabă au fost întâmpinate cu entuziasm de austrieci. Hitler, 
însuşi, a revenit triumfător în tara de baştină şi a declarat unirea (Anschluss) 
Austriei cu Germania. Anschluss-ul, aprobat de marea majoritate a populaţiei 
printr-un plebiscit organizat de nazişti, a fost realizat fărăprea multă împotrivire 
şi a fost, categoric, un mare succes pentru Hitler. 

Guvernul britanic nu era la curent cu evenimentele — şi acest lucru nu este 
surprinzător, pentru că Hitler s-a decis să acţioneze în ultima clipă. Chamberlain 
nu avea nimic împotriva Anschluss-ului în sine, ci a metodelor folosite. El a 
recunoscut că “Nimic nu ar fi putut curma această acțiune a lui Hitler numai dacă 
noi, şi alţii împreună cu noi, am fi fost pregătiți să folosim forța pentru a o preîntâm- 
pina”. Marea Britanie nu era pregătită să folosească forța armată şi aşa limitată de 
care dispunea. Franţa, care avea o armată puternică, dar nu a avut un guvern stabil 
în tot timpul crizei austriece, nu a făcut nimic altceva decât să protesteze. Mussolini, 
care apărase Austria în 1934, n-a făcut nimic de astă dată. 

De altfel era foarte greu să sustii cá a avut loc o crimă de vreme ce atât de 
mulți austrieci şi-au exprimat bucuria de a se alătura celui de-al Treilea Reich. 
Cel mai important aspectal Anschluss-ului a fost, poate, nu faptul că s-a realizat, 
ci modul în care s-au petrecut lucrurile. Dacă o frontieră poate fi modificată în 
acest fel, de ce n-ar fi acest lucru posibil şi în cazul altora? Scuza lui Hitler 
pentru Anschluss a fost că mulți austrieci de origine germană au cerut unirea. 
Vorbitori de limbă germană trăiau însă şi în alte țări — Polonia, Lituania, Elveţia 
şi, mai mult decât oriunde în Cehoslovacia. 

5. Problema Cehoslovaciei 


a) Situatia din Cehoslovacia 


Anschluss-ul a focalizat imediat atentia opiniei publice internationale asupra 
Cehoslovaciei, cere se învecina in cea mai mare parte a teritoriului sáu cu 
Germania. Dupá párerea lui Winston Churchill exprimatá in 1919 crearea 
Cehoslovaciei a fost, *o sfidare la adresa ideii de autodeterminare". Ín 1930 
numai jumátate din populatia de 15.000.000 a Cehoslovaciei erau cehi. Ín tará 
trăiau 2.000.000 de slovaci, 750.000 de unguri, 500.000 de ruteni şi 100.000 
de polonezi. Cea mai numeroasă minoritate etnică din Cehoslovacia era însă 
cea germană reprezentată prin 3.250.000 de nemți. Cei mai multi locuiau în 
regiunea sudetă, care făcuse parte până în 1918 din Austro-Ungaria. În 1938 
multi germani din zona sudetă, pretinzând cá sunt persecutați de cehi, au cerut 
fie mai multă autonomie, fie, şi mai bine, unirea cu Germania. Au fost încurajați 
şi ajutaţi de Germania, iar presa nazistă a lansat atacuri tot mai violente la 
adresa guvernului cehoslovac. 

Preşedintele Benes, şeful statului cehoslovac, s-a împotrivit pretențiilor 
germanilor sudeti. El şi-a dat seama că, dacă s-ar acorda independență sau 
autonomie fiecăruia dintre grupurile etnice existente în ţară, Cehoslovacia nu ar 
mai putea exista ca stat. El era, de aceea, ferm hotărât să reziste presiunilor germane. 

Politicienii britanici în marea lor majoritate simpatizau Cehoslovacia. În 
ciuda surprinzătoarei sale compoziţii etnice şi a faptului că nu a tratat 
întotdeauna foarte bine minoritățile sale etnice, Cehoslovacia reuşise, cu mult 
mai mult succes decât alte state din Europa, să rămână o democraţie 
constituțională. Ea a putut declara, astfel, că a tratat problema minorităţilor cu 
mult mai mare atenţie decât majoritatea vecinilor săi. Unii politicieni, precum 
Churchill, considerau că Cehoslovacia merită să fie susținută. Chamberlain 
era însă de altă părere. El nu avea prea mare încredere în Cehoslovacia, pe care 
o socotea o creaţie “în mare parte artificială”, îi simpatiza în schimb pe germanii. 
sudeti. El considera normal ca această regiune să aparțină Germaniei, mai ales cá 
acest lucru putea fi realizat mai degrabă pe calea tratativelor decât prin forță. 


b) Politica lui Chamberlain 


În martie 1938 Chamberlain a anunţat în Camera Comunelor că interesele 
vitale ale Marii Britanii nu implică în nici un fel Cehoslovacia. Marea Britanje 
nu era obligată prin nici un tratat să apere statul ceh şi nu era oricum în măsură 
să îi- ofere un serios sprijin militar. La sfârşitul lui martie 1938 el scria: 

1 Nu trebuie decât să priviţi harta și veţi înțelege cá nici noi, nici 
Franţa n-am putea face nimic pentru a îi împiedica pe nemți să intre 
în Cehoslovacia dacă vor să facă acest lucru... Am renunţat de aceea 
la ideea de a da garanţii Cehoslovaciei sau Franţei în legătură cu 

5 obligaţiile pe care le are ea față de această ţară. 


Şefii Statului Major au fost de acord. La 28 martie 1938 ei au raportat 
cabinetului că: 


1 Amajuns la concluzia cá nici noi, nici posibilii noștri aliați nu putem 
face nimic cu forțele noastre maritime, terestre sau aeriene, pentru a 
împiedica Germania să invadeze Boemia şi să înfrângă armata 
Cehoslovaciei. Ar trebui, în consecință, să luăm în calcul necesitatea 

5 unui război împotriva Germaniei destinat să îi redea Cehoslovaciei 
integritatea teritorială, iar acest lucru ar fi posibil numai prin 
înfrângerea Germaniei printr-un război de lungă durată... Italia şi 
Japonia vor profita de ocazie pentru a-şi realiza propriile interese şi 
deci, trebuie să avem în vedere perspectiva, nu a unui război limitat 

10 la graniţele Europei, ci a unui război mondial. Despre această situație 
am raportat acum circa patru luni cele ce urmează: “Fără a lua în 
calcul ajutorul pe care sperăm să îl obținem de la Franţa şi alti posibili 
aliaţi, este greu să ne imaginăm când vor fi forțele noastre armate 
destul de puternice pentru a apăra teritoriul Marii Britanii, comerțul 

15 şi interesele ei vitale împotriva Germaniei, Italiei şi Japoniei în acelaşi 
timp.” 


Principala preocupare a lui Chamberlain nu era atât Cehoslovacia, cât Franţa. 
Spre deosebire de Marea Britanie, Franța avea o alianță cu Cehoslovacia. 
Chamberlain se temea că, dacă Germania va ataca Cehoslovacia, Franţa îi va 
sări în ajutor. Marea Britanie ar fi atunci forțată să ajute Franţa. Era foarte 
limpede, însă, că o victorie a Germaniei împotriva Franţei ar înclina în mod 
covârşitor balanța europeană în defavoarea Marii Britanii. Deşi Chamberlain 
nu ştia acest lucru, Franţa nu dorea să fie implicată în război datorită 
Cehoslovaciei. Orientarea ei strategică era asemănătoare cu a Marii Britanii. 
Cehoslovacia nu mai putea fi apărată; Germania era prea puternică. 
Daladier, noul prim ministru francez, şi Bonnet, ministrul său de externe, 
căutau cu frenezie căile pentru a evita să-şi respecte obligaţiile față de 
Cehoslovacia. Ei ar fi fost încântați ca Marea Britanie să le furnizeze o scuză. 
Neîncrederea reciprocă a făcut imposibilă o strânsă relaţie între Marea 
Britanie şi Franța. Chamberlain nu ştia ce intenţionează să facă Franţa dacă 

independenta Cehoslovaciei va fi amenintatá. Francezii, pe de altá parte, nu 
erau siguri cá Marea Britanie îi va sprijini dacă intră în război. Pentru a inráutáti 
şi mai mult lucrurile, nici Marea Britanie şi nici Franţa nu ştiau încă ce pretenții 
are Germania. (Ironia face ca la începutul primăverii anului 1938 Hitler să nu 
pară a avea proiecte imediate în privinţa Cehoslovaciei!) 

Convins că problema regiunii sudete nu mai poate fi ignorată, Chamberlain 
s-a hotărât să anticipeze evenimentele. La sfârşitul lui martie 1938 el şi-a anunţat 
intenţiile politice: 


1 În prezent sunt de părere că ar trebui să încercăm din nou să îl 
abordăm pe Hitler continuând convorbirile Halifax-Henderson şi să 
spunem ceva de felul. *... Nu are rost să ne târguim pentru ceva care 
nu se mai poate drege, iar ceea ce trebuie să facem acum este să ne 

5 gândim cum ne-am putea recăpăta încrederea pierdută. Toată lumea 
crede că veți repeta în cazul Cehoslovaciei figura din Austria. Ştiu 
că spuneţi că nu e adevărat, dar nimeni nu vă crede. Cel mai bun 
lucru ar fi să ne spuneţi exact ce aveţi de gând în privința germanilor 
sudeti. Dacă este un lucru rezonabil voi cere Cehoslovaciei să îl 

10 accepte, iar dacă ei vor accepta va trebui să ne garantati că pe viitor 
îi veţi lăsa în pace.” 


Principala preocupare a politicii lui Chamberlain era să obţină din partea 
guvemului cehoslovac nişte concesii care să dea satisfacție germanilor sudeti 
înainte ca Hitler să apeleze la forță pentru a impune rezolvarea problemei. 
Această orientare politică s-a bucurat de tot sprijinul lordului Halifax, al 
cabinetului $i al Foreign Office-ul, pentru că era politică britanică în adevăratul 
sens al cuvântului. 


C) Accentuarea stării de tensiune 


Fisura politicii lui Chamberlain era faptul că guvernul cehoslovac nu era dispus 
să facă concesii. În mai, după ce s-a dovedit că zvonurile privind înaintarea 
trupelor germane sunt false, cehii au mobilizat o parte din rezervişti şi s-au 
pregătit pentru război. Atât Marea Britanie cât şi Franța temându-se de un atac 
german împotriva Cehoslovaciei, l-au avertizat pe Hitler să nu facă acest lucru. 
Hitler s-a simţit jignit de mobilizarea din Cehoslovacia şi de faptul că puterile 
occidentale păreau să fi obținut o victorie diplomatică pentru că el renuntase 
la invazie — invazie pe care de fapt nici nu o plănuise încă. Această criză din 
luna mai pare să fi fost momentul critic care l-a determinat să recurgă în cazul 
Cehoslovaciei la confruntarea armată. El le-a spus ofiţerilor săi din Statul Major: 


Problema Cehoslovaciei 109 


“Sunt ferm hotărât ca în viitorul apropiat să zdrobesc Cehoslovacia printr-o 
acțiune armată”. 

În timpul verii tensiunea a crescut. Presa germană a declanşat o adevărată 
campanie împotriva Cehoslovaciei. Guvernul cehoslovac a rămas pe poziţie. 
Franța trecea printr-o puternică criză: francul se devalorizase, iar situaţia politică 
era foarte instabilă. Daladier şi Bonnet erau foarte mulţumiţi că Marea Britanie 
preluase iniţiativa în efortul de a salva pacea în Europa. Orice s-ar fi întâmplat, 
acest lucru prezenta avantajul că Marea Britanie se va implica în Europa de 
Est. Aceasta ar fi fost poate şi modalitatea prin care Franţa putea evita să se 
achite de obligaţiile prevăzute în tratatul de alianță cu Cehoslovacia. 

Chamberlain a fost criticat pentru că nu a luat în calcul posibilitatea unor 
convorbiri cu URSS. Rusia, ca şi Franţa, avea un tratat de alianță cu 
Cehoslovacia şi putea fi pregătită să susţină puterile occidentale împotriva lui 
Hitler. Cu toate acestea, Chamberlain nu avea încredere în Stalin, pe care îl 
suspecta că speră ca Marea Britanie şi Franţa să intre în război cu Germania, 
ceea ce ar fi în folosul intereselor sovieticilor. În plus, Rusia era în plin proces 
de epurări şi de aceea Stalin nu putea sau nu voia să facă mare lucru. Experții 
militari îi dăduseră asigurări lui Chamberlain că armatei sovietice îi lipseşte 
capacitatea de a participa la un război ofensiv. 

În iunie Marea Britanie a propus să fie trimis un mediator neutru în 
Cehoslovacia pentru a încerca să rezolve criza. Guvernul cehoslovac a acceptat 
în cele din urmă ideea şi în august o misiune condusă de Lord Runciman, un 
politician liberal veteran cu foarte puţină experiență diplomatică, s-a deplasat 
în Cehoslovacia pentru a discuta cu părțile implicate. Din păcate, nici germanii 
sudeti, nici cehii nu erau dispuşi să accepte un compromis, iar misiunea condusă 
de Runciman, care a rămas în Cehoslovacia până la jumătatea lunii septembrie, 
nu a realizat mai nimic. 

În septembrie Chamberlain era totmai îngrijorat. Serviciile secrete britanice 
îi raportaseră că Germania plănuiește un război împotriva Cehoslovaciei la 
începutul toamnei. În Marea Britanie se aflase dintr-o dată că este pe cale să 
izbucnească o criză. Tara era împărțită. Unii politicieni erau de părere cá Marea 
Britanie ar trebui să sară în ajutorul Cehoslovaciei, dar cei mai mulți, asemeni 
lui Chamberlain, susțineau ideea autodeterminării regiunii sudete şi considerau 
că războiul trebuie evitat cu orice pret. Primul ministru ştia cá mai toate 
dominioanele refuză ideea de a lupta pentru Cehoslovacia şi realiza pericolul 
pecare îl presupune intrarea în război cu o ţară divizată şi cu un imperiu divizat. 
În septembrie el scria: 


1 Cunningrepetăa nu ştiu câta oară că nu trebuie să ameninti niciodată 
dacă nu eşti în stare să duci la bun sfârşit aceste ameninţări, cu toate 

acestea, dacă va fi să luptăm, sper cá vom arăta de ce suntem în 
stare, deşi specialiştii noştri militari nu vor fi categoric încântați... să 

5 declangeze ei ostilitățile decât dacă vor fi obligati s-o facă. 
[Cunning a fost un ministru de externe britanic, capabil şi apreciat, 
de la începutul sec. al XIX-lea] 


Hitler a continuat să facă presiuni. Aceasta era, se pare, singura modalitate 
de a obţine regiunea sudetă, pentru că era de neconceput că Cehoslovacia va 
renunţa la o porțiune atât de mare din teritoriul ei fără presiuni din partea 
Germaniei. La adunarea de la Nuremberg din septembrie, Hitler a criticat 
guvernul cehoslovac, a cerut autodeterminare pentru germanii sudeti şi i-a 
asigurat pe aceştia că nu vor fi lăsaţi fără apărare şi nici nu vor fi abandonaţi. 
Discursul lui Hitler a stámit spiritele în regiunea sudetá, iar guvernul cehoslovac 
a introdus rapid legea marțială. Mai multi germani au fost ucişi şi câteva mii 
au fugit în Germania povestind despre represiunea sângeroasă. Războiul între 
Germania şi Cehoslovacia devenise iminent. 


6. Conferinţa de la Miinchen 


a) Planul Z 


Chamberlain era hotărât acum să pună în aplicare aşa-numitul plan Z. El se va 
deplasa pe calea aerului în Germania pentru a-l întâlni personal pe Hitler şi 
pentru a-l întreba care sunt pretențiile lui reale. Această propunere, după părerea 
lui Chamberlain, era “atât de originală şi îndrăzneață încât îl va face praf pe 
Halifax”. În anii '30 prim miniştrii britanici stăteau în țară şi nu zburau în nici 
un caz în străinătate. Unii istorici apreciază că planul lui Chamberlain a fost 
cam imprudent: el obliga Marea Britanie să impună guvernului cehoslovac 
negocierea unui tratat. Planul Z a fost, totuşi, aprobat “în unanimitate şi cu 
entuziasm” de cabinet, chiar şi parlamentarii laburişti l-au socotit opera unui 
adevărat maestru. 

Chamberlain i-a scris o scurtă notă lui Hitler, cerându-i să se întâlnească. 
Hitler a acceptat. A fost poate flatat de propunerea lui Chamberlain; asemeni 
lui Chamberlain era si el neliniștit de cursul evenimentelor. Nimeni nu putea fi 
sigur de evoluţia evenimentelor în cazul izbucnirii unui război. 

La 15 septembrie Chamberlain s-a urcat pentru întâia oară la bordul unui 
avion şi a zburat la Berchtesgaden să-l întâlnească pe Hitler. Cei doi conducători 
au discutat timp de trei ore şi au ajuns la o înțelegere prealabilă. Chamberlain 
a acceptat principala revendicare a lui Hitler potrivit căreia toate regiunile din 
Cehoslovacia în care germanii reprezintă mai mult de 50 la sută din populaţie 

Criza Cehoslovaciei, 1938 


"Onestul om de afacere" de la Londra îndeamnă Cehoslovacia să nu se lase 
împuşcată de bruta de neamf cu mitralieră, sfátuind-o în schimb să îşi váre 
capul în laful pe care scrie "capitulare" 


Izvestiya, Moscova, 16 septembrie 1938 

vor reveni Germaniei. Hitler a acceptat, in schimb, să nu atace Cehoslovacia 
până când Chamberlain nu va avea unele consultări. 

Chamberlain a revenit la Londra pentru a obține acordul cabinetului, al 
francezilor şi în cele din urmă al guvernului cehoslovac pentru satisfacerea 
pretențiilor lui Hitler, demonstrându-le că acest lucru va determina menţinerea 
păcii. Cabinetul şi francezii au fost convinşi destul de uşor. Reprezentanţii 
guverului cehoslovac au fost ingroziti de această perspectivă. Ei erau însă 
conştienţi că, fără sprijinul Franţei şi al Marii Britanii, nu au altă soluţie decât 
să accepte cedarea regiunii sudete. Chamberlain a acceptat cel puțin să ofere 
garanţii noului stat (micşorat) cehoslovac pentru eventualitatea unor amenințări 
viitoare din partea Germaniei. 


b) Godesberg 


La 22 septembrie Chamberlain a zburat din nou spre Germania pentru a-l întâlni 
pe Hitler la Bad Godesberg pe Rin, ştiind că “Trebuia doar să discut cu el în 
linişte propunerile pe care le adusesem cu mine”. Spre consternarea lui 
Chamberlain, Hitler a spus că propunerile precedente sunt insuficiente. El a 
mai spus că trebuie onorate şi pretenţiile Poloniei şi Ungariei privind teritoriul 
Cehoslovaciei şi, în plus, a cerut dreptul de a ocupa prin forță regiunea sudetă 
până la 1 octombrie. Este greu de spus de ce Hitler a formulat pretenţii noi. Sá 
fi vrut să umilească în acest fel puterile occidentale — şi de ce să fi dorit acest 
lucru? Sau să se fi gândit că dacă Polonia şi Ungaria îşi formulează şi ele acum 
pretenţiile, Cehoslovacia va fi abandonată şi astfel Germania va avea şi mai 
mult de câştigat? Juca, în mod categoric, o carte mare — dacă nu cumva voia 
război cu tot dinadinsul. 

Pus în fata noului ultimatum al Germaniei, Chamberlain a revenit la Londra. 
El era încă dispus să accepte pretenţiile lui Hitler, dar îşi dădea seama că acestea 
vor întâmpina o puternică opoziţie. Ceea ce s-a şi confirmat curând. Mulţi 
dintre membrii cabinetului, furioşi din pricina manevrelor neruşinate ale lui 
Hitler, au respins propunerile de la Godesberg. Daladier şi-a exprimat şi el 
reținerea spunând că nu crede că este înțelept să i se satisfacă lui Hitler toate 
revendicările şi că Franţa îşi va respecta obligaţiile față de Cehoslovacia. 

Fapt deloc surprinzător, Cehoslovacia a declarat că noile propuneri sunt total- 
mente inacceptabile. Era dintr-o dată limpede că războiul nu mai poate fi evitat. 
Marea Britanie şi Franţa au decretat mobilizare generală. În parcurile londoneze 
au fost săpate tranşee pentru eventualitatea unor raiduri aeriene. Au fost aduse la 
Londra mitraliere antiaeriene şi s-au distribuit 38 milioane de măşti de gaze. 

Într-o ultimă încercare de a salva pacea, Chamberlain l-a trimis pe Horace 
Wilson, trimisul său special, să discute cu Hitler. La 27 septembrie ambasadorul 

Chamberlain, “Mein Kampf”. Caricatură de David Low 


britanic în Italia i-a cerut lui Mussolini să îşi folosească influenţa şi să-l convingă 
pe Hitler să se rázgándeascá. Mussolini a acceptat — dar timp de câteva ore nu 
s-a ştiut dacă cererea lui va avea vreun efect asupra lui Hitler. În aceeaşi seară 
Chamberlain s-a adresat la radio poporul britanic spunând: 


1 Cât de cumplit, fantastic, incredibil este totul, să fim obligați să 
săpăm tranşee, să probăm măşti de gaze aici din pricina unor 
neînţelegeri dintr-o ţară îndepărtată între oameni despre care nu ştim 
nimic... Nu aş ezita să fac o a treia vizită în Germania, dacă acest 

5 lucru ar fi de vreun folos... 


c) München 


A doua zi, Chamberlain a avut ocazia sá facá acest lucru. In timp ce vorbea in 
Camera Comunelor, care il rechemase din vacanţă din cauza situaţiei de criză, 

au venit vesti potrivit cárora Hitler ar fi acceptat sugestia lui Mussolini privind 
o conferință a celor patru puteri ce urma să aibă loc la München pentru a se 
ajunge la o înţelegere în privinţa regiunii sudete. Parlamentarii au izbucnit în 
aplauze. Toată lumea îl felicita pe Chamberlain, toti voiau să-i strângă mâna. 
Attlee, liderul laburist şi Sinclair, liderul liberalilor, au binecuvântat misiunea 
lui Chamberlain. Perspectiva unui război imediat părea să fi fost evitată şi 
Hitler să fi dat înapoi. Numai Gallagher, unicul parlamentar comunist, a criticat 
participarea lui Chamberlain la Conferinţa de la Miinchen. 

La 29 septembrie Chamberlain, Daladier, Hitler şi Mussolini s-au întâlnit 
la Miinchen pentru a discuta soarta Cehoslovaciei. Beneş, conducătorul 
Cehoslovaciei, nu fusese invitat la conferință. Si nici Stalin. Cele 12 ore cât au 
durat convorbirile au fost lipsite de coerență şi de o anume coordonare, dar în 
cele din urmă, în dimineaţa zilei de 30 septembrie s-a ajuns la o înţelegere. 

Acordul de la Miinchen era foarte asemănător cu propunerile lui Hitler de 
la Godesberg, deşi Germania atenuase într-o oarecare măsură pretenţiile sale 
externe. Germanilor sudeti li s-a acordat autodeterminarea, regiunea revenind 
însă Germaniei. Ocuparea zonei de către nemți urma să se desfăşoare în cinci 
etape, pe parcursul a zece ani. Granițele exacte ale noului stat cehoslovac urmau 
să fie stabilite de o conferință a celor patru puteri. Beneş nu avea altă soluție 
decât să accepte prevederile acordului de la Miinchen sau să lupte singur. În 
cele din urmă a acceptat. 

Înainte de a reveni la Londra, Chamberlain l-a întâlnit pe Hitler personal şi 
l-a convins să semneze o declarație comună: 


1 Considerăm că atât acordul semnat aseară cât şi Acordul maritim 
anglo-german demonstrează dorința acestor două popoare de a nu 
intra niciodată în război unul împotriva celuilalt. Suntem convinşi 
că metoda consultărilor va fi metoda adoptată pentru a rezolva orice 

5 problemă care implică cele două ţări şi suntem hotărâți să ne 
continuăm eforturile pentru a înlătura orice posibilă sursă de 
discordie, contribuind astfel la asigurarea păcii în Europa. 


7. München: succes sau eşec? 


Acordul .de la München şi rolul lui Chamberlain în rezolvarea crizei 
cehoslovace, au constituit subiectul unor vii discuţii de atunci şi până în zilele 
noastre. De obicei, Conferinţa de la Miinchen este considerată un cumplit eşec 
pentru Marea Britanie. Mulţi istorici sunt de părere că Chamberlain a fost 
manipulat de Hitler aproape tot timpul. Marea Britanie a fost umilită şi forțată 

să sacrifice un prieten pentru a evita războiul. Cehoslovaciei i s-a mutilat 
teritoriul în asemenea măsură încât a devenit apoi o pradă foarte uşoară. Multi 
istorici sunt de părere că Marea Britanie ar fi trebuit să acţioneze onorabil şi să 
intre în război împotriva Germaniei încă din 1938 şi nu doar în 1939. 

Chamberlain a socotit, totuşi, Conferinţa de la München mai degrabă o 
victorie decât un eşec. Hitler a dat înapoi şi nu a declanşat războiul. Chamberlain 
credea că Hitler a “pierdut acest tren”. După părerea primului ministru, 
superioritatea militară a Germaniei față de cea a puterilor occidentale nu 
cunoscuse niciodată asemenea proporţii. E] ar fi putut sustine că cele mai multe 
dintre acţiunile sale au fost motivate de această slabă dotare militară. El a 
evitat războiul, pretenţiile legitime ale Germaniei au fost rezolvate, iar 
Cehoslovacia a rămas un stat suveran. 

În 1938 multi politicieni din Marea Britanie şi Franţa socoteau si ei Acordul 
de la Miinchen mai degrabă un succes decât o înfrângere. La întoarcerea de la 
Conferință atât Chamberlain cât şi Daladier au fost trataţi ca nişte eroi. 
Chamberlain la întoarcerea la Londra a fostîntâmpinat şi aclamat de un numeros 
public la aeroport. El a fluturat bucata de hârtie pe care o semnase împreună 
cu Hitler şi a spus mulțimii “Pacea este asigurată pentru generaţia noastră”. 
Mai târziu, de la balconul din Downing Street 10, el a declarat mulţimii 
care-l aclama “Este pentru a doua oară în istoria noastră că pacea şi onoarea 
s-au întors la braţ din Germania în Downing Street. Cred că generaţia noastră 
se va bucura de pace”. Preşedintele Roosevelt i-a trimis lui Chamberlain o 
telegramă cu doar câteva cuvinte: “Bravo tie". Neville Henderson, 
ambasadorul britanic la Berlin, a scris o felicitare asemănătoare — dar 
pătrunzătoare — “Milioane de mame iti vor binecuvânta numele astá-seará 
pentru că le-ai salvat fiii de ororile războiului. Oceane de cerneală vor curge 
pentru a-ţi critica însă acțiunea”. 

Posibilele consecinţe ale unui război împotriva Cehoslovaciei în 1938 i-au 
intrigat pe mulţi istorici, de la Conferinţa de la Miinchen încoace. Mulţi au 
acceptat punctul de vedere al lui Churchill potrivit căruia pentru Marea Britanie 
ar fi fost mai bine să intre în război împotriva Germaniei în 1938 şi nu în 1939. 
Germania nu era în mod sigur atât de puternică în 1938 cum îşi imaginau 
Chamberlain şi experții militari britanici. Ea ducea lipsă de tancuri, combustibil, 
muniţie, ofițeri instruiți şi provizii. Majoritatea diplomaților şi generalilor 
germani erau ingroziti de perspectiva războiului. Luftwaffe nu era pregătită 
sau capabilă să se lanseze într-un atac serios împotriva Marii Britanii. Armata 
franceză era încă cea mai bună din Europa, iar forțele armate ale Cehoslovaciei 
nu erau deloc de neglijat. Cehii aveau o puternică linie de apărare de-a lungul 
frontierei cu Germania, iar Rusia putea să se alăture şi ea Cehoslovaciei în 
acest război. 

Este foarte greu însă de apreciat dacă Marea Britanie şi Franţa ar fi avut 
succes în 1938. În 1938 Marea Britanie era practic lipsită de apărare împotriva 
atacurilor aeriene. Avea doar câteva avioane de război şi nu avea pus la punct 
sistemul de apărare radar. Niciuna dintre țări nu era pregătită pentru război. 
Forţele armate ale cehilor erau modeste şi divizate; majoritatea germanilor 
sudeti şi a slovacilor preferau să lupte împotriva cehilor decât de partea lor. 
Limile de apărare ale granițelor Cehoslovaciei erau în regiunea sudetă şi erau 
departe de a fi perfecte. Germanii plănuiseră să ocupe Cehoslovacia în m: ` 
puţin de zece zile. Armata Franţei, desfăşurată pe linia Maginot, n-ar fi putut 
ajuta prea mult. Este destul de greu de crezut că Rusia ar fi venit în ajutorul 
Cehoslovaciei. Nici Polonia, nici România nu erau pregătite să accepte trupe 
ruseşti pe teritoriul lor, deci ar fi fost destul de dificil ca Rusia să trimită ajutoare 
direct. Marea Britanie ar fi fost lipsită şi ea de ajutorul multora dintre dominioanele 
sale. iar opinia publică britanică era foarte împărțită în privința hotărârii de a lupta. 
Putem spune, de aceea, că Acordul de la München (desi nu aceasta a fost intenția 
lui Chamberlain) a adus un timp preţios în favoarea Marii Britanii. 

Lucru foarte interesant, Hitler nu a considerat Acordul de la Miinchen un 
mare triumf. Deşi a câştigat regiunea sudetă fără a da în schimb decât o 
promisiune de bună purtare pe viitor, el a fost văduvit de un triumf militar. El 
era sigur că ar fi putut înfrânge Cehoslovacia repede şi a regretat că a acceptat 
să semneze Acordul de la Miinchen. 


8. Consecințele Acordului de la München 


Chamberlain nu era convins că Acordul de la Miinchen garantează în mod mai 
sigur pacea. Începuse să se îndoiască de Hitler şi se temea că acesta nu va fi 
mulțumit de recentele lui victorii. 

În particular, el regreta că a folosittermeni ca “pace şi onoare”, “pace pentru 
generația noastră” în euforia de după întoarcerea sa din Germania. Continua 
totuşi să creadă că el, şi poate numai el, va putea soluţiona problemele dificile 
pe care, fără îndoială, le rezervă viitorul. Acordul de la Miinchen i-a dat măcar 
timp de gândire. El va continua să spere şi să lupte pentru pace. Înlăturând din 
cale problema Cehoslovaciei, putea fi posibil un oarecare progres “pe calea 
unei judecăţi sănătoase.” 

Unii parlamentari au criticat acordul de la München. Winston Churchill spunea 
despre ir.treaga orientare a politicii britanice că este un “dezastru total şi ireparabil". 
Liderii lzburisti l-au acuzat pe Chamberlain că nu a fost în stare să obțină condiții 
mai favorabile, dar nici unul nu a spus ce înțelege prin aceste condiţii mai favorabile. 

Multi conservatori erau neliniştiți că smecheriile lui Hitler au prins. Când a 
fost, însă, la o adică, numai Duff Cooper, ministrul marinei, a demisionat, şi 

“Un mare mediator”. Caricatură din Punch, 1938 


John Bull: “Am cunoscut multi prim miniştri în viaţa mea, domnule, dar niciodată 
unul care să lupte atât de mult pentru securitate când are de înfruntat atâtea obstacole” 

cel puţin 30 de conservatori s-au abținut în loc să susțină moţiunea prin care 
Camera Comunelor a aprobat orientarea politică de evitare a războiului şi 
consolidare a păcii. 

O mare parte a presei a criticat Acordul de la München: The Daily Worker, 
Reynolds News, the Manchester Guardian, Daily Herald. Chiar şi ziarul 
conservatorilor Daily Telegraph şi-a exprimat unele rezerve. Majoritatea ziarelor 
locale şi nationale, însă, au susţinut atitudinea şi acțiunea lui Chamberlain. 

Este greu de apreciat care a fost atitudinea opiniei publice din Marea Britanie 
față de Acordul de la München. Chamberlain nu a fost afectat de rezultatele 
dezastruoase ale alegerilor parțiale din septembrie 1938. Multă lume răsuflase 
uşurată pentru că războiul fusese evitat şi toti îi acordau credit lui Chamberlain 
pentru menţinerea păcii. Cu toate acestea, majoritatea britanicilor îşi pierduseră 
încrederea în Hitler şi se temeau pentru viitor. 

Sondajele în rândul opiniei publice, aflate încă la începuturile lor, indicau, 
se pare, o reorientare anti-germană după octombrie 1938. Iată unele rezultate 
ale acestor sondaje din 1938-1939: 


Hitler sustine că nu are “Alte pretenţii teritoriale în Europa". Îl credeţi? 
(oct. 1938) 

Da 7% 

Nu 93% 


În actuala situaţie sunteţi de acord cu creşterea bugetului destinat 
înarmării? (oct. 1938) 

Da 72% 

Nu 18% 

Nu ştiu 10% 


Care dintre aceste declaraţii vi se pare mai apropiată de părerea 

dumneavoastră despre politica de conciliere a lui Chamberlain (febr. 1939) 

l. Aceasta este o politică ce va conduce în cele din urmă la o pace durabilă 
în Europa — 28% 

2. Ne vaţine departe de război până vom avea timp sáne reinarmám — 46% 

3. Ne apropie tot mai mult de război stârnind pofta dictatorilor — 24% 


În toamna anului 1938 principala preocupare a lui Chamberlain nu era 
opoziţia pe care o întâmpina în ţară, ci dacă Hitler are de gând sau nu să respecte 
prevederile şi spiritul Acordului de la München. El a continuat să acţioneze 
pentru îmbunătățirea relaţiilor cu Germania. Marea Britanie accepta încă ideea 
cedării unor colonii în favoarea Germaniei şi erau în curs de desfăşurare tratative 
anglo-germane pentru încheierea unor acorduri în domeniul industriei, finanțelor 


Consecințele Acordului dela München 119 


şi comerțului. Guvernul britanic a primit favorabil şi a încurajat o îmbunătățire a 
relaţiilor dintre Franţa şi Germania. În decembrie 1938 Ribbentrop, ministrul german 
de externe, a vizitat Parisul şi a semnat un acord franco-german, reprezentând 
dorința ambelor țări pentru înțelegere şi respectarea granițelor. 

Chamberlain s-a străduit din răsputeri să îmbunătățească relaţiile cu Italia. 
În noiembrie 1938 el a propus intrarea în vigoare a acordului anglo-italian din 
aprilie 1938. Deşi criticii săi s-au întrebat în ce măsură au fost îndeplinite 
condiţiile puse de Marea Britanie, acțiunea lui a fost deplin aprobată de Camera 
Comunelor. În ianuarie 1939 Chamberlain şi Lord Halifax au vizitat Italia şi 
s-au întâlnit cu Mussolini. Mussolini i-a primit cu tot fastul, dar nu a fost 
impresionat de vizita lor. “Aceştia sunt fiii osteniti ai unui lung şir de bogătaşi 
Şi ei îşi vor pierde imperiul” a spus el. Chamberlain a fost încântat de primirea 
pe care i-au făcut-o italienii şi s-a gândit că aceasta ar fi o ocazie favorabilă 
să-l despartă pe Mussolini de Hitler. 

În public Chamberlain si membrii guvernului său au continuat să vorbească 
plini de încredere despre intenţiile pacifiste ale lui Hitler şi Mussolini. 
Intentionau să evite in acest fel orice accentuare a tensiunii deja existente. 
Acţiunile lui Hitler, însă, nu prea mai dădeau câştig de cauză optimismului. 
Liderul german a refuzat să arate şi cel mai mic semn de bunăvoință Marii 
Britanii. Ba mai mult a ţinut o serie de discursuri anti-britanice, iar presa 
germană a continuat să îşi îndrepte atacurile veninoase împotriva vecinului ei 
de dincolo de Marea Nordului. Evenimentele din Germania din noaptea de 
9-10 noiembrie 1938 au înrăutățit şi mai mult relațiile anglo-germane. După 
uciderea la Paris a unui diplomat german de către un evreu, toate magazinele 
evreieşti din Germania au fost jefuite, iar sinagogile incendiate. “Noaptea de 
Cristal" — cum a fost denumit apoi pogromul nazist anti-evreiesc — i-a îngrozit 
pe britanici şi a înlăturat orice urmă de bunăvoință pe care ar mai fi avut-o 
Marea Britanie față de Germania. 


Să luăm notițe despre “Chamberlain şi politica de conciliere 1937-1938" 


Când luaţi notițe despre acest capitol (şi următorul) trebuie să aveţi în vedere trei 
lucruri: i) Care au fost obiectivele lui Chamberlain în domeniul politicii externe? 
ii) Să fi fost aceste intenţii obiective? (ce alte alternative ar fi avut?) iii) De cât 
de mult succes s-a bucurat Chamberlain în atingerea acestor obiective? 
Trebuie să aveţi foarte multă experiență pentru a putea să vă organizați 
cum trebuie notițele respectând aceste titluri. Ar fi poate mai bine să respectaţi 
structura capitolului şi să ráspundeti astfel celor trei întrebări de mai sus. Trebuie 
să retineti cá epuizând acest capitol nu ati epuizat informaţiile despre Neville 

Chamberlain. Nu trebuie să vá grăbiţi să trageţi concluziile până nu citiți şi 
capitolul 6. 


Întrebări bazate pe “Chamberlain şi politica de conciliere 1937-1938” 


1 Criza din Cehoslovacia 1938 

Citiţi punctele de vedere ale lui Chamberlain şi ale şefilor Statului Major privind 

situația din Cehoslovacia redate la pag, 107 şi 108. Răspundeţi la următoarele întrebări: 

a) În ce măsură sunt compatibile punctele de vedere ale lui Chamberlain şi 
ale şefilor Statului Major? 

b) Care erau principalele argumente ale şefilor Statului Major împotriva ideii 
de a intra în'război alături de Cehoslovacia în 1938? 

c) Explicati referirea la convorbirile Halifax-Henderson. 

d) Ce acţiune a lui Hitler a “alungat” încrederea? 

e) Explicati principalele puncte ale politicii pe care o sustine Chamberlain în 
citatul de la pag. 108 


2 Conferința de la München 

Priviţi cele trei caricaturi şi citiți citatul din declaraţia radio a lui Chamberlain 

adresată poporului englez redată la pag. 113 precum şi declarația comună 

semnată cu Hitler de la pag. 114. Răspundeţi la următoarele întrebări: 

a) În ce măsură caricatura rusească este o reprezentare corectă a situaţiei din 
Cehoslovacia în 1938? 

b) Comentati părerea lui Chamberlain potrivit căreia aceasta era “un conflict 
dintr-o ţară îndepărtată între oameni despre care nu ştim nimic”. 

c) Ce anume din caricatura de la pag. 117 evidenţiază o anumită idee pe care 
Chamberlain a rostit-o în discursul său radiodifuzat? 

d) Remarcati cele două maniere diferite de a-l reprezenta pe Chamberlain din 
caricaturile de la pag. 113 ş 117. 

e) De ce Chamberlain a acordat atât de mare importanță declarației comune, 

„ credeţi că avea dreptate să procedeze astfel? 

3 Atitudinea britanicilor față de Hitler 

Examinati rezultatele sondajelor din Marea Britanie redate la pag. 118. 

Răspundeţi la următoarele întrebări: 

a) De ce informaţii are neapărată nevoie un istoric înainte de a considera 
rezultatele acestor sondaje nişte date folositoare? 

b) Presupunând că sondajele reflectă în mod corect opinia britanicilor, care 
credeţi că sunt motivele pentru care rezultatele acestor sondaje din octombrie 
1938 par să indice existenţa unui sentiment anti-german în Marea Britanie? 

c) În ce măsură reflectă sondajele din februarie 1939 sprijinul faţă de politica 
de conciliere promovată de Chamberlain? 

d) Cealtedovezi, în afară de rezultatele sondajelor, ne-ar putea furniza unele informații 
despre orientarea majorității populaţiei din Marea Britanie în 1938-1939? 

CAPITOLUL 6 
Apropierea Rázboiului, 1939 


1. O pace plină de neliniste, ianuarie-martie 1939 


La începutul anului 1939 Chamberlain a primit o serie de rapoarte nelinistitoare 
(si incorecte) de la serviciile secrete britanice care preziceau actiuni germane 
împotriva Poloniei, Cehoslovaciei, Ucrainei şi chiar a Olandei sau Elveţiei. În 
februarie, cabinetul a fost de acord că un atac german împotriva Olandei sau 
Elveţiei ar conduce la o declarație de război din partea Marii Britanii. Lord 
Halifax, care începuse să se afirme ca o adevărată forță politică, era de părere 
că ambițiilor Germaniei trebuie să li se fixeze nişte limite clare şi bine definite. 
Punctele lui de vedere nu se deosebeau prea mult de cele ale lui Chamberlain. 
Nici unul dintre ei nu era de acord să i se dea lui Hitler mână liberă. 

În aceste împrejurări, Marea Britanie s-a apropiat şi mai mult de Franţa. 
Ambele ţări se angajaserá pe calea democraţiei şi se temeau în egală măsură 
pentru securitatea lor. Relaţiile franco-britanice au fost totuşi marcate de multi 
ani de neîncredere reciprocă. Politicienii francezi credeau că Marea Britanie 
i-ar putea părăsi la nevoie şi considerau că britanicii nu sunt pregătiţi să repete 
imensul “sacrificiu de sânge” din primul război mondial. 

Politicienii britanici, la rândul lor, erau suspicioşi în privinţa francezilor. 
Chamberlain era de părere că Franţa “nu poate păstra un secret mai mult de 
jumătate de oră — şi nici un guvem mai mult de nouă luni". La sfârşitul lui 
noiembrie 1938 şefii Marelui Stat Major britanic s-au opus desfăşurării unor 
tratative prea amănunțite cu Franţa de teamă de a nu fi obligati apoi să execute 
un plan de război al francezilor pe care nu îl puteau controla în nici un fel. În 
plus multă lume se temea la Londra că Franţa ar putea pierde în timp dorința 
de a rezista Germaniei. Unii politicieni francezi păreau dispuşi să accepte 
preponderența Germaniei în estul Europei. Cei mai mulţi, însă, erau de altă 
părere. În 1938 mai toti francezii susțineau pacifismul; in 1939, însă, opinia 
publică şi-a schimbat orientarea în favoarea rezistenţei împotriva expansiunii 
naziste. Multi francezi se temeau că dacă Germania va pune stăpânire pe tot 
mai mult teritoriu în estul Europei, ea ar putea deveni în cele din urmă, mult 
prea puternică în vestul Europei. 

Guvernul francez era nerăbdător să obțină garanţii mai ferme ale sprijinului 
Marii Britanii. El dorea, de fapt, ca Marea Britanie să se angajeze să trimită o 
armată serioasă pentru a apăra Franţa. În februarie Chamberlain a acceptat ca 
în eventualitatea unui război Marea Britanie să ajute Franţa să îşi apere teritoriul. 
E] a fost de acord cu desfăşurarea unor convorbiri detaliate la nivel înalt cu 

francezii. Marea Britanie s-a angajat de asemenea să formeze o armată din 30 
de divizii. Acest lucru reprezenta o schimbare radicală a politicii de apărare 
britanice. Marea Britanie s-a obligat, de asemenea, să trimită o armată să lupte 
pe Continent, lucru pe care l-a refuzat timp de 20 de ani. 

Chamberlain, spre deosebire de multi dintre politicienii de stânga care l-au 
criticat adeseori, a susţinut reînarmarea Marii Britanii. După Conferinţa de la 
Miinchen el era mai hotărât decât oricând că ritmul reînarmării nu trebuie 
încetinit. Cea mai bună politică, spunea el, este “să speri în mai bine, dar să te 
pregăteşti pentru ce e mai rău”. Din punctul său de vedere, principalul scop al 
reînarmării era ca Hitler să fie împiedicat să-şi pună în practică pretenţiile 
teritoriale. Îmbunătăţirea flotei aeriene în anii 1938-1939 a fost rezultatul 
aplicării planurilor concepute în 1935. Reînarmarea Marii Britanii stopată multă 
vreme a atins apogeul în anii 1939-1940. Cheltuielile Marii Britanii destinate 
reînarmării au crescut însă considerabil după octombrie 1938. Producția de 
avioane a crescut de la 240 pe lună în 1938 la 660 pe lună în septembrie 1939. 
La sfârşitul anului 1939 producţia de avioane a Marii Britanii avea şanse — 
ceea ce s-a şi întâmplat — să depăşească producţia de avioane a Germaniei. 
Acest lucru s-a datorat în parte faptului că s-a suplimentat producţia de avioane 
rapide de luptă (Hurricanes şi Spitfires) care costau numai un sfert din prețul 
bombardierelor grele. Apărarea Marii Britanii prin sistem radar s-a îmbunătățit 
considerabil. În septembrie 1938 numai estuarul Tamisei avea radar. În 
septembrie 1939, exista deja un lanţ radar de la Orkneys până la Isle of Wight. 
Se ivise dintr-o dată posibilitatea reală ca un bombardier să nu poată trece 
întotdeauna nevăzut. Cu toate acestea, în noiembrie 1938 Sir John Anderson a fost 
chemat în fata cabinetului şi însărcinat să se ocupe de luarea tuturor măsurilor de 
precauţie necesare în cazul raidurilor aeriene. S-au întocmit planuri pentru 
evacuarea în caz de război a copiilor din oraşele mari. Au fost distribuite tuturor 
măşti de gaze. S-au săpat adăposturi antiaeriene şi au fost recrutate şi antrenate 
corespunzător persoane care să răspundă de situaţiile create de raidurile aeriene. 

Din 1936 până în 1938 serviciile secrete britanice au exagerat mult 
amploarea forțelor de care dispunea Germania. După Conferinţa de la Miinchen, 
însă, datele au început să se apropie tot mai mult de cele reale. Germania, ca şi 
Italia, părea să se confrunte cu o tot mai puternică criză economică şi nu şi-ar 
fi putut, de aceea, permite să rişte de una singură, un război de proporţii. Într-un 
război de hărțuire de lungă durată, puterea economică a Franței şi Marii Britanii, 
precum şi amploarea blocadei navale, le-ar fi asigurat acestora o posibilă 
victorie. De aceea, în 1939, Chamberlain era mult mai încrezător în capacitatea 
de luptă a Marii Britanii şi în special în capacitatea ei de a rezista atacurilor 
aeriene. Prin urmare, el era acum mult mai bine pregătit să adopte o orientare 
politică mai fermă decât in 1938. El continua însă să spere şi să vorbească 

despre pace. La începutul lui martie 1939, el prezicea cá in Europa “se va 
instala o perioadă de linişte”. 


2. Sfârşitul Cehoslovaciei 


Fără punctele ei de apărare din regiunea sudetă, Cehoslovacia era victima sigură 
a Germaniei. Ea se confrunta şi cu numeroase probleme interne. Mulţi slovaci 
nu agreau ideea unui stat dominat de cehi. După Conferinţa de la Miinchen, 
Hitler i-a încurajat în mod deliberat pe slovaci să solicite independența față de 

Cehoslovacia. Pentru a inráutáti şi mai mult lucrurile, Polonia şi Ungaria au 
continuat să emită pretenţii asupra teritoriului Cehoslovaciei. La începutul lui 
martie situaţia internă şi externă se inráutátise atât de mult încât preşedintele 
Hacha, care îl înlocuise pe preşedintele Benes, a decretatlegea marţială. Această 
încercare disperată de a menţine integritatea teritorială a Cehoslovaciei a 
contribuit la grábirea prăbuşirii ei. Hitler i-a instruit pe liderii nationalisti slovaci 
să ceară protecţia Germaniei şi să îşi declare independența față de Cehoslovacia. 
În acelaşi timp Ungaria a adresat un ultimatum cerând Rutenia. 

Pus în faţa unei divizări a ţării, preşedintele Hacha a cerut o întâlnire cu 
Hitler, sperând că liderul german va putea face ceva pentru a ajuta Cehoslovacia. 
Hitler l-a primit pe Hacha în zorii zilei de 15 martie. El i-a spus că armata 
germană intenţionează să intre peste câteva ore în ţară şi că poate alege între 
război sau o ocupaţie paşnică. Hacha a fost şocat de amenințările lui Hitler şi 
a suferit, se pare, un preinfarct. Şi-a revenit şi a semnat o hârtie prin care 
încredința soarta poporului ceh lui Hitler. La 15 martie, trupele germane au 
intrat în Cehoslovacia sub pretextul că aceasta se află în pragul războiului 
civil. Hitler a pus bazele unui protectorat german în Boemia şi Moravia. Slovacia 
era independentă, cu numele, dar se afla sub protecţie germană. Hitler a permis 
Ungariei să îşi însuşească Rutenia. 

Invadarea Cehoslovaciei de către Hitler a avut serioase repercusiuni. El nu 
a ținut cont de hotărârile Conferinţei de la München, a încălcat un acord semnat 
împreună cu Chamberlain şi a dezmembrat un mic stat vecin fără să îl 
avertizeze sau să îl provoace în vreun fel. Mai mult, de data aceasta nu mai 
putea pretexta că îi uneşte pe germanii din alte teritorii cu statul german. 
Întreaga opinie publică din Marea Britanie se simţea jignită de această acţiune, 
înregistrându-se în acelaşi timp o radicală schimbare de orientare în cadrul 
Partidului Conservator şi în presă. Majoritatea britanicilor erau acum de părere 
că trebuie să se ia măsuri împotriva lui Hitler înainte ca el să controleze întreaga 
Europă. 

Atitudinea manifestată de Chamberlain cu prilejul discursului rostit în 
Camera Comunelor a fost temperată. El a declarat limpede cá nu poate fi vorba 
de război. Cehoslovacia s-a dezmembrat ca rezultat al unor tensiuni interne 
care eliberează guvernul britanic de orice obligaţie. Stilul său aparent “moale” 
i-a înfuriat pe mulți parlamentari, şi ulterior s-au făcut asupra lui presiuni din 
partea presei, a Partidului Conservator, a Foreign Office-ului şi chiar a unora 
dintre membrii cabinetului său pentru a face sau a spune ceva mult mai hotărât. 
Toate acestea au avut evident efect asupra lui Chamberlain. El ar fi avut cu 
siguranţă probleme pe plan politic dacă ar fi continuat să accepte cu blândeţe 
acţiunile ulterioare ale lui Hitler. În mod incontestabil, el nu a cedat însă pur şi 
simplu datorită acestor presiuni. El însuşi era indignat de evoluţia evenimentelor 

şi de totala indiferență manifestată de Hitler față de hotărârile luate la München. 
Furia lui şi hotărârea de a rezista pe viitor agresiunii germane au fost exprimate 
în mod clar în discursul rostit la Birmingham la 17 martie cu o zi înainte de a 
împlini şaptezeci de ani: 


1 Germania sub actualul ei regim a făcut o serie de surprize neplăcute 
lumii. Renania, Anschluss-ul Austriei, separarea regiunii sudete — 
toate aceste lucruri au şocat şi au sfidat opinia publică internațională. 
Oricât am fi încercat să facem abstracţie de metodele folosite în 

5 fiecare dintre aceste cazuri, exista totuşi o scuză, fie o afinitate de 
ordin rasial, fie nişte pretenţii prea multă vreme neglijate, care au 
condus la schimbarea situaţiei existente. 

Evenimentele care s-au petrecut însă săptămâna aceasta 
contrastând total cu principiile afirmate de însuşi guvemul german 

10 parsă intre într-o cu totul altă categorie, şi asta ne face să ne întrebăm: 
“Să fie acesta sfârşitul unor acţiuni mai vechi sau doar începutul 
unora noi? Să fie acesta ultimul atac împotriva unui stat unic, sau 
vor mai urma şi altele? Să fie acesta de fapt un pas în încercarea de a 
domina lumea prin forță? Au trecut doar şase săptămâni de când 

15 m-am referit la zvonurile şi suspiciunile despre care spuneam că 
trebuie alungate. Am spus atunci că orice tentativă de a domina lumea 
prin forță trebuie respinsă de statele democratice şi am adăugat că 
nu pot crede că este vorba despre o astfel de tentativă pentru că nici 
un guvem care tine seama de interesele propriului său popor nu vrea 

20 să îşi expună populaţia ororilor unui război. 

Şi într-adevăr, ţinând seama de lecţiile pe care ni le-a pus la 
îndemână până acum istoria, pare incredibil să putem asista tocmai 
la o astfel de tentativă. Mă simt obligat să repet că, deşi nu sunt 
dispus să angajez această țară la nişte obligații noi, neclare încă, pentru 

25 cá poporul ei consideră războiul un lucru lipsit de sens şi sălbatic, 
această națiune nu şi-a pierdut într-atât vigoarea încât să nu se 
angajeze cu toată forța pentru a tine piept unei astfel de încercări, 
oricând şi dacă ar fi cazul. 


A doua zi guvemul britanic şi cel francez au adresat violente proteste 
Germaniei. Chamberlain a spus cabinetului că nu mai are nici o speranţă în 
privinţa colaborării cu Hitler: “Nu se poate pune nici o bază pe nici una din 
asigurările date de liderii nazişti”. 

3. Garantii pentru Polonia 
a) Relatiile germano-polone 


La 17 martie se zvonea cá Germania este pe cale sá adreseze un ultimatum 
României. Efectul acestui zvon — total fals — asupra Foreign Office-ului, a fost 
electrizant. La 20 martie Chamberlain a propus ca Marea Britanie, Franţa, 
Polonia şi Rusia să dea o declaraţie comună potrivit căreia în cazul în care 
independența unui stat european va fi ameninţată, aceste state să se consulte 
imediat asupra măsurilor care trebuie să fie luate. Planul lui Chamberlain nu a 
avut însă nici un rezultat. Polonia nu era dispusă să încheie nici un acord cu 
Rusia. Stalin nu era dispus nici el să se implice în vreun fel. 

Hitler nu avea probabil intenţii imediate în privința României, dar avea, 
este limpede, tot felul de ambiţii în Europa de Est. A adresat deci un ultimatum 
cerând ca Memel, un oraş aparținând Lituaniei din 1919, să fie înapoiat 
Germaniei. La 21 martie Lituania a înapoiat oraşul Memel. Marea Britanie şi 
Franţa nu au adoptat nici o atitudine. era de neconceput să declari război oraşului 
Memel, oraş german pe care Hitler îl putea revendica în modul cel mai firesc. 
Polonia părea să fie acum următoarea ţintă a lui Hitler — şi asta era deja altceva. 

În Polonia trăiau circa 800.000 de nemți. Aşa numitul coridor polonez separa 
Prusia de est de restul Germaniei (vezi harta de la pag. 7). Danzig era 96 la 
sută german şi, deşi era un oraş liber cu numele, sub supravegherea Ligii 
Naţiunilor, el era condus de nazişti încă din 1934. Polonia controla cu toate 
acestea, comerțul şi relaţiile externe ale Danzig-ului. Acest lucru era însă 
complicat şi nemultumitor, de natură să creeze frictiuni chiar şi atunci când 
ambele părți erau binevoitoare. Nici un guvern german, indiferent de orientarea 
sa politică, nu ar fi acceptat soluția Danzig-ului ca pe o permanență, iar guvernul 
lui Hitler nu făcea excepție. Guvernele poloneze erau şi ele hotărâte să păstreze 
actuala stare de fapt. Pierderea Danzig-ului în favoarea Germaniei ar fi putut 
compromite tot ceea ce Polonia dobândise de la Germania în 1919. 

Relațiile Germaniei cu Polonia au fost extrem de prietenoase după semnarea 
în 1934 a tratatului de neagresiune germano-polon. Germania a sugerat în 
repetate rânduri Poloniei că acest tratat ar putea deveni un tratat de alianță 
împotriva Rusiei, dar polonezii nu au dat curs acestor sugestii. Politica externă 
a Poloniei avea ca principal obiectiv să evite orice angajament față de Germania 
sau Rusia care ar putea-o implica într-un viitor conflict. 

După Conferinţa de la Miinchen, Hitler a declarat că Polonia va fi integrată 
sferei de influență a Germaniei. În octombrie 1938 Ribbentrop a cerut 
polonezilor să predea Danzig-ul. Polonia va primi în schimb garanţii pentru 
frontierele sale, prietenia Germaniei şi perspectiva unor teritorii din Ucraina. 


128 Apropierea războiului, 1939 


În ianuarie 1939 Hitler s-a întâlnit cu Colonelul Beck, ministrul polonez de 
externe, şi a cerut în plus ca Germania să poată controla un drum sau o cale 
ferată de-a lungul coridorului polonez între Prusia de Est şi restul Germaniei. 
Spre surpriza lui Hitler, polonezii au refuzat să țină cont de aceste pretenții 
destul de moderate. Guvernul polonez nu era dispus să accepte pentru tara sa 
statutul de satelit al Germaniei. Pretentiile Germaniei au devenit tot mai 
insistente și intrasingente, dar nu aveau încă aerul unor ameninţări. În secret 
Hitler a recunoscut că nu este interesat numai de Danzig. Era în joc problema 
întregului spaţiu vital din est. El era pregătit să oblige Polonia, prin forță la 
nevoie, să intre în sfera de influenţă a Germaniei. La vremea aceea el spera 
încă, totuşi, într-o victorie diplomatică mai degrabă decât într-una militară. Nu 
îşi dorea sau nu se aştepta la un război general european. 

Tensiunea, însă, era în creştere. Guvernul Poloniei a respins propunerile 
Germaniei privind Danzig-ul şi Coridorul şi a declarat că orice tentativă a 
Germaniei de a modifica statutul Danzig-ului va conduce la război. La sfârşitul 
lunii martie se zvonea că atacul Germaniei împotriva Poloniei a devenit iminent. 
Marea Britanie şi Franţa se temeau că dacă ele nu vor interveni Polonia va fi 
cotropită şi forțată să accepte pretenţiile germane. 


b) Garantiile: o acţiune inteleaptá sau hazardată? 


La 31 martie Marea Britanie a intreprins o actiune fárá precedent, aceea de a 
oferi garantii Poloniei: dacá aceasta va fi victima unui atac neprovocat, Marea 
Britanie ii va sári in ajutor. Guvernul francez a oferit garantii similare. Guvernul 
polonez, desi negocia incá in secret cu Germania in problema Danzig-ului, a 
acceptat oferta din partea Marii Britanii şi a Franţei. 

Garantiile in favoarea Poloniei au fost aspru criticate in vremea aceea gi de 
atunci incoace. Dintre toate statele est-europene, Polonia, o dictatutá militará 
de dreapta, puternic antisemitá, era probabil cel mai putin pe placul Marii 
Britanii. De fapt, páná in 1939 Polonia avea putini prieteni — in afará de 
Germania! Polonia se distantase de Liga Natiunilor, acceptase expansiunea 
Japoniei şi a Italiei, şi dobândise teritorii din Cehoslovacia in 1938-1939. Beck, 
ministrul polonez de externe, era socotit total nedemn de încredere. Pretentiile 
lui Hitler în privința Poloniei — Danzig-ul şi accesul în Coridor — erau mult 
mai rezonabile decât cele pe care le avusese în 1938 în Cehoslovacia. Mulţi 
istorici socotesc garanţiile “un cec în alb” acordat unei ţări cunoscute pentru 
politica ei necugetată. Mai mult, “cecurile” nu aveau de fapt nici o valoare 
pentru că Marea Britanie şi Franţa nu puteau face mare lucru pentru a susține 
Polonia. În eventualitatea unui război Franţa intenţiona să apere linia Maginot, 

nu sá atace Germania. Marea Britanie nu avea o armatá de uscat de prea mare 
amploare şi nu plănuia să bombardeze oraşe germane, pentru cá procedánd 
astfel ar fi invitat pur şi simplu Germania la represalii. 

Cu toate acestea, şi în apărarea schimbării radicale a orientării politice a lui 
Chamberlain, în cercurile politice din Marea Britanie exista sentimentul că 
trebuie să se caute ceva, să se facă ceva din raţiuni interne şi externe. Garantiiile 
date Poloniei reprezentau un avertisment la adresa lui Hitler. Dacă el va con- 
tinua să susțină expansiunea Germaniei, va trebui să facă față unui război pe 
două fronturi. Polonia era socotită un aliat folositor, poate mai puternic decât 
URSS, pe care l-a învins în război în 1920-1921 şi, cu siguranță, mai demn de 
încredere. În plus, Chamberlain nu considera garanţiile date Poloniei un 
angajament definitiv. Ele erau doar o clauză parţială. Marea Britanie garanta 
independenţa Poloniei, nu integritatea ei teritorială. Aceste garanții nu însemnau 
că Poloniei nu i se pot cere anumite concesii teritoriale. Viitorul Danzig-ului 
era socotit încă negociabil. În mintea lui Chamberlain se punea încă problema 
descoperirii unei juste combinaţii de diplomatie şi forță pentru a-l convinge pe 
Hitler să negocieze cinstit şi constructiv. Garantiile erau menite să îi ajute pe 
britanici să se hotărască, şi să îl descurajeze pe Hitler de a mai recurge la alte 
agresiuni. 

Din nefericire, garanţiile l-au înfuriat pe Hitler în loc să îl descurajeze. El a 
renunțat la ideea de a ajunge la o înţelegere cu Polonia. La sfârşitul lui martie 
1939 a dat ordin şefului Statului Major să se pregătească de război cu Polonia 
pentru sfârşitul lui august. El nu era deloc convins cá Marea Britanie şi Franța 
vor intra în război pentru a apăra Polonia. 


4. Atragerea în război 
a) Acţiunile lui Mussolini 


Pe Mussolini îl impresionase la fel de mult ca şi pe Chamberlain ocuparea 
Cehoslovaciei de către Germania. Hitler nu îl instiintase ce intenții are şi acest 
lucru era o lovitură pentrumândria dictatorului italian. Hotărât să nu fie întrecut 
de Hitler, Mussolini a declanşat propriile-i acțiuni în domeniul politicii externe. 
În aprilie 1939 forţele armate italiene au ocupat Albania, un satelit al Italiei 
încă din 1936. El a anunțat, de asemenea, că Balcanii şi zona est-mediteraneaná 
vor intra în sfera de influenţă a Italiei. 

Acest lucru a marcat anularea definitivă a acordului anglo-italian. Marea 
Britanie nu intenționa însă să îl împingă pe Mussolini la o totală cooperare cu 
Hitler. Chamberlain spera că liderul italian ar putea avea o oarecare influență 

Herr Hitler. “Nu te teme; nu ştii proverbul — câinele care latrá, nu muşcă?” 

Caricatură din Punch, 5 aprilie 1939 

asupra omologului său german. Cu toate acestea, agresivitatea declaraţiilor şi 
acţiunilor lui Mussolini, la numai trei săptămâni după ocuparea Cehoslovaciei 
şi la două săptămâni după Memel, părea să indice o mai bună cooperare între 
Germania şi Italia decât era cazul şi o amenințare în plus pentru stabilitatea din 
estul Europei. Marea Britanie şi Franţa au dat noi garanții Greciei şi României 
aşa cum au făcut-o şi în cazul Poloniei. În mai puţin de două săptămâni Marea 
Britanie şi Franţa şi-au asumat obligaţii care acopereau spaţiul cuprins între 
Marea Baltică şi Mediterana. 

Hitler a fost încântat de acțiunea lui Mussolini. Ambitiile Italiei in Balcani 
ar fi putut capta atenția Marii Britanii şi Franţei în timp ce el rezolva problema 
Poloniei. Hitler a fost din nou plăcut impresionat când Mussolini i-a propus o 
alianță militară, care a fost semnată în mai la Berlin. Aşa numitul “Pact de 
Oțel” pretindea fiecăreia dintre cele două puteri semnatare să o ajute pe cealaltă 
necondiţionat în caz de război. Această strânsă relaţie de prietenie italo-germană 
părea să indice că nu mai sunt şanse ca Mussolini să fie îndepărtat de Hitler, că 
deci strategia de limitare a acţiunilor Germaniei suferise un nou eşec. 


b) Starea de spirit în Marea Britanie 


Majoritatea populației din Marea Britanie era acum pentru adoptarea unei 
atitudini ferme faţă de dictatori. Lumea cerea acum declaraţii categorice şi 
acţiuni drastice, incluzând o reînarmare mai rapidă, alianţa cu Rusia, lărgirea 
guvernului national şi includerea în acest guvern a lui Winston Churchill, care 
era socotit un puternic opozant al lui Hitler. Chamberlain era la curent cu 
presiunile pe care le exercitau propriul său partid şi întreaga ţară de altfel. La 
sfârşitul lui martie 1939 guvernul său a anunţat dublarea efectivelor armatei 
de uscat. În aprilie s-a introdus serviciul militar obligatoriu pentru prima oară 
în timp de pace. 


c) Acţiunile lui Hitler 


Hitler a profitat de anunțarea introducerii serviciului militar obligatoriu în Marea 
Britanie pentru a nu mai recunoaşte Acordul maritim anglo-german încheiat 
în 1935. El a evidenţiat dorința sa pentru păstrarea unor relații de prietenie cu 
Marea Britanie, dar a insistat asupra faptului că, aşa cum el nu se amestecă în 
politica Marii Britanii în Palestina sau oriunde altundeva, nici Marea Britanie 
nu are dreptul să se amestece în politica germană în sfera acesteia de influență. 
În mai 1939 Hitler a spus generalilor săi că intenționează să atace Polonia “cu 
prima ocazie favorabilă”, dar că speră în continuare ca Marea Britanie şi Franța 

să nu se amestece în această acţiune, pentru a se evita în felul acesta un război 
general european. Între timp, diplomaţii germani au desfăşurat o intensă 
activitate, care s-a bucurat de altfel de un oarecare succes, de cooptare (sau de 
îmbunătăţire a relaţiilor cu) numeroase ţări din Europa, incluzând Suedia, 
Danemarca, Letonia, Estonia, Ungaria, Iugoslavia, România, Bulgaria si 
Finlanda. Ei au încercat de asemenea să atragă Japonia în Pactul de Oțel. 

În iunie, Goebbels, ministrul german al propagandei, a declanşat o campanie 
anti-britanică, denuntánd politica britanică de încercuire şi de atátare la război. 
În tot timpul verii tensiunea în privinţa Danzig-ului s-a accentuat. Germanii au 
pretins că garanţiile date de Marea Britanie Poloniei au determinat-o pe aceasta 
din urmă să refuze condiţiile rezonabile pe care Germania i le oferea. Ei au 
acuzat de asemenea Polonia că a declanşat un regim de teroare împotriva 
minorităţii germane din Polonia. Aceste afirmaţii, deşi exagerate, conțineau 
totuşi un sâmbure de adevăr. În multe oraşe din Polonia aveau loc demonstrații 
antigermane, iar polonezii îi arestaserá pe naționaliștii germani şi inchiseserá 
şcolile şi firmele germane. Mii de germani au fugit din Polonia în Germania. 

Guvemul polonez a susținut în continuare faptul că nu are intenţia să cedeze 
în fata lui Hitler. Majoritatea polonezilor credeau că dacă vor rezista 
amenințărilor lui Hitler îl vor intimida. Ei nu erau dispuşi să împărtăşească 
soarta Austriei şi Cehoslovaciei şi erau gata să lupte, la nevoie, pentru a apăra 
independenţa țării. 


d) Poziţia lui Chamberlain 


Totul depindea acum de Hitler. Chamberlain nu putea face nimic altceva decât 
să sporească hotărârea Marii Britanii de a îşi respecta noile angajamente. Pentru 
a face şi mai dificilă sarcina primului ministru, în 1939 relaţiile dintre Marea 
Britanie şi Japonia s-au înrăutățit. Japonia, nemulțumită de suportul economic 
şi moral acordat de Marea Britanie Chinei, a impus o blocadă Tientsin-ului, un 
important centru comercial britanic din China. Situaţia creată putea genera un 
război. Având în vedere situaţia din Europa, Marea Britanie nu avea altă 
alternativă decât să încerce să ajungă la o înţelegere cu Japonia, iar la sfârşitul 
verii anului 1939 relaţiile dintre cele două țări se amelioraserá. Rămâneau, 
totuşi, probleme serioase, dat fiind că Japonia era, în continuare, adepta unei 
politici de expansiune. 

În vara anului 1939 Chamberlain a fost mai puţin activ în domeniul politicii 
externe decât fusese de la numirea lui în 1937. Cu toate acestea, el nu a renunțat 
să spere în menţinerea păcii sau în rezultatele politicii de conciliere. El tot mai 
credea că există o şansă ca Hitler să-şi dea seama că nimic nu se poate câştiga 

prin forță dacă acest lucru nu poate fi dobândit pe calea negocierilor. La sfârşitul 
lui iulie 1939 s-au făcut eforturi deosebite pentru a se vedea dacă nu cumva 
ambițiile coloniale şi economice ale Germaniei pot fi satisfăcute fără a fi 
sacrificate interesele vitale ale puterilor occidentale. Chamberlain era îngrozit 
de perspectiva războiului. Chiar şi aşa stând lucrurile, Marea Britanie şi Franţa 
au petrecut 1aare parte din vară intocmind planurile de mobilizare şi evacuare 
şi coordonându-şi pregătirile militare. Pentru toată lumea, inclusiv pentru 
Chamberlain, era evident faptul că Marea Britanie ar putea fi foarte bine atrasă 
în războiul ce viza Polonia. 


5. Relaţiile anglo-sovietice 


a) Relaţii anglo-sovietice 1931-1938 


Se impunea totuşi o întrebare: cum ar putea Marea Britanie şi Franța ajuta 
acum Polonia dacă este atacată de Germania? Planurile francezilor vizau numai 
mobilizarea forțelor de apărare pe linia Maginot. Marea Britanie ar fi avut 
nevoie de câteva luni — dacă nu ani — să îşi mobilizeze forţele. Numai URSS ar 
putea oferi ajutor militar imediat. Cei mai mulți politicieni britanici şi francezi, 
în special cei de stânga, socoteau drept unică soluţie o alianță cu URSS. 

Guvemele britanice din anii '20 şi '30, dominate de conservatori, nu s-au 
arătat dornice de a încheia vreun acord sau măcar de a avea relații mai strânse 
cu URSS (vezi capitolul 2). Uniunea Sovietică, atât ca stat, cât şi ca centru al 
unei mişcări revoluţionare internaționale, era considerată ostilă şi un pericol 
pentru valorile britanice tradiţionale şi pentru interesele Marii Britanii. Multi 
conservatori socoteau, într-adevăr, comunismul o amenințare multmai serioasă 
decât fascismul, şi considerau Germania nazistă o fortăreață felositoare împotri- 
va amenințării expansiunii sovietice. 

Cu toate acestea, în anii 1934-1935 a existat perspectiva unei îmbunătățiri 
a relaţiilor anglo-sovietice. Confruntat cu ameninţarea pe care o reprezenta 
Hitler, URSS nu s-a mai opus obiectivelor Ligii Naţiunilor şi a devenit un 
susținătorentuziast al principiului securităţii colective. În 1935 URSS a semnat 
pacte de apărare cu Franţa şi Cehoslovacia şi a sugerat desfăşurarea unor 
convorbiri la nivel înalt între diplomaţii sovietici şi cei britanici. URSS nu a 
reuşit, totuşi, să încheie o alianță puternică capabilă să stopeze sau să înfrângă 
agresiunea nazistă. După 1935 nici guvernul francez, nici cel sovietic nu au 
făcut eforturi deosebite pentru a întări pactul de apărare. Rusia avea propriile-i 
probleme interne, iar Franţa nu voia să stârnească Marea Britanie, Italia şi 
Polonia, care dezaprobau acordul franco-sovietic. 

Guvernul britanic a continuat să refuze orice alianță cu URSS. Politica 
britanică urmărea să izoleze Rusia şi s-o țină în afara arenei internationale. 
Multi conservatori erau nemulțumiți de faptul cá Rusia îi sprijinise pe 
republicani în războiul civil din Spania, iar unii preferau o soluţie de compromis 
cu Germania decât cooperarea cu URSS. Atât Baldwin cât şi Chamberlain 
bănuiau că adevăratul obiectiv al politicii sovietice era să târască Marea Britanie 
şi Franţa într-un război împotriva Germaniei şi Italiei, un război din care URSS 
avea să obţină după toate aparențele cele mai multe beneficii. 

În 1938 nu s-au făcut eforturi deosebite pentru cooperarea cu Rusia. Foreign 
Office-ul a socotit prematur apelul Rusiei pentru organizarea unei conferinţe 
internaţionale imediat după Anschluss, iar acest lucru nu a fost comentat de 
cabinet. Încercările pe care le-a făcut URSS de a se apropia de Marea Britanie 
şi Franţa în timpul crizei din Cehoslovacia au fost ignorate. Stalin nu a fost 
invitat să participe la Conferința de la Miinchen. 


b) Politica lui Chamberlain în 1939 


În 1939 Chamberlain nu dorea să se alieze cu Rusia. El nu avea încredere în 
Stalin şi se temea şi ura statul şi sistemul sovietic. În martie el şi-a exprimat 
astfel părerea despre URSS: 


1 Trebuie să mărturisesc că nu am absolut deloc încredere în Rusia. 
Nu cred în capacitatea ei de a menţine o adevărată ofensivă, chiar 
dacă ar dori acest lucru. Nu am încredere în motivațiile ei, care mi se 
par a nu avea nici o legătură cu ideile noastre despre libertate şi care 

5 nu urmăresc altceva decât să îi păcălească pe ceilalți. 


Din punctul de vedere al lui Chamberlain, existau multe motive întemeiate 
pentru a nu se încheia o alianță cu Rusia. El considera că o politică de 
“încercuire” a Germaniei — ca în 1914 — ar putea fi nerentabilă. În loc să îl 
prevină, ea ar putea mai degrabă conduce la război. Serviciile secrete britanice 
demonstrau pe baza unor date că, după purificările făcute de Stalin, forțele 
armate ale Rusiei nu puteau reprezenta un pericol. 80 la sută dintre ofițerii superiori 
ai armatei Rusiei fuseseră omorâți sau închişi. Era posibil, de asemenea, ca o 
alianță cu Rusia să îndepărteze acele state est-europene pe care Marea Britanie 
încerca să şi le apropie. Aceste state nu erau de acord să încheie alianțe cu 
Rusia, în special dacă aceste alianțe prevedeau ocuparea teritoriului lor de 
către trupele sovietice. Ele se temeau, în mod destul de justificat de altfel, că 
trupele sovietice odată cantonate pe teritoriul lor, vor fi greu de înlăturat. Exista, 

de asemenea, riscul ca o alianță anglo-sovietică să determine Spania şi Japonia 
să se alăture lui Hitler. 

Chamberlain nu era singurul care-l privea cu suspiciune pe Stalin. F. A. 
Voight, corespondent al ziarului Manchester Guardian, rezuma astfel situația 
din martie 1939: 


1 Sunt de părere că trebuie să avem o viziune critică asupra Rusiei. 
Avem nevoie de ea şi nu e momentul potrivit să ne lansăm în polemici 
împotriva ei. Nu trebuie însă, în nici un caz, după părerea mea, să ne 
referim la ea ca la un stat democratic — ea este guvernată în mod 

5 mult mai tiranic decât Germania însăşi. Numărul oamenilor ucişi în 
Germania este de ordinul miilor — al celor ucişi în Rusia este de 
ordinul zecilor de mii. În ansamblu, teroarea în Rusia îmbracă forme 
pe care persoanele ce trăiesc sub teroarea nazistă cu greu şi le-ar 
putea imagina. Nu ne putem însă permite să fim pretenţioşi cu aliații 

10 noştri, dar trebuie, neapărat, cred, să fim pretenţioşi cu prietenii 
noştri. 


În 1939 Stalin deținea desigur un record de teroare şi asasinate în masă 
mult mai bun decât Hitler. Teroarea lui Stalin era însă bine tăinuită, ignorată 
sau chiar aprobată de multi politicieni de stânga care preferau, ideologic 
vorbind, comunismul fascismului. Chiar şi cei care priveau cu o aceeaşi 
neplăcere şi fascismul şi comunismul erau acum mult mai îngrijoraţi de 
Germania lui Hitler decât de Rusia lui Stalin. De aceea, în 1939, Chamberlain 
s-a confruntat adeseori cu opinia publică din Marea Britanie. Majoritatea 
britanicilor erau de acord cu încheierea unei înțelegeri cu URSS. Acest lucru 
reiese dintr-o serie de sondaje făcute la vremea aceea: 


Dacă ar avea loc un război între Germania şi Rusia, care dintre ele aţi 
dori să iasă învingătoare? (decembrie 1938) 


Germania 15% 
Rusia 85% 
Nu ştiu 10% 


Dacă ar trebui să alegeți între fascism şi comunism pe care l-aţi alege? 
(ianuarie 1939) 

Fascism 26% 

Comunism 74% 

Nu ştiu 16% 

Aţi dori ca relaţiile dintre Marea Britanie şi Rusia să se îmbunătățească? 
(martie 1939) 
84% 
1% 
Nu ştiu 9% 


Sunteţi de acord cu o alianță militară între Marea Britanie, Franța şi 
Rusia? (iunie 1939) 
84% 


9% 
Nu ştiu 1% 


În 1939 Chamberlain suporta presiuni considerabile din partea Franţei, a 
presei, a Parlamentului şi chiar a unor membri ai cabinetului său, pentru 
îmbunătăţirea relațiilor cu Rusia. Lloyd George, într-un discurs rostit în Camera 
Comunelor în mai 1939, s-a făcut purtătorul de cuvânt al multora spunând: 


1 Armata poloneză este o armată curajoasă, dar nu se poate compara 
cu cea a Germaniei. Dacă intrăm în acest război fără ajutorul Rusiei, 
vom fi prinşi în cursă. Armata sovietică este singura care poate face 
față unui astfel de conflict. Dacă Rusia nu va fi implicată în război 

5 doarpentru cá polonezii nu doresc acest lucru, este de datoria noastră 
să le impunem acest lucru, iar dacă ei nu sunt dispuşi să accepte 
singurele condiţii prin care le-am putea veni în ajutor, răspunderea 
este a lor... Fără ajutorul Rusiei, garanţiile pe care le-am dat Poloniei, 
României şi Greciei, sunt cele mai nechibzuite angajamente pe care 

10 vreo ţară şi le-ar fi putut permite. Este curată nebunie... Oare Marele 
Stat Major a asigurat guvernul înainte de a-şi lua aceste angajamente 
că există şanse de victorie? Dacă lucrurile stau aşa, atunci acești 
domni trebuie dati afară din Ministerul de Război şi închişi într-un 
azil de nebuni. Această victorie nu e posibilă fără ajutorul Rusiei. 

15 Nu văd nici o dovadă a faptului că guvernul a rezolvat această 
problemă. Ce forte are de gând guvemul să arunce în luptă? Cum 
vor ajunge aceste forte în Polonia? 

c) Negocierile anglo-sovietice din 1939 


La sfârşitul lunii aprilie 1939 Chamberlain a acceptat, în sfârşit, începerea 
negocierilor cu Rusia. Nu a făcut însă acest lucru cu prea multă convingere. El 
socotea că Hitler şi Stalin reprezintă cam acelaşi lucru şi nu îi plăcea să fie 
obligat să aleagă între ei. El a fost de acord cu o “asociere” nu cu o alianță 
dictată de sovietici. Principalul său obiectiv a fost, se pare, să îmblânzească 
opoziţia de acasă şi să folosească posibilitatea unei alianţe anglo-sovietice ca 
o ameninţare la adresa lui Hitler. 

Politica sovietică in 1939 este un subiect amplu dezbătut, dar gândurile și 
intențiile lui Stalin erau greu de ghicit. La suprafață poziţia lui era clară. Hitler 
era duşmanul neîmpăcat al bolşevismului, iar Japonia reprezenta o ameninţare 
pentru Rusia în est. De aceea, Stalin trebuia să facă față şi se temea de un 
război pe două fronturi. El se temea şi de faptul că expansiunea spre est a lui 
Hitler este încurajată de Marea Britanie şi Franţa. Chamberlain n-a făcut însă 
niciodată acest lucru — deşi, poate în interesul ţării sale ar fi trebuit să îl facă. 
Într-adevăr din martie 1939 Chamberlain, departe de a îl încuraja în mod 
deliberat pe Hitler să înainteze spre est, aşa cum l-au acuzat atunci şi mai 
târziu multi politicieni de stânga, a încercat de fapt să îl oprească. Acest lucru 
i-a permis lui Stalin să întreprindă unele acțiuni. El îşi putea permite acum să 
facă presiuni pentru a obţine nişte condiţii favorabile de la guvernele francez 
şi britanic şi, de asemenea, să-i împiedice pe pro-germani să încheie vreo 
înţelegere. El a declarat într-un discurs rostit în martie 1939 că negocierile cu 
un regim fascist sunt la fel de neplăcute ca negocierile cu statele liberal- 
democratice. El îşi putea permite să îşi păstreze oferta deschisă şi să vadă cine 
oferă mai mult. Din punct de vedere tactic Marea Britanie şi Franţa stăteau 
cum nu se poate mai prost. Ele aveau dezavantajul de a fi căutat să obțină 
sprijinul sovieticilor după şi nu înainte de a oferi garanții Poloniei. 

Discuţiile anglo-sovietice, care au început la sfârşitul lui aprilie şi au 
continuat toată vara, erau complexe şi lente. Negociatorii britanici au refuzat 
propunerile sovietice, au venit cu contra propuneri, care nu puteau fi acceptate 
de ruşi şi au sfârşit prin a accepta în general propunerile iniţiale ale Rusiei. 
Halifax a fost invitat lă Moscova, dar a refuzat invitația. Eden s-a oferit să se ducă 
la Moscova într-o misiune specială, dar Chamberlain i-a refuzat oferta. Chamberlain, 
el însuşi, nu a făcut de fapt nimic. El nu a pus mare pret pe negocieri şi a admis în 
particular că nu l-ar deranja prea mult dacă aceste negocieri s-ar solda cu un 
eşec. Principalul său obiectiv era mai degrabă să îl avertizeze pe Hitler de pericolul 
pe care îl reprezenta Rusia, decât să se alieze cu aceasta. 

O misiune militară britanică şi franceză — care s-a deplasat mai mult cu 
trenul şi vaporul, decât cu avionul — a ajuns în cele din urmă la Moscova la 

începutul lunii august. Misiunea britanică era condusă de amiralul Reginald 
Aylmer Ranfurly Pluckett-Ernle-Erle-Drax, un om al căruinume era mai impre- 
sionant decât importanţa lui în calitate de militar. Francezii aveau instrucţiuni 
să încerce să determine semnarea unei convenții militare în cel mai scurt timp. Pe 
de altă parte, reprezentanții militari britanici fuseseră instruiți “să încetinească” 
mersul tratativelor. Convorbirile nu au avut nici un rezultat. Puterile occidentale 
nu erau dispuse să incredinteze secrete militare Marelui Stat Major sovietic şi 
au încercat să menţină nivelul discuţiilor la un nivel mai degrabă teoretic decât 
practic. Discuţiile au ajuns într-un punct mort când ruşii au întrebat dacă Polonia 
va accepta intrarea trupelor sovietice înainte de momentul atacului german. 
Polonezii foarte suspicioşi în privinţa intentiilor ruşilor, nu puteau fi determinati 
să îşi schimbe atitudinea. “Nu avem un acord militar cu Rusia”, a spus Beck. 
“Dar nici nu dorim să îl avem.” Chamberlain a fost de acord cu Polonia şi nu 
înțelegea de ce ar fi necesară sau de dorit prezenţa trupelor sovietice în Polonia. 


d) Pactul sovieto-german 


Guvernul sovietic a afirmat că atitudinea puterilor occidentale în problema 
intrării trupelor sovietice în Polonia a fost elementul care i-a convins pe 
politicienii ruşi că Marea Britanie şi Franţa nu sunt sincere în negocierile cu 
Rusia. Este la fel de posibil, însă, ca discuţiile militare să fi fost o cumplită 
deceptie, ca ruşii să fi emis o serie de pretenţii pe care ştiau cá Marea Britanie 
şi Franţa nu le-ar putea accepta, şi ca Stalin, curtat de Germania, să nu fie 
dispus să încheie o alianţă cu Vestul. 

Începând din 1933 URSS a făcut unele tentative de apropiere de Germania 
sugerând necesitatea unor mai bune relaţii. Naziştii au respins toate aceste 
iniţiative. În termeni ideologici, ideea unui acord germano-sovietic părea să 
nu aibă nici un sens. Cu toate acestea, în 1939, Hitler a realizat că o înţelegere 
cu Stalin i-ar întări foarte mult poziţia — cel puţin pe moment. Hitler era convins 
că un acord germano-sovietic ar înspăimânta Marea Britanie şi Franţa şi le-ar 
determina să nu-şi mai onoreze promisiunile făcute Poloniei. De aceea în ianua- 
rie 1939, diplomaţii germani au lansat propunerea privind convorbirile cu Rusia. 

Răspunsul sovieticilor a fost favorabil şi au început tratativele. La jumătatea 
lunii august s-a încheiat un acord pe probleme economice, iar germanii au 
propus ca Ribbentrop să viziteze Moscova pentru a pune la punct aspectele 
politice ale acordului. Amânând cu o săptămână planul de invadare a Poloniei, 
Hitler i-a trimis un mesaj personal lui Stalin întrebându-l dacă Ribbentrop ar 
putea vizita Moscova până la 23 august cel târziu. Ribbentrop a zburat la 
Moscova şi la 23 august a semnat Pactul de neagresiune germano-sovietic. 

Clauzele secrete ale acestui pact împărțeau Polonia şi Europa de Est în sfera 
de influență a Germaniei şi în cea a Rusiei. Ştirea despre Pactul germano- 
sovietic a căzut ca o lovitură de trăznet asupra Londrei. Marea Britanie era la 
curent cu tratativele germano-sovietice, dar cei mai mulți experţi au exclus 
posibilitatea încheierii unui acord între cei doi mari duşmani ideologici. 

Chamberlain a fost aspru criticat pentru că a ratat încheierea unei alianțe 
cu Rusia. El nu era deloc încântat de ideea Marii Alianțe, propusă de Winston 
Churchill şi alții, între Polonia, Rusia, Franţa şi Marea Britanie. O astfel de 
alianță l-ar fi depăşit probabil chiar şi pe cel mai hotărât şi mai priceput 
politician. Polonia nu era interesată de o alianță cu Rusia şi este foarte evident 
faptul că nici ruşii nu doreau o alianţă cu puterile occidentale. Stalin nu agrea 
Marea Britanie şi Franţa. Singurul lucru pe care i-l putea oferi Occidentul era 
perspectiva unui război imediat, un război în care Rusia ar fi fost principalul 
combatant. Pe de altă parte, Hitler îi oferea pace şi teritorii. Este foarte dificil 
de apreciat cum ar fi putut reuşi orice guvern britanic să contrabalanseze oferta 
Germaniei — supremaţia sovietică asupra statelor baltice şi asupra Poloniei de 
Est. Din punctul de vedere al lui Stalin Pactul germano-sovietic părea să 
protejeze cel mai mult interesele sovietice, cel puţin pe termen scurt. 

Pactul germano-sovietic a fost fără îndoială un eveniment decisiv. Când 
Hitler a fost anunţat, în timpul prânzului, de semnarea pactului a lovit masa 
încântat şi a strigat, “Ai mei sunt!”. Şi-a dat seama că Polonia nu mai poate fi 
acum apărată şi a socotit că Marea Britanie şi Franţa vor realiza acest lucru. 
Calea atactului german asupra Poloniei, plănuit pentru ziua de 26 august, ora 
4.30 dimineaţa, era acum deschisă. 


6. Izbucnirea războiului 


Hitler era pregătit să facă față — dar nu se aştepta şi nici nu dorea acest lucru — 
unui război pe două fronturi. El îi considera pe liderii francezi şi britanici nişte 
“bieţi viermi” care vor găsi o cale să evite onorarea promisiunilor făcute 
Poloniei. Chamberlain nu avea însă intenţia să abandoneze Polonia. Pactul 
germano-sovietic nu l-a îngrijorat prea mult pe primul ministru britanic. El 
considera cá Marea Britanie, Franţa şi Polonia sunt destul de puternice să il 
oprească pe Hitler. El şi-a exprimat cât mai clar intenţiile. La 22 august a 
trimis o scrisoare personală lui Hitler în care declara explicit cá Marea Britanie 
şi Polonia au semnat un tratat de alianţă. Politicienii francezi au anunțat şi ei 
că Franţa îşi menţine poziția. 

Hitler a fost surprins de hotărârea anglo-francezilor, şi de declaraţia lui 
Mussolini cá Italia intenţionează să rămână neutră în ciuda Pactului de Oțel. 

Liderul german a hotărât să îşi amâne invazia cu cinci sau şase zile, sperând că 
între timp va izola Polonia de puterile occidentale. El a făcut o propunere 
extraordinară Marii Britanii. Dacă Marea Britanie va fi dispusă să dea mână 
liberă Germaniei în Danzig şi Coridor, el va acorda toate garanţiile Imperiului 
britanic şi va încerca să contribuie la încheierea acordului privind dezarmarea. 
Guvernul britanic a socotit oferta lui mai degrabă o încercare de divizare decât 
o bază serioasă pentru negocieri. Marea Britanie a confirmat că Polonia va 
accepta să negocieze cu Germania, dar a insistat asupra ideii că Marea Britanie 
nu va accepta decât o înțelegere care să respecte interesele vitale ale Poloniei. 
Hitler şi-a redobândit în acest moment curajul. El a ordonat ca atacul împotriva 
Poloniei să înceapă în ziua de 1 septembrie. 

S-au făcut unele încercări disperate pentru a se rezolva situaţia pe cale 
diplomatică în ultima clipă. Hitler spera că Marea Britanie va putea fi mituită 
şi în cazul Poloniei ca şi în cel al Cehoslovaciei. Chamberlain, asemeni 
majorităţii politicienilor britanici şi francezi spera în menținerea păcii. S-a 
păstrat în permanență legătura cu Berlinul pentru eventualitatea că Hitler şi-ar 
fi schimbat planul. Polonia se străduia să evite provocările şi noi incidente. La 
29 august Hitler a cerut ca Polonia să îşi trimită un ambasador la Berlin în ziua 
de 30 august pentru a i se înmâna pretenţiile Germaniei referitoare la Danzig şi 
Coridorul polonez. El se aştepta probabil ca această propunere să fie luată în 
serios; sau poate ea era menită să creeze o fisură între Marea Britanie şi Polonia 
demonstrând cât de rezonabilă este Germania. Lord Halifax considera că aceste 
pretenţii nu sunt deloc exagerate, dar termenul oferit de germani — 24 ore — era 
într-adevăr absurd. Marea Britanie şi Franţa nu au făcut presiuni asupra 
guvernului polonez, care a hotărât să nu se conformeze cerințelor Germaniei. 

La 31 august Mussolini a propus organizarea unei conferinţe pentru a se 
încerca rezolvarea crizei poloneze. Aceasta părea să fie o a daua conferință 
München. De data aceasta însă, propunerea lui Mussolini a venit prea târziu. 
În aceeaşi seară Germania a pretins că una dintre staţiile sale radio de la granița 
cu Polonia a fost atacată de polonezi. Această afirmaţie, total neadevărată, a 
fost folosită ca scuză pentru declanşarea războiului. În ziua de 1.septembrie la 
ora 4.45 dimineaţa trupele germane au invadat Polonia, iar avioanele germane 
au bombardat Varşovia. 

Chamberlain era pregătit, ca în caz de nevoie, să onoreze promisiunile 
făcute Poloniei dar spera într-o amânare de ultim moment. Mussolini a susţinut 
în continuare organizarea unei conferinţe, iar Bonnet, ministrul francez de 
externe, a fost încântat de această propunere. Marea Britanie a insistat însă 
asupra ideii că pentru organizarea unei astfel de conferințe se impune retragerea 
trupelor germane din Polonia. Dacă Germania nu va pune capăt ostilităţilor, 
Marea Britanie a avertizat Germania că va intra în război de partea Poloniei. 

La 2 septembrie însă — la o zişi jumătate după atacul german — Marea Britanie 
nu declarase încă război şi nici nu adresase un ultimatum Germaniei. Motivul 
acestei amânări era mai mult ca sigur dorinţa lui Chamberlain de a rămâne pe 
aceeaşi poziție cu Franța. Francezii urmăreau să încheie mobilizarea generală 
înainte de a declara război. Mulţi politicieni britanici aveau însă convingerea 
că primul ministru încearcă să evite să se achite de promisiunile făcute. 

La 2 septembrie Chamberlain a declarat în faţa Camerei Comunelor că este 
încă dispus să uite tot ce s-a întâmplat dacă Germania va fi de acord să îşi 
retragă trupele din Polonia. El nu a spus nimic despre un ultimatum adresat 
Germaniei. Acest lucru i-a nemulţumit pe cei mai multi oponenți ai primului 
ministru. Atât parlamentarii laburişti, cât şi cei conservatori au susținut că 
războiul trebuie declarat imediat. La o întâlnire a cabinetului din seara aceea 
Chamberlain a acceptat inevitabilul. În ziua de 3 septembrie la ora 9 dimineața 
Marea Britanie a adresat un ultimatum Germaniei. Germania nu a răspuns, iar 
la ora 11 în aceeaşi dimineață Marea Britanie a declarat război. Franţa i-a 
urmat exemplul şi în după-amiaza aceleiaşi zile la ora 5 a declarat şi ea război. 
Declaraţia de război a Marii Britanii implica automat India şi coloniile. 
Dominioanele erau libere să ia o decizie, dar în decurs de o săptămână Australia, 
Noua Zeelandă, Africa de Sud şi Canada au declarat război Germaniei. 

Chamberlain a fost forţat să intre într-un război pe care el şi opinia publică 
din Marea Britanie ar fi vrut să îl evite. Cu toate acestea, în septembrie 1939 
cea mai mare parte a populaţiei britanice părea să fi acceptat necesitatea 
războiului. Răspunsurile la un sondaj adresat opiniei publice la sfârşitul lunii 
septembrie demonstrau că 89 la sută din populaţia Marii Britanii era de acord 
să lupte până când hitlerismul va fi “înlăturat”. Formularea întrebărilor acestui 
sondaj a fost poate ambiguă dar opinia publică britanică părea, fără îndoială, 
hotărâtă să lupte. 


7. O evaluare a personalităţii lui Neville Chamberlain 


a) Elemente contra 


Mulţi ani după 1939 Neville Chamberlain a fost socotit unul dintre principalii 
“vinovaţi” pentru că nu i s-a putut împotrivi lui Adolf Hitler. Punctul de vedere 
al lui Winston Churchill a atârnat foarte greu şi a influențat mult orientarea 
concepției istorice. Churchill socotea că al doilea război mondial “nu era 
necesar” şi şi-a subintitulat cartea The Gathering Storm (Norii vestitori de 
furtună), “Cum au permis vorbitorii de engleză datorită lipsei lor de 
înţelepciune, de grijă şi din prea multă blándete reinarmarea celor slabi”. În 

consecinţă, Chamberlain a fost considerat adeseori unul dintre cei mai máreti 
“păgubaşi” ai istoriei moderne a Marii Britanii — un bătrânel patetic a cărui 
politică a contribuit la izbucnirea celui de-al doilea război mondial. Criticile la 
adresa lui Chamberlain sunt multe, variate şi contradictorii! (Vezi schema 
sumar.) 

Principala critică ce i se aduce este aceea de a fi încercat să folosească 
politica de conciliere în cazul lui Hitler. Mulţi istorici sunt de părere că acest 
lucru a fost lipsit de sens. Hitler nu a făcut un secret din dorința lui de a domina 
Europa şi lumea întreagă. El era un tiran nemilos dispus să se servească de 
război pentru a îşi atinge scopul malefic. Prin urmare singura politică corectă 
ar fi fost să i se opună încă de la început o poziție fermă. Politica de conciliere 
nu a făcut decât să îi sporească apetitul şi să îl încurajeze să emită noi pretenţii. 
Cu fiecare pas făcut înapoi de adversarii săi, Germania a devenitmai puternică 
şi mai periculoasă. Unii istorici îl învinuiesc pe Chamberlain nu atât pentru 
politica lui de conciliere cât pentru că nu a reuşit să o ducă la bun sfârşit. Ei 
consideră că politica lui nu a ştiut să aleagă între două alternative, ceea ce a 
determinat intrarea Marii Britanii într-un cumplit război împotriva Germaniei, 
război pe care Marea Britanie ar fi trebuit să il evite cu orice chip. El a fost 
aspru criticat şi pentru alianţa cu Polonia. Unii istorici sunt de părere că Marea 
Britanie nu avea obligaţii morale sau interese majore pentru a se implica 
într-un război alături de Polonia. În 1939 nemții aveau o situaţie privilegiată. 
Polonia era condusă de un dictator de dreapta. Anexarea Poloniei nu ar fi 
contribuit în mod obligatoriu la fortificarea Germaniei. Ar fi pus-o doar față 
în față cu Rusia. 

S-a susținut uneori ideea că Chamberlain i-ar fi permis lui Hitler — şi chiar 
l-ar fi încurajat — să se extindă spre est, acest lucru având drept obiectiv ultim 
confruntarea cu Rusia. Este adevărat că Marea Britanie şi Franţa ar fi putut fi 
în pericol dacă Germania ar fi învins Rusia; Hitler, după o victorie asupra 
Rusiei şi-ar fi putut orienta atacul împotriva Occidentului. Acest lucru nu este 
însă sigur. Hitler ar fi învins oare Rusia? Şi dacă da, acest lucru ar fi întărit sau 
ar fi sleit de puteri Germania? Putem afirma că Marea Britanie nu avea mai nimic 
de pierdut, dar avea mult de câştigat de pe urma unui război germano-rus. 

De fapt, principala acuzaţie care i se poate aduce lui Chamberlain este că el 
nu a reuşit. În septembrie 1939 Marea Britanie a fost silită să intre în război — 
un război din care avea puţin de câştigat şi totul de pierdut. Chamberlain însuşi 
a recunoscut că toate speranțele şi convingerile lui “s-au prăbuşit”. 

b) Elementele pro 


De două decenii încoace istoricii au încercat să îl prezinte pe Chamberlain 
într-o lumină mai favorabilă. Cei mai mulți acceptă ideea că Chamberlain nu 
prea avea loc de întors. Unii consideră chiar că politica lui a fost limpede şi 
raţională. Multora dintre acuzaţii li se poate da un răspuns şi se pot spune 
multe în apărarea lui. (Vezi schema sumar.) 

Politica de conciliere era foarte potrivită atât înainte cât şi după 1937. 
Politica evitării confruntărilor prin tratative şi concesii era o tradiţie britanică 
adânc înrădăcinată (şi rămâne obiectivul fundamental al diplomaţiei actuale). 
Chamberlain privea concilierea nu ca pe o capitulare, ci ca pe un efort pozitiv 
menit să conducă la rezolvarea tuturor problemelor dificile cu care se confrunta 
Europa din 1919 încoace. Asemeni multor politicieni din Marea Britanie, el 
considera că unele pretenţii ale Germaniei sunt indreptátite. Dreptatea nu a 
devenit nedreptate pentru că aşa voia un dictator. Mai mult, Chamberlain şi-a 
datseama că nu există o altă alternativă practică decât concilierea. După 1935 
Germania nuar mai fi putut fi provocată fără riscul evident al unui război lung 
Şi sângeros, un război pentru care Marea Britanie nu era deloc pregătită şi pe 
care nu l-ar fi pututcâştiga. Marea Britanie nu avea prea mult de câştigat nici 
de pe urma unei victorii într-un astfel de război. În primul război mondial 
Marea Britanie sacrificase 750.000 de vieţi. Un alt conflict ar fi putut avea 
drept rezultat pierderi şi mai mari. El ar fi fost extrem de costisitor şi ar fi 
provocat serioase daune poziţiei economice a Marii Britanii. 

Chamberlain nu îşi făcea, se pare, preamulte iluzii în privinţa lui Hitler. El 
se temea de ambiția lui şi de stilul lui imposibil de prevăzut. El şi-a dat seama, 
totuşi, că nu se va putea descotorosi de liderul german şi deci nu avea altă 
soluţie decât să colaboreze cu el. El spera că pe calea tratativelor s-ar putea 
diminua ameninţarea războiului. 

Politica lui Chamberlain a fost însă sortită eşecului, iar Marea Britanie a 
intrat în război cu Germania. Situaţia ar fi putut fi însă mult mai gravă. Marea 
Britanie şi Franţa aveau o alianță fermă şi erau mai puternice decât înainte. Ele 
aveau mai multe tancuri şi efective mai numeroase decât Germania şi curând 
aveau să aibă şi mai multe avioane. Puterea lor economică era acum mult mai 
mare. Aveau, de asemenea, un aliat folositor în Polonia, care, sperau ele, va da 
de lucru Germaniei cel puţin până la sfârşitul primăverii anului 1940. În 1939, 
Hitler era efectiv izolat. Atât Italia cât şi Japonia erau neliniştite de orientarea 
politicii germane şi nu erau dispuse (încă) să rişte un război cu Marea Britanie. 
Populaţia Marii Britanii şi dominioanele erau acum favorabile războiului, lucru 
ce părea de neconceput în 1938. Mai toti considerau că a venit vremea ca 
cineva să stea în calea expansiunii germane. S-au făcut toate eforturile pentru 

a îndeplini pretenţiile Germaniei, dar Hitler a demonstrat că nu se poate avea 
încredere în el. Când e de ajuns, e de ajuns şi a sta cu mâinile încrucişate 
însemna doar să amâni momentul critic. Guvernul francez şi poporul francez 
au ajuns la aceeaşi concluzie. 

Chamberlain nu a fost complet disculpat de istoricii contemporani, dar cei 
mai multi îl socotesc mai degrabă un om neajutorat decât “un vinovat”. E] se 
considera un englez tipic, integru şi onorabil, un om cu judecată si bun simt. 
Poate că nu se înşela prea mult atunci când se caracteriza astfel! Politica de 
conciliere este acum mult mai apreciată decât înainte şi nu este considerată 
nicidecum o politică a unei lagitáti ruşinoase. Asemeni multor alti politicieni 
britanici, francezi şi americani, precum şi popoarelor lor, Chamberlain credea 
că politica de conciliere este cea mai potrivită în conjunctura epocii sale. Ea ar 
fi putut da rezultate dacă împrejurările ar fi fost mai favorabile. Faptul că a 
eşuat nu înseamnă că nu merita încercată şi această posibilitate. 

Cei mai multi istorici sunt de acord cu ideea că ambițiile lui Hitler şi nu 
greşelile lui Chamberlain, sunt de fapt răspunzătoare de izbucnirea războiului 
din 1939. Se discută încă despre natura regimului nazist şi adevăratele obiective 
ale lui Hitler. Fără îndoială însă că Hitler urmărea expansiunea spre est. Ideile 
lui desprerasa superioară şi căutarea asiduă a “spaţiului vital” au întărit această 
convingere — mai ales că el era pregătit să îşi asume riscuri din ce în ce mai 
mari. Prin urmare, Europa a trecut dintr-o criză în altă criză. Acestea au creat 
o atmosferă foarte favorabilă războiului din 1939. 

Pentru Hitler războiul era o necesitate istorică şi rasială: testul final. Dacă 
Marea Britanie şi Franţa nu vor fi dispuse să accepte dominaţia germană auspra 
estului Europei, atunci el este gata să le înfrunte. Atacul lui Hitler împo.riva 
Poloniei nu a fost un accident. El spera că puterile occidentale nu se vor 
amesteca, dar era pregătit să îşi asume şi acest risc. Ţinând cont de intenţiile 
lui Hitler se pare că acest război cu Germania s-ar fi petrecut oricum mai 
devreme sau mai târziu, indiferent cine era la putere în Marea Britanie. Nu se 
ştie însă încă dacă pentru Marea Britanie ar fi fost mai bine ca războiul să 
înceapă înainte sau după 1939. 

Chamberlain nu avea, deci altă alternativă decât propria-i politică. În 
septembrie 1939, într-un discurs radiodifuzat adresat poporului englez, discurs 
referitor la izbucnirea războiului, el spunea, “Vă puteţi imagina ce lovitură 
cumplită este pentru mine faptul că toate eforturile mele pentru victoria păcii 
au fost sortite eşecului. Nici acum nu ştiu dacă mai era ceva în plus sau altceva 
de făcut pentru a avea mai mult succes”. Mulţi istorici sunt de acord cu acest 
verdict. 

Sfârşitul Cehoslovaciei 


Memel 


ang]o-sovietice = anglo-franceze fii date 


1931-1938 cu URSS Poloniei 
Pactul de Oțel 


Greciei şi Rorrûniei 


zu 2 Marea Britanie 

de ultimă oră qe N unus 
Război rămân pe poziție 
Elemente care Hitler este cel Elemente care 

lui Chamberlain trebuie acuzat ? lui Chamberlain 

Apropierea rázboiului, 1939 


NEVILLE CHAMBERLAIN 


ELEMENTE CONTRA 


A incercat sá aplice politica de 
conciliere in cazul lui Hitler care 
nu accepta concilierea 

— politica de conciliere l-a 
incurajat pe Hitler sá emitá noi 
pretentii 

— politica corectá - fermitatea 


Slab si indecis (párerea lui Hitler 
şi Mussolini) 


Prea putiná experientá 
diplomaticá 
Uşor de păcălit 


Despotic, nesuferit 
Înconjurat de lingăi 
A refuzat să asculte criticile 
ex. Churchill 
Partidul Laburist 


A condus de unul singur politica 


externă netinánd cont de sfaturile: 


Foreign Office-ului 
Cabinetului 
Parlamentului 
Poporului englez 


Conferinta de la München: un 
dezastru 

— a sacrificat un aliat 

— Marea Britanie şi aliații s-au 
pregătit mai mult de război în 
1938 decât în 1939 


ELEMENTE PRO 


Politica de conciliere era logică 
— Germania avea pretenţii 
îndreptăţite 

— singura alternativă era războiul 
(pentru care Marea Britanie nu 
era pregătită) 

— mai bine negocieri şi concesii 
decât confruntare armată 


Puternic, nemilos, politician de 
succes 


Bine informat in domeniul 
afacerilor externe. Nu avea 
încredere în Hitler şi Mussolini. 


Dispus să îşi schimbe orientarea 
politică (ex. 1939) 
A ascultat puncte de vedere 
diferite (ex. Lord Halifax) 
Criticii săi nu merită să îl asculte 
pe: Churchill - un atátátor la 
rázboi ! 
Partidul Laburist - favorabil 
războiului şi dezarmárii 


Politica extemă a lui Chamberlain 
respecta punctele de vedere ale: 
Foreign Office-ului 
Cabinetului 
Parlamentului 
Poporului englez 


Conferinţa de la Miinchen: un 
triumf 

— Hitler a fost oprit 

— a evitat războiul 

— Marea Britanie şi aliaţii s-au 
pregătit mai mult de război în 
1939 decât în 1938 

Nu a reuşit să asigure reînarmarea A făcut mai mult decât orice alt 


Marii Britanii politician pentru ca Marea 
Britanie să fie pregătită pentru 
război 

Nu a reuşit să încheie o “Mare O “Mare Alianţă” era imposibilă. 

Alianţă” cu URSS şi SUA În URSS nu se putea avea 
încredere 


SUA nu era interesată de o alianță 


Politica lui nu a ştiut să aleagă Trebuia să fie ferm în 1939: 
alternativa potrivită — scopul alianţei cu Polonia era să 
— nu ar fi trebuit să abandoneze îl oprească pe Hitler nu să deter- 
politica de conciliere şi să se mine izbucnirea războiului 

alieze cu Polonia în 1939 — Hitler voia întreaga Polonie nu 
— Germania era favoriztă în 1939 numai Danzig-ul 

Hitler nu era o ameninţare — dacă Germania ar fi învins 
imediată pentru Marea Britanie Polonia (şi Rusia) ar fi dominat 

— Marea Britanie ar fi trebuit să îl Europa şi ar fi ameninţat Marea 
încurajeze pe Hitler să continue Britanie 


drumul spre est - împotriva Rusiei 


Să luăm notițe despre “Apropierea războiului " 


Notiţele dumneavoastră despre acest capitol (şi ultimul) ar trebui să vă ajute să 
infelegeti evenimentele care au determinat Marea Britanie să declare război 
Germaniei naziste în septembrie 1939 şi să vă permită să evaluati înțelepciunea 
politicii de conciliere şi politica lui Chamberlain. Pe măsură ce citiţi capitolul 
încercaţi să vă imaginati ce altceva ar fi putut face Chamberlain. Ar fi putut fi 
sau ar fi trebuit să fie războiul evitat? Chamberlain ar fi trebuit oare să intre în 
război mai devreme? În ce măsură este Chamberlain de condamnat pentru al 
doilea război mondial? 

Merită de asemenea să studiati harta de la pag. 124 pentru a vá familiariza 
cu țările şi zonele menţionate în text. 


Să răspundem la întrebări eseu despre “Apropierea războiului, 1939" 


Este puțin probabil să vi se ceară să povestiti evenimentele în desfăşurarea lor 
de la Conferinţa de la Miinchen până la izbucnirearăzboiului. Veţi avea nevoie 

mai degrabă de elemente din acest capitol (şi din cele două anterioare) pentru 
a răspunde la întrebări referitoare la înțelepciunea sau nesábuinta politicii de 
conciliere. lată trei exemple tipice de astfel de întrebări: 


1 A existat vreo clipă o alternativă reală pentru politica de conciliere aplicată 
de Chamberlain dictatorilor din Europa? 

2 Existau oare nişte rațiuni strategice pentru a aplica Germaniei politica de 
conciliere în anii '30? 

3 “O politică greşită adoptată de oameni onorabili pentru scopuri onorabile.” 
Comentati acest punct de vedere asupra politicii de conciliere specifică 
anilor '30. 


Toate aceste întrebări sunt în fond de acelaşi tip. Ele vá cer să formulati un 
răspuns format din două părți. Una din părți sustine că “Da... politica de 
conciliere era inevitabilă/înțeleaptă/onorabilă etc... din aceste motive/in această 
măsură”. A doua parte a răspunsului susține că “Nu... politica de conciliere nu 
era inevitabilă/înțeleaptă/onorabilă... din aceste motive/în această măsură”. 

Priviţi prima întrebare. Íntocmiti o listă de motive pentru a sustine 
argumentul că existau alternative pentru politica de conciliere a lui Chamber- 
lain. Întocmiţi apoi o a doua listă, care să susţină de astă dată politica de 
conciliere a lui Chamberlain şi problemele pe care le-ar fi creat politicile alter- 
native. Hotáráti dacă veţi argumenta în favoarea lui Chamberlain (nu prea 
existau alte alternative) sau împotriva lui (existau unele alternative mai bune 
decât politica de conciliere). 

V-ar fi poate de folos să scrieţi eseul. Tineti minte că adeseori este o tactică 
foarte bună să prezentați întâi argumentele cu care nu sunteţi de acord; puteți 
folosi a doua parte a eseului pentru a spune de ce nu, şi pentru a aduce 
argumentele care vi se par mai potrivite. Încercaţi să echilibrati cât mai bine 
argumentele pro- şi contra-, dar nu vă temeti “să fiti de altă părere decât autorul” 
— dat fiind cá vă puteţi sustine argumentele cu dovezi întemeiate şi puteţi 
demonstra o cunoaştere a argumentelor celuilalt punct de vedere. 

Va trebui să ráspundeti de asemenea şi la alte tipuri de întrebări despre 
politica de conciliere. Priviţi următoarele întrebări: 


4 "Sá câştige timp pentru reînarmare”. Este oare justificat acest aspect al 
politicii britanice de conciliere din 1939, vizându-i pe dictatorii fascişti? 

5 Dece şi prin ce mijloace a adoptat Marea Britanie o politică de conciliere” 
în anii '30? : 

6 În ce măsură şi din ce motive se bucura de sprijinul opiniei publice din 
Marea Britanie politica de conciliere a guvernului în privinţa lui Hitler? 

Toate aceste întrebări se referă la motivele pentru care Chamberlain - şi 
multi alţii — susțineau politica de conciliere. Priviţi întrebarea 4. Íntocmiti o 
listă cu principalele idei pe care ati vrea să le sustineti răspunzând la această 
întrebare. Sunteţi de acord cu această afirmaţie privind “câştigarea de timp”? 
Răspunsul dumneavoastră ar fi i) similar sau ii) diferit de răspunsul la întrebarea 1? 


Întrebări bazate pe surse din “Apropierea războiului, 1939” 


1.Discursul lui Chamberlain, Birmingham, martie 1939. 

Citiţi citatul din discursul lui Chamberlain adresat Asociaţiei Sindicatelor din 

Birmingham, de la pag. 126 şi analizati caricatura de la pag. 130. Răspundeţi 

la următoarele întrebări: 

a) De ce a socotit Chamberlain că ocuparea oraşului Praga de către Hitler este 
altceva decât “neplăcutele surprize” pe care Hitler le făcuse deja lumii? 

b) Prin ce idee anume din discursul său voia Chamberlain să atragă atenţia 
auditoriului său şi poate chiar a lui Hitler? 

c) Ce motive l-au determinatpe Chamberlain să rostească acest discurs anume, 
în acel moment anume? 

d) Ce anume vrea să sugereze caricatura? Oare caricatura sugerează faptul că 
Chamberlain a reuşit în aprilie 1930 să îi atragă atenţia lui Hitler? 


2. Politica britanică faţă de Rusia în 1939 

Citiţi părerile lui Chamberlain, Voight şi Lloyd George despre Rusia (pag. 

134-136) şi analizati rezultatele sondajelor (pag. 135-136). Răspundeţi la 

următoarele întrebări: 

a) În ce măsură sunt de acord Chamberlain şi Voight? 

b) Care este deosebirea esenţială dintre punctele lor de vedere? 

c) Care este principala idee susţinută de Lloyd George? În ce privinţă se 
îndoieşte Chamberlain de punctul de vedere al lui Lloyd George? 

d) De ce credeţi că atât de multi britanici l-au preferat pe Stalin lui Hitler? 

€) În ce măsură credeţi că au influenţat rezultatele sondajelor politica lui 
Chamberlain faţă de Rusia in 1939? Credeţi cá era necesar ca aceste sondaje 
să influențeze politica lui. Explicati-vá răspunsul. 


CAPITOLUL 7 


Concluzie 


1. Cine este vinovatul? 


Multi istorici au criticat orientarea politicii externe a Marii Britanii din perioada 
dintre cele douá rázboaie mondiale. Acest lucru nu este prea surprinzátor. Ín 
1919 Marea Britanie a ieşit învingătoare din primul război mondial. Peste numai 
douăzeci de ani, s-a văzut forţată să intre în al doilea război mondial. La sfârşitul 
acestui război, în 1945, Marea Britanie nu mai era marea putere care părea să 
fie în 1919. Pare evident faptul că guvernele britanice şi politicienii din perioada 
interbelică sunt responsabili de acest lucru. În martie 1938 Winston Churchill 
spunea în Camera Comunelor: 


1... dacă o catastrofă mortală ar atinge națiunea britanică şi Imperiul 
britanic, istoricii se vor strădui sute de ani după aceea să pătrundă 
tainele noastre. Nu vor înțelege niciodată cum o naţiune victorioasă 
ca a noastră, având totul la îndemână, a putut decădea atât de mult şi 

5 risipi tot ceea ce dobândise prin uriașe sacrificii, iar victoria absolută 
— s-a dus pe aripile vântului! 

Acum învingătorii sunt învinşii, iar cei care şi-au aruncat armele 
pe câmpul de luptă şi au cerut armistițiu stăpânesc acum lumea... 


Multi istorici au criticat guvernele succesive pentru cá nu au reuşit să îi 
țină piept răului întruchipat de Hitler, pentru pasivitate, pentru a nu se fi 
reinarmat suficient, pentru cá nu au încheiat o alianţă cu SUA sau URSS şi 
pentru că au permis Germaniei să devină o ameninţare pentru pacea mondială. 
Cei care au fost acuzaţi în mod deosebit au fost prim miniştrii anilor '30 — 
Ramsay MacDonald, Stanley Baldwin şi Neville Chamberlain. 

Ar trebui, totuşi, să ne întrebăm în ce măsură politicienii din perioada 
interbelică în general, şi MacDonald şi Chamberlain în special, trebuie acuzaţi 
pentru o proastă orientare politică. Acest capitol final va trece în revistă unele 
aspecte de importanță majoră pentru a putea aprecia dacă vinovăția aparţine 
oamenilor politici britanici în general sau unuia anume. Acestea sunt: 


a) In ce măsură prim miniştrii “forte” controlau de fapt sau “erau ei înşişi 
autorii” politicii externe? 

b) In ce másurá a avut Marea Britanie puterea sá influenteze desfágurarea 
evenimentelor in lume? 
c) Ce alternative avea Marea Britanie, in special in anii '30? 


2. Cine a fáurit politica externá britanicá? 


Primul ministru, cabinetul, Foreign Office-ul şi misiunile diplomatice britanice 
din lumea întreagă reprezentau pilonul central al mecanismului politic. Relaţia 
dintre prim ministru şi ministrul de externe era esențială. Baldwin a lăsat politica 
externă în seama miniştrilor săi de externe (în special a lui Austen Chamberlain) 
fiind chiar dispus, de exemplu, să îl lase pe Sir Samuel Hoare să îşi asume 
vinovăția în 1935. La cealaltă extremă, Neville Chamberlain şi Ramsay 
MacDonald, ca şi Lloyd George înaintea lor, au încercat să impună propria lor 
politică externă şi, prin urmare, au ajuns uneori la conflicte cu miniştrii lor de 
externe. (Chamberlain, de exemplu, a ajuns la conflicte cu Eden în 1937-1938). 
De obicei, totuşi, prim miniştrii îşi alegeau miniştrii de externe în care puteau 
avea încredere şi cărora le puteau acorda puteri substanţiale. 

Prim miniştrii (si miniştrii lor de externe) luau, fără îndoială, decizii 
importante. Bunul mers al politicii externe nu depindea însă numai de hotărârile 
lor. Toti prim miniştrii şi miniștrii de externe erau obligaţi să ţină cont de 
punctele de vedere ale celorlalți membri ai cabinetului. Este adevărat că, de 
cele mai multe ori, cabinetul nu avea prea multe de spus în domeniul afacerilor 
externe, şi asta pentru că arareori probleme de ordin diplomatic ajungeau, de 
fapt, la nivelul cabinetului. Toţi prim miniştrii au realizat însă că trebuie să se 
bucure de sprijinul marii majorităţi a membrilor cabinetului, în special în 
probleme externe cheie. Chiar $1 Neville Chamberlain, un prim ministru “forte”, 
ținea cont frecvent de sfaturile cabinetului său, care uneori erau în contradicţie 
cu punctele sale de vedere. Membrii tuturor guvernelor s-au socotit o echipă si 
unitatea era un argument esențial. Când apăreau neînțelegeri serioase, se încerca 
întotdeauna să se ajungă la consens si să se aplaneze divergentele. 

Cabinetul răspundea în faţa Parlamentului. Deşi Parlamentul nu intervenea 
în activitatea zilnică a politigii externe, multi parlamentari (ca Churchill) erau 
foarte interesaţi de evoluţia politicii externe si interpelau guvernul pe această 
temă. Parlamentul putea impune, la nevoie, guvernelor să ia anumite măsuri. De 
exemplu, datorită opiniei Camerei Comunelor, Chamberlain nu ar fi putut adopta 
altă atitudine decât aceea de a declara război Germaniei la 3 septembrie 1939. 

Parlamentul, în schimb, reprezenta opinia publică. Opinia publică în 
ansamblu era arareori interesată de detaliile politicii externe. Totuşi, opinia 
publică stabilea în mare sistemul ideologic în limitele căruia trebuia să se 


152 Concluzie 


desfăşoare politica externă. De exemplu, în perioada interbelică, multă lume 
din Marea Britanie prefera ca guvernele să cheltuiască bani pentru sănătate, 
servicii sociale şi educaţie şi nu pentru apărare. Opinia publică nu putea fi 
ignorată de partidele politice, al căror obiectiv esenţial era să câştige alegerile. 
La începutul anilor '30 câteva guverne britanice la rând au fost obligate să 
susțină Liga Naţiunilor şi ideea securităţii colective, pentru a fi pe placul 
electoratului. Este posibil ca în 1939 Chamberlain să fi fost convins de presiunea 
opiniei publice să adopte o atitudine mai dură față de Hitler. El nu şi-ar fi putut 
asuma riscul să intre în război în 1939 dacă nu era sigur că se bucură de sprijinul 
majorităţii populaţiei. 

Opinia publică, în schimb, era influenţată de mass media, în special de 
presă şi din ce în ce mai mult de radio în anii '30 şi de jurnalele de actualități 
pe care oamenii le vedeau când mergeau la cinema (si făceau frecvent acest 
lucru în anii '20 şi *30). În ce măsură mass media erau influențate sau influentau 
guvernul şi opinia publică este o problemă intens dezbătută de istorici. Mass 
media erau cu siguranță acelea care orientau discuţiile publicului 
concentrându-le atenţia asupra anumitor probleme cărora le dădeau o anumită 
nuanță si semnificaţie. În anii '30, de exemplu, jurnalele de actualități de la 
cinematografe prezentau invariabil, atunci când se refereau la Germania nazistă, 
lungi şiruri de soldaţi în marş. Acest lucru dădea impresia că Germania nazistă 
este un stat mult mai militarizat decât era poate în realitate. 

Unii istorici sunt de părere cá politica externă era în egală măsură opera 
diplomaților de carieră din Foreign Office şi a politicienilor. Robert Vansittart, 
director în Foreign Office în perioada 1930-1938, a exercitat un puternic control 
asupra politicii externe. Alte ministere — Ministerul pentru India, Ministerul 
pentru Colonii, Ministerul pentru Dominioane (înfiinţat în 1925), Ministerul 
de Război, Amiralitatea şi Ministerul Aviației — au influențat şi ele orientarea 
politicii externe britanice. Funcţionarii superiori ai Ministerului de Finanţe, 
fiind în măsură să delibereze asupra oricărei propuneri referitoare la cheltuielile 
guvemului, aveau şi ei o deosebită influență. Politica externă era mânuită deci 
de o mulţime de departamente rivale ale serviciilor civile, fiecare cu specialiştii 
lui, care rămâneau în post indiferent ce partid era la conducere. Unii istorici 
cred că existența acestui puternic sistem birocratic a avut drept urmare o 
continuă politică a compromisului care satisfăcea mai toate interesele într-o 
anumită măsură, dar care a împiedicat schimbări radicale. 

Mulţi funcţionari guvernamentali proveneau din aceleaşi medii ca 
politicienii. Absolviseră aceleaşi şcoli (în special Etton şi Harrow) şi aceleaşi 
universităţi (în special Oxford şi Cambridge) şi cel mai adesea frecventau 
aceleaşi cluburi din Londra. Unii istorici sunt de părere că această “elită” 
controla politica externá în interesul propriei “clase”. Această concluzie este 

poate prea pripită, de vreme ce nu tine cont de faptul că multi reprezentanţi ai aga- 
numitei elite aveau puncte de vedere foarte diferite în domeniul politicii externe. 

Concluzia finală — şi evidentă — este aceea cá politica externá a Marii Britanii 
a fost în mare măsură modelată şi determinată de acţiunile unor oameni din 
afară. Prim miniştrii britanici, miniştrii de externe, cabinetele, parlamentele, 
opinia publică, mass media sau funcționarii guvernamentali nu aveau nici un 
control asupra politicii promovate de Hitler, Stalin, Mussolini sau de militariştii 
japonezi. De fapt, Marea Britanie nu avea cum să influenţeze prea mult nici 
politica unor guverne prietene cum ar fi acela al Franței şi al SUA. Autorii 
politicii externe britanice erau obligati să țină seama de acţiunile reale (si 
potenţiale) ale diferitelor puteri, fie duşmane, fie prietene. 


3. Era Marea Britanie o mare putere? 


În 1939 puţini erau aceia care se îndoiau de faptul că Marea Britanie este încă 
o mare putere. Ea stăpânea un imperiu uriaş, avea cea mai puternică flotă 
maritimă din lume şi era națiunea cu cel mai înfloritor comerț din lume. 
Economia ei era destul de puternicá pentru a păstra strâns unite în cadrul 
sistemului ei colonial toate țările care făceau parte din imperiu. Atât coloniile 
cât şi dominioanele se bazau pe pieţele de desfacere ale Marii Britanii pentru 
principalele lor produse de export, pentru înlesniri bancare, pentru investiţii şi 
pe produsele de fabricaţie britanică. Deşi Hitler era pregătit să rişte un război 
împotriva Marii Britanii, el spera că în cele din urmă acest conflict va fi evitat. 

Marea Britanie nu era însă o atât de “mare putere” cum îşi imaginau unii 
politicieni ai epocii. Puterea Marii Britanii trebuie apreciată în comparație cu 
cea a altor țări. În anii '30 Rusia, Germania şi Franţa aveau fiecare în parte o 
armată mult mai mare şi mai puternică decât cea a Marii Britanii. SUA şi 
Japonia aveau o flotă foarte puternică. SUA era din punct de vedere economic 
mult mai puternică decât Marea Britanie. Germaniaproducea mai mult cărbune, 
fier şi oţel. Deşi Rusiei i-a trebuit ceva timp să se refacă după revoluţia bolşevică 
şi războiul civil care a urmat, planurile cincinale ale lui Stalin au determinat 
un mare avânt al producţiei industriale ruseşti. SUA, Rusia şi Germania aveau 
fiecare în parte o populaţie mult mai numeroasă. 

Imperiul britanic a creat impresia că Marea Britanie este o adevărată putere 
mondială. În 1932, când se afla la apogeu, imperiul reprezenta aproape un 
sfert din suprafața pământului şi îngloba un sfert din populaţia globului. Cu 
toate acestea, imperiul nu era atât de puternic cum mulți britanici sperau şi îşi 
imaginau. În 1931 cele mai dezvoltate teritorii ale imperiului — dominioanele 
“albe” — erau de fapt independente. Acest lucru însemna că, spre deosebire de 

situaţia din 1914, în eventualitatea unui război, Marea Britanie nu s-ar mai fi 
putut bucura în mod obligatoriu de sprijinul acestora. Mulţi buri din Africa de 
Sud şi canadieni de limbă franceză nu simpatizau Marea Britanie. Acelaşi lucru 
se putea spune şi despre irlandezii din sud. Dominația britanică în India era 
foarte superficială. Ea depindea foarte mult de indieni, iar ei erau din ce în ce 
mai turbulenti. În 1939 era tot mai sigur, dacă nu chiar inevitabil, că India va 
dobândi statut de dominion. Celelalte țări din componența imperiului erau 
subdezvoltate. În perioada interbelică politica colonială britanică era de fapt o 
neglijenţă binevoitoare. Implicându-se atât de puţin, Marea Britanie nici n-ar 
fi putut obține mare lucru. De aceea *máretul" Imperiu britanic era un fel de 
“tigru de hârtie”. Unii istorici socotesc foarte întinsul imperiu mai degrabă o 
obligaţie strategică, decât o adevărată putere. 

O problemă majoră o reprezenta relativul declin economic al Marii Britanii, 
pe care l-au remarcat multi observatori încă de la sfârşitul secolului al XIX-lea. 
Bogăția determină de obicei puterea, iar capacitatea Marii Britanii de a influenţa 
economia mondială scăzuse direct proporțional cu diminuarea relativei ei puteri 
economice. Istoricii au remarcat în perioada interbelică influența nefastă pe 
care au avut-o asupra Marii Britanii o serie de maladii economice. Unii au 
subliniat cá acest lucru se datora unei proaste coordonări, unei incapacități de 
a folosi idei noi, unei tehnologii depăşite, lipsei de abilitate comercială şi unei 
rate scăzute a investiţiilor. Alţii au evidenţiat extrem de puternicele sindicate 
muncitoreşti, lipsa de calificare în muncă și relațiile necorespunzătoare de muncă. 

Declinul economic al Marii Britanii nu trebuie nici el exagerat. Politica 
protectionistá şi comerțul preferential cu dominioanele au ajutat Marea Britanie 
să îşi menţină producţia industrială în perioada crizei economice a anilor '30. 
Alte ţări au reuşit, cu toate acestea, să depăşească producţia industrială a Marii 
Britanii şi să preia profitul acesteia din comerțul mondial. În anii '30 Marea 
Britanie a început să aibă un permanent deficit al balanței de plăţi, ceea ce 
reflecta atât nivelul tot mai puţin competitiv al produselor sale industriale 
precum si reducerea beneficiilor sale. În toată această perioadă Marea Britanie 
s-a confruntat cu dificila problemă a şomajului care a cunoscut apogeul la 
începutul anilor '30 când s-au înregistrat 3.000.000 de şomeri. Dificultăţile ei 
economice i-au redus şi capacitatea de a menţine sau de a creşte rata înarmării. 

Marea Britanie se confrunta şi cu o altă problemă legată de capacitatea sa 
de apărare. Sute de ani forțele sale navale au fost garantul securităţii ei. Navele 
sale de război nu mai erau însă acum suficiente. În timpul primului război 
mondial submarinele germane amenintaserá să oblige Marea Britanie prin 
înfometare să se predea. Mult mai grav părea însă acum pericolul recurgerii la 
bombardamentele aviatice. Bombardierele inamice ar fi putut acum face 
chisálitá Canalul englez. “Vechile frontiere au dispărut” a spus Baldwin în 

1934. “Când vă gândiţi la apărarea Angliei nu vă mai gândiţi la stâncile 
calcaroase de la Denver; gánditi-vá la Rin". Marea Britanie nu mai era acum 
in sigurantá in caz de atac. Pozitia predominantá a Londrei, centru politic, 
financiar şi comercial care adăpostea o cincime din populaţia Angliei, a făcut 
din ea o ţintă mult mai importantă decât orice alt loc din Europa. În 1937 şefii 
Statului Major au apreciat că în Londra ar fi 20.000 de răniţi în primele 24 de 
ore de război, şi s-ar ajunge apoi la 150.000 într-o săptămână. În cele din urmă 
aceste estimări au depăşit cu mult orice închipuire: în timpul celui de-al doilea 
război mondial numărul răniților din rândul civililor rezultați în urma 
bombardamentelor aeriene a ajuns la 147.000. Chamberlain nu avea însă de 
unde să ştie că specialiştii lui militari au exagerat efectele bombardamentelor 
germane. În septembrie 1938 Chamberlain le-a spus colegilor săi din cabinet 
cum a privit Londra din avionul cu care se întorcea din a doua sa vizită la 
Hitler şi “s-a întrebat ce protecţie îşi poate permite guvernul să acorde acestor 
mii de case” răspândite în întregul oraş. El a încheiat spunând “că nu ne putem 
permite să justificăm faptul că nu intrăm acum în război pretextând că încercăm 
să evităm izbucnirea lui”. 

În anii '20 Marea Britanie s-a bucurat de o oarecare libertate de mişcare în 
promovarea intereselor ei pe plan mondial în manevrarea imperiului ei fără ca 
acest lucru să îi amenințe poziţia. Germania se refăcea încă după înfrângerea 
suferită în primul război mondial. Atât SUA cât şi URSS, din cu totul alte 
motive, s-au retras din viața politică internațională. În anii '30, Marea Britanie 
era amenințată totuşi, de puterea tot mai mare şi de ambițiile tot mai mari ale 
Germaniei, Italiei şi Japoniei. Ea a simțit lipsa resurselor economice şi militare 
pentru a face față — de una singură — amenințărilor ce veneau din partea acestor 
potenţiali rivali. 


4. Polițistul lumii? 


Cei care criticau guvernul în anii '30, fie că erau de stânga, fie de dreapta, au 
continuat să susțină că Marea Britanie trebuie să joace rolul unui polițist dur al 
lumii întregi şi să îi ia în primire pe agresori oriunde ar apărea. Stânga era de 
părere că Marea Britanie trebuie să facă acest lucru prin intermediul Ligii 
Naţiunilor, considerând că Liga va menţine pacea fără prea mult efort din partea 
cuiva. Multi reprezentanţi ai stângii cereau să se ia măsuri împotriva Germaniei, 
Italiei şi Japoniei, dar susțineau dezarmarea Marii Britanii. Ei îşi închipuiau că 
forţa morală şi ameninţarea sancţiunilor sunt de ajuns pentru a-i opri pe Hitler, 
Mussolini şi/sau pe militariştii japonezi. 

Dreapta aprecia importanţa forței. Politicienii asemeni lui Churchill aveau 
totuşi tendința să supraaprecieze puterea Marii Britanii. Churchill credea că 

Marea Britanie ar putea şi ar trebui să il oprească pe Hitler şi pe ceilalți agresori 
cât mai curând. Mai mult ca sigur însă, că, adeseori, lumea uită că acest lucru 
nu ar fi înlăturat războiul. Războiul lui Churchill — sau războaiele — ar fi trebuit 
să aibă loc mai bine mai devreme decât mai târziu, dar nu există nici o garanție 
că acest lucru ar fi fost în avantajul Marii Britanii. Intrând în luptă atunci când 
a făcut-o, Marea Britanie a fost cel puțin in cele din urmă în tabăra câştigătorilor. 
În perioada 1940-1941 Churchill s-a agăţat de ideea că “ţinând cont de 
mijloacele de care dispunea” Marea Britanie putea înfrânge o Germanie care 
controla deja mare parte din Europa. De fapt, numai alianţa cu URSS şi SUA 
i-a permis Marii Britanii în cel de-al doilea război mondial să fie în tabăra 
învingătorilor. | 

Guvernele britanice din perioada interbelică au fost mai realiste decât criticii 
lor. Ele au realizat că nu vor putea împiedica evenimentele din Germania, 
Japonia sau Italia. Ele erau conştiente de fragilitatea puterii Marii Britanii şi 
de faptul că această putere este mai degrabă o aparență decât o realitate. Ele 
erau conştiente de discordanta dintre pretenţiile pe care Marea Britanie le are 
şi capacitatea ei de a le realiza. În anii '30 şefii Statului Major au evidenţiat în 
mod repetat faptul că Marea Britanie nu este în stare să declare simultan război 
Germaniei, Italiei şi Japoniei. Conștienți de vulnerabilitatea Marii Britanii şi 
de faptul că ea este interesată în mod întemeiat de menținerea păcii, politicienii 
britanici au făcut tot posibilul pentru a evita conflictul. 

Guvernele britanice ar fi trebuit, poate, să cheltuiască mai mult pentru 
înarmare, în special în anii '30 (acest lucru nu era esenţial în anii '20). Acest 
lucru însă, aşa cum au susținut reprezentanţii Trezoreriei, ar fi slăbit şi mai 
mult o economie aflată deja în declin. Din punctul lor de vedere, puterea 
economică a Marii Britanie era principala ei armă de apărare. Marea Britanie 
ar fi putut spera că va ieşi învingătoare dintr-un război cu Germania numai 
dacă ar fi fost cu adevărat puternică din punct de vedere economic. Opinia 
publică, susținând că guvernul trebuie să cheltuiască mai mult pentru probleme 
sociale decât pentru apărare, a fost şi ea un factor limitativ. Politica Marii 
Britanii (înainte de 1939) a făcut imposibilă introducerea serviciului militar 
obligatoriu. De aceea, Marea Britanie nu avea la dispoziţie efective militare în 
rezervă care să poată fi rapid activate în caz de război. 


5. Dezaprobare sau simpatie ? 


În perioada interbelică mai toate guvernele au încercat să evite apariţia uhor 
situaţii critice pe continent care ar fi putut forța Marea Britanie să intre în 
război. Astfel, majoritatea politicienilor britanici erau convinşi că Marea 

Britanie nu este interesată de zona central sau est europeană. Danzig şi Coridorul 
polonez, erau, după părerea lui Austen Chamberlain, ceva “pentru care nici un 
guvem britanic nu va dori sau nu va putea vreodată risca viaţa unui grenadier”. 
Neville Chamberlain, fratele vitreg al lui Austen, era cam de aceeaşi părere. 
Ca o ironie a soartei însă evenimentele din 1938-1939 din centrul şi estul 
Europei i-au convins pe Neville Chamberlain, şi pe marea majoritate a 
britanicilor, că Hitler trebuie oprit. În septembrie 1939 Marea Britanie a intrat 
în război ca rezultat al neintelegerii dintre Germania şi Polonia în privinţa 
Danzig-ului şi a Coridorului polonez. Începând din 1945 cei mai multi istorici 
au susținut cá Marea Britanie era indreptátitá să intre în război. Singura 
problemă controversată a fost însă aceea dacă Marea Britanie nu ar fi trebuit 
să intre în război mai devreme de 1939. 

Cu toate acestea, hotărârea lui Chamberlain de a acorda garanţii Poloniei 
în martie 1930 şi de a declara apoi război Germaniei în septembrie 1939 poate 
fi desigur criticată. Aliindu-se cu Polonia, Marea Britanie a încălcat unul dintre 
principiile de bază ale politicii sale externe: fără obligaţii față de estul Europei. 
Comandanții armatei britanice nu au fost consultaţi în legătură cu oportunitatea 
garantării securității Poloniei (Greciei şi României) şi nici după aceea nu s-a 
discutat cu ei acest lucru. Acordând garanţii Poloniei, guvernul britanic a fost 
obligat să facă ceea ce Chamberlain refuzase categoric să facă în cazul 
Cehoslovaciei, adică să lase soarta păcii şi războiul exclusiv în seama lui Hitler. 
În 1939 Marea Britanie a intrat în război, după părerea lui A. J. P. Taylor, 
pentru “acele aspecte ale păcii pe care ei [politicienii britanici] le-au socotit 
multă vreme cel mai greu de apărat”. Polonia — coruptă, elitistă şi rasistă — nu 
era un statpentru salvarea căruia o naţiune să fie mândră că luptă. Punctele de 
vedere ale lui Taylor, pe care le împărtăşesc acum şi alti istorici, merită o 
deosebită atenție. Ce avea oare de câştigat cu adevărat Marea Britanie intrând 
în război în 1939? Cum putea ea ajuta Polonia? Oare promisiunile făcute de 
britanici că o vor susține au încurajat Polonia să adopte o atitudine exagerată 
şi intransigentă față de Germania? Reprezenta oare Hitler o ameninţare imediată 
pentru Marea Britanie? Să nu fi fost oare în avantajul Marii Britanii faptul că 
l-a încurajat pe Hitler să facă presiuni asupra estului pentru a ajunge în cele 
din urmă să lupte împotriva URSS? 

După spusele lui Winston Churchill, atunci când scria despre înaintaşul 
său, ducele de Marlborough, Marea Britanie a irositîntotdeauna roadele culese 
de pe urmaunui război victorios. Acestlucrupoate fi pus pe seama politicienilor 
britanici (în general şi în particular) de după primul război mondial — iar 
Churchill, in special, a făcut acest lucru! Trebuie să ținem cont, însă, de 
problemele dificile cu care s-au confruntat guvernele britanice şi politicienii 
britanici. Cei maimulti politicieni — Churchill constituia în acest sens o excepție 

— şi-au dat seama că un al doilea război mondial, chiar şi unul victorios, era 
cea mai sigură cale de a irosi roadele victoriei din primul război mondial. 
Politicienii cei mai defáimati din perioada interbelică au făcut tot posibilul pentru 
a evita războiul. În cele din urmă împrejurările — şi Hitler — le-au fost potrivnice şi 
toate eforturile lor au fost zadamice. Merită să spunem, însă, că istoricii de astăzi, 
deşi pot avea o privire de ansamblu asupra felului în care s-au desfăşurat 
evenimentele, nu sunt încă de acord cum era mai bine şi mai înțelept să se 
procedeze. În anii '20 şi '30 oamenii politici erau obligati să acţioneze rapid în 
situaţii de criză şi nu aveau prea mult timp de gândire. Ei nu aveau evident 
acces la atât de multe şi importante informaţii care au fost puse la dispoziţia 
istoricilor de mai târziu. Iată de ce oamenii politici din perioada interbelică au 
făcut greşeli. Dar, ţinând seama de problemele cu care se confruntau, ei ar merita 
poate mai degrabă simpatia noastră decât să îi dezaprobăm. 


Vina este a oamenilor politici? 


DAR 


A fost Marea Britanie 
o mare putere? 


Cine erau autorii politicii 
externe a Marii Britanii? 


Amenințarea din 
partea altor puteri 


Membrii Parlarnentului? 


Cabinetul? 


Slăbiciunea Imperiului 


Parlamentul? 
Opinia publică? 
Mass Media? 


Problemele apărării 


Diplomatii de carieră? 


Rolul unui polițist 
al lumii? 


Elita? 


Sumar — Concluzie 


Sá luăm notițe despre “Concluzie” 


Acest capitol reia multe dintre problemele dezbătute în capitolul 1, şi, în special, 
apreciază în ce măsură autorii politicii externe a Marii Britanii ar trebui făcuţi 

ráspunzátori pentru evenimentele care au culminat cu izbucnirea rázboiului in 
1939. Ce greseli au fácut politicienii britanici? Care dintre ei este mai vinovat? 
Ar trebui să fie cineva acuzat? Acestea sunt probleme pe care istoricii (şi 
politicienii) le discută încă. Notitele dumneavoastră trebuie să evidentieze în 
ce măsură prim miniştrii britanici (şi/sau miniştrii de externe) controlau politica 
externă şi problemele cu care se confruntau. Ele ar trebui să vă ajute să trageţi 
propriile concluzii despre priceperea — sau nepriceperea — oamenilor politici 
britanici din perioada interbelică. 


Să răspundem la întrebări eseu despre “Marea Britanie: Politică externă şi 
colonială, 1919 - 1939” 


Există de obicei cinci tipuri esenţiale de întrebări eseu — “Ce?”, “De ce?”, “În 
ce măsură?”, “Aprecieri” şi “Părţi contradictorii”. Analizati următoarele 
întrebări şi impártiti-le în cinci categorii: 


1 “Politica de conciliere a fost promovată cu mult înainte ca Neville 
Chamberlain să devină prim ministru.” În ce măsură această afirmaţie este 
valabilă pentru relaţiile anglo-germane între 1919-1937? 

2 De cea fost implicată Marea Britanie în război în 1939? 

3 Analizati şi explicati variațiile şi schimbările atitudinii Marii Britanii față 
de Germania de la Tratatul de la Versailles până la declaraţia de război din 
septembrie 1939. 

4 Ise pot acorda circumstanţe atenuante politicii britanice faţă de Germania 
în perioada 1919-1939? 

5 “Acordul de la München a fost inevitabil; adevăratele greşeli s-au făcut 
înainte şi după aceea.” Comenati această afirmaţie. 

6 Ce factori au influenţat politica Marii Britanii faţă de Germania în perioada 
interbelică? 

7 Apreciati politica faţă de Germania a diferitelor guverne care s-au succedat 
la conducerea Marii Britanii între anii 1919-1939. 


Toate aceste întrebări se referă la acelaşi subiect: politica externá a Marii 
Britanii. Ele au însă unele aspecte specifice, care trebuie tratate diferit. Care 
credeţi că sunt a) cele mai uşoare şi b) cele mai dificile — şi de ce? Faceţi un 
plan detaliat pentru întrebarea pe care o considerați cea mai uşoară. 

Cei mai mulţi studenţi consideră că primul şi ultimul paragraf ale unui 
eseu sunt cele mai greu de scris. Să încheiem deci cu o temă dificilă! Faceţi 


planul introducerii şi concluziilor pentru două întrebări pentru care nu ati făcut 
un plan amănunțit. Notati în ce măsură se suprapun şi subliniati deosebirile. 


Lecturi suplimentare 


Nu veţi fi surprinşi să aflaţi cá există sute de cărți foarte bune despre politica 
externă şi colonială a Marii Britanii 1919-1939. Pentru cei mai multi studenti 
este imposibil să consulte prea multe dintre acestea. Este foarte important, 
totuşi, să citiți unele dintre ele, mai ales dacă doriți să studiati mai aprofundat 
această perioadă. Mai toti examinatorii se plâng că atunci când e vorba de 
istorie cei mai multi candidati nu citesc îndeajuns. Iată câteva sugestii: 


1 Manuale universitare 
Există multe lucrări despre istoria Marii Britanii în această perioadă. Printre 
cele mai bune se numără: 
C. L. Mowat, Britain between the Wars (Methuen 1955) 
K.G. Robbins, The Eclipse of a Great Power: Modern Britain 1870-1975 
(Longman 1983) 
A. J. P. Taylor, English History 1914-1945 (Oxford University 1975) 


Mowat şi Robbins sunt “siguri”, in vreme ce A. J. P. Taylor este polemic, 
ireverentios, si contradictoriu. 


2 Lucrări referitoare la politica externă britanică 

Există multe lucrări generale despre politica externă a Marii Britanii în perioada 

interbelică. Una dintre ele merită însă în mod special să fie citită. Aceasta este: 
W. Churchill, The Second World War: Vol. 1 The Gathering Storm (Cassell 
1948) 


Foarte multi ani opiniile lui Churchill despre evenimentele istorice i-au 
influentat pe istorici ( $i politicieni) in modul de a vedea lucrurile in privinta 
politicii externe a Marii Britanii din perioada interbelicá. Trebuie sá stiti care 
sunt opiniile lui Churchill, nu trebuie insá sá fiti neapárat de acord cu ele! 

Celemaiaccesibile lucrári moderne, care furnizeazá interpretári mai actuale 
asupra acestor probleme sunt: 

D. Reynolds, Britannia Overruled: British Policy and World Power in the 

Twentieth Century (Longman 1991) 

P. Kennedy, The Realities Behind Diplomacy (Fontana 1981) 

R. Douglas, World Crisis and British Decline, 1929-1956 (Macmillan 1986) 


Toate aceste trei cărți analizează politica externă britanică în secolul douăzeci 
şi încearcă să explice (relativul) “declin” al Marii Britanii. 

3 Lucrări despre istoria europeană 
Politica externă a Marii Britanii nu s-a creat în vid. Merită de aceea să citiți 
unele cărți despre politica externă care nu se referă în mod special la Marea 
Britanie. O carte care merită să fie citită neapărat este: 

A. J. P. Taylor, 14e Oieins of the Second World War (Penguin 1961) 


Această cartea ^vocat 1" * al de proteste în anii '60 pentru cá Taylor susținea 
cá Hitler nu esie sı gurul vinovat de declanşarea celui de-al doilea război 
mondial. Citiţi ce are de spus Taylor, dar nu vă insugiti ca literă de Evanghelie 
ce spune el. Unele dintre afirmaţiile lui au rezistat, e adevărat, probei timpului. 
Un text “corect” este: 
P. M. H. Bell, The Origins of the Second World War in Europe (Longman 1986) 


Cartea face o analizá atentá a evenimentelor care au condus la izbucnirea celui 
de-al doilea rázboi mondial. 


4 Politica colonialá a Marii Britanii 
Multe cărți analizează relaţiile Marii Britanii cu dominioanele si coloniile. 


Printre cele mai bune se numără: 
T. O. Lloyd, 7he British Empire 1558-1983 (Oxford University 1984) 


Merită să citiți în mod special capitolele 10 şi 11. 


J. G. Darwin, Britain and Decolonisation (Macmillan 1988) 
O carte foarte convingătoare. Citiţi doar o parte din ea — in acest caz primele 
trei sau patru capitole. 


5 Politica de conciliere 
Lucrări despre politica de conciliere a Marii Britanii sunt: 
K. Robbins, Appeasement (Historical Association 1988) 


O lectură scurtă şi interesantă, în special pentru cei care au deja o părere formată 
despre acest subiect. 


W. R. Rock, British Appeasement in the 1930s (Edward Arnold 1977) 
Această carte îi critică în general pe adepţii politicii de conciliere. 
6 Lucrări mai specializate 


Studenţii care doresc să studieze lucrări mai specializate pot începe cu 
bibliografiile din lucrările lui Taylor (1975) şi volumele lui Reynolds (1991). 


Tabel cronologic 


1914 
1916 
1917 


1918 


1919 


1920 


1921 
1922 


1924 


1925 
1926 


1927 
1928 


1929 


august, inceputul primului rázboi mondial. 

decembrie, Lloyd Geroge devine prim ministru. 

aprilie, Statele Unite intrá in rázboi. 

noiembrie, Revoluţia bolşevică din Rusia. 

noiembrie, sfârşitul primului război mondial. 

decembrie, alegeri generale. Victoria coaliției conservatori- liberali. Lloyd 
George continuă să fie prim ministru. 

ianuarie, începe Conferinţa de pace de la Paris. 

aprilie, masacrul de la Amritsar. 

iunie, Tratatul de la Versailles. 

septembrie, Tratatul de la St. Germain (cu Austria) 

noiembrie, Tratatul de la Neuilly (cu Bulgaria) 

iunie, Tratatul de la Trianon (cu Ungaria) 

august, Tratatul de la Sévres (cu Turcia) 

decembrie, semnarea Tratatului anglo-irlandez: crearea Statului Liber Irlandez 
februarie, Acordul naval Washington: America, Marea Britanie, Franța şi Italia 
sunt de acord să limiteze efectivele flotei lor. 

septembrie/octombrie, criza Chanak. 

octombrie, Lloyd George demisionează: Bonar Law devine prim ministru. 
octombrie, în Italia vine la putere Mussolini. 

1923 ianuarie, trupele franceze şi belgiene ocupă regiunea Ruhr. 

mai, demisia lui Bonar Law. Baldwin devine prim ministru. 

iulie, Tratatul de la Lausanne (cu Turcia). 

decembrie, alegeri generale. Laburiştii formează un guvern minoritar condus 
de Ramsay MacDonald. 

februarie, Marea Britanie recunoaşte guvernul sovietic. 

august, Planul Dawes: reducerea reparațiilor. 

octombrie, alegeri generale, după scrisoarea lui Zinoviev. Victorie confortabilă 
a conservatorilor. Baldwin devine prim ministru. 

octombrie, Conferinţa de la Locarno: Germania acceptă graniţele ei de vest. 
septembrie, Germania intră în Liga Naţiunilor. 

noiembrie, Conferinţa Imperiului la Londra: Declaraţia Balfour: Marea Britanie 
a acceptat că dominioanele sunt (de fapt) independente 

mai, Marea Britanie rupe relaţiile diplomatice cu Rusia după afacerea Arcos. 
august, Pactul Kellogg-Briand: marile puteri ale lumii renunță la folosirea 
războiului ca instrument politic. 

mai, alegeri generale, rezultă al doilea guvem laburist minoritar condus de 
Ramsay MacDonald 

august, Planul Young extinde perioada plăţii reparațiilor. 

octombrie, reluarea relaţiilor anglo-ruse. 

octombrie, crahul Wall Street (bursa de valori din New York) 

aprilie, acordul maritim între SUA, Mare: 5." .. și Japonia. 

noiembrie, începutul primei Conferinţe la Masa Rotundă asupra Indiei 
ianuarie, Statutul de la Westminster recunoaşte independenţa dominioanelor. 
august, guvernul naţional format în Marea Britanie. 

septembrie, a doua Conferinţă la Masa Rotundă asupra Indiei: cu participarea 
lui Gandhi. 

septembrie, trupele japoneze încep operațiunile militare în Manciuria. 
octombrie, alegeri generale, într-o atmosferă de panică economică. Victorie 
zdrobitoare a guvernului national 

februarie, Conferinţa mondială pentru dezarmare de la Geneva. 

februarie, Marea Britanie introduce Legea taxelor vamale: sfârşitul comerțului 
liber. 

iunie/iulie, Conferinţa de la Lausanne: se încheie plata reparațiilor. 
iulie/august, Conferința economică de la Ottawa: privilegiu imperial (tarif 
vamal preferenţial). 

octombrie, Comisia Lordului Lytton face un raport referitor la situaţia din 
Manciuria. 

ianuarie, Hitler devine cancelar al Germaniei. 

octombrie, Germania părăseşte Conferinţa pentru dezarmare şi iese din Liga 
Naţiunilor. 

iulie, naziştii încearcă să pună mâna pe putere în Austria: cancelarul Dollfuss 
este ucis. 

martie, Hitler anunță reînarmarea Germaniei. 

aprilie, Frontul Stresa: Marea Britanie, Franţa şi Italia se aliază împotriva 
Germaniei. 

iunie, Baldwin preia de la MacDonald funcţia de prim ministru. 

iunie, Acordul naval anglo-german. 

august, este votată Legea guvernării Indiei. 

octombrie, Italia invadează Abisinia. 

noiembrie, Liga Naţiunilor aplică sancţiuni economice Italiei. 

noiembrie, guvernul național a lui Baldwin câştigă alegerile generale. 
decembrie, Planul Hoare-Laval. Demisia lui Hoare. Eden devine ministru de 
externe. 

martie, trupele germane ocupă din nou Renania. 

mai, Abisinia intră în componența Imperiului italian. 

iulie, începe războiul civil din Spania. 

aprilie, în India intră în vigoare o nouă Constituţie. 

mai, Neville Chamberlain devine prim ministru în locul lui Baldwin. 

iulie, războiul chino-japonez. 

noiembrie, Lord Halifax îl vizitează pe Hitler. 

februarie, Eden demisionează din funcţia de ministru de externe: este înlocuit 
de Halifax. 

martie, Anschluss: Hitler anexează Austria 

august, misiunea Lordului Runciman în Cehoslovacia. 

15 septembrie, Chamberlain îl întâlneşte pe Hitler la Berchtesgaden. 
22-23 septembrie, Chamberlain îl întâlneşte pe Hitler la Godesberg. 
29-30 septembrie, Conferinta de la München. 

ianuarie, Chamberlain gi Halifax viziteazá Italia. 

martie, sfárgitul Cehoslovaciei. 

martie. Memel redat Ge':..aniei de către | i'uania. 

martie, Marea Britanie dă garanţii Poionici. 

aprilie, Marea Britanie introdusse serviciul mu:ar obligatoriu. 

mai, Pactul de Oțel între Germania şi Italia. 

august, Pactul sovieto-german. 

1 septembrie, Germania invadează Polonia. 

3 septembrie, Marea Britanie şi Franța declară război Germaniei. 


Index 


Abisinia 86-9, 104, 163 

Amery 49, 50, 55, 73 

Amritsar 61, 72, 162 

Austria 6, 23, 24, 83, 85, 103-5, 108, 162-4 


Baldwin 11, 13, 14, 30, 34, 36, 45, 64, 66, 
88, 90, 99, 103, 104, 114, 115, 152 
Briand 34, 35, 36, 39 


Cehoslovacia 23, 24, 35, 80, 103, 105-9, 
110, 112, 115, 116, 120, 124, 125, 
128, 133, 134, 163 
Chamberlain 
Austen 34, 35, 36 
Neville 18, 74, 89, 93, 98, 99, 100, 
101-9, 110, 112-6, 118-9, 120, 121-3, 
125-7, 129, 131-9, 140, 141-4, 149, 


150, 151, 152, 155, 157, 159, 163, 164 


Chanak 25, 54, 162 

China 8, 41, 77-9, 102, 132 

Churchill 11, 14, 26, 40, 42, 45, 48, 50, 
55, 62, 64, 65, 69, 73, 80, 83, 90, 
92, 95-7, 98, 99, 102-3, 107, 116, 
119, 132, 139, 140, 141, 142, 150, 
151, 155-7, 160, 164 

Clemenceau 3, 4, 5, 6, 9, 10, 22 

Curzon 13, 25, 29, 46 


Daladier 97, 107, 109, 112, 114, 115 


Eden 86, 88, 91, 98, 103-4, 137, 151, 163 


Franța 1, 3, 4, 8, 9, 11, 13, 23, 24, 31, 32, 
34-9, 40, 46, 68, 76, 83, 84-6, 87-9, 
90, 91, 100, 105, 107, 108, 109, 112, 
115, 116, 119, 122, 127-9, 121, 133, 
134, 136-9, 140, 141- 4, 153, 162-4 


Gandhi 60, 62, 63, 64, 65, 66, 73, 163 
George 1-10, 11, 18, 19, 21, 22, 24-9, 31, 
52-4, 136, 149, 151, 162 


Halifax 62, 103, 104, 108, 110, 119, 120, 
122, 137, 140, 163, 164 

Hitler 11, 14, 42, 70, 79, 80, 81, 83-5, 87, 
89, 90, 91, 93, 95-7, 100, 101-5, 
108, 109, 110, 112-6, 118-9, 120, 
122-9, 131-3, 135, 137-9, 140, 141-4, 
148-9, 150, 152, 153, 155-8, 161, 
163, 164 


Hoare 64, 73, 86, 88, 151, 163 


India 13, 28, 50, 51, 52, 58, 59, 60, 61-6, 
68, 72, 78, 141, 152, 154, 163 
Irlanda 51, 52, 54, 55, 56, 57, 58 


Japonia 1, 2, 8, 13, 36, 38, 39, 41, 42, 
57, 59, 66, 77, 78, 79, 88, 93, 95, 
101-3, 107, 132, 135, 137, 143, 153, 
156, 163 


Locarno 34, 35, 36, 40, 41, 45, 90, 162 
Lytton 78, 163 


MacDonald 11, 27, 29, 30, 34, 37, 74-6, 
86, 150, 151, 162, 163 

Mussolini 25, 40, 42, 83, 85-9, 90, 92, 
93, 95, 97, 101-5, 113, 114, 119, 
129, 131, 139, 140, 153, 155, 162 


Orientul Mijlociu 24, 46, 59, 68, 70,71, 72 


Palestina 69, 70, 71, 131 

Polonia 23, 27, 28, 35, 80, 83, 103, 105, 
112, 116, 125, 127-9, 131, 132, 133, 
136, 138-9, 140, 141-3, 157; 164 


Renania 36, 80, 90, 91, 126, 163 

Ribbentrop 119, 127, 138 

Roosevelt 100, 115 

Rusia 1, 13, 22-3, 26-9, 30, 39, 40, 42, 44, 
46, 59, 77, 84, 92, 99, 109, 115-6, 
127, 131, 133-9, 142, 149, 153, 162 


Stalin 30, 100, 109, 114, 127, 134-5, 
137-9, 149, 153 

Stresemann 34-6, 41 

SUA 1, 9, 11, 12, 13, 17, 34, 37, 38, 39, 
46, 54, 69, 70, 78, 79, 85, 100, 101, 
102, 104, 150, 153, 155, 156, 163 

Turcia 23, 24, 25, 46, 54, 68, 162 

Versailles 2, 3, 5, 6, 8, 9, 10, 11, 18, 19, 
21-3, 30, 31, 34-7, 39, 40, 41-2, 80, 
82, 84, 90, 97, 104, 159, 162, 164 


Wilson 3, 4, 5, 6, 8, 9, 10, 11, 22, 
36, 112 


acces la istorie 


Editorul colectiei: Keith Randell 


Colectia Acces la istorie oferá o introducere concisá si 
foarte accesibilă în studiul perioadelor importante ale 
istoriei europene. Fiecare titlu este o lectură plăcută 
adresată elevilor, studenţilor, dar si publicului larg. 
Ho capitolele includ planuri de studiu pentru elevi si 
studenti. 


Marea Britanie: Politica externá gi colonialá, 1919-1939 se 
concentreazá asupra temelor majore ale politicii externe 
britanice în perioada interbelică. O atenţie deosebită este 
acordată relaţiilor cu Germania şi politicii de conciliere. 
Cartea abordează în egală măsură relaţiile Marii Britanii 
cu dominioanele, cu India si cu celelalte ţări care fac parte 
din Imperiul britanic. 


ISBN 973-571-294-6 


7897351712945] 


